
În clasă, Alunei era cel mai bun băiat. Să nu greşim 
însă, închipuindu-ne că era cel mai bun la învăţătură şi că 
la sfârşitul fiecărui an exista „pericolul” ca Alunei să ia 
premiul I, cu tradiționala cununita. Dar nici nu se putea 
spune despre el c-ar fi printre ultimii din clasă, adică unul 
dintre acei „colecţionari” de note mici - de trei şi patru -, 
ameninţaţi de corijentă sau, şi mai rău, de repetentie. 
Baiatul mergea pe o linie de mijloc, parca si-ar fi facut un 
crez din expresia „nici prea-prea, nici foarte-foarte”. 

LUI ALUNEL II VINE O IDEE 


Din cu totul alte motive era Alunel cel mai bun băiat. 
Avea o inimă de aur, care-i bătea cu putere în pieptul său 
voinic şi voluminos. Cine-l vedea aşa, parcă umflat cu o 
pompă de bicicletă sau chiar cu una de Dacia 1300, ar fi 
zis că sub straturile-i de grăsime se ascunde o fire 
insensibilă, nepăsătoare la tot ce-o înconjură. Când colo, 
grăsunul Alunel se înduioşa din te miri ce, împărtăşea 
întotdeauna necazul vreunui coleg, suferind alături de el şi 
căutând, după puterile lui, să-l ajute. Iată, de pildă, ce s-a 
întâmplat într-o bună zi. Dulcin, candidat la premiul I, 
speriat de notele bune pe care le luase noua lor colegă, 
Amalia, a recurs la o stratagemă inadmisibilă. La teza de 
limba română, pe când Amalia se uita pe fereastră pentru 
a-i veni inspiraţia, iar profesorul urmărea ceva în catalog, 
Dulcin, dintr-un salt, ca o pisică, îi strecură acesteia, între 
filele caietului de teză, o „copiuţă”. Apoi tot el, dregandu-si 
nervos glasul, spuse plin de indignare: 

— Tovarăşe profesor, Amalia copiază! 

Profesorul de română, Ilie Mirea, era renumit pentru 
bunătatea sa sufletească şi pentru dragostea pe care o 
manifesta faţă de elevii săi. Dar, în acelaşi timp, simţul său 


de dreptate era arhicunoscut, iar exigenta sa, proverbiala. 
Ori de câte ori se ivea prilejul, isi povatuia de bine elevii, 
amintindu-le că în viaţă, în orice împrejurare, trebuie să 
dea dovadă de cinste şi corectitudine. De multe ori putea fi 
auzit spunând: „Mai bine dealul cinstit decât muntele 
furat!” - expresie atât de cunoscută în şcoală, că devenise 
cu timpul citată la tot pasul. Desigur, tâlcul acestor vorbe 
înțelepte nu-l putea pricepe oricine, dar ele nu mai păstrau 
nici urmă de secret pentru elevii dintr-a V-aclasă în care se 
afla şi Alunel -, ca de altfel pentru toţi elevii acelei şcoli. Ei 
ştiau prea bine că această zicală izvora dintr-o altă 
cugetare, mai concretă, care se referea la o sferă mai 
restrânsă - numai la viaţa de elev: „Mai bine nota şase 
obținută cinstit decât nota zece luată prin mijloace 
necinstite!” Urmărind generalizarea, cu alte cuvinte 
aplicarea acestei zicale şi la alte acte ale vieţii, dascălul de 
română o îmbrăcase totodată într-o haină poetică. 

Cunoscând acum felul de a fi al profesorului Mirea, e 
de la sine înţeles cum a reacţionat la acea pâră veninoasă 
a lui Dulcin. Până să se dezmeticească Amalia, profesorul 
răsărise ca din pământ lângă pupitrul ei. A fost o nimica 
toată să găsească între mele caietului de teză fituica 
strecurată de Dulcin. Cu glas aspru şi tunător, începu să o 
dojenească. La început Amalia păru buimăcită, neştiind ce 
să creadă, pentru ca apoi să izbucnească în hohote de 
plâns. Nu putu rosti un cuvânt în apărarea sa. 


Dar Ilie Mirea era necruţător. O privi cu ochi de 
inchizitor şi-i zise: 

— Tu, o elevă atât de bună, să te pretezi la o astfel de 
faptă?! Şi, întrucât Amalia plângea din ce în ce mai 
disperat, adăugă: „Plânsul te acuză şi mai mult!” Apoi, rar 
şi sententios, dădu drumul cunoscutului aforism: „Mai bine 
dealul cinstit decât muntele furat!” 

Urmă pronunţarea sentinţei, transcrisă apoi cu 
creionul roşu pe caietul de teză: „Nota 1 (unu) pentru 
copiat!” 

În ochii lui Dulcin licări atunci o satisfacţie 
răutăcioasă. Îşi atinsese ţinta. Dar şi în ochii lui Alunel, 
căruia nu-i scăpase nimic din cele întâmplate, se aprinse 
un licăr ciudat - oţelul tăios al revoltei. Se ridică în 
picioare şi, voluminos cum era, părea el însuşi faţă de 
colegii săi... un munte, dar nu din cel furat, ca în aforismul 
profesorului Mirea. Vorbi rar şi apăsat, plin de naduf: 

— Dar nu e drept, tovarăşe profesor, ca Amalia, cea 
mai bună elevă din clasă, să ia unu la teză! 

Privirea lui Dulcin se adumbri. Uluit, profesorul se 


răsuci spre cel care avusese îndrăzneala să-i conteste 
decizia. 

— Cine a pronunţat aceste cuvinte? 

— Eu! răspunse Alunel cu respect, dar si cu multă 
hotărâre. 

— Şi, mă rog, de ce nu e drept, Alunele? Atunci 
Alunel, plin de înflăcărare, se lansă într-o adevărată 
pledoarie, urmărind, prin relatarea celor întâmplate, 
stabilirea adevărului şi incriminarea vinovatului. Părea un 
Demostene acuzându-l pe Filip al II-lea, regele 
macedonenilor, sau un Cicero condamnându-l pe Catilina. 

Şi Ilie Mirea înţelese marea nedreptate pe care era 
cât pe-aci s-o făptuiască. Mută nota 1 (unu) de la Amalia la 
Dulcin şi se simţi împăcat sufleteşte. Alunel, la rândul său, 
se simţi mulţumit că intervenise la timp. 

Altă dată Alunel luă apărarea colegului său Mihut - 
un băiat pirpiriu şi sfios - împotriva unui vlăjgan dintr-a 
VII-a, care se năpustise asupra lui şi-i furase abtibildurile. 
A fost o luptă pe viaţă şi pe moarte, dar muşchii lui Alunel 
şi-au spus cuvântul, astfel încât vlăjganul, învins şi umilit, 
s-a văzut silit să-i înapoieze lui Mihuţ micile poze furate. 

Desigur ar putea fi date multe alte exemple din care 
să reiasă mărinimia lui Alunel. Într-adevăr, Alunel al nostru 
era unul dintre acei colegi la care oricând te puteai duce 
să-i ceri un sfat, un ajutor - într-un cuvânt, un băiat cu 
suflet mare, pe care era imposibil să nu-l indragesti. Daca 
se întâmpla vreodată să lipsească, ziua aceea era foarte 
tristă pentru copiii dintr-a V-a. Chiar dacă era o zi însorită, 
tot mohorâtă părea. 

Dar de la un timp Alunei nu mai era în apele lui. 


Simtisera toţi acest lucru. Alunei devenise indiferent, nu 
mai participa la viaţa clasei. Toţi şi-au dat seama că se 
petrece ceva cu el. Dar ce? 

Câţiva încercaseră să-l iscodească, să-l facă să-şi 
spună păsul deschis, dar nu reuşiră să afle nimic de la 
Alunel, acesta mărginindu-se să ridice din umeri, de parcă 
ar fi vrut să le spună: „Nu s-a întâmplat nimic, absolut 
nimic!” 

Realitatea este că pe Alunel îl preocupa ceva anume, 
ceva care pusese stăpânire pe el... Colegii lui n-aveau cum 
să-şi dea seama că acel ceva era visul din care abia se 
dezmeticise. Hartuit de întâmplările ce populaseră acel 
coşmar, la trezirea din somn fagaduise, fără să stea prea 
mult pe gânduri, că de-aci încolo se va supune unui regim 
alimentar, că va duce o viaţă sportivă. Acum, însă, se găsea 
parcă la o raspantie, încolţit de tot soiul de întrebări: „Dar, 
oare, era bine ca la vârsta lui să se supună unui regim 
alimentar sever? Va fi posibil să-şi stăvilească pofta de 
mâncare? Cum şi prin ce mijloace ar putea fi educată 
această remarcabilă poftă? Dar doctorii? Oare doctorii 
sunt bine intenţionaţi? Sfatul lor o fi dezinteresat sau altfel 
stau lucrurile?” 

Acestea erau gândurile care-l frământau pe Alunel, 
acaparându-l cu totul şi sustrăgându-l de la treburile 
zilnice. 

Deodată îi încolţi în minte o idee, ca o raza de lumină 
care tasneste în plin întuneric. Derula pe ecranul minţii tot 
visul său plin de peripeții şi-şi zise: „Nimeni şi nimic nu mă 
poate convinge că trebuie să ţin un regim alimentar, 
pentru că nu cred în vorbele nimănui atâta vreme cât nu le 
înţeleg. Cu atât mai mult nu pot să cred într-un vis, care, 
oricât de verosimil ar fi, se risipeşte în zori ca un fum. 
Doar eu pot hotări ce am de făcut, totul depinde de voinţa 
mea. Eu sunt unul dintre aceia care mai întâi trebuie să se 


convingă ei înşişi de necesitatea unui lucru - bunăoară, 
acum, de respectarea unui regim alimentar. Pentru aceasta 
ar trebui mai întâi să pătrund tainele medicinii”. 

Gândul i se frânse, dar în secunda următoare reveni 
stăruitor. În cele din urmă, Alunel îşi spuse cu o hotărâre 
de neclintit: „Asta e! Cum de nu m-am gândit de la 
început?!! Trebuie să m-apuc să învăţ medicină!” 


ey 

FIECARE LUCRU, LA TIMPUL SAU! | 


Peste câteva zile, profesorul Ilie Mirea le dădu 
elevilor dintr-a V-a o lucrare de control. Era vorba de o 
compunere liberă, dar care trebuia totuşi să răspundă unui 
titlu dat: „Un vis care poate deveni realitate”. Acest titlu îi 
puse pe toţi într-o teribilă încurcătură. Aşa se explică de 
ce, deşi trecuse un sfert de oră de când profesorul îl 
enuntase, mulţi priveau cu disperare pe fereastră, 
aşteptând parcă să le vină de-acolo vreo idee. Alunel, 
dimpotrivă, părea că are subiectul gata făcut. Desigur, n- 
avea decât să povestească celebrul său vis şi, în concluzie, 
să arate cum poate prinde viaţă acest vis, cu alte cuvinte 
cum poate deveni realitate. Aşa se face că, numai ce auzi 
titlul lucrării, Alunel al nostru se şi aşternu pe scris. 
Frazele se alcătuiau de la sine, parcă dădeau buzna să-şi 
găsească mai repede un locşor pe foaia albă, tocul 
băiatului abia răzbind să le domolească în rânduri cât mai 
ordonate. Şi aşa, cât ai. zice peşte, foile se umpleau una 
după alta. 

La un moment dat a pierdut contactul cu realitatea, 
uitând că se află în clasă şi că, de fapt, scrie o lucrare de 
control. Retrăind cu intensitate faimosul său vis, s-a văzut 
dintr-odată înconjurat din nou de fiinţele acelea uimitoare: 
maestrul Hipo, Getia, Menandros, câinele Hector - cel care 
grăia omeneste -, Avicenna, Averroes, petrecaretii 
Gargantua şi Pantagruel, mincinosul baron Munchhausen 
şi, bineînţeles, cei doi savanţi - Louis Pasteur şi Robert 
Koch. Nimic nu lipsea din visul de atunci - nici oamenii, 
nici întâmplările. Scria, scria întruna, cu febrilitate, de 
parcă-i dicta cineva. 

Nici n-a băgat de seamă cand a trecut ora. 
Terminând de scris, o clipă a privit buimăcit în jur, 
întocmai ca atunci când, după visul avut, se trezise în patul 
său, acasă, înconjurat de părinţi şi bunici. Imediat s-a 
dezmeticit însă şi, cu pas vioi, se îndreptă spre catedră să 


predea lucrarea. Îşi simţea sufletul uşurat, parcă se 
eliberase de o taină. Cătând spre colegii săi, observă că au 
feţele cam mohorâte şi înţelese pe dată că nu făcuseră 
lucrări tocmai bune. Cum era un bun coleg, simţi o 
strângere de inimă. Nu le rămânea decât să aştepte 
,sentinta” profesorului Ilie Mirea. 

Un obicei al profesorului de română era ca în ora 
imediat următoare să le aducă elevilor lucrările corectate, 
consemnând notele în catalog. „O lucrare peste care se 
aşterne praful timpului devine nefolositoare” - le zicea el. 
Şi, pentru ca elevii să înveţe mai ales din greşelile făcute, 
comenta fiecare lucrare în parte. Şi de data asta procedă 
la fel. Peste două zile, la următoarea oră de română, intră 
în clasă cu lucrările sub brat. Copiii amutira. Majoritatea 
ştiau ce-i aşteaptă. Şi totuşi, de data aceasta, Ilie Mirea se 
abătu puţin de la obiceiul său. După ce îi anunţă că 
lucrările sunt foarte slabe, citi pe rând notele, fără niciun 
comentariu. Chiar şi Amalia abia obținuse nota şase, iar 
rivalul ei - invidiosul Dulcin - cinci. Parcă anume lăsat la 
urmă, Alunel îşi auzi în sfârşit numele. Primise nota nouă. 

În primul moment fu coplesit de emoție, dar, dupa ce 
se mai linişti puţin, se întrebă cu nedumerire: „De ce nouă, 
şi nu zece?!” Gândurile i-au fost întrerupte de glasul 
profesorului Ilie Mirea, care tocmai spunea: 

— Astăzi vom citi o singură lucrare - lucrarea lui 
Alunel! 

Şi începu să citească. Pe măsură ce citea, liniştea 
învăluia întreaga clasă, interesul copiilor fiind vădit. Visul 
lui Alunel prindea viaţă - de aţa asta în faţa colegilor săi. 
Participau cu sufletul la gură la toate peripetiile prin care 
trecuse Alunel în visul său, pe chipul lor apărând, pe rând, 
când curiozitatea, când teama, când uşurarea, mai ales 
către sfârşit, când eroul nostru s-a trezit buimac din somn, 
înconjurat de ai săi, când şi-a dat seama că de fapt totul 


fusese doar un vis. Compunerea lui Alunel i-a fascinat pe 
toţi. Nimeni n-avea vreun motiv să-i conteste lui Alunel 
talentul de povestitor, cu atât mai puţin nota luată. Numai 
Alunel al nostru era nemulţumit, ba tocmai se pregătea să-l 
întrebe pe profesor de ce, dacă aşa stăteau lucrurile, îi 
dăduse numai nouă, când numai ce-l auzi pe dascăl 
spunând: 


— Şi acum iată, negru pe alb, cum înţelege Alunei să- 
şi materializeze visul: „Întrucât titlul compunerii noastre a 


fost «Un vis care poate deveni realitate», după ce am 
istorisit visul m-am gândit că într-adevăr el poate deveni 
realitate numai dacă eu mă voi apuca să învăţ medicina, 
chiar acum!” Sfarsi de citit şi apoi i se adresă lui Alunel: 

— Bravo, băiete! Am parcurs cu multă plăcere 
compunerea ta şi, pentru că am găsit-o interesantă, am 
citit-o şi colegilor tăi, dar ţi-am dat numai nouă, pentru că 
ai săvârşit o greşeală. 

— Ce greşeală?!!! sări ca ars Alunel. Calm, Ilie Mirea 
îi răspunse îndată: 

— Medicina nu se învaţă într-o singură zi, acum, 
astăzi, aşa cum te-ai exprimat tu în lucrare. Mai întâi 
trebuie să-ţi termini liceul, abia atunci vei da concurs de 
admitere la medicină şi dacă cei în drept te vor socoti apt, 
iti vei consacra întreaga viata - bineînţeles o viata de 
muncă asiduă - acestei nobile meserii! 

La auzul acestor vorbe, nemulţumirea lui Alunel se 
transformă în furie - văzu negru înaintea ochilor. În acele 
clipe i se paru că profesorul Ilie Mirea seamănă cu cineva - 
sigur, semăna cu şiretul baron Münchhausen, care-l 
purtase tot timpul cu vorba în faimosul său vis! 

— Cum adică? Să aştept atâta timp?! Dacă-i dupa 
cum spuneţi, până oi şti ceva medicină mi-or apărea şi 
primele fire de păr alb, or eu vreau să învăţ medicina chiar 
acum, pentru ca să ştiu ce am de făcut! 

Ilie Mirea, bun psiholog, nu luă în seamă vorbele 
necuviincioase ale lui Alunel şi, mângâindu-l pe cap, îi zise 
cu blandete: 

— Pentru lucrarea de azi, încă o dată, felicitări! în 
legătură cu dorinţa ta de a urma medicina, deocamdată 
nu-ţi mai spun nimic. Ai să te convingi tu singur! Dar, ţine 
minte, fiecare lucru trebuie făcut la timpul său! 


ÎN RECUNOAŞTERE 

Din ziua aceea Alunei n-a mai avut linişte. Dorinţa de 
a învăţa medicina, pentru a înţelege el însuşi ce avea de 
făcut de-aici înainte, pusese stăpânire pe el. Până la 
lucrarea cu pricina, această dorinţă nu prinsese contur, era 
doar o vagă nazuinta. Dar dupa. ce profesorul Ilie Mirea 
citise lucrarea lui cu glas tare, în faţa întregii clase, nu mai 
putea da înapoi, doar afirmase în ea că stă în putinţa lui ca 
visul să devină de îndată realitate. 

Pe de altă parte, îl frământau vorbele profesorului, 
intrebandu-se întruna: „Ce interes să aibă tovarăşul 
profesor Ilie Mirea ca să mă descurajeze? Doar la vârsta 
lui nu are de gând să se apuce el însuşi de medicină, încât 
să-l supere faptul că mă va avea coleg pe mine, elevul lui - 
nu, desigur, nu poate fi vorba de aşa ceva!” 

De fapt, tocmai vorbele profesorului au început să-i 
zdruncine hotărârea, punându-l pe gânduri. Onestul dascăl 
nu putea să fie decât bine intenţionat şi, desigur, nu dorea 
decât să-l ajute, făcându-l să înţeleagă că nu te poţi apuca 


aşa, de azi pe mâine, de medicină, că mai întâi trebuie să 
înveţi sârguincios, să-ţi termini scoala. Nu voia să-l 
descurajeze câtuşi de puţin, ba chiar îl îndemna să nu-şi 
abandoneze nazuinta. 

De îndată şi-a adus aminte că se mai pripise cândva, 
când, mic fiind, se apucase de sport sau, mai bine zis, de 
toate sporturile. Fireşte, le abordase pe rând, visând să 
ajungă un as al campionilor într-o lună, o săptămână, ba 
chiar într-o zi, cât mai repede cu putinţă. Rezultatul nici nu 
vrea să şi-l mai amintească, pentru că, de fapt, ambiția lui 
s-a soldat cu un eşec total. Dar, gândindu-se mai bine, tot 
se alesese cu ceva în urma acestei experienţe, cu învăţarea 
pe de rost a vorbelor înțelepte auzite de la toţi maeştrii 
sportului cu care venise în contact - un fel de zicală care 
suna aşa: ,,Exercitiul îl face pe maestru!” 

Ba, mai mult, inspirat de peripetiile sale sportive, un 
povestitor scrisese şi o carte, din care Alunel învățase pe 
de rost aceste versuri cu tâlc: 

, Exercitiul este cheia Ce le biruie pe toate. 

Iară sportul fi-va veşnic Izvor viu de sănătate 

Le retinuse fără efort, de la sine. Simtea ca, aşa 
simple cum păreau, ascundeau o cugetare profundă. Işi 
aducea aminte de ele la răstimpuri, când era confruntat cu 
o situaţie mai delicată, ca acum, de parcă un procuror 
sever îi supunea conştiinţa unui rechizitoriu necruţător: 
„Ai ţinut seama de sfatul înţelept conţinut în aceste versuri 
învăţate pe de rost sau le-ai reţinut asa, pentru ca ti-au 
plăcut cum sună?” Ce-ar fi putut să răspundă? Că a ţinut 
seama de ele? Peste putinţă! Ar fi însemnat să-şi fure 
singur căciula, dovada cea mai bună că nu perseverase în 
sporturile încercate pe rând fiind chiar proporţiile sale, rar 
întâlnite la un copil de vârsta lui. Şi-apoi visul, visul pe 
care tocmai îl povestise în lucrarea de pe urma căreia era 
atât de frământat, nu dovedea şi el că, de fapt, mai mult 


n 

decât orice sport îi plăcea să se găsească în faţa unei 
farfurii cu bunatati, din care să infulece cât poate. 


şi profesorul Ilie Mirea se gândise la aceste vorbe cu tâlc 
cand îl povatuise să nu se pripească deocamdată cu 
invatarea medicinii, pana atunci trebuind s-adune multe 
cunostinte, si acestea nu se pot dobandi asa, dintr-odata, 
cat ai bate din palme. 

„Dar cat sa mai aştept, si de ce? - îşi spuse Alunel al 
nostru. Oare tot ce invat in scoala imi va fi de folos in 
studierea medicinii?” La un moment dat, negasind singur 
un raspuns, i se paru ca-l aude pe profesorul Mirea, care-i 
spunea cu blandete: „O, desigur, multe, la care nici nu te 
gândeşti inca, iti vor fi de folos... si-apoi fiecare lucru 
trebuie facut la timpul sau!” 

Nu, nu putea să aştepte! Aşa încât, după o noapte 


albă, bântuită de tot soiul de gânduri, Alunel se dumiri. 
Sigur, cum de nu se gândise?! Trebuia să meargă la faţa 
locului, acolo unde se învaţă medicina, adică la... 
Facultatea de Medicină. 

In zori, când venise în sfârşit alba peste gândurile lui 
chinuite, găsise şi soluţia salvatoare. Se prefăcu însă că 
doarme, până ce simţi mai întâi sărutarea obişnuită, pe 
frunte, a tatălui şi apoi a mamei sale. Era semn că în 
clipele următoare amândoi părăseau locuinţa, pornind spre 
serviciu. Obicei nu de ieri de alaltăieri, ci observat de când 
se ştia el mai mărişor şi începuse să priceapă rostul 
fiecăruia. 

Aşa se şi întâmplă. Bunicii se aflau amândoi la 
mătuşa Ilinca, sora tatălui său, astfel încât nimeni nu-i mai 
bara calea spre aventura cunoaşterii. Contrar obiceiului 
său, tasni din pat ca săgeata şi, cât ai clipi, fu în baie. Se 
spălă în grabă si, inchipuiti-va, amână până şi micul dejun 
(D). 

Încotro grăbea aşa Alunel? Aţi înțeles, desigur, că nu 
în altă parte decât la... facultatea mult visată. Toată 
noaptea avusese timp să teasa un plan îndrăzneţ - 
deocamdată se ducea acolo aşa, „în recunoaştere”. După 
cum vom vedea, pe parcurs avea de gând să-şi pună în 
aplicare planul punct cu punct. 

Zis şi făcut. Imediat căută acele haine de sărbătoare, 
nou-noute, pe care le îmbrăcase o singură dată, cu ocazia 
Anului Nou. „Aşa voluminos cum sunt - îşi zise Alunel -, 
dacă îmbrac hainele acestea care mă maturizeaza - cine 
ştie? - poate aduc a student şi mă lasă să intru”. La 
plecare, luă din cui pălăria tatălui său, îndesând-o pe cap, 
şi în loc de ghiozdan, impresionanta servietă pe care tatăl 
său nu o purta decât în rare ocazii. Până la urmă renunţă 
însă la ea: „Mai bine fără nimic în mână, pentru a mă 
mişca mai uşor. Să renunţ oare şi la pălărie, care se 


cunoaşte cât de colo că nu este a mea? Mai degrabă ar 
merge o mustață falsă”... Nu mai era timp însă de mustață 
şi de nicio deghizare. Totul trebuia înfăptuit până la ora 
13, când urma să ajungă la şcoală. Aşadar ieşi repede din 
casă. Cum nu era superstitios, îl pufni râsul când o pisică 
neagră îi tăie chiar atunci calea. 


RECUNOASTEREA CONTINUĂ 

Strada pe care era situat blocul unde locuia Alunei 
era în cartierul Floreasca. Prima întrebare pe care şi-a 
pus-o a fost aceea cum să ajungă la Facultatea de Medicină 
- pentru un copil de 11 ani era într-adevăr o problemă. Nu 
şi pentru Alunel al nostru, care, după cum am aflat din 
volumul anterior, călătorise nu numai în spaţiu, prin 
diferite ţări ale lumii, ci şi în timp, traversând în celebrul 
său vis mai multe epoci. Oricum, şi visul, dacă e bine 
construit, iti dă posibilitatea să capeti acea siguranţă de 
sine, să înveţi cum să procedezi într-o anumită situaţie şi - 
lucru foarte important! - cum să nu-ţi pierzi cumpătul când 
te afli singur, într-un loc necunoscut. Alunel, deci, care 
trăsese toate aceste învățături din visul său, se porni să- 
ntrebe, în dreapta şi-n stânga, cum să facă el să ajungă 
acolo unde dorea. Nimeni nu s-a gândit să-i cronometreze 
timpul de mers, dar un lucru e sigur - că n-a trecut prea 
multă vreme şi s-a trezit în faţa bătrânei clădiri. 


Îşi îndreptă privirile spre frontispiciul ei şi citi, nu 
fără o oarecare emoție: Facultatea de Medicină - semn ca 
ajunsese acolo unde trebuia pentru a-şi realiza dorinţa de 
a pătrunde tainele medicinii. De la început îl izbi însă 
aspectul clădirii - somptuoasă, apărată de un gard înalt din 
piatră, pe alocuri cu grilaj de fier. În clipele acelea deodată 
îi veni în minte modesta locuinţă a doctorului Hipocrate 
din Kos. Şi asta pentru că şi acum, ca şi atunci, intrarea îi 
era barată de un obstacol - gardul. Şi ce gard, imposibil de 
escaladat! Gândindu-se la scurta-i experienţă de „sportiv”, 
băgă de seamă că nu-i era de vreun folos. Stătea în faţa 
gardului neputincios şi, ciudat, se aştepta ca dintr-un 
moment într-altul să apară uriaşul Menandros, de parcă 
înălţimea gardului n-ar fi fost de ajuns ca să bareze calea 
nepoftitilor. Incerca poarta, dar aceasta era încuiată. Privi 
printre gratiile masive, dar nu zări pe nimeni. Singurul 
„cerber”, dacă se poate spune aşa, părea să fie o statuie 
aflată în faţa impunătoarei clădiri. Pe soclul statuii era 
săpat în piatră numele personajului, însoţit de un text 
destul de lung pentru nerabdarea lui Alunel. Desigur, cu 
ochii săi buni, ar fi putut citi la iuteala ce sta scris acolo, 
dar n-avea el timp de aşa ceva acum, când îl frământa cu 
totul altă problemă. Văzând că pe poarta din faţă nu poate 
intra, privi de-a lungul gardului, doar - doar o zări vreun 
loc prin care să pătrundă înăuntru. Într-adevăr, în cealaltă 
extremitate exista o poartă, pe unde, chiar în acel moment, 
intrau grupuri de tineri. „Probabil sunt studenţi - gândi 
Alunel - care vin la cursuri”. Grăbi pasul într-acolo, 
socotind că dacă se va strecura printre ei va putea să 
pătrundă cu uşurinţă înăuntru. Dar se înşelase. Până să 
ajungă el, ultimii tineri intraseră deja în curte, 
îndreptându-se acum spre intrarea studenţilor. Când, în 
sfârşit, a ajuns în dreptul porţii şi Alunel al nostru, era 
prea târziu - ceasul arăta ora opt şi un minut. „Aşadar 


studenţii au intrat, iar eu am rămas pe-afară. Ziua de azi 
pare pierdută, dar n-am să renunţ eu cu una cu două”. Isi 
luă inima în dinţi şi, tantos, intră pe poarta deschisă. Dar, 
din ghereta pe care abia acum o observă, îşi făcu apariţia 
un om scund şi smead la faţă. Era cât se poate de 
caraghios, poate şi pentru că îi lipseau trei dinţi din fata. li 
bară calea, privindu-l cu ochi mici şi iscoditori: 

— Ce cauţi aici, baietas? 

Nimic nu l-ar fi supărat mai mult pe Alunel în acea 
clipă decât apelativul „băieţaş”. Mai potrivit ar fi fost sa i 
se adreseze cu totul altfel, ca de pildă: „Cu cine am 
onoarea?” sau „Nu vă supăraţi, dar nu puteţi intra”. 

Căută să treacă totuşi peste acest incident şi, 
regretând în acel moment ca nu recursese la o mustață 
falsă sau la vreun alt soi de deghizare, tuşi, încercând să-şi 
dreagă vocea, apoi, luându-şi un aer grav, spuse cu o voce 
voit îngroşată, bărbătească: 

— Vreau să intru cât mai degrabă! 

— Zău? clipi omul şiret din ochi. Si de ce, mă rog, 
vrei să intri? 


— Pentru că sunt student! Şi se minună şi el cât de 
categoric şi prompt îi ieşise minciuna din gură - se vede 
că-i folosise la ceva tovărăşia baronului Münchhausen, 
vestitul mincinos. Dar, la auzul acestor vorbe, portarul - 
pentru că personajul era chiar portarul Haralambie - se 
porni pe un râs zdravăn, din toate baierele inimii. Printre 
hohote, abia putu să articuleze: 

— Tu, student?! Atunci eu sunt decan! 

Alunel nu pricepu ce înseamnă cuvântul „decan”. De 
fapt atunci îl auzea pentru prima oară. Dar felul în care îi 
vorbise aşa-zisul decan, luându-l cam peste picior, îl scoase 
din sărite. „Cum de-şi permite să mă trateze ca pe un 
baietas?! Asta e curată neobrazare!” 

Dar „decanul” se opri din râs şi, privindu-l sever, îi 
porunci pe un ton pitigaiat: 

— Du-te acasă cât mai degrabă, pustiule, te-or fi 
căutând ai tăi! 

Prea era de tot! De data asta spusele „decanului” 
păreau să-i săreze o rană abia deschisă, apelativul 
„puştiule” făcându-l să spumege de furie. Dar n-avea 
încotro - dacă voia să intre, trebuia să-l ia mai cu binişorul 
pe acest „cerber”, să găsească acele vorbe potrivite cu 
care să-l înduplece să-l lase să treacă de poartă. De îndată 
îşi aduse aminte cum îl înşelase pe Menandros, cum 
reuşise să pătrundă în căsuţa doctorului Hipo cu 
complicitatea câinelui Hector. Se uită în stânga şi-n 
dreapta, doar - doar o găsi pe cineva să-i sară în ajutor. 
Nimeni, afară de acest om îndesat, cu priviri bănuitoare, 
cu vorbele lui ce-l umpluseră de năduf, care-i bara cu 
cerbicie calea. 

Deodată, tocmai când se aştepta mai puţin, salvarea 
mult aşteptată se ivi sub înfăţişarea unei femei îmbrăcate 
într-un halat alb, care începu să strige cât o ţineau 
baierele: 


— Nea Haralambie, vino repede cu cheile de la 
intrare, ca să pot ridica halatele! 

Nici n-apucase femeia să-şi sfârşească tignalul, ca 
omul strigat se şi execută. Scoase nişte chei din buzunar şi 
alergă spre ea pentru a i le da. Alunel nu mai ştia ce să 
creadă. „Omul ăsta e un mincinos! îl cheamă Haralambie şi 
mie îmi spune că se numeşte... Decan - parcă aşa a zis că-l 
cheamă -, dar treaba lui!” 

Şi, fără să mai stea pe gânduri, socotind că trebuie 
folosită cum se cuvine asemenea împrejurare norocoasă, 
se strecură cât ai zice peşte în incinta facultăţii. De-abia 
acum începea adevărata recunoaştere sau, mai bine zis, 
acţiunea de recunoaştere continua. 


OSSIAN 


În faţa ochilor lui Alunei se deschidea o lume nouă. 
De cum intră în somptuoasa clădire, dădu cu ochii de o 
scarita care cobora, sfârşind într-un culoar întunecos. In 
partea dreaptă urca o altă scarita, de data asta ceva mai 
lungă, care ducea spre etaj. 

„Pe unde s-o apuc?” se întrebă descumpănit Alunel. 
N-avea timp să chibzuiască prea mult, oricând putând să 
apară pe urmele lui îndesatul acela mincinos, care 
răspundea la numele de Harambie, dar care pretindea că-l 
cheamă Decan. Cum la subsol era întuneric, alese calea 
cea mai singură - etajul. Într-adevăr, abia acum începea 
adevărata recunoaştere, că doar nu venise degeaba până 
aici, ci mânat de un scop - acela de a învăţa medicina. Si 
cum la baza oricărei acţiuni trebuie să existe un plan, 
Alunel îşi făcu imediat unul: să ajungă la „directorul” 
Facultăţii de Medicină şi să-l roage, să-l convingă cu orice 
pret, să-i smulgă într-un fel sau altul aprobarea de a fi 
primit aici, pentru a învăţa medicina. „Dar unde să fie 
cabinetul directorului? La noi în şcoală acesta se află într-o 
încăpere ce se deschide din camera secretariatului. Deci 
mai întâi să caut secretariatul şi apoi, mai mult ca sigur, 
dau eu şi de director”. Incepu deci să străbată grăbit 
culoarul lung al etajului I, citind din mers cele scrise pe 
uşile mari ce-l mărgineau. „Desigur, în spatele acestor uşi 
sunt clasele” - îşi spuse Alunel al nostru, care, adineauri, 
mai folosise anapoda cuvântul „director”. N-avea de unde 
să ştie că aici nu există nici clase, nici director. Îşi dădea 
seama că directorul nu poate fi acolo, într-o sală de clasă, 
dar ca să dea de cabinetul lui trebuia să parcurgă toate 
culoarele, să citească toate tablitele de pe uşi. Dar nici 
cititul nu era o treabă prea uşoară, deoarece avea de-a 
face cu denumiri pe care nu le mai auzise vreodată. Dar îşi 
spuse că un viitor student la medicină trebuie să se 
familiarizeze cu ele. Şi-apoi, dacă tot se apucase de o 


treabă - cum spunea şi profesorul Ilie Mirea -, era bine să 
o ducă până la capăt şi să o facă aşa cum trebuie. Citi 
astfel, fără să înţeleagă mare lucru, următoarele denumiri: 
Amfiteatrul I, Anatomie şi Embriologie, Biochimie... Treaba 
se complica, deoarece din culoarul principal se făceau 
culoare mai mici. Le trecu în revistă pe toate, oprindu-se 
puţin în dreptul fiecărei săli preţ de-o clipă, ca să poată citi 
cele scrisese pe uşă. Ajunse astfel la capătul culoarului şi 
dădu de o scarita, tot în dreapta, care urca la etajul II. Nu 
ezită să urce scarita şi, când ajunse sus, reîncepu acţiunea 
de recunoaştere, de data asta în sens invers. I se perindara 
astfel prin faţă alte uşi, care purtau desigur alte denumiri: 
Catedra de farmacologie, Sociologia medicinii, Sala de 
lucrări practice, Amfiteatrul V, Fiziologie, Histologie, 
Citologie... O nedumerire creştea în mintea lui Alunel, 
firească de altfel pentru un băiat de vârsta lui: „De ce, 
oare, pe uşile unor săli scrie cuvântul «Catedra», iar pe 
altele nu?! Înseamnă că unele clase nu au catedră şi că 
profesorul este nevoit să stea tot timpul în picioare?! Cum 
se poate una ca asta?! La noi toate clasele au catedră! Şi- 
apoi, ce să caute aici un amfiteatru!” Invatase de curând la 
istorie despre amfiteatrele greceşti şi romane. Dar ştia că 
acelea erau construite în aer liber, pe când cele de aici se 
aflau înăuntru. In cele din urmă, conchise: „La urma 
urmei, cine ştie de câte ciudatenii nu mă voi mai izbi? Oi 
vedea, dar deocamdată să găsesc secretariatul şi direcţia!” 


Dădu să coboare, dar ceva îi spunea că pe acolo 
trebuie să existe un hol, în care mai mult ca sigur dădea 
camera secretariatului, de unde, făcând doar un pas, putea 
să ajungă la director. Tocmai atunci se ivi drept în fata lui 
un tânăr care urca grăbit. Apariţia acestuia fu atât de 
neaşteptată, încât Alunel, care se ştia urmărit de Nea 
Haralambie, tresări, speriindu-se de-a binelea. Băgă de 
seamă că tânărul îl privea cam de sus, şi asta nu doar 
pentru că era mai înalt decât el. 

Dar Alunel al nostru nu se lăsă intimidat cu una cu 
două. Îl măsură la rândul lui pe individ şi băgă de seamă 
că era suplu şi extrem de elegant, îmbrăcat cu un costum 
gri impecabil, că avea părul pieptănat cu multă grijă şi o 


figură distinsă. Un singur cusur îi găsea Alunel: era din 
cale-afară de parfumat. Cine să fie oare acest personaj 
apărut aşa, pe neaşteptate, într-un moment de răscruce 
pentru Alunel, tocmai când se hotărâse să înveţe 
medicina? Desigur, numai întâmplarea îl scosese în calea 
lui. 

Luând un aer voit nepăsător, băiatul găsi cu cale să-l 
întrebe chiar pe el, că altcineva nu se zărea prin preajmă: 

— Maestre, nu ştii cumva unde este cancelaria 
directorului facultăţii? 

Mina pe care o arborase, pretiozitatea cu care rostise 
mai ales cuvantul ,maestre” trebuiau sa aiba un efect 
imediat asupra interlocutorului, făcându-l să-şi dea seama 
că nu are de-a face cu fitecine. Spre mirarea lui însă, 
tânărul nu se lăsă deloc impresionat. Zâmbi cu vădită 
superioritate şi, cântărindu-l pe Alunel al nostru dintr-o 
ochire, i se adresă cu o voce metalică: 

— Ascultă, pustiule, ce cauţi tu la Facultatea de 
Medicină? 

Altul care i se adresa cu „puştiule”! Simtea cum se 
sufocă de mânie. De-asta pornise el către un ţel nobil? 
Oare drumul spre cunoaştere avea să-i fie barat tot timpul 
de indivizi ca Nea Haralambie de-şi zicea „Decan” sau ca 
acest filfizon din faţa lui, care i se adresase - desigur în 
zeflemea - cu „puştiule”? Ar fi vrut să-i dea o replică 
usturătoare - o merita -, dar găsi că-i mai prudent să se 
domolească; de fapt, îşi dădu seama că nici nu ştia cu cine 
are de-a face. 


— Maestre, dar domnia ta cine eşti, ca să-mi pui o 
asemenea întrebare? (Ce mai încolo şi încoace, Alunei voia 


să-l dea gata cu vorbe mari, luate de prin cărţi.) 

— Ascultă, pustiule, eu sunt student la „generală” şi 
locul meu este aici, dar tu, tu ce cauţi pe-aici? 

Din nou apelativul jignitor „puştiule” - de data asta 
rostit cu emfază, fapt ce-l irită şi mai mult pe Alunel. 
Simţind că-şi pierde firea, negru de mânie, cata spre 
tânărul din fata sa, vrând parcă să-i transmită tot disprețul 
ce-l cuprinsese în acel moment. Dar, curios, privirile 
acestuia, atintite asupra-i, parcă-l ardeau. „Nu cumva o fi 
vreun extraterestru?” îşi spuse Alunel şi, pradă imaginaţiei 
sale, i se păru că de undeva, de deasupra Facultăţii de 
Medicină, venea un zgomot ciudat. „le pomenesti ca a 
descins chiar acum dintr-o farfurie zburătoare sau dintr-un 
ciudat aparat de zbor ca cel din «Imperiul contraatacă» ”. 
În cele din urmă se auzi răspunzând, parcă şi propria-i 
voce venea de undeva de departe: - Şi eu sunt... 

— Ce, ce eşti tu? Iaca acolo un puşti, si încă unul cu 
pretenţii de om mare! De data asta cuvântul „puşti” fu 
rostit apăsat, tăios - cuţit de ghilotină, nu alta, menit să-i 
taie elanul cu care venise până aici. 

— Pai... student! 

— Student?!!! La auzul acestei vorbe, tanarul izbucni 
in hohote de ras. Pornit cum era, lui Alunel i se paru 
neomenesc - suna metalic, ca si vocea, suierator. Nu, nu 
era un ras natural, menit sa imprastie voia buna, ci, 
dimpotriva, te ingheta. 

— Tu, student?! Pe cine vrei sa pacalesti? Nici macar 
atata lucru nu stii, ca la facultate nu exista director, ci 
decan! 

— Nu se poate! Cu alte cuvinte, Nea Haralambie, de- 
şi zice „Decan”, e aici un... un fel de director! Tânărul 
zâmbea satisfăcut, dându-şi seama cu cine are de-a face: 

— Ce-l amesteci pe Haralambie, portarul? 

— Păi când nu m-a lăsat să intru mi-a zis că el, şi nu 


altul, este „Decan”! 

— Aşa? Atunci află, copile, că şi-a bătut joc de tine! El 
e Nea Haralambie sau Lambe, atât! Sau, dacă vrei, Lambe- 
portarul, după ocupaţia lui! Iar la facultate nu există 
director, ca la şcoală sau la... grădiniţă, ci decan - e o 
funcţie, nu un nume, cum ai înţeles tu! Ai priceput? 

Accentuase batjocoritor cuvântul ,,gradinita”, pentru 
a-i da de înţeles lui Alunel că, după cunoştinţele lui, acolo i 
se cuvenea un loc, şi nu la facultate. Paharul se cam 
umpluse: „puştiule”, „copile”, ,gradinita”... Dar, ciudat, lui 
Alunel îi pierise orice urmă de mânie. Tocmai se mai 
liniştise, când auzi din nou vocea aceea tăioasă: 

— Cum te cheamă? 

— Alunel! 

— Alunel? Şi tânărul se porni din nou pe râs. Auzi, 
Alunel! Nume predestinat pentru un puşti, nume de tanc! 

Stăpânindu-se, Alunel căută să afle şi el câte ceva 
despre ciudatul tânăr: 

— Dar pe dumneata cum te cheamă? 

— Pe mine? Deşi nu-i frumos să-i întrebi pe cei mari 
cum îi cheamă, de data asta te iert. Mai ai multe de 
învăţat. Am un nume deosebit, pe care-l rostesc cu 
mândrie: Ossian! Os-şi-an! 

Alunel găsi numele caraghios şi predestinat 
ridicolului. Dar nu-şi spuse cu glas tare părerea, socotind 
că-i mai bine să se abţină. În minte îi apărură figurile 
groteşti ale lui Gargantua şi Pantagruel şi chiar a 
baronului Münchhausen. Trasese o învăţătură din 
peripetiile faimosului vis: dacă izbutise la un moment dat 
să-i înduplece pe aceştia, apoi aceasta se întâmplase nu 
atunci când intrebuintase cuvinte tari, vehemente, ci 
tocmai când dăduse dovadă de tact şi prudenţă. Se hotări 
deci să-i vorbească politicos, cu eleganţă şi gentilete, 
acestui individ. 


— Ossian? Ce nume frumos! Seamana cu zborul unei 
păsări, sfidând înălțimile. E un nume plin de culoare, 
poezie... parcă e un cântec de vioară... Are strălucirea 
aurului sau - ce spun eu? - a soarelui. E magnific, ce mai! 
Predestinat pentru un mare şi ilustru medic! 

La auzul acestor vorbe mieroase, Ossian zâmbi 
batjocoritor, linguşeala lui Alunel prinzându-se de el ca apa 
de penele păsărilor de baltă. 

— Prea multe comparații măgulitoare, puştiule, n-am 
nevoie de ele! Dar, pentru că ai încercat să fii drăguţ, 
spune-mi ce vrei de la mine? 

— Maestre Ossian, de e cu putinţă, v-aş ruga pe 
dumneavoastră, care sunteţi student şi - cum s-ar zice - 
sunteţi aici ca la dumneavoastră acasă, să mă conduceţi de 
urgenţă la tovarăşul direct... la tovarăşul decan! 

— Ştii că-mi eşti simpatic? chicoti Ossian. Şi, pentru 
că-mi eşti simpatic, o să-ţi îndeplinesc dorinţa. Hai să te 
duc la tovarăşul decan! 

Alunel ştia însă că ceea ce ţi se oferă cu prea multă 
uşurinţă nu ascunde nimic bun, mai bine zis ascunde 
întotdeauna ceva. Cum de se oferise, nitam-nisam, 
batjocoritorul Ossian să-i fie călăuză, că doar nu-i devenise 
aşa, dintr-odată, simpatic? Dar Alunel mai ştia că în 
situaţia lui n-avea de ales. Dacă-l refuza pe Ossian sub 
pretextul că se descurcă singur, acesta s-ar fi simţit 
ofensat şi abia atunci s-ar fi putut să-i puna bete în roate. 
Căutând să pară cât mai indiferent şi sigur de sine, se 
hotări să-l urmeze pe Ossian prin labirintul de culoare. 


Coborând scările, ajunseră din nou în primul culoar, 
care ducea către uşa prin care mai adineauri intrase 
Alunei. Dar abia acum zări, mai în dreapta, câteva scarite 
din marmură ce duceau într-un hol larg de toată 
frumuseţea. „Aici trebuie să fie cabinetul decanului”, îşi 
zise eroul nostru. Şi inima începu să-i bată năvalnic la 
gândul că se apropia de locul unde urma să i se hotărască 
soarta. Dar se pare că se înşelase, pentru că Ossian trecu 
pe lângă ele nepăsător, ba, luându-l de braţ pe Alunel cu 
un gest ocrotitor, părea că vrea să-l „piloteze” pe drumul 
cel mai scurt, ferindu-l de ocolişuri inutile. Când mai erau 
doi paşi până la uşă, ce-i fu dat să vadă? în cadrul ei 
apăruse silueta mătăhăloasă a lui Nea Haralambie, căruia 
- nu, nu i s-a părut - „binevoitorul” Ossian i-a făcut un 
semn, arătând spre Alunel. „Aşadar, iată care fuseseră 
bunele intenţii i ale tânărului student. M-am gândit eu că 
nu-i a buna schimbarea aceea de atitudine... Deci asta a 
vrut: să mă dea pe mâna cerberului, şi asta cât mai 
repede!” Bineînţeles erau de prisos astfel de reflecţii, aşa 
că băiatul, cât ai zice peşte, se răsuci pe călcâie cu o 
mişcare atât de rapidă, încât, până să se dezmeticească 
tânărul de lângă el, avu tot timpul să urce din nou scările 
şi să ajungă în capătul celălalt al culoarului. „Ia te uită - îşi 
zise Ossian -, cine l-ar fi crezut atât de sprinten pe acest 
grăsun?!” Deci, Alunel al nostru iuti nu numai pasul, ci si 
gândul, cumpănind tot timpul cum ar putea să scape de cei 
doi urmăritori şi, bineînţeles, cum să-l dibuiască pe decan. 
Pericolul cel mare era suplul Ossian, care din clipă în clipă 
putea să-l ajungă din urmă, Nea Haralambie descurcându- 
se mai greu în această „probă sportivă”. Dar parcă lui îi 
era uşor? În fata scaritelor ce dădeau în holul cel larg, 
simțind că-i plesnesc plămânii, fu cuprins de regretul 
chinuitor (pentru a câta oară?) că abandonase sportul, 
lăsându-se prada nesăţioasei pofte de mâncare. Uite, de 


pildă acum, nu mai era în stare să facă un pas, poate pasul 
hotărâtor care avea să-l ducă în faţa decanului. 
Aruncându-şi privirea înapoi, zări la capătul culoarului pe 
cei doi urmăritori ai săi. „la te uită, Nea Haralambie nu se 
lasă! Cred că a făcut sport la tinereţea lui, că altfel cum ar 
putea acum să alerge la un pas în urma lui Ossian? În 
câteva clipe vor fi lângă mine, mă vor prinde şi atunci...” 

Abandonă ideea de a păşi în holul cel larg, din care 
se pare că n-avea cum să iasă la nevoie. Se îndreptă 
aşadar din nou spre uşa prin care intrase. În spatele lui 
creştea zgomotul paşilor, semn că cei doi se apropiau. Ar fi 
putut să iasă pe uşă, să nu se oprească din fugă decât în 
stradă, unde ar fi scăpat definitiv de urmăritorii săi. Dar ar 
fi fost o laşitate din partea lui. Venise aici cu un scop - şi 
nu dintre cele meschine -, iar acum, la primul hop, să fugă 
pe furiş, ca un hoţ? Nu, nici vorbă, trebuia să ajungă cu 
orice preţ la decan! 

Il fulgeră o idee: „Ce-ar fi să-i port aşa, dintr-un hol 
în altul, pe cei doi, sleindu-le forţele?” El însuşi era la 
capătul puterilor, parcă nici picioarele nu-l mai ascultau. 
Trebuia într-un fel oarecare să câştige timp, să-şi mai 
tragă puţin sufletul. 

Se avântă aşadar pe scarita care ducea la subsol. 
Acolo, între timp, lumina se aprinsese. Surprinzător, dar şi 
aici erau uşi, ca la parter sau etaj, uşi pe care scria câte 
ceva. Dar acum Alunel nu mai avea timp de citit, hăitaşii 
săi fiind pe undeva pe-aproape. Oricum, decanul nu putea 
să se afle aici, la subsol. Ajunse din nou la o cotitură, care 
deschidea spre dreapta calea altui coridor, scurt, care se 
oprea în faţa; unei uşi mari. 

În mintea lui Alunel se cristalizară două alternative: 
ori mergea înapoi şi urca din nou scarita ce ducea la parter 
- şi în acest caz cursa era reluată cine ştie până când, ca 
un perpetuum mobile -, ori o apuca pe acest culoar, care 


măcar era întunecos. Avea să stea ascuns aici, protejat de 
umbră, până când treceau de el cei doi. Apoi ieşind din 
ascunzătoare şi făcând calea inversă avea să încerce să 
ajungă la decan. Cunostea tertipul din filmele de acţiune 
pe care le văzuse. Ei dar în filme e cu totul altceva, parcă 
niciodată urmăritorii n-au auzit de asemenea şiretlicuri, pe 
când în cazul de faţă mai mult ca sigur că cei doi 
cunoşteau şi ei stratagema, aşa că puteau foarte bine să-l 
prindă în acest culoar, care era aidoma unei străzi 
înfundate. Cu tot riscul, pătrunse în micul culoar şi, 
tinandu-si răsuflarea, se lipi de uşa din fund. Atunci, auzul 
îi fu izbit de două zgomote distincte: zgomotul sacadat, din 
ce în ce mai aproape, al paşilor ce-l urmăreau şi bătăile 
puternice ale propriei sale inimi. Abia atunci Alunel băgă 
de seamă cât era de speriat. Degeaba îşi spunea că n-are 
de ce să-i fie frică. La urma urmelor ce-avea să i se 
întâmple? 

La un moment dat, însă, zgomotul paşilor prinse să 
scadă, auzindu-se din ce în ce mai slab semn că cei doi 
muşcaseră din momeală şi acum se îndepărtau. Ce mai 
încolo-încoace, stratagema deşi uzată, îi reuşise de 
minune. Atunci, ca prin farmec, simţi cum i se domolesc şi 
bătăile inimii care mai adineauri o luaseră razna. Un 
zâmbet îi lumină faţa şi, la lumina lui sau poate pentru că 
se mai obisnuise cu întunericul, putu să citească destul de 
uşor ce sta scris deasupra uşii: Sala de disecţii „Fr. 
Reiner”. Nu pricepu ce înseamnă cuvântul „disecţii”, dar 
n-avea el timp de-aşa ceva acum. „Deci, deocamdată am 
scăpat! Desigur, nu pentru mult timp. Când vor băga de 
seamă că i-am înşelat, vor face calea-ntoarsă, aşa că bine 
ar fi să cântăresc cum se cuvine situaţia, să nu care cumva 
să pic în mâinile lor. Trebuie să profit de cele două-trei 
clipe de avans şi să fac în aşa fel, încât să ajung înaintea 
lor în holul cel mare, unde mai mult ca sigur voi da de 


cabinetul decanului”. 

leşind din ascunzătoare, cât ai zice peste fu lângă 
scarita, o urcă în fuga mare, se trezi în capătul culoarului, 
de unde, în sfârşit, ajunse în hol. Privind peste umăr, la o 
aruncatura de bat, îi zari pe cei doi - ajunseseră în celălalt 
capăt al culoarului. Atunci se avântă înainte, dar, 
împiedicându-se, căzu lat la pământ. Simti o durere 
ascuţită în coate, dar n-o luă în seamă. Dintr-un salt, fu în 
picioare, cu o elasticitate pe care nu şi-o bănuise nicicând. 
Drept în faţă, lângă ghişeele aşezate unul lângă altul, văzu 
un intrând destul de îngust, parcă anume ascuns de ochi 
indiscreti. „Aici trebuie să fie decanul!” îşi zise. Câteva 
trepte îl duseră în faţa unei uşi, pe care citi, în sfârşit, 
cuvântul „Decan”. Din nou îşi auzi bătăile inimii, dar, 
stăpânindu-şi emoția, dădu să treacă pragul Chiar în acea 
clipă, două braţe puternice îl înşfăcară de o parte şi de 
alta, imobilizându-l cu brutalitate. „M-am înecat la mal!” 
îşi zise Alunel, care ştia prea bine în mâinile cui se află. Ei 
„dar nu era el ăla care să dea înapoi, ba piedicile îl 
indarjeau parcă şi mai mult. Căutând să-şi păstreze calmul, 
chibzui cu iuteala fulgerului cam ce-ar trebui să facă. 
Negăsind altceva mai bun, se porni să tipe cat îl tinea 
gura. Descumpaniti, cei doi - Ossian şi Nea Haralambie - 
îşi slăbiră strânsoarea. Chiar în acea clipă se deschise uşa 
şi în cadrul ei îşi făcu apariţia un bărbat înalt, cu părul 
carunt şi o ţinută distinsă. Era decanul! Se vedea cât de 
colo că fusese deranjat de tipetele lui Alunel. 

Surprins, Alunel se cam fastaci, dar imediat îşi dădu 
seama că de fapt ar trebui să se bucure, doar pentru asta 
se afla aici, doar pentru a da ochii cu decanul alergase de 
colo-colo prin labirintul de culoare, nemaiştiind încotro s-o 
apuce ca să scape de cei doi cerberi. 

— Ce se întâmplă aici? întrebă cu o nuanţă de 
severitate în glas decanul. 


După ce plutiră o clipă între pereţii holului undele 
sonore ale glasului metalic deveniră parcă materiale. Ai fi 
putut crede că acele cuvinte banale se transformaseră în 
două gloanţe, nimerindu-i din plin pe cei doi. Băgă de 
seamă că Ossian avu chiar o grimasă de durere, dar 
desigur asta era doar o năzăreală de-a lui Alunel, pentru că 
imediat îl auzi vorbind, sigur pe el, aproape impertinent: 

— Acest puşti, tovarăşe decan, a pătruns pe furiş în 
facultate şi, niciuna, nici două, vrea să intre la 
dumneavoastră! 

— La mine? 

— Da, la dumneavoastră! întări Nea Haralambie cele 
spuse de Ossian. Alunel, cu coada ochiului, cătă spre 
portar: „Cum de-am putut crede că el este decanul?! Că 
doar rostul decanului nu este să păzească poarta. Şi-apoi, 
de fapt eu îl căutam pe director, socotindu-l mai-marele 
aici, ca la şcoală. Ca să fiu sincer, până azi nici n-am auzit 
de cuvântul «decan»”. 

Spre stupefactia celor doi, decanul cel adevărat, cu 
vorba rară şi apăsată, care nu admitea replică, zise: - Dacă 
vrea să intre la mine, să poftească! 

DECANUL SE DOVEDEŞTE INTELEGATOR 

Decanul era într-adevăr un om de treabă şi foarte 
modest, în toate actele sale dând dovadă de tact şi de acea 
rară însuşire, cu care sunt dotați unii semeni ai nostri, de a 
pricepe rostul faptelor şi firea oamenilor. Poate tocmai prin 
acest fel de a fi dobândise stima şi respectul tuturor. 

Curiozitatea se vădi mai puternică decât sfiala ce-l 
cuprinsese în faţa acestui personaj şi Alunel al nostru, 
dintr-o privire, îl studie din cap până-n picioare. Hainele 
impecabil croite, cămaşa de un alb strălucitor, cravata 
discretă, părul uşor argintiu la tâmple, ce-i încadra figura 
distinsă, barbişonul abia schiţat şi privirea, mai ales 
privirea - amestec de ingaduinta şi severitate - îi aminteau 


eroului nostru de cineva. Sigur - cum de nu-şi dăduse 
seama de la început?! - semăna cu savantul Louis Pasteur! 
Poate, aflându-se încă sub influenţa faimosului vis, era 
doar o părere a lui sau poate - cine ştie? - există ceva ce-i 
face să semene între ei pe oamenii de bine. 

Cu o voce plăcută, care nu mai păstra nimic din tonul 
aspru de-acum câteva clipe, decanul îl întrerupse pe Alunel 
din consideratiile pe care le făcea în sinea sa, poftindu-l să 
ia loc într-un fotoliu, în faţa biroului său. 

Alunel crezu că nu-i vorba de el, că se înşală. Chiar 
îşi aruncă instinctiv privirile spre uşă, să radă dacă nu 
cumva între timp nu intrase cineva, un personaj important, 
care să fi fost poftit pe scaun cu atâta politeţe. Dar, 
nevăzând pe nimeni, îşi dădu seama că de fapt pe el îl 
invitase decanul. Se aşeză în fotoliu, cu privirile atintite 
asupra omului care-l tratase cu atâta bunăvoință. 

După ce îl cercetă o clipă pe grăsunei, cântărindu-i 
intuitiv firea, îi puse o întrebare banală, aşa, ca de început: 

— Cum te cheamă, băiete? 

„Ei, aşa da, mai merge - îşi zise Alunel -, oricum e 
altceva decât «puştiule» sau - «copile»!” 

— Mă numesc Alunel, tovarăşe decan! 

— Alunel? Dar ai un nume fermecător! Oricine îl va 
reţine, pentru că-i un nume rar, fragil şi delicat ca o 
creangă de alun. 

Aceste vorbe picurară ca un balsam în sufleul 
băiatului, rănit de vorbele ironice, în doi peri, ale lui 
Ossian. Se simţi dintr-odată atât de apropiat de decan, 
încât, uitând unde se află, făcu prima gafă din dimineaţa 
aceea. Cu pripeala-i binecunoscută, Alunel i se adresă 
decanului cu totul nepotrivit, de parcă acesta era un abia 
cunoscut tovarăş de joacă: 

— Dar dumneavoastră cum vă numiţi? Abia după ce- 
şi auzi glasul răsunând în încăpere îşi dădu seama cât de 


nelalocul ei era întrebarea. Urmărind să răspundă cu o 
amabilitate amabilităţii acestui om binevoitor, făcuse până 
la urmă o necuviinta - de fapt nu voise altceva decât sa 
laude, la rândul său, numele decanului. Tăcu şi, ruşinat, îşi 
lăsă privirile în jos, de unde nu le mai ridică decât 
răspunsul decanului, care sosi prompt natural, fără nicio 
nuanţă de dojana: 

— Numele meu este Pastor, Alunele! Alunel tresări: 
„Aşadar este rudă cu savantul întâlnit de mine în vis, nu 
întâmplător am găsit eu adineauri că-i seamănă! Judecând 
după vârstă, ar putea să-i fie nepot sau strănepot 
celebrului Louis Pasteur”. 

Curiozitatea îl făcu să uite că de fapt voise să-i laude 
numele şi se trezi punând o nouă întrebare: 

— Sunteţi rudă sau, cum să spun... urmaş al marelui 
savant Louis Pasteur? 

Decanul zâmbi îngăduitor, deşi prea multele întrebări 
ale lui Alunel puteau fi socotite o necuviinta. 

— Pe mine mă cheamă Pastor, nu Pasteur, Vasile 
Pastor, şi sunt de fel din Apuseni. N-am nimic comun cu 
marele savant în privinţa numelui - el era francez, eu sunt 
român! Tăcu o clipă. De fapt, mă mândresc că sunt român, 
după cum sunt sigur că si Pasteur se mândrea că-i 
cetăţean francez. Această dragoste de ţară ne apropie, ne 
înrudeşte, cum spui tu. Ei, dar mai e ceva, printre multe 
altele. Vezi tu, băiete, noi cei aflaţi în slujba ştiinţei iubim 
oamenii, toate căutările noastre neavând alt scop decât 
sănătatea şi fericirea lor. Ţinând seama de acestea, poţi să 
ne socoteşti într-adevăr rude. De fapt, toţi suntem urmaşii 
unor iluştri înaintaşi, un fel de fii ai lor, cărora ne revine 
menirea de a continua opera acestor părinţi într-ale 
ştiinţei. 

Spusele decanului îi merseră de-a dreptul la inimă lui 
Alunel. Se gândi că lui, chiar de i-ar fi trecut prin minte 


toate acestea, i-ar fi trebuit mult timp până să ajungă la o 
asemenea formulare. Chipul băiatului era invadat de o 
lumină lăuntrică, iar în ochi i se putea citi o sinceră 
admiraţie. 

Socotind că, în sfârşit, a sosit momentul să afle ce-i 
cu el, decanul i se adresă pe un ton cât se poate de firesc: 

— Acum, că ne-am cunoscut, Alunele, spune-mi ce te- 
a mânat către Facultatea de Medicină? 

Pripit de felul său, cum am mai spus, lui Alunel i-o luă 
gura pe dinainte, scăpând alte vorbe nechibzuite: 

— Văzându-mă mai adineauri incoltit de cei doi, de 
parcă aş fi fost un hoţ, poate v-aţi închipuit că am venit aici 
cu gânduri necinstite, dar să ştiţi că nici prin minte nu mi-a 
trecut să fur ceva! Imediat se miră el însuşi cum de-a putut 
rosti asemenea nerozie. 

Privirile decanului se adumbriră pentru o clipă, dar 
imediat chipul său se destinse plin de căldură şi înţelegere. 

— O clipă nu m-am gândit, că ai putea fi un 
răufăcător. Chiar de-ar fi numai numele, şi n-aş putea să 
mă gândesc la tine decât ca la un băiat bun şi cuminte. Ti 
se citeşte candoarea vârstei pe faţă, de-aceea mi-a părut 
rău când te-au înşfăcat cei doi aici, în uşa mea. Mi-am dat 
seama imediat cât de nelalocul ei era purtarea celor doi cu 
un copil, care, dacă-i înfruntase, se cheamă că aveau şi ei o 
parte de vină. Sunt sigur că ai ceva important să-mi spui. 
Sunt gata să te ascult şi, după puteri, să te ajut! 

La atâta bunăvoință, nici nu se asteptase Alunel al 
nostru. Se hotări să-şi spună păsul cât mai concis, şi aşa îi 
răpise destul timp acestui om atât de intelegator. 

— Am venit aici ca să învăţ medicina! spuse eroul 
nostru cu hotărâre în glas. 

— Serios?!! Şi decanul, care desigur nu s-aştepta la 
una ca asta, surâse plin de bunăvoință, de parcă dorinţa lui 
Alunel era cât se poate de firească. Apoi continuă: 


— N-ar fi nimic rău în asta... numai că vezi... 

„Aşadar era un «numai că» la mijloc, îşi zise Alunel. 
Nu cumva m-am înşelat şi în privinţa decanului? Poate că 
nu-i chiar atât de sincer pe cât mi-a părut. Nu cumva prin 
bunăvoința arătată a urmărit doar să afle ce-i cu mine - să 
mă cumpere cum se spune -, pentru ca apoi să mă dea pe 
mâna celor doi vajnici cerberi?” 

Dintr-odată deveni circumspect si, schimbând 
registrul, întrebă de-a dreptul impertinent: 

— Dar ce, tovarăşe decan, n-am eu alură de student? 

— Nu m-am referit la asta, nu despre o anumită alură 
este vorba. De fapt, să ştii că există unii cu alură de 
studenţi, dar cunoştinţele lor lasă de dorit. Mă-ntreb de 
altfel cum de-au pătruns la Medicină? Poate, între timp, s- 
au lăsat pe tânjeală, socotind prea mare efortul depus la 
admitere... Oricum, nu răspund cum se cuvine încrederii 
acordate... Dar asta e cu totul altă problemă, înainte de 
toate, în ce clasă eşti? 

— Într-a V-a! 

— Iată, Alunele, despre ce este vorba: tu trebuie mai 
întâi să termini clasele gimnaziale, apoi pe cele liceale şi- 
abia atunci - dacă nu te va părăsi între timp această 
dorinţă - te vei înscrie la concursul de admitere în 
Facultatea de Medicină. Dornic să înveţe, să ştie cât mai 
multe, omul nu poate sări treptele elementare ale 
cunoaşterii... Şi ele sunt necesare, întocmai ca temelia 
unei case, care - se ştie - trebuie să fie cât mai solidă. De 
altfel, există o zicală inteleapta în graiul nostru: „fiecare 
lucru, la vremea lui!” 

Alunel se dezumflă complet. Aşa ceva auzise el şi de 
la profesorul Ilie Mirea, şi ca să afle acelaşi lucru nu era 
nevoie să se ostenească până aici. Cu ochii numai semne 
de întrebare şi amărăciune în glas, găsi cu cale să ceară o 
lămurire: 


— Cum adică, tovarăşe decan? 

Părând că nu ia în seamă ce se petrece în sufletul 
grăsunului aflat în faţa sa, decanul socoti cu cale să 
înceapă cu un exemplu cât mai plastic, menit să-i sprijine 
demonstraţia şi s-o facă pe înţelesul lui Alunel. 


— Spune-mi, Alunele, ai putea să faci pâine numai 


din apă? 

Alunei îl privi inciudat: „Mă socoteşte un tanc, daca 
începe cu astfel de exemple”. Dar, oricum, nu mai putea da 
înapoi, doar el îl căutase pe decan, vrând să stea de vorbă 
cu el. Ei, acum se afla în faţa lui, instalat confortabil într- 
un fotoliu - cum s-ar spune fusese primit cum se cuvine -, 
aşa că va trebui să se poarte în consecinţă, civilizat! 

— Nu, tovarăşe decan, nu se poate face pâine doar 
din apă, mai trebuie şi făină... 

— Şi ceva drojdie de bere, Alunele. Ba, dacă vrei să 
faci cozonac, mai trebuie să adaugi şi lapte, unt, zahăr, 
ouă, coajă de lămâie sau portocală, vanilie... Aşa-i şi cu 
medicina! La cele patru clase ale tale trebuie s-o adaugi şi 
pe-a cincea - în care eşti acum -, apoi pe-a şasea şi aşa mai 
departe - toate astea fiind trepte ale cunoaşterii, pe care 
trebuie să le sui una câte una; abia după ultima, făcând un 
salt - examenul de admitere -, vei păşi pe prima treaptă 
de-aici - primul an de medicină! lată de ce ţi-am spus că 
fiecare lucru trebuie făcut la vremea lui! 

„Da, pare într-adevăr logic, totul e ca acest om să fie 
şi sincer. Sfatul unui om inteligent şi sincer e de 
nepretuit!” 

— Tovarăşe decan, cu siguranţă ca aveţi dreptate, 
dar vă rog sa intelegeti că eu doresc să învăţ medicina 
acum, dintr-o nevoie ce nu suferă amânare! Nu pot să 
aştept - ca să continui metaforic exemplul dumneavoastră 
- dospirea aluatului şi coacerea cozonacilor. 

Poate făcuse iar o gafă, dar era hotărât să nu mai 
tina seama de nimic, trebuia neapărat să-şi spună pasul, că 
doar pentru asta se afla aici. Privindu-l pe decan drept în 
ochi, nu zări nici urmă de mustrare, ba citi în ei o caldă 
simpatie, de înţeles dacă ţinem seama de faptul că acesta 
n-avea copii. 

— Mă rog, şi care e acea nevoie ce nu suferă 


amânare? Ai cumva părinţi vârstnici sau bolnavi şi vrei să- 
nveti din timp cum să-i ingrijesti? 

— Nu, tovarăşe decan, nu despre părinţi e vorba... De 
fapt, e vorba despre mine! 

— Nu înţeleg, Alunele, nu pot pricepe cum un băiat 
atât de robust, ca tine, se poate plânge de un beteşug!!! 

— Da, da, se pare că sunt bolnav! Aşa stând lucrurile, 
m-am gândit să nu mă iau după unul, după altul, că bine-ar 
fi sa-nvat cum să mă îngrijesc eu însumi, şi asta nu oricum, 
ci prin dobândirea unor temeinice cunoştinţe medicale. 

Decanul deveni deodată serios: 

— Ei, dar discuţia noastră începe să devină 
interesantă. De fapt, ce te supără? 

— Stomacul! 

— Stomacul?! Şi care crezi că ar fi pricina? 

— De mănânc mă doare, de nu mănânc mă doare! Nu 
ştiu ce să mă mai fac! 

Numai ce pronunţă aceste vorbe, şi Alunel al nostru 
simţi că-l doare stomacul. Abia acum îşi aduse aminte că 
de dimineaţă, plecând în grabă de-acasă, nu mâncase 
nimic. Simti chiar cum i se schimonoseste fata de durere. 

— Dragă Alunele, nu e bine nici aşa, nici aşa! 

Pripit cum era, Alunel era cât pe-aci să-l întrerupă ca 
să-l întrebe ce înţelege prin „nici aşa, nici aşa”, dar nu fu 
nevoie, pentru că imediat decanul îşi continuă ideea: 

— Când îţi încarci prea mult stomacul - şi, după cum 
arăţi, cred că ăsta ţi-e obiceiul -, digestia nu se mai face 
cum trebuie şi, bineînţeles, ai de suferit, după cum dacă nu 
mănânci, iar nu e bine, secreția gastrică hiperacidă având 
o acţiune erozivă - asta explică senzaţia pe care o ai 
uneori, că te roade ceva în stomac, ca de pildă acum; de 
altfel oricine, privindu-te, citeşte asta pe figura ta. 

— Nu-i aşa? - izbucni Alunel, care socotea că i se dă 
dreptate. Nu-i aşa? Dar atunci ce să fac? 


— Există o soluţie: nu trebuie nici să te îmbuibi, nici 
să rabzi de foame! Trebuie să mănânci cumpătat, fără 
excese, cu alte cuvinte, chiar dacă ceva îţi place mai mult, 
nu-i un motiv să fii lacom, sa nu te poţi abtine. Trebuie sa 
înveţi să te hrăneşti raţional! 

Alunel tresări. Ajunsese de unde plecase. Toţi îi 
recomandau acelaşi lucru, de parcă între ei exista o 
înţelegere. 

— Şi, totuşi, rogu-va, tovarăşe decan, ajutati-ma sa 
învăţ medicina! 

— Bine, aş vrea să te ajut, dar nu vad cum! 

Alunel se învioră. Da, nu se înşelase în privinţa firii 
decanului - era într-adevăr un om de treabă! 

— Aş vrea să-mi aprobati să particip la orele care se 
predau în facultate! 

— Vrei să spui la cursurile noastre, la activităţile 
noastre, la viaţa de student?” 

— Întocmai, tovarăşe decan! 

Sesizând comicul situaţiei, decanul abia se putu 
abtine să nu izbucnească în râs. Se gândi totuşi că acest 
mic încăpățânat nu va ceda decât atunci când se va 
convinge el însuşi că dorinţa lui este absurdă - 
deocamdată. 

— Fie, Alunele! Să încercăm! Să vedem ce o să iasă 
din această poveste unică, după părerea mea, în analele 
Facultăţii de Medicină! 


— Vai ieşi bine, vă asiga 

ÎN AMFITEATRU, PRINTRE STUDENȚI 

Decanul mai ezită preț de-o clipă. Se vedea cât de 
colo că e descumpănit în fața acestei situații insolite. Sigur, 
ar fi putut foarte bine să-l invite pe acest Alunel să 
părăsească încăperea, că doar avea destule probleme de 
rezolvat - şi nu lipsite de importanţă -, dar decanii au şi ei 
uneori simpatii şi antipatii inexplicabile. Ce mai încoace- 
încolo, grăsunul din faţa sa îi devenise simpatic din prima 
clipă! „Auzi dorinţă năstruşnică: la vârsta lui, tine mortis 
să devină student în medicină! Deşi mult prea dezvoltat 
fizic, de fapt nu-i decât un copil, dar îi admir tenacitatea. 
Nu, n-am voie să greşesc, băiatul se află la vârsta marilor 
transformări fizice şi psihice, aşa că trebuie să fiu cu 
băgare de seamă. Simt că are încredere în mine, nu-l pot 
dezamagi, dar nici să-l incurajez nu pot, dorinţa lui fiind, 
cel puţin deocamdată, fără putinţă de realizare, afară doar 
dacă rotofeiul ar fi - să zicem - unul dintre acei copii 
precoce, şi tot ar fi prea devreme”. 

Întâlnind privirea inocentă a lui Alunel, în care 
scânteiau parcă semne de întrebare, decanul luă o 
hotărâre năstruşnică, pe măsura dorinţei lui Alunel. Apăsă 
pe un buton şi undeva, alături, se auzi un apel. Imediat îşi 
făcu apariţia o femeie între două vârste, care, după ce-l 


privi cu simpatie, dar şi cu oarecare uimire, pe Alunel, se 
opri întrebătoare în faţa decanului. 

— Fii bună, tovarăşă secretară, şi invită-l pentru 
câteva clipe la mine pe profesorul Anastasie Mateianu! 

Deşi depăşise prima tinereţe, secretara se dovedi 
forte expeditivă, aşa că nu trecu mult şi în uşă îşi făcu 
apariţia un bărbat cam de aceeaşi vârstă decanul, ba parcă 
şi semănau puţin, aveau ceva comun. Sigur - cum de nu-şi 
amintise de faimosul vis? -, vazandu-i alături unul de altul 
lui Alunel i se păru că se află din nou, printr-un miracol, în 
prezenţa celor doi savanţi prieteni - Robert Koch şi Louis 
Pasteur. 

Ridicându-se de la biroul său, decanul îl salută, 
strându-i prieteneşte mana, dar, simţindu-l grăbit socoti 
că-i mai bine să intre direct în subiect. 

— Stimate coleg, ştiu cât eşti de ocupat, dar fii bun şi 
zăboveşte o clipă... Rogu-te, ia loc! Uite despre ce e vorba: 
aş avea o rugăminte... de a i g ur putin cam ciudată, dar... 

— O rugăminte?! Vă ascult şi, după puteri, am să 
răspund cum se cuvine. 

Alunel observă că profesorul Mateianu vorbea puţin 
afectat. Mai târziu avea sa afle şi amănuntul, 
nesemnificativ de altfel, că studenţii îl porecliseră Surplus. 
De unde până unde? Pentru oricine o poreclă este mai 
definitorie decât numele şi, desigur, elevii şi studenţii au 
fost dintotdeauna înclinați să-şi poreclească profesorii. 

În cazul profesorului Mateianu, iată de unde i se 
trăgea porecla. Foarte exigent din fire, la examene după ce 
studentul trata subiectele formulate în biletul tras, 
obişnuia să-i mai pună o întrebare pentru a-şi forma o 
părere definitivă despre cel examinat. Această întrebare, 
pe care el însuşi o numea „surplus”, avea multă greutate în 
cumpăna aprecierii finale, scăzând uneori simţitor nota 
acordată pentru subiectele din bilet. Când observa că 


studentul dă din colţ în colţ în faţa „surplusului”, numai ce- 
l auzeai pe profesorul Mateianu, cu vorbirea-i putin 
afectată, spunând: „La problemele principale te-ai 
descurcat, dar la surplus n-a mers!” Şi, uite aşa, i-a rămas 
porecla de Surplus. 


Acum era rândul decanului să-l treacă pe profesorul 
Mateianu prin încercarea „surplusului”, pentru că trebuia 
să-i ceară ceva în afara obişnuitelor probleme de serviciu. 


— Te-aş ruga, dragă coleg, să priveşti mai întâi la 
acest băiat pe nume Alunel. Pentru el s-ar zice că azi e o zi 
însemnată: s-a hotărât să păşească pe drumul maestrului 
Hipocrate! 

La auzul acestui nume, rostit cu respect de decan, 
Alunel tresări; i se păru chiar că ghiceşte o nuanţă anume 
în glasul acestuia, de parcă făcea o aluzie la strania sa 
întâlnire, pe tărâmul visului, cu părintele medicinii. 
Desigur, era doar o părere - cum avea să ştie decanul de 
popasul lui la căsuţa din Kos? 

Se dumiri când îl auzi pe decan continuând: 

— S-a hotărât să înveţe medicina! 

Anastasie Mateianu holbă ochii atât de caraghios, că 
Alunel era cât pe-aci să izbucnească în râs. 

— Cum aşa... să înveţe medicina?!!! 

— Aşa bine, niciuna, nici două, tine mortis să fie... 
student la noi. Nu ştii cât de greu a ajuns la mine, numai 
dorinţa asta fierbinte, de neimaginat la un băiat de vârsta 
lui, l-a facut să treacă peste toate opreliştile - de fapt, l-am 
găsit în uşa biroului meu, fugărit de portar şi un student. 
Văzându-l incoltit cu exagerare - părea un cadru decupat 
dintr-un film de acţiune - şi citindu-i în ochi hotărârea de a 
sta de vorbă cu mine, l-am invitat înăuntru să-şi spună 
păsul. Sigur, când am auzit despre ce este vorba, mirarea 
mea nu a fost mai mică decât cea care te-a cuprins pe 
dumneata acum, dar, admirându-i tenacitatea şi încrederea 
în oameni, mai ales în slujitorii ştiinţei, m-am gândit să nu-l 
descurajez, să-l las pe el să vadă cum stau lucrurile. 

— Bine, dar... 

— Ştiu, ştiu ce vrei să spui, eu însumi am spus-o: 
„fiecare lucru, la vremea lui!” Se vede treaba însă că 
vremea lui Alunel a venit... mai devreme! - cel puţin aşa 
socoteste el. 

La aceste vorbe, privirile celor doi bărbaţi se 


întâlniră, legate printr-o punte a înţelegerii. 

— Bine, să încercăm să-l sprijinim pe Alunel! Dar 
cum? 

— M-am gândit şi la asta. Dumneata intri acum la 
curs, nu-i aşa? 

— Ba da, chiar mă tem să nu întârzii! 

— Atunci, rogu-te, permite-i şi lui Alunel să asiste 
consideră-l, începând de azi, „studentul” nostru! 


> al 


Mateianu zâmbi, întreaga figură i se lumină si lui 


Alunel i se păru din nou că aduce cu savantul de vis. 
„Ciudat, gândi Alunel, cum or fi reuşit aceşti oameni să 
rămână atât de supli, deşi nu mai sunt tineri, pe când 
eu...?! Daca nici acum, învățând medicina, nu voi afla ce 
mă doare, în curând am să ajung ca Gargantua şi 
Pantagruel sau ca burduhănosul Munchhausen, care şi-au 
lăsat pântecele să crească în voie, de li s-au încovoiat 
mădularele le atâta grăsime...” Din aceste gânduri îl 
întrerupse glasul lui Mateianu: 

— S-a făcut, Alunel va merge cu mine la curs! 

Grăbit să-l urmeze pe Mateianu, băiatul îşi uită 
faimoasa pălărie în cabinetul decanului. 

Cand intrară în amfiteatru, Alunei fu izbit de 
dimensiunile acestei săli. Obişnuit cu clasele din şcoala sa, 
vastitatea acestui amfiteatru îl intimidă. Rămase pironit în 
uşă. Profesorul Anastasie Mateianu înainta spre catedră, 
care nici ea nu semănă cu cele din şcoala lui. Era o masă 
înaltă, lungă, impunătoare, la care, pentru a ajunge, aveai 
de urcat cele câteva trepte ale unei estrade. 

La intrarea profesorului Mateianu, studenţii se 
ridicară în picioare, salutându-l cu respect şi consideraţie. 
Urcând sprinten la catedră, întocmai ca un dirijor de 
orchestră, le făcu un semn discret, invitându-i să se aşeze. 
Abia atunci observă că Alunel rămăsese, stingherit, în uşă, 
cu ochii tuturor atintiti asupra-i. Îi făcu semn băiatului să 
se aşeze şi el undeva, printre studenţi, viitorii lui colegi. 
Alunel cătă către şirurile lungi de pupitre, dispuse aproape 
în semicerc, şi, zărind un loc din margine neocupat, se 
precipită într-acolo, fericit că nu trebuie să defileze printre 
rânduri, urmărit de atâtea priviri curioase. 

— Dragii mei, li se adresă profesorul Mateianu, înalte 
de a-mi începe prelegerea, vreau să vă prezint un nou 
coleg, pe Alunel! 

Un hohot de râs izbucni, făcând ferestrele să 


zbârnâie. Dar privirea severă a profesorului potoli de 
îndată vacarmul stârnit. împins parcă de un resort, Alunel 
tasni de pe locul său şi alergă spre catedră. Dădu să urce 
cele câteva trepte, dar se poticni de prima şi, greoi cum 
era, căzu în nas. Hohotele de râs izbucniră şi mai puternic, 
imposibil de potolit chiar si de priverea austeră a 
profesorului Mateianu, vădit încurcat în această situaţie 
erau peste trei decenii de când se afla în slujba medicinii şi 
a formării viitoarelor cadre, dar nu i se mai întâmplase să 
nu poată stăpâni ieşirile necontrolate ale tinerilor în timpul 
orelor de curs. În cele din urmă i se adresă lui Alunel ca 
unui preşcolar, şi asta tocmai acum, când el se considera 
„student”. 

— Vezi, dacă nu eşti cuminte, ce patesti? 

În acest timp, Alunel al nostru, grăsun cum era, se 
căznea din răsputeri să se ridice, proptindu-se caraghios în 
mâini - ce mai, părea un catelus dolofan în patru labe! 
Hohotele de râs se intetira. Reuşind în cele din urmă să se 
ridice, nu se dădu bătut şi, în loc să se întoarcă, spăsit, la 
locul său, făcu cei câţiva paşi care-l desparteau de 
profesorul Mateianu. 

— Ce doreşti? întrebă acesta stupefiat. 

Am spus destule până aici despre eroul nostru, încât 
să vă puteţi da seama singuri că, la vârsta lui, nu prea 
făcea casă bună cu sfială în prezenţa celor mari. Aşa că, şi 
de data asta, o zbârci. Intrecand măsura, plin de 
îndrăzneală, îi făcu semn profesorului să se aplece spre el. 
„Prea de tot! Nu mi-am închipuit că-i atât de grea proba 
«surplusului» la care m-a supus decanul” - îşi spuse 
profesorul consternat de cele întâmplate. 

— Tovarase profesor - zise Alunel zâmbind serafic, de 
parca nimic nu s-ar fi intamplat -, trebuie sa faceti ceva, sa 
ma ajutati sa ies basma curata!... Ce-ar fi sa ma prezentati 
drept asistentul dumneavoastră... ca, de fapt, prin 


prezentarea iniţială aţi vrut doar să-i puneţi la încercare, 
că... de drept, locul meu este aici, la catedră, lângă 
dumneavoastră! Sunt sigur, nimeni n-ar mai râde atunci de 
mine! 

La orice se aştepta profesorul Mateianu, dar la una 
ca asta, ba! „Nu se poate, cu băiatul ăsta se întâmplă ceva! 
Ori are febră şi delirează, ori nu-i în toate minţile! Chiar 
aşa, cum de nu m-am gândit de la început?! auzi, să vină el 
de unul singur la facultate, să stea de vorbă cu decanul şi - 
niciuna, nici două - să-i ceară să-l facă student peste 
noapte! Da, ceva nu-i în ordine cu băiatul ăsta! Trebuie să 
fiu cu ochii pe el!” De la gânduri, profesorul trecu la 
acţiune şi, privindu-l sever pe băiat, îi spuse cu o voce 
poruncitoare: 

— Alunele, du-te imediat la locul tau, acolo, lângă 
noii tăi colegi! 

Toţi amutira. Nimeni nu mai râdea. Alunel simţi că-i 
fuge sângele din obraji şi, îmbufnat, se îndreptă către locul 
său. Socotea cele întâmplate ca fiind un prim insucces în 
viaţa lui de student. Călcase cu stângul, cum se spune, în 
acel amfiteatru. Şi - culmea! - se socotea nedreptăţit, de 
parcă nu el iscase această tevatură. Cum de nu-şi dădea 
seama cât de absurdă era, la vârsta lui, dorinţa de a deveni 


student, aşa, dintr-odată?! El nu ocupa acum, în 
amfiteatru, locul altuia, care învățase fiecare lucru la 
timpul potrivit, nesărind nicio treaptă a cunoaşterii prin 
învăţătură? 

Dar cum Alunel al nostru era abia într-a V-a n-auzise 
încă de concursurile de admitere în facultate. Şi, oricum, el 
nu ocupase locul nimănui, era şi el un fel de... „surplus”. 
CELE TREI MISIUNI 


Alunei se îndreptă spre locul său şi, abia după ce se 
aşeză, băgă de seamă că-n dreapta lui se afla o fată pe 
care parcă o mai văzuse undeva. Până la urmă s-a dumirit, 
era vorba doar de o asemănare: semăna foarte bine cu 
Getia, tânăra din casa maestrului Hipo. Avea aceleaşi 
trăsături fine armonioase, aceeaşi siluetă gratioasa şi, pe 
deasupra, ca şi fata venită de pe meleagurile pontice s-a 
arătat din capul locului binevoitoare faţă de Alunel, încât 
acesta n-a mai regretat o clipă că nu se găsea acum la 
catedră, alături de profesorul Mateianu. De pildă, când 
profesorul anunţă tema prelegerii de la cursul său de 
Istoria medicinii, fata scoase dintr-o geantă un caiet 
studenţesc şi un pix pe care i le întinse lui Alunel: - Va 
trebui să iei notițe! Dar, te rog sa mă iertati, am uitat sa 
mă prezint - mă numesc Despina! Dintr-odată două gesturi 
pline de gingăşie dăruirea unor lucruri necesare şi 
prezentarea. Cum de plecase aşa, câine surd la 
vânătoare?! Ce drăguță fată, această Despina! Daca nu i-ar 
fi dat ea cele trebuincioase, n-ar fi putut nota nimic. „Poate 
colegii, aplecati asupra propriilor caiete de notițe, n-ar fi 
băgat de seamă că stau cu ochii pe pereţi, în schimb 
profesorul Mateianu, de la înălţimea catedrei, m-ar fi 
observat imediat. După zarva pe care am făcut-o ca să fiu 
admis la cursuri, ar fi fost îndreptăţit să mă invite afară, 
atitudinea mea vădind o totală lipsă de interes fata de 
prelegerea pe care o ţine”. Gândind astfel, eroul nostru se 
aplecă uşor către Despina şi-i multumii. 

— Ce i-ai spus lui Surplus? întrebă aceasta curioasă. 

— Surplus?! 

— Da, aşa îi spunem noi profesorului Mateianu?! 

— Zău?! Şi de ce, mă rog? 

— Pentru că... dar nu-i momentul acum să-ţi 
povestesc aşa ceva! 

Într-adevăr, chiar în acea clipă profesorul, deranjat 


de şuşotelile lor, le aruncă o privire severă, care-i făcu să 
amuteasca de îndată. Căută să se concentreze aşadar 
asupra prelegerii, hotărât să asculte şi să-şi noteze absolut 
totul. Dar chiar atunci simţi în ceafă un fel de sfredel. Se 
întoarse brusc, plin de nelinişte, şi pe cine credeţi că văzu? 
În spatele lui, la două şiruri de bănci distanţă, se afla 
„amicul” Ossian, cel care-l fugărise până mai adineauri pe 
culoarele facultăţii. Când îi întâlni privirea, expresia 
acestuia se concentrară într-un rânjet răutăcios. Deşi tăcea 
- nimeni de altfel nu scotea o vorbă, toţi erau numai ochi şi 
urechi -, lui Alunel al nostru i se păru că citeşte în 
privirile-i piezişe şi răutăcioase ceva care suna cam aşa: 
„Acum ai căzut în capcană! De-aici nu poţi să fugi în niciun 
fel, iar la ieşire - pentru că ora, după cum ştii, se va 
termina - am să te inhat imediat! Şi atunci, s-a isprăvit cu 
ifosele tale de student!” 


Privi rugător spre Despina, aşteptând de la ea un 
semn salvator. Dar fata, care de altfel habar n-avea despre 
ce e vorba, se aplecase concentrată asupra caietului de 
notițe, preocupată sa nu-i scape nimic esenţial din 
prelegerea profesorului. Absorbită, uitase cu totul de 
băiatul din stânga ei. 

Alunei hotări să nu se mai întoarcă spre Ossian, 
oricât de insistenta era privirea acestuia, atintita ca un tir 
continuu asupra cefei sale. „Trebuie să iau si eu notițe!” îşi 
zise Alunel. Căută să-şi concentreze întreaga atenţie 
asupra celor spuse de profesorul Mateianu. 

Dar, ciudat, nici trei minute nu fu în stare să se 
concentreze. Simţi o moleşeală in tot corpul, capul îi 
deveni greu şi, cu toate eforturile, era imposibil să-şi mai 
tina ochii deschişi. Totul în jur se estompa - chiar în acel 
moment părea că-l muscase un exemplar de musca-tete. Se 
lupta din răsputeri cu somnul, care, încet şi sigur, căuta să- 
l învingă. Era cât se poate de firesc, doar toată noaptea nu 
închisese ochii, frământându-se cum şi ce trebuie să facă 
să participe şi el la cursurile Facultăţii de Medicină. Apoi, 
după cum am văzut, toată dimineaţa alergase pe culoarele 
facultăţii, urmărit de cei doi. Sigur, fiind în mişcare şi 
înspăimântat, era imposibil să simtă cât era de obosit după 
o noapte albă. Acum, țintuit în scaun, îl ajunsese somnul. 
„Nu, nu vreau să adorm, mai mare ruşinea! Ce prostie! mai 
bine veneam într-o zi când m-aş fi simţit în formă! Ce-i de 
făcut? Daca ma observă profesorul Mateianu motaind, o sa 
socoteasca drept fanfaronada dorinta mea de a invata 
medicina, ca de fapt nu ma intereseaza ce spune el si ca nu 
sunt altceva decât un... tanc cu pretenţii absurde... 
Desigur, toate astea vor ajunge şi la urechile decanului, 
care mi-a arătat atâta înţelegere... Parcă-l aud pe 
Mateianu cu vorbirea-i afectată: «Dragul meu coleg, te-ai 
înşelat! Pustiului, la ora asta, i-ar fi mai potrivit un pat 


moale si odihnitor decât o bancă de amfiteatru, îl 
interesează atât de mult să înveţe medicina, încât, la 
primul contact cu o prelegere, l-a învins somnul!» - Oare 
Ossian o fi băgat de seamă că-mi cade capul în piept?” Cu 
greu se mai putu răsuci, catandu-i privirile. N-a fost nevoie 
de prea multă osteneală, le întâlni imediat, pline de 
dispreţ. „De data asta, are şi de ce! Dacă aş avea la 
îndemână puţină apă rece, m-aş spăla pe ochi şi, înviorat, 
poate aş reuşi să alung somnul”... 

I se păru că timpul se dilată, că ora nu se mai 
sfârşeşte. Se gândi să-i ceară voie profesorului - la pauză 
bineînţeles - să plece acasă. Mâine, după un somn bun, va 
fi cu totul alt om, va putea urmări atent prelegerile si, 
până la urmă, dând dovadă de conştiinciozitate şi 
disciplină, toţi îşi vor da seama că n-a venit până aici de 
florile mărului, că într-adevăr vrea să înveţe medicina. 

Cu un efort supraomenesc - doar ştim că Alunel al 
nostru nu se lăsa cu una, cu două -, îşi îndreptă coloana, 
îşi sumeti capul şi din toate puterile, nu urmărea altceva 
decât să nu-i cadă pleoapele. Era o încordare dureroasă, 
dar, deodată, simţi că amfiteatrul creşte în înălţime, că, 
odată cu el, creşte şi propria-i fiinţă, devenea mai uşor, 
parcă plutea, parca şi „colegii” deveneau mai înalți, 
crescând întruna, cu bănci cu tot... Şi, culmea, îşi simţi din 
nou pălăria pe cap! „Oare asta să fie faimoasa stare de 
imponderabilitate?”... Dar parca şi cu profesorul Mateianu 
se întâmpla ceva ciudat, parcă şi el creştea întruna, silueta 
lui dominând amfiteatrul. Mai mult, întreaga-i forţă se 
concentrase parca în privire, care, din cauza intensității, 
părea că pârjoleşte tot ce-i iese în cale. După ce şi-o 
plimbă o clipă prin amfiteatru, căutând parcă pe cineva 
anume, şi-o atinti, şi mai arzătoare, asupra lui Alunel. Gata 
să ia partea bună a lucrurilor, la început băiatul se gândi 
că poate, în sfârşit, a sosit şi momentul lui, că, desigur, 


profesorul îl scrutează astfel căutând să afle ce-i cu el, cât 
de adevărată este nazuinta lui de a învăţa medicina şi care- 
i sunt puterile. Dar imediat băgă de seamă că exista ceva 
în privirea profesorului, care numai bunăvoință nu se 
putea numi. Ba, la un moment dat, se simţi incoltit de-a 
binelea: Ossian îl fixa răutăcios din spate, iar privirea 
profesorului, fulgerându-l din faţă, parcă-l împingea drept 
în braţele acestuia. 

Deodată, profesorul Mateianu se opri din prelegerea 
sa şi - de data asta nu mai era doar o părere -, cu un ton 
inchizitorial, i se adresă de-a dreptul: 

— Pentru că ai cutezat, cu bruma cunoştinţelor tale, 
să treci pragul acestei instituţii, meriti să fii sancţionat cu 
severitate! 

La aceste vorbe, întreg amfiteatrul începu să 
vocifereze, de parcă o furtună a revoltei îi cuprinsese pe 
toţi. La început, băiatul nu reuşi să desluşească vorbele ce 
se revărsau ca un torent din spatele lui, dar până la urmă 
auzi cu claritate glasuri care strigau: 

— Să fie pedepsit! Cât mai sever, dacă se poate! 

Alunel ingheta. Ce se întâmplase? De ce stârnise, 
aşa, din senin, ura tuturor? „Cum se face că profesorul 
Mateianu, un om cu atâta ştiinţă de carte, îşi pune mintea 
cu mine?! Cum de nu e în stare să potolească acest 
vacarm?! Bine a zis cine a zis că „unde e cap prea mult, îşi 
fac cucii cuib in el!” Trebuie sa fac ceva să scap şi de data 
asta, dar ce?” 

— Iertare, tuturor vă cer iertare! 

Nici el nu-şi recunoscu glasul înspăimântat. Dar 
puterea vocilor acuzatoare, în loc să scadă, crescu. Până şi 
geamurile începură să zbârnâie. Cu capul în piept, spăsit, 
Alunel al nostru părea că aşteaptă salvarea de la... podea. 
Când, la auzul glasului autoritar al profesorului Mateianu, 
ridică în cele din urmă ochii, băgă de seamă, cu uimire, că 


acesta era îmbrăcat cu totul altfel - într-o togă, ca 
judecătorii. „Deci e treabă serioasă, vor cu-adevărat să mă 
judece!” îşi zise cu disperare Alunel. 


— Tăcereee! Vă rog, linişte! 

Ca prin farmec, glasurile amutira. Liniştea care s-a 
lăsat a fost imediat sfâşiată de glasul puternic, încărcat de 
duritate, al profesorului: 

— Meriti sa fii pedepsit exemplar! De data asta 
nimeni si nimic nu te mai poate salva! 

Amfiteatrul incepu din nou sa vuiasca: 

— Sa fie pedepsit! Să i se aplice pedeapsa imediat! 

— Vă rog, linişte! mai trebuie să adaug însă că, 
uneori, o pedeapsă severă poate fi comutată într-una mai 
blândă, ba, în anumite împrejurări, condamnatul poate fi 
chiar grațiat. 

— La auzul acestor vorbe, Alunel se mai linişti. Abia 
acum băgă de seamă că, în tulburarea care-l copleşise, 
uitase cu desăvârşire să se ridice în picioare, de parcă 
sentintele se ascultă stând comod.pe scaun. Desigur, 
aceasta necuviinta îl iritase şi mai mult pe profesorul 
Mateianu. Ca împins de un resort, sări în picioare. Pe loc 
îşi aminti de momentele similare din visul său, când îl 
condamnaseră pe rând Gargantua şi Pantagruel şi perfidul 
baron Munchhausen. „Da, dar acum se pare că nu e vorba 
de un vis, că traversez aievea - un moment greu, că sunt 
confruntat cu o realitate sumbră - e drept, cam ciudată, 
dar realitate! Trebuie să fac ceva să ies din această 
situaţie! Atunci, în vis, scăpasem cu câteva versuri făcute 
la iuteala, dar acum nu cred că e potrivit să m-apuc sa 
debitez versuri. Îmi închipui ce figură ar face profesorul. 
Ar mai găsi un capăt, de acuzare împotriva mea - 
neseriozitatea!” 

Cu o voce puternică şi sigură, pe care nici el nu şi-o 
recunoscu în acest moment de bravadă, i se adresă 
profesorului Mateianu: 

— Tovarăşe profesor, vă rog să-mi. spuneţi cu ce m- 
am făcut vinovat şi în ce fel pot să-mi ispăşesc greşeala? 


Părea şoricelul Jerry în faţa motanului Tom. Auzindu-l 
vorbind astfel, duritatea profesorului Mateianu mai cedă, 
chiar şi privirile i se mai îmblânziră, de parcă prin 
acţionarea unui dispozitiv secret magistrul le modula 
intensitatea după voie. 

— Dacă nu ştii, atunci ascultă! Cei care, fără niciun 
merit, pătrund în sanctuarul lui Hipocrate şi al zeiţei 
Hygieia trebuie pedepsiţi fără crutare! 

Alunel nu pricepu o iotă din spusele profesorului 
Mateianu, mai ales că despre această zeiţă Hygieia nici n- 
auzise până acum. Dar Mateianu continuă: 

— După cum te-ai purtat, meriti să ti se aplice 
pedeapsa capitală - în cazul tău, spânzurarea! 

— lar spanzurarea? se întrebă cu glas tare, plin de 
groază, Alunel. 

Hohotele de râs, până atunci cu greu potolite de 
Mateianu, izbucniră din nou. Alunel îşi dădu imediat seama 
de greşeala comisă. De unde să ştie profesorul Mateianu şi 
proaspetii săi „colegi” despre acel teribil vis al sau?! 1 

— Ce vrei să spui?! Doar nu vrei să mă faci să cred că 
ai mai fost spânzurat cândva şi totuşi stai acum de vorbă 
cu mine?! 

— Nu, m-am exprimat greşit, va sunt dator o 
explicaţie! Ştiţi, eu... am avut un vis... în care se făcea că... 

— Lasă visele! mai bine taci şi ascultă! Uite despre 
ce e vorba: desi meriti să fii spânzurat, noi vrem să-ţi 
dovedim că slujitorii lui Hipocrate sunt clementi şi oferă o 
şansă acuzatului. Dacă te angajezi sa indeplinesti trei 
misiuni, mai bine zis să treci probele unui examen, eşti 
absolvit de pedeapsă! 

— Examen?! Bine, admit să fiu supus unui examen! 
De ce nu? Dar, vedeţi, n-am fost prevenit şi nu m-am 
pregătit deloc pentru aşa ceva. 

— Nu-i nevoie de nicio pregătire, ci doar de 


hotărârea de a învinge unele greutăţi şi a îndeplini cele 
trei misiuni! 

— Şi care sunt aceste trei misiuni? 

— lata, ti le spun pe rând: mai întâi de toate, va 
trebui sa operezi un om, salvându-l astfel de la moarte... 

Alunel înlemni. Nu se aşteptase la aşa ceva. Se simţi 
din nou prins fără scăpare în raza nemiloasă pornită din 
ochii aprigi ai profesorului. 

— A doua misiune este să găseşti „Jurământul lui 
Hipocrate” şi, ca probă că l-ai găsit, să ni-l aduci nouă, 
aici! 

Alunel răsuflă uşurat. „Nimic mai uşor, doar maestrul 
Hipo e prietenul meu!” (Se referea, desigur, tot la faimosul 
său vis, pe tărâmul căruia se întâlnise cu părintele 
medicinii.) 

— Si-acum, ultima, destul de grea. pentru unul ca 
tine, care - ţi-o spun în faţă - nu prea faci casă bună cu 
modestia: va trebui să nu sufli o vorbă nimănui despre 
aceste misiuni, chiar daca-ti va veni să 

De fapt, nici cititorii acestei cărticele n-au cum să 
ştie despre el, afară doar dacă au citit „Alunel şi pofta de 
mâncare”, în care sunt povestite peripetiile prin care a 
trecut eroul nostru într-o noapte populată de personaje 
fantastice. 

te făleşti cu ele în fata cuiva! „Merge - îşi zise Alunei 
al nostru -, o nimica toată pentru păstrez un secret! 
Profesorul Mateianu se înşală asupra felului meu de-a fi!” 

ci vei fi mine să 

Dar profesorul Mateianu nu terminase: 

— Îndeplinind aceste trei misiuni nu numai că vei 
căpăta iertarea noastră, scăpând de ştreang, liber să 
urmezi medicina! 

Alunel oftă usurat. 


vi Te 


— Ma învoiesc! 

— Prea bine! Atunci afla ca trebuie sa pleci chiar 
acum, iar cel care te va insoti pretutindeni in drumul tau 
va fi Ossian! 

Alunel se scutura ca de un vis rau. La una ca asta nu 
se astepta; insotitorul acesta nedorit, rau din fire cum a 
vazut ca este, se va stradui in orice imprejurare sa-i puna 
bete-n roate. 

Dar n-avea incotro, trebuia sa plece la drum cu 
Ossian drept codita! „Cine ştie? S-ar putea, printr-o 
întâmplare, să scap la un moment dat de acest Ossian şi 
să-mi văd liniştit de îndeplinirea celor trei misiuni...” 

PLECAREA ÎN CĂLĂTORIE 


Dacă Alunei al nostru întâmpinase tot soiul de 
greutăţi ca să pătrundă în clădirea facultăţii, acum, când o 
părăsea, totul îi mergea strună. Dacă atunci fusese nevoit 
să facă eforturi titanice, să-şi pună iscusinta şi picioarele la 
grea încercare pentru a putea scăpa de urmăritori, acum 
calea i se deschidea ca-n palmă. Ar fi vrut să-l salute de 
profesorul Mateianu şi să-l asigure că se va întoarce 
victorios, „sub scut”, ca spartanii, cu misiunile îndeplinite, 
să-şi ia rămas bun de la Despina şi să-i înapoieze caietul şi 
pixul care acum nu-i mai făceau trebuinta, să-l măsoare din 
priviri pe Ossian şi să-i dea de înţeles că nu are nevoie de-o 
asemenea călăuză. Totul însă s-a derulat fulgerător, aşa că 
n-a mai putut face nimic din toate astea. 

Se trezi dintr-odată în faţa porţii masive a facultăţii, 
cu grilajul acela din fier negricios, ca un hotar de netrecut. 
O clipă i-a stat inima în loc „crezând că aici i se va înfunda, 
că va fi reţinut să dea socoteală de felul cum intrase. 
Numai că de data asta cerberul, Nea Haralambie, cu nişte 
priviri blânde şi încurajatoare, se înclină cu respect, 
deschizându-i larg poarta. Observând gestul portarului, 
Alunel îl luă drept o manifestare de slăbiciune a acestuia, 
care, în sfârşit, se dădea bătut în faţa lui. După ce îi întinse 
cu ingaduinta mâna, pe care Nea Haralambie abia indrazni 
să i-o strângă, eroul nostru, cu fruntea sus, cu pieptul 
înainte, cum îi stă bine unui învingător, ieşi pe poarta care- 
i dăduse atâta bătaie de cap. 

Dar, ciudat, de cum se află în stradă, pe trotuar, 
cătând în urmă, observă că întreaga clădire dispăruse, ca 
şi cum n-ar fi existat niciodată acolo. Auzi doar, ca prin vis, 
râsul impertinent al lui Nea Haralambie. Deşi nu-l vedea, îi 
ghicea undeva, la doi paşi, prezenţa. Repurtase şi Nea 
Haralambie victoria lui - scăpase de acest tanc plin de 
ifose. Vorba aceea: „cine râde la urmă, râde mai „bine” - şi 
Nea Haralambie, se vede treaba, ştia el de ce râde. De 


fapt, băiatul se tot uita înapoi după Ossian - şi asta nu 
pentru că-i simţea lipsa. Dar nici urmă de acel „geniu rău 
al Facultăţii de Medicină”, cum îl socotea Alunel. O clipă 
crezu că acesta renuntase la urmărire, dar numai o clipă, 
pentru că imediat băgă de seamă că, deşi nu-l vedea, 
parcă-l simţea prin apropiere, tulburându-l şi sădindu-i 
neliniştea în suflet. 

Se hotări să meargă înainte, să ajungă la un mijloc de 
transport. Dar - vai! - nu se mai putea orienta, nu mai 
recunoştea nimic, dispăruse bulevardul cu castani, 
dispăruseră casele din jur - parca le inghitise pământul. 
Un ţinut straniu, cu o vegetaţie luxuriantă, sălbatică, i se 
infatisa dinaintea ochilor. 

Nu-i venea să creadă - nici nu era de crezut -, 
socotind că, desigur, păşise din nou pe tărâmul visului. Se 
frecă la ochi. Doar pe acolo trecuse la venire şi ar fi fost 
imposibil, într-un răstimp atât de scurt, să se producă o 
asemenea schimbare. Parcă nici nu se afla în România, ci 
pe alte meleaguri... „Trebuie să nu pierd contactul cu 
realitatea! Ia să vedem ce-am făcut azi” - îşi zise eroul 
nostru, privindu-şi mâinile şi picioarele, de parca se 
aştepta să nu le mai găsească la locul lor. Îşi aminti perfect 
tot ce făcuse în ziua aceea, secvenţă cu secvenţă, de parcă 
în faţa ochilor i se derula un film: hotărârea luată la 
trezirea din somn, plecarea de acasă, sosirea la Facultatea 
de Medicină, şicanele pe care i le făcuse Nea Haralambie 
când să păşească pe poarta facultăţii, goana pe culoare 
urmărit de cei doi cerberi, bunăvoința cu care l-a primit şi 
ascultat decanul, prelegerea profesorului  Mateianu, 
rechizitoriul acestuia, acceptarea condiţiei propuse de 
acesta - îndeplinirea celor trei misiuni -, plecarea şi... „Nu, 
hotărât, n-aveam când să adorm! Dar dacă Ossian, 
diabolicul, şi-a băgat şi aici codita? Prea mă privea ironic şi 
insistent... Fie ce-o fi, trebuie să actionez! Cine ştie ce 


primejdii mă pândesc aici, pe acest tărâm necunoscut?” 
Pentru o clipă îi păru rău că se angajase într-o asemenea 
aventură, dar, după câte ştim, n-avusese încotro. Şi-acum, 
oricum, era prea târziu. Nu-i rămânea decât să ia taurul de 
coarne, de oriunde s-ar fi ivit el! 


ye 


Pentru început, se gândi că cele trei misiuni ar trebui 
îndeplinite într-o altă ordine, mai logică şi mai în folosul 
lui, că doar pe profesor nu-l interesa altceva decât ducerea 
lor la bun sfârşit. 

Chibzui cât chibzui şi, în cele din urmă, îşi spuse: 
„Mai întâi trebuie să ajung la maestrul Hipocrate - cine 
altul, decât el, ar putea să păstreze originalul faimosului 
«Juramant» ce-i poartă numele? Poate îl conving să mi-l 
dea, măcar cu împrumut, cât să i-l duc profesorului 
Mateianu să-l vadă, să-i cerceteze autenticitatea, 
obligându-mă să i-l aduc de îndată înapoi”. (De îndată?!!! 
Sigur, Alunel al nostru se afla într-o situaţie cu totul 
specială, dacă se credea în stare să traverseze toate 
timpurile cu acest mesaj al trecutului către prezent şi, pe 
deasupra, să mai facă şi calea-ntoarsă... de îndată! în cazul 
ăsta, trebuie să fim şi noi în stare să ţinem pasul cu el de-a 
lungul acestei călătorii pline de întâmplări neprevăzute.) 

Deocamdată, numai gândurile ştiau încotro s-o 
apuce, că picioarele îl duceau singure, fără ştiinţa lui: „Să 
mă văd eu ajuns în Kos, la maestrul Hipo, c-apoi celelalte 
două misiuni sunt ca şi îndeplinite. Acolo, în modesta-i 
căsuţă, văzându-mi hotărârea de a păşi pe drumul 
medicinii, susţinută prin muncă şi perseverenţă, maestrul 
Hipo mă va învăţa multe lucruri folositoare, dezvăluindu- 
mi pe rând tainele corpului omenesc. Şi aşa, într-o bună zi, 
voi ajunge să fac eu însumi o operaţie, salvând viaţa unui 
om. În privinţa secretelor, pentru nimic în lume n-aş 
sporovăi despre o taină încredinţată”. 

Un râs sarcastic îi întrerupse aceste gânduri. 
Surprins, Alunel se-ntoarse brusc, şi pe cine credeţi că 
văzu? Pe Ossian în carne şi oase, stând într-o rină şi 
privindu-l de sus. După ce-l măsură o vreme, ca să-l fiarbă, 
i se adresă: 


Nite 
VA 
í 


— N-ai să mai poţi ajunge niciodată acolo, la 
maestrul Hipocrate vreau să spun! Şi-apoi, chiar de vei 
ajunge printr-un miracol, mai mult ca sigur nu te va primi. 
După câte ştiu - continua Ossian pe un ton misterios - e 
supărat pe tine. 

Alunel vazu rosu inaintea ochilor. 

— Suparat pe mine?!!! Si de ce-ar fi maestrul suparat 
pe mine? 

— Pentru că nu l-ai ascultat atunci - ştii tu cand. Nu 
i-ai urmat sfaturile intelepte, ba chiar ai vrut sa-i furi 
Juramantul” si sa dispari cu el! 

— Minciuni! izbucni Alunel. El insusi mi l-a promis! 
Tocmai se pregatea sa mi-l aduca si, deodata, fara voia 
mea, am simtit ca ma indepartez in fuga de modesta-i 
casuta. Stii... totul se petrecea intr-un vis! 


— Lasă, lasă, ştiu eu! 

— Ascultă, Ossian, tu eşti trimis de profesorul 
Mateianu să mă ajuţi sau să mă spionezi? 

— Si una, şi alta! Dar eu am hotărât altfel: mă voi 
aşeza de-a curmezişul în calea misiunilor tale, cu alte 
cuvinte voi face orice ca să împiedic îndeplinirea lor! 

Desigur, Alunel îl credea in stare de multe rautati pe 
acest Ossian si, oricum, nu s-astepta la vreun sprijin din 
partea lui, dar acum, dupa aceasta declaratie fatisa de 
dusmanie, masurile de precautie trebuiau inzecite. Un 
lucru nu pricepea el: cum de indraznea acest mefistofelic 
Ossian sa nesocoteasca spusele profesorului Mateianu, 
care-i poruncise cu totul altceva?! Sub un impuls greu de 
definit - amestec de teamă şi mânie -, acţiona copilăreşte, 
adică potrivit cu vârsta lui. Incepu să alerge cât îl ţineau 
picioarele, socotind că astfel Ossian îi va pierde urma. De 
data asta nu mai privea înapoi, nici nu-l mai interesa dacă 
Ossian e sau nu pe urmele lui, dacă-l poate ajunge sau nu. 
Fugea întruna, din toate puterile. Nu mai alergase aşa, de 
când cu „crosul” de pe culoarele facultăţii. „Ei, dacă aş fi 
făcut exerciţii fizice mai des, n-aş gâfâi acum ca un 
moşneag, însuşi maestrul Hipo mi-a dovedit efectele lor 
pozitive, nu numai prin vorbe, ci prin alura-i sprintenă, 
tinereasca...!!” 

Tot alergand asa, din nebagare de seama, se 
impiedica de-o piatra si, greoi cum era, cazu lat la pamant. 
O durere ascuţită îi fulgeră genunchii şi, tot caznindu-se să 
se ridice, nu mică îi fu mirarea când băgă de seamă că, de 
fapt, nu se împiedicase de-o piatră, ci de... piciorul unui 
om. Dar ce om! Niciodată nu mai văzuse un altul asemeni: 
înalt, musculos, păros, cu bărbia proeminentă - semăna 
mai mult cu o maimuţă decât cu un om din zilele noastre. 
Cum era şi firesc, Alunel al nostru se sperie. Dar omul 
acela îl prinse de mână şi - cât ai zice peşte - îl ridică de la 


pământ cu-atâta uşurinţă, de parcă ar fi ridicat un pai. 
După ce-l privi o clipă, se porni pe râs. 

În cele din urmă, Alunel înţelese că râdea de îi 
îmbrăcămintea lui; pesemne el nu mai văzuse aşa ceva şi, 
desigur, o socotea inutilă, lui ajungându-i acea blană de 
animal înfăşurată în jurul coapselor. Când în cele din urmă 
se opri din râs, începu să vorbească, dacă aşa se poate 
spune despre acele sunete emise gutural, greoi, legate 
între ele după o lege necunoscută lui Alunel. Uneori, vorba 
era înlocuită prin gesturi largi sau semne discrete. Şi, 
totuşi, Alunel înţelese imediat că-l întreabă de unde vine şi 
ce vrea (!) Greu ar fi fost pentru eroul nostru să-i explice 
oricui l-ar fi întrebat în acel moment ce-i cu el, darămite 
unuia care mai mult „grăia” prin gesturi decât prin vorbe. 
Reusi să-i spună totuşi ceva despre el, nu mare lucru. Dar, 
ciudat, omul îi înţelegea vorba. De fapt, pe grăsunul nostru 
îl preocupa acum altceva: ca de obicei, se simţea chinuit 
de nepotolita-i foame. 

Aşa-zisa prezentare făcută, uriaşul îl luă pe Alunel de 
mână şi porniră amândoi pe o potecă. Nu după mult timp, 
ajunseră în faţa unei peşteri mari, care căsca spre lumină o 
gură mare, întunecoasă - intrarea. Le ieşi în întâmpinare o 
mulţime de bărbaţi şi femei, înconjurați de o droaie de 
Copii, care mai mici, care mai mari. 

— Cum te numesti, băiete, şi de unde vii? îl întrebă o 
femeie cu blandete în glas şi privire, care părea că deţine 
un rang în acea comunitate omenească. 

— Mă numesc Alunel şi vin de departe, din România! 

De fapt, nici el nu-şi dete seama pe moment de ce 
spusese că vine de departe, că, dacă socotea în timp, mai 
adineauri ieşise pe poarta facultăţii. Totuşi, un loc ca acela 
nu părea a fi din ţara lui. Cum de ajunsese aici?! Ciudat, la 
asta nu se gândea! Femeia nu părea nici ea nedumerită - 
ca întotdeauna, nu te nedumereşte ceva necunoscut. 


— Ai un nume frumos. Află că eu sunt Maha-cea- 
Mare, stăpâna acestor oameni vrednici. Fiecare face câte 
ceva, după puterile lui: bărbaţii pleacă la vânătoare, 
femeile rămân acasă, cu grija copiilor, a focului şi a altor 
treburi gospodăreşti. Cel care te-a adus aici este Irgu, cel 
mai strasnic vânător. El este Ciutu, băiatul nostru - 
continuă, arătând spre un băiat cam de vârsta lui Alunel. 
Jucându-te cu Ciutu, ai să înveţi multe lucruri noi şi 
folositoare... Dar, deocamdată, să mănânci ceva... Ti-o fi 
foame... Şi-apoi ai să te odihneşti puţin... După atâta drum, 
cred că eşti frânt de oboseală... 

Vocea caldă, învăluitoare, şi felul de a vorbi al Mahai, 
atât de diferit de al lui Irgu, îl liniştiră pe Alunel. Uită cu 
totul de Ossian, simțindu-se în siguranţă. Cum de ghicise 
această femeie că-i era o foame de lup?! 

De îndată acei oameni ciudati se asezara în cerc, in 
fata peşterii, cu picioarele încrucişate sub ei. „Stau 
turceşte - observă Alunel al nostru - dar n-au fes pe cap şi 
nici şalvari, aşa că nu-s turci. Ce neam or fi?” 

Prietenos, Ciutu îl luă de mână şi-l îndemnă să se 
aşeze alături de el. 

In mijlocul acestei neobişnuite adunări se înălţau 
flăcările vesele ale unui foc, deasupra căruia, pe un fel de 
pirostrie, trona un vas mare de piatră, cioplit cu migală, 
din care ieşeau aburi cu miros îmbietor. „Se vede că-mi vor 
da o fiertură, care mai mult te umflă decât te satură - îşi 
spuse năzurosul Alunel -, dar, oricum, e bună şi asta, tot 
mi-e sete mie, că azi dimineaţă, la plecare, de grăbit ce 
eram, nici ceaiul nu mi l-am băut”. Ar fi trebuit să se 
ruşineze de acest gând, era o necuviinta fata de 
ospitalitatea cu care-l primiseră oamenii aceia. Dar nici n- 
avea motive de îngrijorare că, acolo unde focul aşternuse 
jăratic, deasupra unor pietre, se frigeau pe-ndelete hălci 
de carne, rumenindu-se atât cât trebuie pe deasupra, încât 


să rămână mustoase şi fragede. Când dădu cu ochii de ele, 
se linişti de-a binelea, socotind că măcar una din ele avea 
să fie a lui. li lăsa gura apă. Uitase cu totul că-şi propusese 
când va cumpătarea. Ba se gândea cu groază că, nefăcând 
nimic în ziua aceea, îi vor da, acolo, o portioara, ca doar 
atât merita. 

Deodată, Maha-cea-Mare ridică mâna şi începu să 
bolborosească nişte cuvinte stranii, din care Alunei nu 
înţelese nimic. Era un fel de cântec tărăgănat, la auzul 
căruia, din grupul aflat în faţa lui Alunel, se detaşă un 
bărbat înalt, puternic, asemeni lui Irgu, dar mai în vârstă, 
cu părul şi barba albe. Inainta spre foc şi, dansând în jurul 
lui, începu să scoată nişte strigăte ciudate din gâtlej, de 
parcă ar fi fost una dintre acele păsări de noapte. Alunel îl 
întrebă pe Ciutu ce-nsemnau toate astea, dar noul său 
prieten îi făcu semn să tacă. Abia după ce bătrânul îşi 
domoli mişcările şi strigătele, trecând în cele din urmă la 
locul său, toţi începură să murmure ceva ce aducea a 
cântec, dar care semăna mai degrabă cu foşnetul frunzelor 
când trece vântul prin ele sau chiar cu clipocitul apelor 
reci ce vin de la munte spre câmpie. Abia după ce se stinse 
şi acest murmur, de parcă s-ar fi pierdut undeva, în 
depărtare, Ciutu îi răspunse la întrebare: 

— Să ştii că focul este zeul nostru atotputernic şi 
atoatebiruitor. El ne dă căldură şi ne apără de animalele 
fioroase, el ne fierbe şi ne frige bucatele. De aceea, înainte 
de a mânca, îi aducem mulţumiri prin cântecele noastre! 

— Dar el cine e? întrebă din nou Alunel. 

— El e Ohubu, marele vraci, vindecătorul bolilor 
noastre. Tot focul îi dă puterea s-o facă! 

Alunel se minună de toate astea şi, cum nedumerirea 
lui creştea, îl iscodi mai departe pe noul său prieten: 

— Dar voi, de fapt, cine sunteţi? 

— Oameni! îi răspunse simplu acesta. 


Tot de la Ciutu, Alunel află că, în semn de respect 
faţă de atotputernicul foc şi darurile sale, cât avea să 
dureze acest ceremonial, prelungit cu masa propriu-zisă, 
nimeni nu avea voie să vorbească. 

Între timp, fiecăruia i se puse în faţă câte un blid - 
primi şi Alunel unul -, în care Maha împreună cu alte femei 
începură să toarne, cu un fel de căni, din fiertura luată 
direct din aşa-zisul cazan, aflat încă pe foc. Când băgă de 
seamă că cei din jur începuseră să soarbă din blidele lor, 
lacomul Alunel se repezi să soarbă şi el din fiertura aflată 
în faţa lui. Imediat a scos un geamăt surd - se fripsese, 
bineînţeles. Înţelegând ce se întâmplase, Ciutu zâmbi, 
pentru ca apoi, văzându-l pe Alunel cum se strâmbă la 
următoarele sorbituri, să râdă de-a binelea. Dar n-avea de 
ce să râdă, pentru că într-adevăr acea fiertură era departe 
de a fi gustoasă, amintindu-i lui Alunel mai degrabă de o 
doctorie amară luată cândva. Salivând în aşteptarea 
fripturii, era cât pe-aici s-o dea deoparte, dar Ciutu, 
ghicindu-i intenţia, îi spuse prin semne că nu e voie să 
refuzi darurile focului, că tot ce i se pune în faţă trebuie să 
mănânce până la ultima firimitură. Continuă aşadar, mai 
de voie, mai de nevoie, să soarbă din fiertura care se mai 
răcise, înghițind cu greu. Niciodată nu i se păruse atât de 
mare „farfuria” şi atât de plină, de parcă un ocean de 
ciorbă se concentrase în blidul său. 

În sfârşit, isprăvi şi răsuflă uşurat. Chiar atunci, 
Ohubu se ridică şi-şi reluă dansul ritual în jurul flăcărilor, 
urmat de murmurul acela ciudat, întocmai ca-nainte. Abia 
după aceea, printre ceilalţi, primi şi Alunel al nostru o 
halcă de carne - dintre cele ce se rumeneau pe pietrele 
încinse în spuză. Prinzând-o între degete, scoase din nou 
un geamăt surd şi, nemaiputând suporta usturimea - 
pentru că se arsese din nou -, lăsă să-i scape carnea din 
mână. Ce să facă acum? Noroc că-i căzuse în iarbă, aşa că 


o culese de-acolo, înțelegând că n-are încotro, fiind vorba 
de un... dar al focului. Trăgând cu coada ochiului în 
dreapta şi-n stânga, băgă de seamă că ceilalţi îşi prindeau 
cu nădejde halca de carne. „Cum de nu-i frige?!! Se vede 
treaba ca au pielea mai tăbăcită decât a mea” - îşi spuse 
Alunel. 

Într-o tăcere desăvârşită, toţi începură să înfulece cu 
lăcomie, apucând bucata de carne cu mâna şi trăgând din 
ea cu dinţii. Privindu-i mai cu luare-aminte, Alunel băgă de 
seamă ca mai toţi aveau dinţi sănătoşi şi albi, infipti în 
maxilare puternic dezvoltate. Din când în când îşi ştergeau 
cu dosul mâinii bărbia mânjită de grăsime. Ce urât 
mâncau! E drept că, din cauza lăcomiei, şi el uita uneori de 
cuţit şi furculita. „Mănâncă frumos! Aşa trăgeau din carne 
doar oamenii primitivi, pe când noi trăim într-un secol al 
civilizaţiei, nu în comuna primitivă!” - erau întocmai 
vorbele cu care-l mustra mama sa şi care, acum, îi sunau 
în urechi, de parcă ar fi fost alături de el. 

„Cum de nu m-am gândit?! Se vede că, printr-o 
ciudată întoarcere în timp, am ajuns în comuna primitivă! 
Oare nu cumva visez din nou? Bine, bine, dar cum se face 
atunci că văd şi simt totul de parcă aş fi treaz?!!! Uite, de 
pildă, simt că m-a cam umflat zeama pe care am sorbit-o 
adineauri... Cu toate astea, mi-e o foame de lup, aşa că mai 
bine să musc din carnea asta cu nădejde, ca doar toţi 
mănâncă aşa. Până şi mustrarea mamei ar fi nelalocul ei 
acum şi aici...” 

Manca pana la ultima firimitura, ca doar asa îl 
sfatuise Ciutu. In sfârşit, se săturase. Abia atunci, satul 
fiind, îşi dădu seama ca niciodată nu mai mancase astfel de 
carne, parcă avea cu totul alt gust decât cea cu care era el 
obişnuit. Aşa se face că, după terminarea mesei, pe când 
se îndreptau spre peşteră ca să se odihnească, Alunel 
pândi un moment prielnic şi, plin de curiozitate, îl întrebă 
pe Ciutu: 


Saf et 2 i 

— Ce fel de carne am mâncat adineauri? 

— Asta-i buna! Cum, n-ai ghicit?!!! Era carne de 
mamut! A 

Alunel nu mai întrebă nimic. Îşi aduse aminte însă că, 
de curând, când învățase la istorie despre comuna 
primitivă, ajungând la îndeletnicirile oamenilor din acea 
vreme, profesorul le pomenise şi despre vânătoarea de 
mamuti. Nu, acum nu mai avea nicio îndoială - poposise în 
orânduirea primitivă! 


Peştera se umplu pe dată de oameni, fiecare 
îndreptându-se către un loc dinainte ştiut. Rupti de 
oboseală, se trântiră apoi pe nişte piei de animale - 
paturile lor. Alunel găsi în cele din urmă un locşor, numai 
că Ciutu îl trase lângă el, pregătindu-i un culcuş pe cinste. 

— Să dormim, Alunele! Somnul te întăreşte şi îţi 
alungă grijile! 

— Grijile? Ce griji puteţi avea voi?! 

— Grija zilei de mâine. Dacă, mergând la vânătoare, 
vom izbuti să doborâm un mamut sau o altă fiară cât mai 
mare, care să ne îndestuleze, grija zilei de mâine dispare! 

— Aha! Dar e încă zi şi... 

— Nu-i nimic, oricum lumina-i destul de slabă aici! 
Ne culcăm de pe-acum, ca să ne odihnim cât trebuie, 
pentru că mâine - ai să vezi - nici n-apucă să mijească 
zorile, că o şi pornim la vânătoare. 

— Bine, dar eu nu sunt obişnuit să mă culc la ora 
asta... Mă tem că n-am să pot adormi... 

— N-ai nicio teamă - îl încuraja Ciutu -, focul 
atotputernic te va ajuta! Abia simţite, degetele lui calde îţi 
vor închide imediat pleoapele. 

Dându-i ascultare, Alunel se trânti pe blana moale şi 
pufoasă, pregătită de Ciutu anume pentru el. 

N-apucă să-şi întindă bine mădularele, în căutarea 
unei poziţii cât mai comode, că cei din jur căzuţi într-un 
somn adânc, începură să sforăie îngrozitor, pe diferite 
tonuri. Băgă de seamă că până şi Ciutu adormise, deşi 
abia-şi sfârşise vorba. Numai ochii lui Alunel nu voiau să 
dea geană-n geană. „Cum s-adorm eu la ora asta? E drept, 
din când în când, în vacanţă, mai dorm eu şi după-amiaza, 
dar dormi dacă poţi în sforăiturile astea!” Gândurile 
începură să-i alerge care-ncotro. De pildă, se-ntreba cum şi 
când va mai ajunge la maestrul Hipo... că de data asta nu 
era vorba numai de o călătorie în spaţiu, ci şi de una în 


timp - cât mai grabnic, trebuia să păşească în orânduirea 
imediat următoare, sclavagistă. 


peşterii. Abia acum băgă de seamă că unul dintre oameni 
făcea de strajă, pazindu-l sa nu se stingă. „Aşadar, nu voi fi 
singurul de veghe în noaptea asta”, îşi zise Alunel. Ştia de 
la istorie că omul de strajă, găsit dormind alături de focul 
stins, era omorât pe loc. 


VÂNĂTOAREA 

Trecuseră câteva ceasuri bune de când Alunei se 
răsucea în culcuşul lui, pradă gândurilor negre şi 
sforăiturilor. Aşa îl găsiră umbrele serii, care se lăsară 
viclene, pe nesimţite. Apoi veni noaptea adevărată, 
apăsătoare şi densă. Ochii larg deschişi, cătând întruna 
spre gura peşterii, erau atraşi ca de-un magnet de profilul 
omului care veghea, nemişcat, ca zeul protector - focul - 
să nu-şi piardă din vigoare. „Ce-ar fi să mă mişc puţin? 
După o scurtă plimbare în jurul peşterii, s-ar putea să mă 
prindă şi pe mine somnul”. Zis şi făcut. Se sculă încetişor, 
ca nu cumva să trezească pe cei ce dormeau şi se strecură 
tiptil-tiptil afară. Ajuns în gura peşterii, băgă de seamă că 
străjerul moţăia cu capu-n piept, cât pe-aci s-adoarmă de-a 
binelea. Focul pâlpâia, gata să se stingă, ca un muribund 
ce-şi trăia ultimele clipe. Fără să piardă vremea, se repezi 
şi-l lovi de câteva ori pe omul de veghe drept în pieptu-i 
păros, ca să-l trezească. De cum deschise ochii, acesta 
înţelese pe dată din ce situaţie îl salvase Alunel al nostru. 
Adună la iuteala câteva vreascuri din jur, scormoni jarul ce 
mocnea în cenuşă, până ce atata din nou focul. În tot acest 
timp, Alunel îl urmărea plin de admiraţie, socotindu-l un 
adevărat maestru al focului. Vâlvătăile, mari şi luminoase, 
nu întârziară să se înalțe spre tării. 

Abia când sfârşi această treabă, incredintandu-se pe 
deplin că nu mai era vreo primejdie ca focul să se stingă, 
se întoarse spre Alunel şi, completând vorba-i greoaie cu 
gestul, întocmai ca Irgu, căută să-şi arate cat mai elocvent 
recunoştinţa: 

— Baiete, tu mi-ai salvat viata, dar mai presus de 
orice mi-ai dat putinţa să nu săvârşesc un păcat de 
neiertat! Prin fapta ta, ai ocrotit viaţa focului atotputernic, 
care, la rându-i, va ocroti viaţa noastră! Cu ce-aş putea să 
te răsplătesc? 


— Cu nimic! îi răspunse Alunel, ştiind că ceea ce 
dorea el nu depindea nici de omul acela, nici de foc. Dar, 
privindu-l mai cu luare-aminte, băgă de seamă că, deşi 
vorbea cu el, picotea din nou, aproape că dormea de-a-n 
picioarele. Dintr-odată lui Alunel i se făcu milă de el şi se 
gândi că trebuie neapărat să-l ajute cumva, aşa că îi spuse 
direct, fără ocolişuri: 

— Prietene, văd că eşti tare ostenit... 

— Asta cam aşa este. Inchipuie-ti, de câteva nopţi 
stau numai eu de strajă - ştii, am fost pedepsit, pentru că 
la vânătoare, mai deunăzi, m-am dovedit incapabil. Dacă 
mi s-ar îngădui să atipesc putin, mi-aş reveni, desigur, şi as 
putea rezista în continuare. 

Auzindu-l vorbind astfel, Alunel îşi făcu un plan. 
„Degeaba l-am ajutat cu o clipă mai-nainte, dacă acum îl 
părăsesc, îşi zise el. După atâtea nopţi de veghe, mai mult 
ca sigur că-l va prinde somnul, luându-l în stăpânire de-a 
binelea, focul se va stinge şi... şi s-a zis cu viata lui”. 

— Întinde-te colo şi dormi cât pofteşti, omule! 

Te înlocuiesc eu până-n zori şi-ţi promit că voi avea 
grijă ca focul să nu se stingă! 


Omul nu mai aşteptă a doua invitaţie, se culcă pe 
pământul gol şi, de îndată, căzu într-un somn adânc. Se 
vede treaba că ajunsese la capătul puterilor. Multumit ca 
putuse să-l ajute, Alunel se aşeză lângă foc şi, tot gândind 
la fapta lui cea bună, i se păru că aceasta se 
materializează, luminoasă, în flăcările jucăuşe. Dar de la 
intenţie la faptă e cale lungă, aşa că Alunel trebuia să se 
tina de cuvânt, adică să vegheze până-n zori ca focul să nu 
se stingă. 

Nu trecu multă vreme şi, ca un făcut, ochii i se 


împăienjeniră, pleoapele îi deveniră din ce în ce mai grele, 
iar capul, cuprins parcă de o pâclă, abia şi-l mai ţinea cum 
trebuie. Pe nesimţite, se lăsă învăluit într-o toropeală 
dulce, din care, făcând încă un pas, nimeri într-un somn 
adânc. De unde se temea că nu se va lipi somnul de el la 
ora aceea, adormi buştean tocmai când nu trebuia! Şi uite 
aşa, gândul ne poartă la vorba aceea inteleapta: „uşor de 
făgăduit, dar greu să te ţii de cuvânt!” 

Cât să fi dormit el aşa, nimeni n-ar putea şti. Se trezi 
într-un târziu şi spaima ce-l cuprinse îl făcu să se 
dezmeticească repede: focul se stinsese şi, lângă el, cu un 
zâmbet pe buze, străjerul dormea liniştit. „Aşadar, în loc 
să-l ajut, am săvârşit o fărădelege. N-am fost în stare să 
rămân treaz - că doar aşa-i promisesem acestui biet om -, 
am lăsat focul să se stingă şi acum, mai mult ca sigur, ne 
aşteaptă moartea pe amândoi!” 

Pe când Alunel îşi făcea astfel de mustrări, din toate 
părţile veneau, alergând, oameni cu privirile încruntate, 
plini de mânie. îl înşfăcară însă doar pe omul care se 
trezise în zarva iscată, purtându-l în vorbe de ocară şi cu 
gesturi de ameninţare spre locul osândei - celălalt foc, în 
jurul căruia mâncaseră. Acolo, un alt om veghea, şi acesta 
se dovedise destoinic, dovadă că flăcările se inaltau 
sprintene, dogorind în jur. În tot acest timp, nimeni nu-l 
băgă în seamă pe Alunel, ca şi când el n-avea niciun 
amestec în cele întâmplate. 

Cuprins de remuşcări, ştiind că de fapt el îl împinsese 
pe străjer în braţele somnului, Alunel alergă spre locul 
supliciului, unde oamenii, fără nicio judecată, începuseră 
să-l lovească pe vinovat cu bâte grele unde se nimerea. Ca 
scos din minţi, începu să strige cât îl ţinea gura: 

— Nu-l loviți, oameni buni, el n-are nicio vină! Eu 
sunt adevăratul vinovat! 

Se întâmplă însă ceva cu totul neprevăzut: se simţi 


zgaltait cu putere de cineva şi... se trezi, îl zări pe Ciutu 
aplecat asupra lui. 

— Ai avut un vis rău, te-am trezit ca să ţi-l gonesc. 
Ştii, la deşteptare visul fuge. Dacă te culci din nou, vine un 
vis frumos. 

Deci, visase. Oftă uşurat şi-l întrebă pe Ciutu: 

— Dar voi, voi mai dormiti? 
— Nici vorba! S-au ivit zorile, asa ca trebuie s-o 

pornim la vanatoare! 

La auzul acestor vorbe, Alunel se inviora de-a 


binelea. ,Trebuie sa merg si eu cu ei, isi zise Alunel, ca 


doar din vânatul lor m-am înfruptat deunăzi. Trebuie să fac 
şi eu ceva ca să-mi câştig dreptul de a sta cot la cot cu ei în 
faţa blidului cu de-ale gurii!” 

— Ja-ma cu tine, Ciutule! 

— Numai daca Maha-cea-Mare incuviinteza una ca 
asta. Tu n-ai mai fost la vânătoare si viata de vânător e 
pandita la tot pasul de primejdii. 

Alunel stătea ca pe ghimpi, asteptand plin de 
nerabdare sosirea Mahai, care trebuia sa dea semnalul de 
plecare. Cand in sfarsit aceasta aparu, insotita fiind de 
Ohubu, care purta in mana o torta aprinsă, Alunel alerga 
in intampinarea lor. 

— Venerabila stapana, rogu-te, ingaduie-mi si mie sa 
pornesc, alături de oamenii tai, la vânătoare! Ştii, in tara 
mea se spune ca nu se poate pâine fără munca, după cum 
nici muncă fără pâine! 

Maha-cea-Mare nu paru mirata de vorbele lui Alunel 
si, fara sa stea pe ganduri, ii spuse simplu si direct: 

— Du-te, Alunele, dar sa nu te desparti o clipa de 
Ciutu! O sa aibă grijă de tine, iar de voi vă avea grijă Irgu, 
cel mai mare vanator! 

Alunel se bucura din toata inima. Cand auzise la 
istorie despre vanatoarea de mamuti, nici prin gand nu i-ar 
fi trasnit ca va participa el insusi la una aievea. 

In clipa urmatoare, Maha-cea-Mare ridica mana, iar 
Ohubu inalta torta deasupra capului, rostind cuvinte 
neintelese de Alunel, dar care cu siguranţă insemnau 
binecuvântarea focului asupra oamenilor. În fruntea 
vânătorilor, Irgu ridică şi el bratu-i vânjos, ca semn ca a 
sosit momentul plecării, şi întreaga ceată se puse în 
mişcare. 

Vânătorii străbăteau acum ţinuturi întinse, în 
căutarea vânatului. Voiau să prindă, cu orice preţ, 
mamutul uriaş, numit de ei Porih. Alunei căuta să se ţină 


după Ciutu, dar acesta, subţire şi sprinten, alerga cu o 
iuteala neobişnuită. Vă puteţi lesne închipui cât de greu îi 
era grăsunului nostru sa tina pasul alături de el. Gafaia din 
greu, amintindu-si cu regret de esecul incercarilor lui de a 
deveni sportiv. 

De la un timp, Ciutu baga de seama ce se-ntampla cu 
Alunel, asa ca incetini pasul. La un moment dat ajunsera 
intr-un loc deschis, un luminis, unde poposira o clipa 
pentru a cerceta daca groapa in care urma sa se 
prabuseasca Porih era adanc sapata si dibaci acoperita cu 
ramuri si frunze de copaci. Alunel isi aduse aminte ca 
auzise despre astfel de capcane facute cu mestesug, ba le 
vazuse rostul si-n unele filme. Desi de data asta nu-l 
intreba nimic pe Ciutu - ca unul care stie despre ce e 
vorba -, acesta se porni sa-i depene de-a fir-a-par cum se 
fac si la ce folosesc aceste gropi, cat de greu le e - 
vanatorilor sa haituiasca animalul pana in dreptul lor si 
multe altele. 


— Ai să vezi cu ochii tai cum se va prăbuşi Porih în 
această groapă, dar până atunci trebuie să mergem mai 
departe, s-ajungem. In calea mamutilor. Când sunt mai 
multi laolalta - pentru ca asa merg de obicei, in turme -, 
nu-i nimic de facut. Dar noi îi pândim de dupa copaci. Ne 
asezam in contra vantului, sa nu ne simta, dupa miros, 
prezenta. Cateodata trece o zi, trec si doua si ei nu mai 
apar. Alteori, sosesc imediat. Important este ca unul din ei 
Sa se razleteasca de ceilalti, sa se rataceasca de turma. 
Asta se intampla destul de des. De fapt, abia atunci 
începem sa actionam. Il incoltim din toate părţile, îl 
hăituim, căutăm să-l istovim cat mai mult, pentru ca, 
trebuie sa stii, mamutii nu pot alerga prea mult. Fiind 
greoi, obosesc repede. 

Pe cand Ciutu îi spunea toate astea despre mamuti, 
Alunel se gandi ca si el e un fel de... mamut, care, din 
cauza kilogramelor in plus, obosea destul de repede. ,,Da, 
da, trebuie sa indeplinesc cat mai grabnic cele trei misiuni 
care imi deschid calea spre invatarea medicinii, numai 
astfel voi sti ce am de facut!” 

— Dar ia spune-mi, Ciutule, mamutul se opreste 
vreodată locului, lăsându-se prins? 

— Uneori da. Atunci se propteşte pe picioarele de 
dinainte şi noi îl lovim cu bâte, cu pietre, cu tot ce avem la 
îndemână. Alteori, când animalul e mai rezistent, trebuie 
să-l alergăm multă vreme. Scoatem strigăte şi chiote care-l 
înspăimântă de-a binelea, dar mamutului îi e frică mai ales 
de foc. îl hăituim tot timpul, speriindu-l cu tortele aprinse, 
căutând să-l îndreptăm spre groapa cea mare pe care ai 
văzut-o. Odată căzut acolo, Porih nu-şi mai poate reveni. 
Acolo îşi află sfârşitul. îl lovim de sus cu bolovani, până ce-i 
sfărâmăm teasta. Apoi, cu funii groase, împletite din nuiele 
tinere, îl tragem afară din groapă. 

Alunel era numai ochi şi urechi, captivat de vorbele 


lui Ciutu, care vădea talent de povestitor. Din ce în ce îl 
îndrăgea mai mult pe acest nou prieten - nu se mai 
dezlipea de Ciutu, deşi greu ţinea pasul cu el. 

Deodată Irgu le făcu semn să se oprească. Se tranti 
pe burtă şi îşi lipi urechea dreaptă de pământ. 

— Ascultă pământul, care-i vesteşte apropierea 
mamutilor, îl lămuri Ciutu pe Alunel. 

Nu trecu mult, şi Irgu se ridică. îi străluceau ochii de 
bucurie. 

— Se apropie turma! anunţă el cu vocea aceea aspră 
şi groasă, care-l neliniştise pe Alunel al nostru la început. 
Trebuie să fie cam douăzeci. 

Alunel se minună nu numai de auzul fin al acestui om 
primitiv, care izbutea nu numai să perceapă apropierea 
mamutilor, ba, dupa călcătură, să-şi dea seama şi cam câţi 
sunt. 

Atunci Irgu slobozi din gâtlej un strigăt ciudat - un 
strigăt de luptă -, la auzul căruia oamenii părăsiră poteca 
şi se retraseră spre o pădurice aflată în stânga, în partea 
opusă direcţiei de unde bătea vântul. Alunel nu-l slăbea din 
ochi pe Ciutu - ce făcea acesta, făcea şi el. 

N-au aşteptat prea mult, că pe cărare şi-au şi făcut 
apariţia primii mamuti. Aceste uriaşe animale ale 
trecutului, strămoşi ai elefanților din zilele noastre, îl 
impresionară mult pe Alunel, dar nu-şi trăda emoția. 
Continuă să rămână tăcut şi nemişcat lângă ceilalţi 
vânători, pentru că mamutii nu trebuiau sa le simtă 
prezenţa. Ca la o sută de metri distanţă, mamuţii defilau 
prin faţa lor unul lângă altul. Se depărtau de ei simţitor, 
niciunul nu rămânea în urmă. „Dacă aşa stau lucrurile - îşi 
spuse Alunel -, ce-o să se aleagă din vânătoarea asta?” 
Ghicindu-i parcă gândul, Ciutu îl linişti din pirviri. Şi, într- 
adevăr, după ce turma se depărtase destul de mult de locul 
acela, Irgu sări peste hăţişurile de la marginea pădurii si 


reveni în cărare. Vânătorii ştiau lecţia, nu se clinteau din 
locurile lor. Ajuns acolo, Irgu se aplecă şi-şi lipi din nou 
urechea de pământ, ascultând încordat o clipă, două, trei... 
Când reveni lângă tovarăşii săi de vânătoare, oricine îi 
putea citi multumirea pe fata. 

— In sfârşit, vine si Porihul nostru. După calcatura, 
este din cei mai mari, asa ca ne va indestula pentru cateva 
zile! _ 

Intr-adevar, după un timp de aşteptare încordată, 
uriaşul mamut îşi făcu apariţia. Rămăsese în urmă din 
cauza corpolentei neobişnuite - întocmai ca Alunel, care, 
gras cum era, cu greu se putea ţine după Ciutu. Animalul, 
deşi cam obosit, părea să aibă o forţă colosală. 

Cătând spre Irgu, Alunel citi pe fata lui un aer 
triumfător. „Nici n-a început lupta şi el se şi socoteşte 
învingător! Se vede că acest vânător vestit ştie multe 
despre felul de a fi al mamutilor, dacă gândeşte că acest 
gigant e totuşi o pradă uşoară”. Vânătorii, ca nişte arcuri 
încordate, erau numai ochi şi urechi. Aşteptau semnalul 
atacului. Şi semnalul nu întârzie prea mult. Când Porih 
ajunse în dreptul lor, Irgu ridică mâna şi scoase un strigăt 
puternic, care făcu să vuiască pădurea. Atunci vânătorii 
tasnira de după copaci, scoțând la rândul lor strigăte 
sălbatice si înconjurându-l pe Porih din toate părţile. 
Agitând bate noduroase pe deasupra capului, când fură 
aproape de Porih, începură să-l lovească fara crutare. 
Ciutu lua şi el parte la această secvenţă a vânătorii. Numai 
Alunel nu se clintise de lângă copacul protector. 


Totul se petrecuse atât de repede, încât rămase 
locului uluit. Nu ştim dacă-i era frică, dar un lucru e sigur 
- nu se putea clinti din locul acela. Incremenit, privea acea 
teribilă încleştare pe viaţă şi pe moarte. Băgă de seamă că 
oamenii loveau mai ales picioarele animalului. Loviturile 
erau pe cât de puternice, pe atât de iuti şi precise. Se vede 
că vânătorii voiau mai întâi să-l imobilizeze pe Porih, 
pentru ca apoi să-l omoare, astfel încât să nu mai fie 
nevoie să-l hăituiască până la groapă. Abia atunci observă 
că unii vânători purtau „torţe aprinse, pentru a-l 
înânspăimânta pe Porih. Dar când le aprinseseră şi cu ce? 

Tocmai când îşi punea această întrebare, Alunei 
observă cum unul dintre vânători, care până atunci izbise 
picioarele animalului cu bâta-i noduroasă, se trase pentru 
o clipă la o parte, scoase la iuteala din brâul de piele ce-i 
înconjura mijlocul două cuțite de piatră, le frecă unul de 
altul, până ce apăru o scânteie, apoi apărură două, trei şi 
în cele din urmă o puzderie. După ce-şi aprinse torta, se- 
ntoarse pe „câmpul de luptă”. „Aha, aşa stau lucrurile! - îşi 
zise Alunel. Cum de nu m-am gândit, că doar despre 
cremene am auzit, ba în tabără la munte le-am şi încercat 
puterea?!” 

Urmări mai departe lupta, palpitand de emoție. Porih, 
frânt pe picioarele dinainte, scotea răgete asurzitoare. 
Acum, cu cuțite de piatră, oamenii începură să-l lovească 
unde nimereau. Deodată, colosul acela plin de sânge 
scoase un răget prelung care-l înfiora pe Alunei şi, cu o 
ultimă sfortare, nebanuita nici chiar de incercatii vânători, 
izbuti să se pună din nou pe picioare, luând-o din loc. 

Cu strigate salbatice, vanatorii pornira pe urmele lui. 
Tinand-o tot asa într-o fuga, câţiva, mai iuți de picior, 
ajunsera in fata animalului, agitand tortele aprinse pe 
dinaintea lui. Focul atotputernic trebuia sa-i vina de hac, 


făcându-l să se dea bătut. Dar animalul, probabil speriat 
peste măsură de ameninţarea focului, se întoarse brusc şi-l 
lovi cu trompa pe unul dintre vânători, apoi îl calcă drept 
pe coşul pieptului, sfărâmându-i cât ai zice peşte oasele! 
îngrozit, Alunel închise ochii. Nu mai putea să suporte 
atâta cruzime. Când, într-un târziu, îi deschise din nou, 
chiar lângă el zăcea un altul ce se zvârcolea în luptă cu 
moartea. 

Dar şi sfârşitul lui Porih era pe-aproape, abia de-şi 
mai aduna ultimele puteri să mai scoată, din când în când, 
răgete tot mai stinse. Dar şi vânătorii îşi adunau acum 
ultimele puteri, ca să-i poată aplica acele lovituri decisive 
care să-l doboare la pământ. După aproape un ceas, Porih 
în sfârşit se prăbuşi. Părea o masă de carne sângerândă. 
Mirosul acela fad de sânge, purtat de vânt, ajungea până la 
Alunel, ingretosandu-l. „Şi totuşi - gândea băiatul - trebuie 
să-mi înving această repulsie, că doar vreau să devin 
medic”. leşind din ascunzatoarea lui, Alunel porni să-l 
caute pe Ciutu. Il găsi în rândul celor ce se luptaseră cu 
fiara. Avea în mână un cuţit mânjit cu sânge, dovadă că şi 
el luase parte la teribila confruntare, contribuind după 
puterile lui la doborârea lui Porih. 

Ei, dar pentru Alunel al nostru nu se terminase 
„proba sângelui” - după părerea lui un fel de testare a 
aptitudinii de a deveni medic. Chiar atunci, sub ochii lui, 
vânătorii, ajutandu-se de cutitele lor primitive cioplite din 
piatră sau os, începură să-l hăcuiască pe Porih, pentru a-l 
putea transporta mai lesne spre peşteră. Pe măsură ce 
carnea era tăiată în bucăţi mari, sângele şiroia din belşug, 
peste tot răspândindu-se acea miasmă neplăcută. Aşezară 
carnea apoi pe un fel de sănii, care semănau întrucâtva cu 
cele ale eschimosilor, o fixară zdravan cu nişte funii 
groase, după care porniră către peşteră. Când primele 
sănii, trase de oameni, începură să alunece pe iarbă, câţiva 


se îndreptară spre rănit şi, purtandu-l pe braţe, îl asezara 
cu grijă pe ultima sanie. 

— Ce se va întâmpla cu acest om? îl întrebă Alunel pe 
Ciutu. _ 

— Îl vom lăsa în grija lui Ohubu, vindecătorul nostru! 

FOCUL SE RĂZBUNĂ 

O dată ajunşi la peşteră, oamenii incredintara vânatul 
Mahar Laudandu-i pentru destoinicia lor, aceasta le 
multumi totodata pentru treaba facuta cum trebuie - 
carnea avea Sa le ajunga cateva zile. 

De cum ramase singur cu Ciutu, Alunel il intreba din 
nou ce se va intampla cu ranitul. Ciutu il privi cu 
nedumerire: 

— Asta stie numai Ohubu! Dar ce te priveste?! 

— Ma priveste, cum sa nu ma priveasca?! Si eu voi 
vindeca oameni! 

De data aceasta Ciutu se arătă de-a dreptul 
ingrijorat: 

— Nici in gluma sa nu mai spui asa ceva! Daca te 
aude Ohubu, o patesti! Noi n-avem voie sa patrundem 
aceasta taina a lui. Te asigur insa ca-i va tamadui ranile 
acelui om... Dar cum? Asta numai el stie! 

„Ciudat «secret profesional»! - îşi spuse Alunel. Cand 
te gandesti, la noi, cine vrea sa-nvete medicina, invata! Cel 
dornic sa afle cum sa aline suferintele oamenilor fi va 
smulge pe rand tainele - pentru ca, mai mult ca sigur, 
medicina are inca destule necunoscute, care trebuie 
descifrate spre binele omului”. 

Frământat de aceste gânduri, băiatul rămase cu ochii 
cătând în zare, fără o ţintă anume. Dar imediat atenţia îi fu 
atrasă de doi oameni, care, inhamati la acea sanie 
improvizată de care am amintit, îl transportau pe omul 
rănit. Se îndreptau acum către un fel de cort, aflat ceva 
mai departe de peşteră. „Cum de nu l-am observat până 


acum?! - se întrebă, înciudat, Alunel. Mai mult ca sigur că 
acolo îi îngrijeşte Ohuhu pe cei vatamati; cu alte cuvinte, 
acolo îşi exercită el rolul de vindecător al tribului. Cu orice 
preţ, trebuie să văd ce se petrece înăuntru!” 

Zis şi facut, doar un pas mai despartea gândul de 
faptă! 

Cum Ciutu fusese chemat de Maha-cea-Mare, Alunel 
rămase de unul singur, liber să acţioneze după cum îl taie 
capul. Se strecură printre oameni, străduindu-se să ajungă 
într-un loc mai ferit, unde tufe mari mascau drumul spre 
cort. Apucând-o pe acel drum, se trezi în faţa acestuia, 
care - acum băgă de seamă -, spre norocul lui, era făcut 
dintr-o împletitură de nuiele. 


Furişându-se în spatele cortului, lărgi la iuteala un 
spaţiu între nuiele, numai bun să privească în voie, fără a fi 
văzut dinăuntru. Ochii îi căzură mai întâi pe faţa gravă, 
înnegurată de îngrijorare, a lui Ohubu, abia apoi 
observându-l, aşezat pe nişte piei de animale, pe vânătorul 
rănit. Nimeni altcineva, decât ei doi! Jur-împrejur, în parii 
de susţinere ai cortului, erau înfipte torţe aprinse, care 
împrăştiau o lumină puternică. „Intocmai ca într-o sală de 
operaţii” - observă Alunel. 

Orânduite pesemne după scopul şi momentul 
intrebuintarii lor de însuşi Ohubu, pe o bucată de piele 
bine întinsă, la căpătâiul bolnavului, Alunel văzu tot soiul 
de instrumente făcute din piatră, lemn şi os; erau acolo 
cuțite de felurite forme şi dimensiuni, toporisti, răzuşe, 
dalti, ace din os de grosimi diferite... Ce mai incoace- 
încolo, cam tot ce trebuie pentru o intervenţie 
chirurgicală. 

Fără să mai stea pe gânduri, Ohubu se puse pe 
treabă. De cum începu, Alunel băgă de seamă că 
vindecătorul avea temeinice cunoştinţe practice, dar, în loc 
să-şi vadă de treabă cu folos, se oprea din când în când, 
invocând focul atotputernic, de parcă fără ajutorul lui ar fi 
fost un nevolnic. „Pierdere de timp! - îşi spuse Alunel. 
Vindecarea acestui om stă în priceperea lui, şi nu în 
puterea focului. De fapt, nu focul e stăpânul omului, ci 
omul trebuie să-l stăpânească pe el, folosindu-l după 
trebuintele sale!” 

Dupa ce-si spala mainile cu apa din belsug, Ohubu 
rămase cu ele aşa, ridicate. - „Îşi usucă mâinile pesemne, 
întocmai ca chirurgii” îşi spuse Alunel. Dar imediat băgă 
de seamă că vindecătorul începu să-şi mişte imperceptibil 
buzele, bolborosind ceva de neînțeles. - „Aha, deci asa 
stau lucrurile! îşi ţine mâinile aşa, ridicate ca pentru 
rugăciune, invocând desigur ajutorul atotputernicului foc”. 


Apoi, fără a conteni ciudata-i înşiruire de vorbe, se 
aplecă asupra rănitului şi începu să-l cerceteze cu atenţie. 
O cuta de îngrijorare se adânci între sprâncenele-i 
stufoase. „ÎL pipăi cu blandete, luând la rând fiecare 
mădular. Incepu cu pielea, muşchii, continuă cu oasele şi 
organele interne, oprindu-se din când în când, după o 
socoteală a lui, vrând parca să se incredinteze că fiecare e 
la locul său. După o îndelungată cercetare, ochii lui Ohubu 
se luminară, iar cuta dintre sprâncene dispăru ca prin 
farmec, semn că i-a dat de capăt situaţiei, ştiind acum ce 
are de făcut ca să salveze viaţa bietului om. Prinse la 
iuteala unul dintre acele obiecte ascuţite şi, după ce-l trecu 
prin flacăra unei torţe, începu să ardă una câte una rănile 
de pe trupul chinuit de suferinţă. Omul îndura cazna cu 
barbatie, doar din cand în când scotea nişte gemete surde. 
De câte ori vârful silexului atingea rana şi carnea începea 
să sfârâie, Alunel închidea ochii, dar îi deschidea imediat, 
dornic să nu-i scape niciunul din gesturile vraciului. 
„Trebuie să fiu tare, doar mi-am propus să devin medic. Şi- 
apoi, poate că am ceva de învăţat chiar şi de la acest vraci” 
îşi spuse în sinea lui. 

După ce termină de ars toate rănile, punând stavilă 
hemoragiei şi infecţiei, Ohubu se opri o clipă, îndreptându- 
se din şalele ostenite. Din locul lui de taină, Alunel îl privea 
cu admiraţie şi căldură. Ar fi vrut să-i strângă mâna, să-l 
imbratiseze ca pe un prieten vechi şi de nădejde, dar îşi 
aduse aminte de vorbele lui Ciutu şi-şi stăpâni pornirea la 
timp. 

După ce-şi mai trase sufletul, Ohubu începu să 
panseze, una câte una, cu răbdare şi măiestrie, toate 
rănile. Aşa-zisele pansamente erau de fapt nişte frunze moi 
şi proaspete, adunate din vreme, cu grijă şi pricepere, de 
însuşi Ohubu, care pesemne le cunoştea temeinic virtuțile 
tămăduitoare. Între două betisoare, pe care le scosese 


dintr-un fel de căuş cu apă clocotită, lua câteva frunze, pe 
care le aşeza apoi, în straturi, peste rană, acoperind-o cu 
grijă. Punea apoi deasupra - în tocmai ca o peliculă 
protectoare - un petic de piele fină, după care, cu băgare 
de seamă, înfăşura totul cu lungi fibre vegetale. 


Când Ohubu sfârşi această treabă, pacientul lui 
părea o păpuşă făcută din petice, la vederea căreia Alunei 
mai-mai să pufnească în râs. Dar imediat îşi dădu seama 


cât de nelalocul lui ar fi fost râsul în această împrejurare. 
Doar un tanc fără minte - cum îl socotise Nea Haralambie 
-, nepricepând rostul acelor petice, ar fi făcut haz de 
momâia cârpăcită. Dintr-odată deveni serios, cu ochii pe 
mâinile şi faţa lui Ohubu, căutând să-i afle gesturile şi să-i 
surprindă destinderea trăsăturilor când totul va fi gata, 
socotindu-l pe rănit în afara pericolului. Dar se vede că 
Ohubu mai avea multe de făcut, ba parcă lăsase anume la 
urmă tocmai ce era mai greu. De pildă, acum, după ce 
pipăi încă o dată fiecare os şi oscior, trecu la imobilizarea 
micilor fracturi într-un fel de atele primitive, pe care le fixă 
tot cu ajutorul unor fibre vegetale. 

În sfârşit, veni şi clipa marii încercări a măiestriei 
vraciului - cercetarea, aflarea şi tratarea rănilor de la cap. 
Alunel ghici că-i vorba de ceva important după încordarea 
pe care o citi pe faţa lui Ohubu. 

Chiar în acel moment, vraciul luă una din torţe şi o 
apropie de faţa rănitului - se vede că avea nevoie de cât 
mai multă lumină -, după care, aplecându-se, îi prinse 
capul în mâini şi începu să-i pipăie cu atenţie fruntea, 
tâmplele - teasta în întregime. 

Se lăsase o linişte apăsătoare, densă... Alunel al 
nostru stătea pe ghimpi: „În clipa asta, până şi respiraţia 
mi-ar putea trăda prezenţa”. Băgă de seamă că faţa lui 


Ohubu se înnegurează şi că îngrijorarea se strecoară în 
privirea-i scormonitoare. Curând, însă, aceasta se 
transformă în hotărâre şi, cât ai zice peşte, vraciul înşfacă, 
dintre instrumentele aflate la îndemână, o bucată de silex 
lungă si foarte ascuţită - adevărat bisturiu. După ce o 
trecu de câteva ori prin flacăra tortei - bineînţeles 
bolborosind întruna acele ciudate cuvinte -, se apropie şi 
mai mult de rănit, până ce ajunse în dreptul capului său. 
Dădu să-nceapă intervenția chirurgicală, când, 
nemaiţinând seama de sfatul lui Ciutu, Alunel dădu buzna 
înăuntru. 

Surprins, Ohubu scăpă silexul din mână. 

— Cum de-ai îndrăznit să intri aici?!!! 

Alunel n-avea timp de explicaţii, aşa că nu-i răspunse 
la întrebare, ci continuă: 

— Stai! Nu începe operaţia! De fapt, nu tu, ci eu 
trebuie să-l operez pe acest om! Ştii una din misiunile 
încredințate mie de profesorul Mateianu este tocmai 
aceasta. Află că sunt student în medicină şi... şi viitor 
medic, aşa că... 

Ca Ohubu intelesese sau nu ceva din spusele lui 
Alunel, nimeni nu ştie. Descumpanit, pentru o clipă Ohubu 
rămase stană de piatră. „L-am intimidat, gândi băiatul. 
Acum, că ştie cine sunt, mă va lăsa, desigur, să fac eu 
această operaţie. El, cel mult, mă va asista”. Dar, nici 
vorbă de aşa ceva! 

Mânios, Ohubu ieşi din cort şi, din toate băierile, 
slobozi un strigăt aspru, metalic. Nici nu se stinsese bine 
ecoul acestui strigăt, că doi oameni şi apărură ca din 
pământ. La un semn al vraciului, pătrunseră în cort şi unde 
mi-l înşfăcară pe Alunel, luându-l pe sus, de parcă ar fi fost 
un fulg, şi nu un poloboc. O apucară pe o cărare ce şerpuia 
până în pădure. Ajunşi acolo, îl legară pe băiat de un pom, 
după care plecară, lăsându-l singur. 


Descumpănit şi revoltat la început, după un timp 
Alunei îşi aduse aminte de vorbele lui Ciutu: „Noi n-avem 
voie să pătrundem această taină a lui...” Dându-şi seama 
de gravitatea faptei sale, Alunel se cutremură: „Cum de- 
am nesocotit spusele lui Ciutu?! Iata-ma intrat într-o noua 
încurcătură, care poate mă va costa viaţa!” 

Din locul unde era legat, Alunel putea vedea tot ce se 
întâmplă în jurul peşterii. Oamenii mişunau încoace şi 
încolo, fiecare cu treburile lui, dinainte ştiute. Fascinat, 
ochii nu i se puteau dezlipi mai ales de pe focul cel mare, 
pe care se pregăteau acum bucatele. „Nu peste mult timp - 
îşi spuse Alunel - oamenii vor începe să mănânce, pe când 
eu... Dacă m-au lăsat aici, legat, în semn de pedeapsă, mai 
mult ca sigur că nu-mi vor da nici să mănânc”. Asta cam 
aşa era şi, dacă ne gândim bine, cu greu ne putem imagina 
o pedeapsă mai aspră pentru veşnic flămândul Alunel. 
Simtindu-si nările atatate de aroma imbietoare a cărnii 
care tocmai se frigea, începu sa saliveze. Dar cine lua 
seama la pofta lui? 

Chiar atunci, din cortul aflat in buza padurii, aparu 
Ohubu. Agita pe deasupra capului o torta aprinsa, semn 
că-i izbutise operaţia si ca focul atotputernic a fost de 
partea lui si a ranitului. Daca ar fi iesit fara torta, asta ar fi 
insemnat ca mintea si mainile i-au fost neputincioase, 
vlaguite de puternicul zeu, care ,,n-a vrut” ca omul sa fie 
salvat. Dar, deocamdata, nimeni nu putea sa-l vada pe 
destoinicul vânător. Jintuit pe patul de suferinţă, adică 
pe... pieile de suferinţă - dacă se poate spune aşa, că doar 
nu era vorba de vreun pat, ci de nişte piei de animale -, n- 
avea pe nimeni în preajma lui, afară de Ohubu, care avea 
să-l îngrijească pana la deplina-i insanatosire. 

Clocotind de furie, Alunel se zbătea zadarnic să-şi 
desfacă legăturile. „Ah, dacă Ohubu m-ar fi lăsat să-l 
operez pe acest om, acum măcar una din misiunile mele 


era îndeplinită! Aşa, după ce că n-am făcut nimic, mă văd 
şi legat fedeleş de acest copac, neputincios şi incoltit din 
toate părţile”. (Ciudat acest fel de a gândi al lui Alunel. O 
tinea una şi buna cu misiunile sale, cand, de fapt, nu cine l- 
a salvat pe bietul om avea vreo însemnătate, ci însăşi 
salvarea lui.) 

Pe când grăsunul se frământa cu ale lui, numai ce-i 
văzu pe toţi strângându-se în jurul lui Ohubu şi, ca la 
semnul unei baghete magice, toate acele făpturi sloboziră 
urale puternice, de prinse a vui vazduhul. Aşa înțelegeau ei 
să-l cinstească pe Marele Ohubu, şi asta nu era decât un 
început, că unde se repeziră spre el şi, luându-l pe braţe, îl 
purtară aşa, în triumf, până lângă focul cel veşnic, unde-l 
aşteptau Maha-cea-Mare şi Irgu, mai-marele vanatorilor. 

Când uralele se mai domoliră, Maha-cea-Mare, 
indreptandu-se spre Ohubu, i se adresa solemn: - Slava tie, 
Mare Ohubu, harul tau a salvat încă un om al nostru, 
oprindu-l să treacă înfricoşătorul hotar al morţii! 

— Nu eu l-am salvat pe Marato - aşa se numea bietul 
om -, ci focul nostru atotputernic. Lui i se cuvine slava, si 
nu mie, eu sunt doar un slujitor umil al lui! 

Zicând acestea, îşi ridică mâinile în semn de rugă, 
multumind focului pentru ajutorul primit. 

Din locul lui de osândă, aflat la oarecare distanţă, 
băiatul nu desluşea prea multe vorbe din bolboroseala 
vraciului. De fapt, nu i se părea câtuşi de puţin ciudat 
acest ritual, că doar aflase şi el, la orele de istorie, câte 
ceva despre mentalitatea omului primitiv, dominat de 
forţele oarbe ale naturii. Aşa stând lucrurile, nu-i era greu 
să ghicească ce conţine rugăciunea lui Ohubu. 

Dar n-avu timp să se piardă în astfel de reflecţii, că 
numai ce-l zări pe Ohubu întorcându-se spre el şi, 
arătându-l cu degetul, tuna amenintator: 

— Băiatul asta a făptuit un păcat de neiertat: a 


încălcat voinţa focului şi legile noastre! M-a spionat pe 
mine, Marele Ohubu, căutând să afle secretul puterii mele 
de vindecător. Mai mult decât atât - a vrut să mă dea lao 
parte, susţinând sus şi tare că numai el îl poate vindeca pe 
Marato! Cu alte cuvinte, a  nesocotit voința 
atotputernicului foc, care, ştiţi bine, numai prin mine 
vindecă beteşugurile voastre de tot felul. 


Noi l-am primit cum se cuvine, prieteneşte, iar el ne- 
a înşelat simtamintele. Astfel, însăşi Maha-cea-Mare l-a 


întâmpinat ca o mamă, l-a ospătat şi l-a adăpostit, iar 
viteazul Irgu l-a luat cu el, alături de Ciutu, fiul său, la 
vânătoarea lui Porih, arătându-i astfel că-l primeşte în 
marea noastră familie. Şi, după toate astea, cum socoteşte 
acest băiat să arate că-i demn de încrederea noastră? 
Dând năvală în cortul meu sacru şi poruncindu-mi să-l las 
pe Marato în grija lui, ca unul care ştie mai bine ce are de 
făcut!!! Priviţi la el! Deşi cam rotofei, nu-i decât un copil! 
La vârsta lui, nici eu nu ştiam mare lucru. Abia mai târziu, 
atotputernicul foc m-a ales pe mine ca discipol, socotind de 
cuviinţă să-mi lumineze mintea şi să-mi dea priceperea 
unui mare vindecător. 

Tăcu o clipă, cătând să citească pe feţele oamenilor 
efectul vorbelor lui. După ce-şi drese glasul, continuă: 

— Dacă aş fi fost cuprins de slăbiciune şi l-aş fi lăsat 
pe Marato pe mâinile lui, ştiţi ce s-ar fi întâmplat? 

Un freamat de curiozitate făcu să tălăzuiască 
făpturile adunate acolo, în jurul focului atotputernic. 

— Spune-ne, Ohubu! Spune-ne cât mai degrabă şi 
fără ocolişuri! 

— lată ce s-ar fi întâmplat: focul s-ar fi mâniat pe noi 
toţi, socotindu-ne nevrednici de ocrotirea lui. Pe bună 
dreptate, de vreme ce i-am încălcat voinţa ca numai eu, 
discipolul său, să mă apropii de omul aflat în suferinţă şi, 
în taină, prin puterea pe care mi-a dat-o el, să-l îngrijesc 
până ce-l pun pe picioare. Depăşind marginile mâniei, 
focul s-ar fi răzbunat pe noi - focul se răzbună întotdeauna 
când nu se tine seama de vrerea lui! mai întâi, l-am fi 
pierdut pe bunul Marato, unul dintre cei mai destoinici 
vânători ai noştri, apoi furia dezlantuita a focului s-ar fi 
abătut asupra noastră, prefăcând totul în cenuşă! 

Ca la un semn, toţi câţi erau de faţă strigară într-un 
singur glas: 

— Fii binecuvântat, Ohubu! Ne-ai deschis ochii la 


timp, salvându-ne vieţile! 

Din locul lui de osândă, Alunei vedea şi auzea totul. 
„la te uită - îşi zise el - cum ştie acest Ohubu să-ntoarcă 
lucrurile în aşa fel, încât să-şi sporească prestigiul! mai 
multă modestie nu i-ar strica. Nu cred o iotă din tot ce- 
nşiră el! Ce amestec să aibă focul în vindecarea lui 
Marato? Şi-apoi, bietul om o fi cu adevărat în afara 
oricărui pericol? Tare aş vrea să văd cum îi merge”. 

O voce puternică, autoritară, îi întrerupse aceste 
gânduri: 

— Aşadar, oameni buni şi drepţi ai gintei noastre - 
tună glasul lui Ohubu -, focul să vă lumineze minţile 
pentru a-l judeca după faptă pe cel vinovat! Dar, mai întâi, 
s-o întrebăm pe Maha-cea-Mare, stăpâna noastră, ce crede 
despre Alunel şi cum socoteşte de cuviinţă să-l pedepsim 
după cele întâmplate! 

Cătând spre Maha-cea-Mare, în speranţa unui ajutor, 
Alunel mai să n-o recunoască. Inasprite, trăsăturile i se 
ascutisera, iar fulgerele de mânie din privirea ei numai 
îndurare nu vesteau. 

— Sa-l pedepsim după legea noastră! Să fim 
necrutatori, altminteri nici focul nu ne va cruța pe noi! 

— Prea bine, stăpână! 

— Sa fim necrutatori! se auzi glasul puternic al lui 
Irgu, întărind barbateste cele spuse de Maha-cea-Mare. 

— Şi totuşi, oameni buni - le spuse mai departe 
Ohubu -, legea noastră, plină de înţelepciune, ţine seama 
dacă vinovatul e un om în toată firea sau un tanc. Asa 
stând lucrurile, nu credeţi de cuviinţă că în cazul lui Alunel 
ar trebui să recurgem la „ajutorul focului”? 

Din toate părţile izbucniră strigăte de bucurie. 
Femeile strigau ceva mai tare - mai ales cele care erau 
mame -, în ochii lor dolofanul Alunel fiind înainte de toate 
un copil. 


Fulgerându-l cu privirea, Ohubu îi făcu un anume 
semn lui Ciutu. Pe dată, acesta pricepu porunca şi, cât ai 
zice peşte, fu lângă Alunel. Văzându-l atât de aproape, 
grăsunul prinse curaj, în sufletul său licărind din nou 
speranţa. 

— Ascultă, Ciutule, dacă îmi eşti prieten cu-adevărat, 
ajută-mă! Taie-mi legăturile astea blestemate! Până să se 
dumirească oamenii voştri, eu mă afund în desişul pădurii, 
unde, mai mult ca sigur îmi vor pierde urma. Dacă vrei, 
sunt sigur că... 

Dar - ce să vezi? - nici Ciutu nu mai era de 
recunoscut. Privindu-l tăios, îi răspunse răstit: 

— Ti-am fost prieten, dar tu ai nesocotit aceasta 
prietenie! Încălcând legea noastră, ai călcat în picioare şi 
legătura de care vorbeşti acum. Eu mi-am făcut datoria de 
prieten şi te-am prevenit, dar tu n-ai ţinut seama de 
vorbele mele. Cum s-ar spune, te-am ajutat la timpul 
potrivit. Ce-mi ceri acum, mi-e peste putinţă să fac! Ar 
însemna să încalc legea strămoşească şi, de dragul unui 
străin, să-i insel pe-ai mei. Trebuie să-ţi înduri pedeapsa cu 
demnitate! Oricum, ţi s-a promis „ajutorul focului”. Dacă-l 
primeşti, Ohubu însuşi te va ajuta! 

— De fapt, în ce constă acest „ajutor al focului”? 
întrebă sincer nedumerit eroul nostru. 

— Ai dreptate, n-ai de unde să ştii, despre asta am 
uitat să-ţi spun... Ştii, nu-mi trecea prin minte că tocmai 
tu, prietenul meu, nu vei ţine seama de sfaturile mele 
binevoitoare... că vei ajunge să... Dar să nu mai lungim 
vorba! Uite cum stau lucrurile: Ohubu, cel împuternicit de 
foc să ne vindece beteşugurile, ştie ce şi cum să facă să 
îndepărteze din trupul omului tot ce este străin - de pildă, 
o aşchie de lemn, o tandara dintr-o piatră, tarana din ochi, 
un duh rău şi câte şi mai câte. Rămase în corpul omului, 
toate acestea devin vătămătoare, amenintandu-i pana si 


viaţa. Vezi tu, focul atotputernic socoteşte că un copil n-are 
încă mintea coaptă, de multe ori fiind nesăbuit în faptele 
sale, aşa că, prin Ohubu, te va ajuta să scapi de duhurile 
rele ce s-au cuibărit în tine, că doar ele te-au împins să faci 
ce-ai făcut. Într-un fel, şi tu eşti bolnav, aşa ca Ohubu te va 
duce în cortul său, unde, în taină, va purcede la scoaterea 
răului din tine. 

Alunel se cutremură, dar căută să-şi ţină firea, 
cântărind pe toate feţele spusele băiatului: „Nu ştiu ce 
crede Ciutu despre puterea lui Ohubu, dar eu unul nu cred 
o iotă din povestea asta cu duhurile rele. E prea gogonată! 
Un lucru e sigur: Ohubu urmăreşte să mă ia cu sine în 
cort, unde, rămaşi singuri, fără nimeni de faţă, în numele 
aşa-zisului «ajutor al focului», mai mult ca sigur va încerca 
să se răzbune pe mine. Decât răzbunarea lui Ohubu, mai 


kád 


bine «răzbunarea focului»! 


— Şi dacă nu vreau să primesc „ajutorul focului” ce 
se-ntâmplă? 

Focul se răzbună demnitate, aşa că vorbă goală! 
pedeapsa cu Ohubu. 

— Nu te sfătuiesc! Vei simţi pe pielea ta ca 
răzbunarea focului nu-i o întotdeauna! 


— Uite ce e, Ciutule! Tu singur mi-ai spus că trebuie 
să-mi primesc refuz categoric „ajutorul focului”! 

Văzând că nu poate să-l înduplece, Ciutu plecă să 
ducă răspunsul lui 

Rămas singur, Alunel căzu pe gânduri. Nu se 
aşteptase ca Ciutu să-l părăsească tocmai acum, când avea 
atâta nevoie de el. Dacă ar mai fi zăbovit, poate l-ar fi făcut 
să priceapă că, de fapt, el nu-i o iscoadă oarecare, ci un 
băiat care vine dintr-o ţară în care dorinţa de a învăţa, de a 
şti cât mai mult, nu-i pedepsită, ci încurajată, că de fapt el 
vrea să-nveţe medicina şi că nu urmărise altceva decât să 
vadă, cu ochii lui, cum îl îngrijeşte Ohubu pe Marato. 

Furat de aceste gânduri, nici nu băgase de seamă că 
oamenii se adunaseră, între timp, la masă. Văzându-i cum 
înfulecă, Alunel al nostru simţi un gol dureros în stomac. 
Mai-mai să leşine, dar, cum era legat fedeleş de pom, 
rămase în capul oaselor. li era atât de foame, ca ar fi 
implorat şi „ajutorul focului” - i-ar fi dat prilejul să-şi 
dovedească puterea, rumenind bine o bucată de carne şi 
făcând în aşa fel, încât să aprindă în mintea cuiva ideea de 
a i-o aduce acolo, la locul de pedeapsă. 

Bineînţeles, masa se desfăşura după ritualul ştiut, 
dar nimeni, nici măcar Ciutu, nu se gândea să-i aducă şi lui 
ceva de-ale gurii. Va inchipuiti prin ce chinuri trecea 
pofticiosul nostru când adierea vântului făcea s-ajungă 
până la el aroma îmbietoare a cărnii fripte. Intelegea că-i 
pedepsit, dar în ruptul capului nu pricepea de ce-l lăsaseră 
flămând. În cele din urmă, plin de naduf, îşi zise: „Până si 
condamnaților la moarte, zvarliti în închisoare, li se dă, 
acolo, un blid de fiertura!” 

După ce isprăviră de mâncat, oamenii incepura sa 
mişune de colo-colo, fiecare, după puterile lui, cătând să 
adune vreascuri cat mai multe şi cât mai uscate. Se 
îndreptau apoi spre focul cel mare, le zvârleau în flăcări cu 


dibăcie, făcând să crească vâlvătaia spre tăria cerului. Ba, 
la un moment dat, după ce-l intetira, începură să 
dantuiasca sălbatic in jurul lui, în ritmul unui cântec 
ciudat, ale cărui cuvinte îl îngroziră pe osândit: 

„Alunei e vinovat. 
Focul că l-a înfruntat! 
Să-l dăm gurii focului. 


Răpindu-l norocului. 

Aşa cum spus-a Ohubu. 

Uhu-hu, uhu-hu!” 

Cum era legat de pom, Alunei nu întrezărea nicio 
scăpare. Un fior rece îl străbătu pe şira spinării. „Nu-i de 
glumă - îşi zise -, ăştia voi să mă ardă de viu! O clipă am 
crezut că vor doar să mă sperie, nădăjduind că până la 
urmă mă vor ierta, cu condiţia să nu mai încalc vreodată 
legea lor, dar văd că m-am înşelat”. Neavând mâinile 
libere, nici măcar nu-şi putea astupa urechile, să nu mai 
audă acea sentinţă spusă pe şleau: 

„Să-l dăm gurii focului. 

Răpindu-l norocului...” 

Abia atunci îl zări pe Ohubu înaintând solemn spre el. 
Necutezând să-l mai privească, Alunel îi auzi doar vocea 
batjocoritoare: 

— li auzi? înteţesc focul pentru tine. Focul 
atotputernic te va purifica. La miez de noapte, cu torte 
aprinse la focul cel sacru, vom veni să te luăm! 

Un rânjet răutăcios schimonosi fata lui Ohubu, 
pentru ca apoi să se transforme într-un râs sonor, 
sarcastic. „Sunt sigur că, nu de mult, am mai auzit pe 
cineva râzând întocmai!” îşi zise Alunel şi, biruindu-şi 
teama, cuteză să-l privească drept în faţă pe vraci. Dar - ce 
să vezi? - în locul lui apăruse... Ossian! Hohotea întruna, 
părând că-şi va da duhul de-atâta râs. Când în cele din 
urmă se mai potoli, îi spuse: 

— S-a zis cu misiunile tale! Ia-ti rămas bun de la ele 
şi de la... viaţă! La miezul nopţii, vei pieri! 

Nu mai era mult până la miezul nopţii. Oamenii 
aveau să iasă curând din peşteră şi, atatati de Ohubu, îşi 
vor pune planul în aplicare. Timp de câteva ceasuri, băiatul 
trăise sub o tensiune greu de descris. Se simţea întocmai 
ca atunci când Gargantua, Pantagruel şi Munchhausen îi 


trecuseră ştreangul in jurul gâtului. Numai că atunci 
fusese vorba de un vis, care, odată cu ivirea zorilor, se 
destrămase. „Nu cumva visez şi-acum? Trebuie să se- 
ntâmple ceva care să mă smulgă din situaţia asta 
blestemată!” - îşi spuse cu un licăr de nădejde. 

Noaptea era neagră ca şi gândurile lui. Deodată, un 
fulger brazdă cerul. Urmă un tunet asurzitor, care se 
prăvăli din înălţimi cu atâta furie, de parcă voia să măture 
totul în calea lui. Pradă surescitării, lui Alunel i se păru că 
fulgerele şi tunetele glăsuiau omeneşte, repetând întruna, 
ca un ecou, înfricoşătoarea sentinţă: 

„Să-l dăm gurii focului. 

Răpindu-l norocului... 

Asa cum spus-a Ohubu. 

Uhu-hu, uhu-hu!” 

Fulgerele si tunetele se intetira, incat urechile lui 
Alunel nu mai puteau deslusi decât acel „uhu-hu”, care 
facea sa vuiasca vazduhul. Deodata, un fulger urias sageta 
inima pădurii şi flăcări mari izbucniră dintr-acolo. „Dacă 
nu izbutesc să-mi rup legăturile astea blestemate, care mă 
tintuiesc de copac, voi pieri ars de viu şi fără ajutorul lui 
Ohubu”, îşi zise înspăimântat Alunel. 

O masa compacta de licurici ieşiră din peşteră, 
răspândindu-se care încotro. Bărbaţi, femei, copii agitau 
pe deasupra capetelor torţe uriaşe, strigând ca ieşiţi din 
minţi: „Focul se răzbună! Focul se răzbună!” însuşi Ohubu, 
rotind prin aer o torta mai mare decât toate, cu părul 
vâlvoi şi ochii scânteietori, îi călăuzea. Da, era într-adevăr 
Ohubu, şi nu Ossian! Să fi avut mâinile libere, Alunel s-ar fi 
ciupit să-şi dea seama de-i treaz ori visează: „Şi totuşi era 
râsul lui Ossian... Se vede că, de frică, am fost pradă unei 
halucinaţii de moment”. Tocmai se gândea că au uitat de 
el, când numai ce-l auzi pe Ohubu: - Să mergem să-l 
înşfăcăm pe vinovat! Trebuie să-l ardem degrabă, să 


isprăvim cu el, altfel focul nu se va potoli, parjolind tot ce-i 
stă în cale! 

La auzul acestor vorbe, Alunel se cutremură. Pradă 
disperării, la gândul că până aici i-a fost, prinse a se smuci 
din răsputeri, cătând să-şi rupă funiile. Nu izbuti decât să- 
şi sfâşie carnea. Îngrozit, cu ochii dilatati de spaimă, vedea 
cum oamenii se apropiau din ce în ce mai mult. Câţiva 
paşi, şi-ar fi fost lângă el. Când orice nădejde îl părăsise, 
simţi cum pe la spate cineva îi taie legăturile, eliberându-i 
mai întâi mâinile, apoi picioarele, îl cuprinse o bucurie fără 
margini şi, întorcându-se să-şi vadă salvatorul, pe cine 
credeţi că văzu? Pe fata lângă care se aşezase în 
amfiteatru! îşi aminti pe dată numele ei. 

— Despina! 

Dar fata începu să râdă: 

— M-ai uitat, Alunele? Sunt Getia! Şi, luându-l de 
mână, îl călăuzi spre o potecă tainică ce şerpuia printre 
arborii neajunsi inca de foc. 

Bietul Alunel, prin câte emoţii îi fu dat sa treacă! 
Uite-asa, de pilda acum, nici nu-i pierise bine spaima, ca 
ramase buimac: ,,Intr-adevar e Getia, dar ce sa caute Getia 
aici?! Si-apoi, daca ma gandesc bine, nici Despina n-avea 
cum sa-mi rasara drept in fata si la nevoie, ca doar am 
lasat-o in amfiteatru, la facultate... Dar, oricum, un lucru e 
sigur: nu le pot deosebi una de alta, si asta nu intamplator, 
poate bunătatea le ingemaneaza trăsăturile”. 


rotofeiul Alunei era din ce în ce mai nedumerit. După un 


timp, cand se îndepărtaseră îndeajuns de acel loc, 
socotindu-se în afară de orice primejdie, Alunei nu se mai 
putu abtine: 

— Nu pricep, buna mea Getia, cum de-ai aflat că sunt 
aici şi ce primejdie mă paşte?!!! 

— Vezi tu, Alunele, eu exist în afara timpului... 
înţelegi? 

— Nu prea. 

— Cum de nu-ntelegi?! Nu eu, ca fiinţă, exist în afara 
timpului, ci trăsăturile mele morale sunt cele care vor 
dăinui, şi trebuie să dăinuiască! 

— Încep să pricep. Acum îmi explic de ce-ţi seamănă 
Despina. Şi ea mi-a sărit în ajutor, tocmai când aveam 
nevoie de sprijin... 

— Cine e Despina? 

— O fată bună, ca şi tine. 

— Da, oamenii trebuie să se ajute între ei la nevoie... 
şi asta întotdeauna, în afara unui timp anume... 

— Acum, că m-ai salvat de la moarte - şi nu ştiu cum 
să-ţi mulţumesc -, îţi pot spune păsul meu: trebuie să 
ajung la maestrul Hipo! De la început am vrut să ajung 
acolo, la căsuţa din Kos. Am nevoie grabnică de ajutorul 
lui. Am vrut... numai că... 

— Nu, de data asta nu poţi. Vezi tu, timpul isi are si el 
legile lui. Candva ai pornit, cu dorinta ta de cunoastere, 
din epoca maestrului Hipo spre viitor. De data asta, ca sa 
ajungi in epoca noastra, ai pornit-o mai din trecut, din 
comuna primitiva. A fost spre folosul tau, cu toate ca... 

— Folosul asta era sa ma coste scump! 

— De multe ori setea de cunoastere cere sacrificii, ai 
să vezi! 

— Şi-acum mă poţi conduce la maestrul Hipo? 

— Inca nu, n-a sosit vremea! Vei ajunge din nou in 
epoca noastră, te asigur! Ba, mai mult, o vei depăşi. De 


fapt, din această călătorie în trecut vei învăţa multe lucruri 
de trebuinta în viitor. Că - uitasem să-ţi spun - tu trebuie 
să slujesti viitorul! Cum? Singur vei găsi drumul, cand va 
veni timpul. Acum te las cu bine. Mă duc să-i vestesc 
maestrului Hipo sosirea ta. S-ar putea să nu ne mai 
întâlnim. 

PE MALURILE MARELUI HAPI 

Getia avusese dreptate. Abia lăsase în urmă pădurea 
în flăcări, când Alunei observă că se şi făcuse ziuă. Se 
pomeni într-un ţinut straniu, cum nu mai văzuse altul până 
atunci. Un fluviu larg, măreț, cu ape gălbui, tălăzuia prin 
mijloc, înverzind luxuriant malurile de-a dreapta şi de-a 
stânga, până hăt departe. Dintr-un ochi imens, cerul 
săgeta fierbinte tot ce-i cădea sub privire - pământ şi apă. 
Nicio adiere, nimic nu mişca, totul părea toropit de 
căldură. 

Că scăpase de „răzbunarea focului” era limpede, dar 
nu înţelegea unde se află. Totul îi părea necunoscut. 
Scormonitor din fire, Alunel îşi puse tot felul de întrebări, 
dar, degeaba, nu le găsi un răspuns cât de cât lamuritor. 

In cele din urmă se hotări s-o ia pe firul apei, 
mergând încotro curgea aceasta. Ideea s-a dovedit bună, 
pentru că nu după mult timp în faţă îi apăru un oraş mare 
şi plin de strălucire. Grăbi într-acolo şi, odată ajuns, se 
amestecă printre oameni. Abia atunci luă seama la 
îmbrăcămintea lor. Majoritatea purtau straie albe, uşoare, 
tesute din borangic. Nici că se putea altfel sub soarele 
acela arzător. De fapt, erau mai mult dezbracati decât 
îmbrăcaţi. li atrase atenţia, cu deosebire, părul lor negru, 
lucios, cu reflexe albăstrii, şi felul cum îl purtau - retezat 
deasupra umerilor şi cu breton. Unde mai văzuse el aşa 
ceva? îşi aminti pe dată, dar vag, de nişte poze din cartea 
de istorie antică. Incerca să facă legătura cu marele fluviu 
ce-i călăuzise paşii până într-acolo, dar se împotmoli în 


presupuneri: putea fi Egiptul străbătut de Nil, dar tot atât 
de bine putea fi ţinutul Mesopotamiei, cuprins între Tigru 
şi Eufrat, sau India, cu Indul, Gangele şi Brahmaputra, 
sau... 

În cele din urmă se apropie de unul din oameni şi-l 
întrebă: 

— Fiţi bun şi spuneti-mi unde mă aflu? Surprins, 
omul îl măsură din creştet până-n tălpi şi, văzându-i 
straiele, ghici că-i străin de acele meleaguri. 

— Mă mir că n-ai auzit de vestitul Memfis, băiete! 
Dar, oricum, eşti născut sub o stea norocoasă de vreme ce 
te afli acum, aici, în acest oraş plin de măreție. 

— Dar fluviul ce curge pe-aici ce nume poartă? 

— Cum se face că nici atâta lucru nu ştii?!!! E Marele 
Hapi. 

— Hapi ati zis? Vă mulţumesc că mi-aţi spus unde ma 
aflu şi vă cer iertare pentru nestiinta mea care, desigur, v-a 
răpit din timp. 

Omul îşi văzu mai departe de drum, pierzându-se în 
mulţimea pestriță. În sfârşit, Alunel al nostru respira 
uşurat, ca omul care ştie, în cele din urmă, pe ce lume e: 
„Mă aflu deci în Egiptul antic, îşi spuse, că doar, din câte 
ştiu de la orele de istorie, Memfis e prima capitală a 
Regatului Vechi. Cât despre Hapi, n-am auzit până acum, 
dar, dacă mă gândesc bine, judecând după cât este de 
mare, acest fluviu nu poate fi altul decât Nilul. Se vede că 
cei de pe-aici îl numesc Hapi, manifestându-şi astfel 
veneratia fata de apele lui dătătoare de viata pentru acest 
pământ veşnic însetat. Dacă stau şi ma gândesc, Egiptul 
nu-i altceva decât un dar al Marelui Hapi”. 

În sfârşit, Alunei al nostru prinse curaj. Ce privilegiu 
pentru el, un băietan, să străbată istoria aşa, dintr-o 
orânduire în alta, să poată învăţa câte ceva din fiecare, şi 
asta nu din cărţi, ci pe viu, cum se spune! O umbră de 


îngrijorare îi întunecă pentru o clipă privirea, gândindu-se 
că, dacă el ajunsese atât de repede în Egipt, poate şi Getia 
ajunsese în Kos, vestindu-i maestrului Hipo apropiata lui 
sosire. Avea să-l întrebe atâtea pe Hipocrate... Poate că-l 
aşteaptă acolo, in fata modestei sale căsuțe, aşa cum il 
lăsase cândva... „Sunt sigur că n-a uitat ce mi-a făgăduit: 
celebrul sau «Juramant». Acum, când m-am decis sa 
păşesc pe drumul medicinii, am nevoie mai mult ca oricând 
de o călăuză de nădejde. Dar să nu mai pierd timpul, că n- 
am vreme să zăbovesc prea mult în trecut, menirea mea 
fiind, după spusele Getiei, să slujesc viitorul!” Se hotări 
deci să-i afle cât mai repede pe slujitorii medicinii de pe 
aceste meleaguri. Auzise el multe şi bune lucruri despre 
ştiinţa lor de a-i îngriji pe bolnavi, că în Egipt medicina era 
practicată cu meşteşug din cele mai vechi timpuri. 


Tot gândind ce şi cum să facă, ajunse într-o piaţă. Cât 
vedeai cu ochii, într-o risipă de culoare, erau înşirate toate 


darurile pământului, văzduhului şi ale apei. Găseai acolo 
ce prin minte nu-ţi trăsnea: cereale, fructe parfumate 
îmbietor, păsări de tot soiul, peşti şi crustacee de tot felul 
şi de toate mărimile, unele uriaşe, podoabe ce-ţi luau ochii 
cu luciul lor, unele încrustate cu pietre preţioase ce 
scânteiau în lumina soarelui, valuri-valuri de pânzeturi 
care de care mai fine, unelte folositoare agricultorului şi 
păstorului... şi câte şi mai câte. Privirile năucite ale lui 
Alunel alergau de la una la alta, fără putinţa de a se opri 
asupra unui lucru anume. În cele din urmă, cum era şi 
firesc, pofticiosul Alunel se opri ca hipnotizat în fata unei 
tarabe cu dulciuri. Isi aduse aminte că nu mancase cam de 
multicel, de o... epocă întreagă, dar calea spre cunoaştere 
e presărată cu multe sacrificii şi, dintre toate, abtinerea in 
fata unor astfel de bunatati i se părea lui Alunel un fel de 
piatră de încercare a voinţei. 

Aşadar, se mulţumi doar să le privească, spunându-şi 
că, dolofan cum e, mult mai bine îi prinde cumpătarea. Vi-l 
puteţi imagina pe Alunel al nostru rezistând eroic în faţa 
aromelor ispititoare? Aşa-i ca nu? Si totuşi grăsunul a 
reuşit aceasta „performanţă”. Cum? Catand s-ajunga cat 
mai departe de tot ce-i aţâţa nesăţioasa-i poftă de 
mâncare. 

Asa se face că, iutind pasul, Alunel ajunse într-o clipă 
în cealaltă parte a pieţei. Tocmai atunci, văzu îndreptându- 
se spre el un bătrân cu o barbă mare, albă, semănând mai 
degrabă cu Avicenna şi Averroes decât cu oamenii de prin 
părţile acelea. Purta un fel de cămaşă albă, lungă până la 
pământ, şi era încins cu o panglică lată, ca un brâu, tot de 
culoare albă. Când ajunse în dreptul lui, Alunel îl salută cu 
respectul cuvenit. Mirat la rându-i de înfăţişarea băiatului 
- pesemne băgase de seamă că-i străin de acele meleaguri 
-, bătrânul îl întrebă: 


— Care ţi-e numele şi de unde vii, că nu pari de pe- 
aici? 
Cum putea el să-i spună că vine din viitor, cătând să- 


nvete cat mai multe din trecut? Respectabilul bătrân l-ar fi 
socotit, mai mult ca sigur, într-o ureche. După ce se gândi 
preţ de-o clipă, îi răspunse, alegând acele cuvinte, care, 
după părerea lui, puteau să trezească interesul unui astfel 
de personaj: 

— Numele meu este Alunel. Vin din lumea medicinii 
şi caut aici, la Memfis, să întâlnesc aceeaşi lume a 
medicinii. 

Într-adevăr, la auzul acestor vorbe bătrânul făcu ochii 
mari şi, aplecându-se spre el, îl întrebă din nou, cu vădit 
interes: 

— Lumea medicinii?! Ce-ntelegi tu, la vârsta ta, prin 
„lumea medicinii”, din care pretinzi că vii? Când ai avut 
timp s-o colinzi? 

„Altul care mă ia drept un puşti oarecare, îşi zise 
Alunel. Când i-am spus că vin din lumea medicinii, n-am 
urmărit altceva decât să-i spun adevărul, cat mai pe scurt. 
Ce rost avea să-i înşir toate prin câte am trecut? Cum m-ar 
fi putut crede că-i cunoscusem îndeaproape pe Hipocrate, 
Avicenna, Averroes, Pasteur şi pe Koch, că până mai 
adineauri mă aflam într-un amfiteatru, la Facultatea de 
Medicină din Bucureşti? Dacă i-aş fi spus aşa ceva, m-ar fi 
socotit un mare mincinos, frate bun cu baronul 
Münchhausen. Şi pe bună dreptate, de vreme ce acest 
bătrân simpatic trăieşte acum aici, cu mult înaintea 
tuturor celor despre care i-aş fi pomenit eu. Pesemne, 
setea mea de cunoaştere, care nu trebuie să-i părăsească 
nicicând pe oameni, a făcut şi din mine un personaj în 
afara timpului - ca Getia, de pildă. Dar, oricum, chiar aşa 
să fie, tot mi se pare ciudat ce se-ntâmplă cu mine: până 
mai ieri mă aflam încă în comuna primitivă şi azi... azi mă 
trezesc aici, în Egiptul antic!!! Am zis «trezesc»? Dar oare 
sunt treaz? Nu cumva visez din nou?” 

Văzând că Alunel nu-i răspunde la întrebare îi 


citindu-i pesemne frământarea în priviri, bătrânul 
continuă: 

— Află, Alunele, că şi eu sunt medic - reprezint lumea 
medicinii, aici, la Memfis! 

— O, îmi pare nespus de bine, nici că se putea să-mi 
iasă în cale cineva mai nimerit! Dacă nu vă e cu supărare, 
dumneavoastră cum vă numiţi? 


— Dar asta e minunat! Ce bucurie că v-am întâlnit! 
— Mi se spune Menhorep şi sunt ultimul 


reprezentant al vechii scoli de medicină. Înaintaşii mei 
tăceau o medicina laică, ştiinţa lor despre diferitele 
suferinţe ale omului bazându-se pe observaţia directă. 
După ani de trudă, reuşiseră să afle cauza multor 
îmbolnăviri, şi de-aici şi până la tratarea şi vindecarea lor 
n-a mai fost decât un pas. Dar ce pas! De uriaş! Ei, bine, 
află că l-au făcut, prin ştiinţa lor fiind cu-adevărat nişte 
uriaşi! 

— Şi pe mine mă bucură întâlnirea noastră, dar 
bucuria asta e umbrită de tristeţe. 

— Cum aşa?! 

— Mă bucur că am întâlnit, în sfârşit, pe cineva care 
să-mi asculte păsul, cu care să împărtăşesc necazul meu - 
ştii, în doi, chiar şi necazului îi poţi veni de hac. Şi-acum, 
ca să n-o mai lungim, să-ţi spun despre ce este vorba: 
medicina de azi, cea oficială, e o medicină de templu, care 
nu mai ţine seama de comoara de cunoştinţe lăsată de 
înaintaşi. 

— Fă-mă sa-nteleg mai bine spusele tale, înțelepte 
Menhorep! 

Dar Menhorep tacu, inchizandu-se parca in sine. 
Cumpănea cum să-i istoriseasca, în cuvinte cat mai puţine, 
dar pline de miez, ce se petrecuse de la o vreme cu 
medicina, pe mâinile cui încăpuse, în cele din urmă, un 
licăr de hotărâre îi aprinse privirea, cuprinzându-i apoi, cu 
statornicie, întregul chip. Luându-l pe Alunel de mână, 
străbătură împreună piaţa, îndreptându-se spre ieşirea din 
oraş. După ce merseră aşa un timp, în tăcere, bătrânul îi 
arătă, pe o colină ce se profila în zare, o clădire 
maiestuoasă, construită din blocuri uriaşe de piatră. 

— lata, acela este templul despre care vreau să-ţi 
vorbesc, pricina necazului meu! Asa cum ţi-am spus, deşi 
nu-ţi vine a crede, astăzi medicina Egiptului se practică 
într-un... templu! Acolo s-au strâns slujitorii sănătăţii - 


după mine, mai degrabă ai templului, pricină pentru care îi 
şi numesc „templişti” -, grupându-se după priceperea de a 
îngriji felurite boli: de dinţi, de ochi, de cap, de stomac, de 
plămâni şi câte mai şubrezesc trupul omului... Ba, unii se 
servesc chiar si de cuțite pentru a îndepărta ce este 
vătămat. 

— Intelepte Menhorep, vreau s-ajung cât mai 
degrabă acolo! 

Dacă în clipa aceea Alunel s-ar fi uitat în ochii 
bătrânului, ar fi citit numai dezamăgire. Dar el căta numai 
spre impunătorul templu, aşa că nu băgă de seamă nimic. 

Am spus „clipa”, pentru că numai atât a durat 
înnegurarea din privirea lui Menhorep, care imediat îşi 
zise că-i mai bine ca băiatul să vadă cu ochii lui ce se 
petrece în templu. Numai astfel va pricepe necazul ce-l 
macină. 

— Prea bine, băiete! Dar de ce vrei s-ajungi acolo? 

Pe moment, Alunel se simţi cam încurcat, dar în cele 
din urmă îi răspunse: 

— Bunule Menhorep, dupa această călătorie în 
trecut, eu trebuie să mă întorc acasă, într-un prezent pe 
care tu, cu toată înţelepciunea ta, nu-l poţi pricepe. După 
cum nu poţi pricepe nici lumea medicinii din care vin eu. 
Această lume caută în trecut numai ceea ce poate sluji 
viitorului. Ca unul care m-am hotărât să devin medic, mă 
pregătesc de pe-acum, încercând să aflu cât mai multe, 
pentru această nobilă profesiune. Şi-apoi mai e ceva... Ca 
să mă pot întoarce în lumea medicinii timpului meu, 
trebuie să-ndeplinesc trei misiuni. 

— Şi care sunt aceste trei misiuni, Alunele? 

— Nu pot să-ţi spun, n-am voie! E o taină a mea. 

— Bine, să lăsăm asta! Dar tot nu mi-ai răspuns la 
întrebare. 

— Cum de n-ai înţeles din cele spuse adineauri?! 


Setea mea de cunoaştere e aceea care mă mână spre 
templu. 

— Dacă-i aşa, mă voi strădui să te fac sa-ntelegi 
unele lucruri. 

— Sunt numai ochi şi urechi! Pătrunzând acolo în 
templu, poate voi putea şi eu să-ţi fiu cumva de folos. 

— Sigur că ai putea. Deci, asculta-ma cu atenţie! Ti- 
am spus de la început că eu slujesc medicina laică, acea 
medicină care caută să afle cauza bolilor printr-o cercetare 
temeinică a corpului omenesc, cercetare a omului asupra 
omului. ,,Templistii” nu se mai socotesc oameni obişnuiţi, 
ci un fel de aleşi ai zeilor, singurii în măsură să 
tămăduiască bolile. De aici, tot soiul de ritualuri, de 
practici religioase, în aşa-zisele lor acte medicale. De 
aştepţi să te vindece o zeitate, e de la sine înţeles 
rezultatul! Orice fac aceşti „templişti”, numai ştiinţă nu! 
De pildă, mumificarea. Şi noi o facem, dar folosim prilejul 
pentru a studia mai bine organele şi funcţiile lor. Şi-apoi, 
toate faptele noastre de observaţie le-am consemnat pe un 
papirus, care, până nu de mult, se afla în biblioteca 
oraşului, aşa încât orice ştiutor al slovelor putea să-l 
consulte, pentru trebuinta lui sau pentru tămăduirea 
altora. „Templiştii” l-au luat, punându-l sub protecţia 
zeului Thot. I-au dat un caracter secret, astfel încât numai 
ei îl pot consulta. Cât priveşte interpretarea pe care o dau 
ei consemnărilor noastre, nu poate fi alta decât mistică. 

Uitasem să-ţi spun, printre alte ticăloşii ale lor, că au 
făcut din îngrijirea bolnavilor o sursă de inavutire. 

Multe ar mai fi de spus, dar toate la timpul potrivit! 
Deşi uluit de tot ce auzise, Alunei spuse hotărât: 

— Şi totuşi, înțelepte Menhorep, eu vreau să mă duc 
la templu! 


— Imi place stăruința ta, Alunele, şi, pentru că mi-ai 
devenit simpatic, vreau să te ajut. Când vei ajunge acolo, 
templiştii” te vor primi, dar asta nu înseamnă mare lucru. 


Cum ai de îndeplinit acele misiuni, sunt sigur că le vei cere 
ceva. Ca să-ţi satisfacă cererea, te vor supune unui 
examen. 

— Unui examen?! Ar fi primul până acum. 

— Ei, ai ocazia să vezi că nu-i chiar atât de uşor, mai 
ales dacă nu eşti pregătit! îţi vor pune 11 întrebări - unele 
mai uşoare, altele mai grele. Eu cunosc aceste întrebări, 
aşa că ţi le voi spune, împreună cu răspunsurile pe care 
trebuie să le dai. Asta, ca sa reusesti la examen! 

In ochii lui Alunel sclipeau zeci de luminite jucause. 
Simtea ca-i devine din ce in ce mai drag acest Menhorep, 
care, la început, îl cam intimidase cu felul lui de a vorbi. 
„De vreme ce voi răspunde la cele 11 întrebări, îşi spuse 
Alunel, mi se va îngădui să operez un om, salvându-l astfel 
de la moarte. De-aici, calea până la maestrul Hipo - care 
desigur mă aşteaptă - nu cred că-i prea lungă. Şi-apoi, 
păstrând secretul, iată îndeplinite cele trei misiuni!” 

Ascultă, deci, cu luare-aminte toate cele 11 întrebări 
şi răspunsurile pe care trebuia să le dea „templiştilor”. 
Când Menhorep isprăvi, lui Alunel totul îi părea limpede ca 
apa de izvor. Un lucru nu pricepea: de ce se ostenise atâta 
Menhorep cu el?! Fără să mai stea pe gânduri, după ce-i 
mulţumi cum se cuvine, îl întrebă direct: 

— Aş vrea să ştiu, înțelepte Menhorep, ce pot face 
pentru tine ca să-ţi răsplătesc truda? Că doar nu m-ai 
pregătit atât de temeinic numai pentru nevoile mele, pe 
care de altfel nici nu le ştii? 

— E foarte adevărat, recunoscu Menhorep, numai că 
ceea ce te rog eu să faci nu-i în folosul meu, ci al 
oamenilor! 

— Dacă-i aşa, orice osteneală nu-i prea mare. Dar 
spune-mi despre ce e vorba! 

— Adaugă, te rog, la ceea ce vei cere „templiştilor” şi 
propria-mi cerere. Dacă răspunzi corect la cele 11 


întrebări, n-au încotro, trebuie să-ţi satisfacă orice dorinţă 
- asta e legea! Ca să nu mai lungim vorba, cere-le vestitul 
papirus cu scrieri medicale! Această comoară de 
învăţătură trebuie să ajungă din nou la îndemâna 
oamenilor. Daca  reuşeşti să-l smulgi din mâinile 
„templiştilor”, faci o faptă demnă de laudă. Medicina şi 
omenirea îţi vor fi recunoscătoare! 

— Am să reuşesc, sunt sigur, înțelepte Menhorep! 

CELE 12 ÎNTREBĂRI 

Dacă cineva l-ar fi întâlnit pe Alunei în drumul său 
spre templu, tare s-ar fi minunat de expresia lui 
preocupată, ce-i săpa chiar două cute între sprâncene. 
Într-adevăr, eroul nostru scormonea cu disperare în 
tainitele memoriei, întrebându-se întruna: „Oare unde am 
mai auzit eu despre acest papirus pe care Menhorep ţine 
atât de mult să-l redea oamenilor? Purta parcă un nume... 
Da, îmi amintesc că odată, la o lecţie de istorie, profesorul 
ne-a pomenit, aşa în treacăt, despre un papirus celebru, 
subliniind importanţa lui pentru medicină... Purta numele 
cuiva... Evrika! Gata, mi-am amintit! Sigur, e vorba de 
faimosul papirus Ebers! Dacă am auzit despre el la istorie, 
dacă Ebers l-a descoperit pe la o mie opt sute şi... dacă eu 
trec atât de lesne dintr-o orânduire în alta, nu cumva visez 
din nou? Dar nu, nu se poate, totul îmi pare aievea! Uite, 
de pildă acum, când urc treptele acestui templu, simt în 
creştet dogoarea răspândită de astrul zilei”. 

Treptele templului erau cam abrupte, încât, urcându- 
le, grăsunul Alunel pufăia ca o locomotivă. Şi când te 
gândeşti că avusese cândva veleitati de sportiv! Cu toate 
că fiecare treaptă scurta distanţa ce-l mai despartea de 
intrarea în maretul edificiu, lui Alunel i se părea că acesta, 
în loc să se apropie, se îndepărtează, de parcă Ra, zeul 
soarelui, atotputernic în Ţara Marelui Hapi, îl trăgea spre 
sine într-un năvod ţesut din mii de raze aurii. 


Şi, uite aşa, iavaş-iavaş, în cele din urmă Alunel 
ajunse la templu. Dintr-odată se simţi mic - o biată furnică 
năucită de căldură în faţa unui colos de piatră. Cum căta, 
cu capul pe spate, către înălţimea coloanelor, nu văzu la 
început că intrarea era păzită de două namile tuciurii, 
înarmate cu săbii mari, ascuţite, lucind amenintator în 
soare. Când în cele din urmă dădu cu ochii de ele, tresări, 
dar imediat îşi zise, ca unul ce trecuse prin atâtea 
peripeții, că-i va da el de capăt şi acestei situaţii. Privindu-l 
fioros pe sub sprâncenele-i stufoase, unul din cerberi îl 
săgeta cu vorba, gândind pesemne că piciul nu-i demn de 
sabia lui: 

— Cine eşti, străine, şi cum cutezi să tulburi liniştea 
acestui locaş, mâniind astfel pe Marele Ra? 

— Sunt vestitul Alunel, mă mir că n-aţi auzit încă de 
mine! Mă aflu aici ca să-mi adăp ochiul cu frumuseţe şi 
urechea cu înţelepciune, nicidecum să tulbur liniştea 
templului. Cu alte cuvinte, voiesc şi eu, după puterile mele, 
să-l slujesc pe Marele Ra! 

Răspunsese întocmai cum îl povatuise Menhorep. 
Nici n-apucă bine să sfârşească vorba, că - ce să vezi? - cei 
doi uriaşi se şi dădură în lături, lăsându-i calea liberă. 

De cum păşi înăuntru, Alunel simţi răcoarea păstrată 
între zidurile groase - adevărata binefacere după arsita de- 
afară. După ce clipi de câteva ori din ochi, ca să-şi 
obişnuiască privirea cu clar-obscurul de-aici, băgă de 
seamă că se află într-o sală imensă, mărginită de o parte şi 
de alta de coloane uriaşe, pe care erau săpate tot soiul de 
desene. Unele îi erau familiare, doar le întâlnise în cartea 
de istorie. Reprezentau divinităţi egiptene, care, din 
înălţimea coplesitoare a coloanelor, parcă se-ntrebau 
mirate ce caută puştanul ăsta durduliu într-un locaş de 
taină. Cu ochii aceia mari şi negri îl urmăreau 
pretutindeni, de parcă voiau să afle cu ce gânduri venise. 


Neluându-le în seamă, Alunel străbătu sala până ce-i 
dădu de capăt, dar se trezi la un fel de răspântie, de unde 
porneau mai multe coridoare. O apucă, la întâmplare, pe 
unul din ele, dar imediat îşi dădu seama că şi din acesta se 
făceau altele, în diferite direcţii, alcătuind un fel de labirint 
fără ieşire. Aducându-şi aminte de legendarul rege Minos 
din Creta, de faimosul său labirint în care temerarul Tezeu 
a răpus Minotaurul, Alunel îşi zise: „Tare aş fi vrut să vad 
cum s-ar fi descurcat Tezeu aici, fără nicio Ariadna pe- 
aproape, care să-l ajute cu un fir calauzitor!” 

Când o apuca pe un culoar, cineva parcă îi şoptea 
derutant: „Ce-ar fi s-o iei pe dincolo? Nu crezi că ar fi mai 
bine?” După ce rătăcea aşa preţ de câteva clipe, auzea din 
nou acel glas misterios, care-l îndrepta în cu totul altă 
direcţie. La un moment dat, băgă de seamă că uneori 
ajungea din nou în culoarul de unde abia ieşise. De un 
lucru era sigur: la capătul acestui labirint nu va da de 
Minotaur, ci de medicii 


»templisti"! Şi chiar aşa se întîmplă 


Tocmai când nu mai ştia cum să iasă din impas, 
nimeri într-o sală imensă, unde, aşezaţi pe douăzeci de 
jilturi impunătoare, se aflau cei douăzeci de membri ai 
Colegiului templului, fiecare reprezentând o secţie 
vindecătoare de boli. Nu exista ramură a medicinii care să 
nu fie reprezentată în acest Colegiu. În mijloc, pe jiltul cel 
mai înalt, trona mai-marele lor. „Acesta trebuie să fie 
decanul”, îşi zise Alunel, ca unul care abia aflase şi el ce-i 
acela un decan. Simti că-l cuprinde un fel de sfială, ca 
atunci când dăduse cu ochii de Vasile Pastor, decanul 
Facultăţii de Medicină. 

— Bine ai venit la noi, străine! - i se adresă cu 
bunăvoință mai-marele „templiştilor”. Cu ce gânduri si în 
ce scop te-ai ostenit până aici? 

Socotind că aceasta nu-i una dintre întrebările 
menite să-i puna la încercare ascutimea minţii, Alunel 
răspunse pe dată şi cât se poate de firesc: 

— Ma aflu aici ca să răspund la faimoasele 
unsprezece întrebări, pentru că, din câte am aflat, numai 


astfel mi se pot îndeplini unele nazuinte. 

— Aşaaa?! făcu mai-marele „templiştilor”. 

— Asaaa?! repetara servil, ca un ecou, vocile 
celorlalti. 

— Chiar aşa! răspunse cu hotărâre Alunel. 

— Daca aşa stau lucrurile, glăsui personajul ce trona 
în jiltul cel mai înalt, atunci eu, Semorah, mai-marele 
slujitorilor acestui templu, îţi promit solemn, în faţa 
distinşilor mei confrati vindecători ai feluritelor betesuguri 
omeneşti, ca, daca vei răspunde fara greş la toate 
intrebarile, iti voi indeplini tot ceea ce voiesti! Jur pe 
lumina atotputernicului Ra si pe curgerea veşnică a 
Marelui Hapi ca ma voi tine de cuvant! 

Tare se bucura Alunel al nostru la auzul acestui 
juramant de onoare, dar de scurta durata ii fu aceasta 
bucurie, pentru ca, dupa o pauza, facuta parca anume, 
Semorah adauga: 

— Dar - ia seama! - e de ajuns sa nu raspunzi la o 
singura intrebare, ca viata sa-ti fie in primejdie. Pentru 
neputinta ta, vei fi inchis Turnul Tacerii, unde nu vei primi 
nici hrana, nici apa atat timp cat vom socoti noi de 
cuviinta! Apoi, intr-o buna zi, pe care tot noi o vom hotari, 
te vom jertfi Marelui Crocodil! 

Alunel se cutremura de spaima, de parca si-ar fi 
simtit aievea, chiar in acel moment, carnea sfasiata de 
dintii fioroasei reptile. Dar imediat isi veni in fire, ca unul 
care stia ca n-are de ce se teme, de vreme ce Menhorep il 
pregatise temeinic. 

Dar Semorah mai avea ceva de spus, aşa că, 
aplecandu-se din înaltul jiltului către băiat, îi zise cu 
oarecare bunăvoință: - Si-acum, ca să vezi că nu suntem 
haini la suflet, iti vom face un hatâr: mai înainte de a-ţi 
pune noi întrebările, să ne pui tu una. Daca nu vom fi în 
stare să-ţi răspundem, atunci iti vom pune doar două 


întrebări, scutindu-te de celelalte. 

Cu faţa radiind de bucurie, Alunel îşi zise: „Sunt mai 
aproape de victorie decât mi-aş fi închipuit! Dar ce-aş 
putea să-i întreb eu, ca ei să nu fie în stare să-mi 
răspundă? Dacă le-aş cere să-mi spună cum mă cheamă? 
Mai mult ca sigur că n-au de unde să-mi ştie numele”. 

Ridicându-se pe vârfuri, ca să pară mai mare, li se 
adresă cu hotărâre: 

— Prea bine! Iată şi întrebarea: care este numele 
meu? 

La auzul acestei întrebări, cei douăzeci se porniră pe 
râs. 

— Nu înţeleg de ce radeti! se arătă nedumerit Alunel. 
Abia stăpânindu-şi hohotele, Semorah se făcu purtătorul 
de cuvânt al celorlalţi: 

— Cum să nu râdem? Nici că se putea întrebare mai 
simplă. Numele tău e atât de cunoscut! Cine n-a auzit de 
mâncăciosul Alunel? 

Alunel se împăuna la gândul că-i atât de cunoscut 
pretutindeni, deşi mult mai bine i-ar fi stat modestia. Cu 
atât mai mult, cu cât a ţi se duce vestea că eşti un mare 
mâncău nu-i ceva de laudă. De fapt, nu dură prea mult 
zborul prin înălțimile trufiei, ca Alunel se şi trezi la 
realitate: scăpase prilejul de a răspunde numai la două 
întrebări! Dar n-avea de ce să-şi piardă cumpătul, 
Menhorep îi dăduse doar mură-n gură, cum se spune, cele 
unsprezece răspunsuri aşteptate de „templişti”. 

Chiar atunci, dregându-şi glasul printr-o tuse uşoară, 
Semorah îi puse prima întrebare: 

— Dragă Alunele, tu ştii care sunt zeii noştri 
vindecători? 

— Zeii vindecători ai Ţării Marelui Hapi sunt Isis, 
Osiris, Seth şi Sekhet. 

— Într-adevăr, aceştia sunt! încuviinţă Semorah cu o 


nuanţă de mulţumire în glas. De altfel, întrebarea a fost 
cât se poate de uşoară, ca şi aceea pe care ţi-o voi pune 
acum: cărui zeu îi este închinat templul în care te afli? 

— Zeului Thot, răspunse prompt Alunel. 

— Bine, bine, mormăi Semorah. Să trecem la 
întrebarea a treia: cum se numeşte zeul medicinii? 

— Zeul medicinii în Ţara Marelui Hapi este Imhotep. 
De fapt, acest Imhotep a fost un om ca toţi oamenii, voi l- 
aţi ridicat la rangul de zeu! 

— Într-adevăr, Imhotep e zeul medicinii! Dar cum 
poţi tu, un tanc, să-i tagaduiesti originea divină? 

— Nu eu i-o tăgăduiesc, ci istoria! Acest Imhotep a 
fost nu numai un medic priceput, ci şi un talentat arhitect. 
De pe urma cărui zeu, oricât de puternic, a rămas o 
construcţie ca aceea de la Saqqara - vestita piramidă in 
trepte a faraonului Zoser? Omul, prin creaţiile sale care 
înfruntă timpul, e mai puternic decât orice zeu! 

La auzul acestor vorbe, ochii negri ai lui Semorah 
luciră tăios. 

— Blasfemie! Cum poţi rosti aceste vorbe în templul 
marelui Thot?! 

Băiatul îşi dădu seama imediat că, prin completarea 
adusă, ieşise din tiparul răspunsurilor - şi doar Menhorep 
îl sfătuise să n-o facă. Dar când Alunel avea de apărat o 
cauză dreaptă, un principiu, nu mai ţinea seama de niciun 
tipar, aşa că, plin de curaj, i-o spuse de la obraz, răspicat, 
lui Semorah: 

— Adevărul poate fi rostit oriunde şi în faţa oricui! 

„la te uită! îşi zise mai-marele «templistilor». 
Obrăznicia acestui puşti n-are margini! Cum de-ndrazneste 
să mă-nfrunte pe mine, Semorah, chiar aici, în sacrul 
templu al puternicului Thot?! Las pe mine, am eu ac şi de 
cojocul lui scortos!” Numai zâmbet şi bunăvoință, Semorah 
se aplecă din ce în ce mai mult către băiat, scrutându-l cur 


rios cu privirea, de parcă până atunci nu-l văzuse prea 
bine. Acum, când faţa înaltului personaj era atât de 
aproape, Alunel băgă de seamă că în locul acelui zâmbet 
binevoitor apăruse un rânjet ironic. 

— Bine, bine, şuieră ca un şarpe Semorah. să te văd 
cum răspunzi la cea de-a patra întrebare, ceva mai 
complicată decât cele de până acum. Şi-apoi, de vei 
răspunde cum trebuie, singur îţi vei da seama c-ai greşit 
afirmând că Imhotep n-a fost decât un om ca toţi oamenii, 
un muritor de rând. Deci; ascultă cu atenţie! Cum ni-l 
maginăm noi pe Imhotep şi ce semnifică aceasta 
reprezentare? Si-apoi - foarte important pentru 
cunoştinţele tale din... cartea de istorie - cine îi sunt 
părinţii? 


Într-adevăr, această întrebare - care de fapt conţinea 
trei - era mult mai grea, şi-ar fi pus pe oricine la grea 
încercare. Nu însă pe Alunel al nostru, care răspunse fără 
să stea prea mult pe gânduri: 

— Voi, egiptenii, vi-l imaginati pe Imhotep sub 
înfăţişarea unui adolescent, aproape un copil, care citeşte 
un papirus. Această reprezentare simbolizează, deopotrivă, 
ştiinţa şi puritatea. Imhotep este fiul zeului Thot şi al zeiţei 
Sekhet. 

— Bravo! Se vede că ai fost pregătit temeinic. Ei, 
vezi? Cum s-ar fi putut ca doi zei să aducă pe lume un 
muritor de rand, un om ca toţi oamenii, cum sustii tu?! 

— Sustin, pentru că ştiu! O să vi se pară ciudat, dar 
există lucruri pe care eu le cunosc mai bine decât voi, 
pentru că... pentru că eu vin dintr-o altă epocă... fac un fel 
de călătorie în trecut... 

Vă puteţi imagina furia ce-l cuprinse pe Semorah la 
auzul acestor vorbe. Dar nici Alunel al nostru n-avea de 
gând sa se dea bătut, cu toate că un clopoțel de alarmă 
sunase în glasul lui Semorah când îi spusese cu subinteles: 
„se vede că ai fost pregătit temeinic”. 

Dar Semorah, care ştia să se stăpânească, continuă 
imperturbabil: 

— Daca eşti atoateştiutor, sa te vedem cum răspunzi 
la cea de-a cincea întrebare: care este principala metodă 
pe care o folosim noi, slujitorii lui Imhotep, pentru 
vindecarea bolnavilor? 

— Somnoterapia, pe care o aplicaţi chiar aici, in 
templu. Voi pretindeti că Imhotep le apare bolnavilor în 
vis, invatandu-i tot ce trebuie să facă pentru a se vindeca. 
E un fel de-a spune, pentru că de fapt, nu ştiu cum se face, 
dar acest Imhotep îi îndeamnă să vi se supună orbeste. 

— Şi de data asta ai răspuns bine, cu toate că... Dar 
să trecem la întrebarea a şasea: care sunt mijloacele de 


care dispunem noi, sacerdotii acestui templu, pentru a 
practica medicina? 

— Mi se pare cât se poate de simplă această 
întrebare. Mai întâi de toate, voi, preoţii, sunteţi oamenii 
cei mai însemnați ai Egiptului. Casta voastră se bucură de 
mari privilegii, iar averile de care dispuneti sunt de 
neimaginat. Faraonul insusi e un fel de instrument in 
mâinile voastre. lată de ce templele pe care le slujiti sunt 
foarte bogate, iar influenta voastra, puternica. De pilda, in 
templul acesta, inchinat zeului Thot, ati adunat multe 
bogatii, dar cea mai de pret mi se pare a fi biblioteca ce 
adaposteste valoroase papirusuri. Mai exista aici si niste 
incaperi secrete, un fel de laboratoare, in care preparati, 
dupa formule numai de voi stiute, diferite leacuri. Ce mai 
incoace-ncolo, o adevărată scoala de medicină, la care au 
acces însă numai fiii voştri, pe care îi iniţiaţi în aceasta 
rentabilă profesiune. 

La aceste vorbe, Semorah schimbă priviri pline de 
înţeles cu ceilalţi membri ai Colegiului. 

— Da, răspunsul e bun, aprecie în cele din urmă mai- 
marele medicilor „templişti”. Iata-te ajuns la cea de-a 
şaptea întrebare: ce poţi să ne spui despre zeiţa Sekhet, 
mama zeului Imhotep? Poate ştii ce anume ocroteşte ea. 

— Nimic mai simplu! Zeița Sekhet este ocrotitoarea 
chirurgiei şi a celor aflaţi în slujba ei. E drept, chirurgii 
alcătuiesc o categorie secundară de vindecători, care, 
oricum, nu se bucură de privilegiile voastre. Poate tocmai 
de aceea zeiţa i-a luat sub aripa ei ocrotitoare, adăugă cu 
uşoară ironie Alunel. 

— Hm! Ai răspuns şi de astă dată fără cusur. Pentru 
că veni vorba de chirurgi, pot să-ţi spun că de multe ori 
intervenţia lor a salvat vieţi omeneşti sau a scăpat de 
neputinţă pe cei ce-au suferit o vătămare. De pildă - şi asta 
e cea de-a opta întrebare - poţi să ne spui ce face un 


chirurg când vine la el un om cu o mână ruptă? 

— Sigur, doar ştie oricine! îi va imobiliza într-o atelă 
gipsată mâna cu pricina. De altfel, de oasele vătămate se 
ocupă o anumită ramură a chirurgiei: ortopedia. 

— Orto... Cum?!!! se mirară într-un glas cei douăzeci 
de acest cuvânt necunoscut lor. 

— Cum prea bine aţi auzit: or-to-pe-dia! 

— Bine, bine, nu-i nevoie să silabiseşti ca pentru cei 
de-o seamă cu tine! 

— Rog să-mi fie cu iertare, dar mai am ceva de zis. 
Un lucru nu pricep eu: de ce atâta grijă pentru trupul fără 
viaţă, când mult mai înţelept ar fi, cu aceeaşi grijă, să 
ocrotiti viata, mai ales când e primejduită de vreo boală?! 
Cum pot să cred eu, Alunel, că Osiris al vostru, zeul 
„celuilalt tărâm”, al morţilor, îl ia pe răposat în primire 
numai dacă a fost „preparat” cum trebuie? în ruptul 
capului nu pot pricepe toată această osteneală pentru 
conservarea corpului omenesc după moarte! Dacă prin 
asta s-ar urmări progresul ştiinţei - de pildă studierea mai 
temeinică a organelor şi aparatelor din corpul omenesc -, 
aş mai înţelege şi eu rostul acestei practici. 

Cu fiecare vorbă rostită de Alunel, mânia lui Semorah 
creştea întruna. După un schimb de priviri cu colegii săi, 
socoti că, deocamdată, e mai bine să-şi ţină firea. 
Strângând din dinţi, îşi zise: „cine râde la urmă, râde mai 
bine”. 

Apoi, întorcându-se spre Alunel, rosti cu voce 
tunătoare: 

— Răspunsul tău a fost complet... „prea complet”. 
lată şi întrebarea a noua: cum socotim noi ca se desfăşoară 
circulaţia sângelui în corpul omenesc? 

— Din câte ştiu, voi socotiți că sângele, după ce se 
încarcă, în plămâni, cu un fel de duh al vieţii, ajunge la 
inimă, care-l trimite mai departe, prin vase, în tot corpul. 


— Bravo. Alunele! Mă mir că, la vârsta ta, cunoşti 
atâtea! Pe „nesimţite, ai ajuns şi la întrebarea a zecea. 

— Sunt numai ochi şi urechi! 

— Ce ştii tu despre asa-numitii vindecători amatori? 

— Vindecătorii amatori, începu scolareste Alunel, 
mişună pe lângă temple. Ei vând, oricui doreşte, leacuri 
preparate de ei - tot soiul de alifii, hapuri si elixire -, 
amulete „aducătoare de noroc” şi câte şi mai câte. Din 
cunoştinţele lor empirice se pot desprinde totuşi unele 
observaţii interesante pentru medicină. De cele mai multe 
ori, însă, practicile lor sunt simple şarlatanii. 

— Mda, mormăi înciudat Semorah, ai răspuns bine şi 
la această întrebare. De fapt, nici n-apuc să sfârşesc bine 
întrebarea, că răspunsul e gata pe buzele tale! Dacă ai fost 
„pregătit” atât de bine - zâmbi cu subinteles Semorah -, 
sunt sigur că ştii răspunsul şi la cea de-a unsprezecea 
întrebare. 

— S-ar putea, dar mai întâi s-o aud! 

— Ştii, era cât pe-aci să cred că... nici de întrebare n- 
ar mai fi nevoie, îl şfichiui mai departe, cu vorba şi 
privirea, Semorah. Dar până la urmă mi-am zis că nu se 
cade ca tocmai eu să încalc ritualul, aşa că ascultă şi 
întrebarea a unsprezecea: ce este lepra, Alunele? 

— Lepra este o boală infecțioasă de temut, care, cand 
se iveşte, face ravagii. Apariţia unei astfel de molime 
impune măsuri drastice de izolare a bolnavilor în 
leprozerii, pentru a nu veni în contact cu cei sănătoşi. Din 
câte ştiu, primele leprozerii au apărut pe vremea 
faraonului Meneptah, fiul lui Ramses al II-lea. 

— Ai răspuns ca la carte! conchise Semorah. 

— De răspuns, am răspuns corect la toate cele 
unsprezece întrebări. Acum e rândul vostru, puternici 
sacerdoti, să satisfaceti modestele-mi cereri, că doar aşa 
ne-a fost vorba dintru început. 


După un schimb de priviri viclene cu ceilalţi, 
Semorah se întoarse către Alunel. Băiatul simţi că nu-i de-a 
buna tăcerea care se lăsase, şi-apoi se simţea stânjenit sub 
privirea aceea fixă, răutăcioasă, de parcă Semorah voia să- 
i afle cele mai ascunse gânduri. 

In cele din urmă, cu un zâmbet perfid, Semorah 
rupse tăcerea: 

— E drept, ai răspuns foarte bine la cele unsprezece 
întrebări, dar să te vedem acum, la ultima întrebare, a 
douăsprezecea, care - ţi-o spun din capul locului - e ceva 
mai subtilă. 

— A douăsprezecea întrebare?!!! Dar ne-a fost vorba 
că sunt numai unsprezece! 

— Cum adică ne-a fost vorba?! Că vorba asta a fost 
doar a ta! Nu ne-ai spus tu, de cum ai păşit pragul acestui 
sfânt locaş, că ai venit până aici numai şi numai ca să 
răspunzi la cele unsprezece întrebări? 

Înţelegând manevra „templiştilor”, Alunel se mânie 
cumplit: „Mai mult ca sigur că au introdus acum, în ultimul 
moment, această a douăsprezecea întrebare, ca să nu-mi 
dea posibilitatea să câştig. Nu m-ar mira s-o introducă şi 
pe-a treisprezecea, care... tot ultima va fi. Dar, fie şi aşa 
numai acela e om întreg, care primeşte lupta în orice 
condiţii şi luptă până la capăt!” 

li privi pe rand, cu îndrăzneală, şi spuse răspicat: 

— Fie, treacă de la mine! Sunt gata să răspund şi la 
această ultimă întrebare! 

E drept, la una ca asta nu se aşteptau viclenii 
sacerdoti. Oricare alt copil s-ar fi fâstâcit în fata unei 
asemenea surprize şi, temător, nici că ar mai fi vrut să 
asculte această ultimă întrebare. Ar fi fost mai simplu şi 
pentru ei dacă băiatul ar fi părăsit competiţia de bunăvoie, 
înainte de întrebarea a douăsprezecea. 

Cu scaun cu tot, Semorah se întoarse către colegii 


săi. După ce şuşoti cu aceştia preţ de câteva clipe, îşi 
îndreptă privirea scormonitoare asupra băiatului, glăsuind 
mieros: 

— Această ultimă întrebare, Alunele, este menită să 
încununeze strădania ta de până acum. Noi nu ne îndoim 
că vei răspunde cum trebuie, mai ales dacă vei fi sincer. 
Pentru că, vezi tu, de data asta, ca să răspunzi corect, 
trebuie să faci dovada unei sinceritati depline. 

— Nimic mai simplu, se pripi ca de obicei Alunel al 
nostru, de felul meu sunt sincer. Şi-apoi, de vreme ce m-am 
hotărât să învăţ medicina, cum aş putea s-apuc pe calea 
falsitatii? 

— Bine, e foarte bine daca esti intr-adevar asa! Dar, 
ca să ne convingi, va trebui sa fagaduiesti, sub jurământ, 
că vei răspunde cinstit la această ultimă întrebare. 

— Asta-i buna! Cum să jur ca voi răspunde cinstit la o 
întrebare ce încă nu mi-a fost pusă, care nu ştiu ce 
ascunde, de vreme ce-i nevoie de un asemenea jurământ?! 
De unde să ştiu eu dacă acest jurământ cu care mă leg 
aici, în faţa voastră, nu anulează un legământ mai vechi? 
Cum m-aş mai uita eu în ochii unui vechi prieten care mi-a 
încredinţat o taină, dacă aş încălca jurământul ce ne 
leagă? 


aceasta ultimă întrebare! Singuri aţi spus că nu vă indoiti 
de corectitudinea răspunsului meu, cu alte cuvinte nu vă 
indoiti de sinceritatea mea - dacă asta-i calitatea pe care 
se sprijină ultimul răspuns. 

— Hm! Fie! Oricum, pentru noi e limpede ca lumina 
zilei că buzele îţi sunt pecetluite, că te-ai legat cu jurământ 
să nu sufli o vorbă despre taina pe care o porţi în suflet. 
Dar - bagă de seamă! - noi ştim să citim şi în suflete, şi în 
ochi, care, se spune, sunt oglinda acestora. Ei, acum să te 
vedem, Alunele! Ha-ha-ha! hohoti sarcastic mai-marele 
sacerdotilor. 

— Sunt gata sa ascult ultima intrebare! il infrunta 
plin de curaj Alunel. 

— Vino mai aproape, baiete, sa-ti pot citi in privire 
„sinceritatea”! 

Lui Alunel i se păru că apăsase anume, batjocoritor, 
pe cuvântul „sinceritate”. 

Când băiatul ajunse în dreptul lui, şi atât de aproape 
că-i auzea inima bătând, Semorah îl trăsni cu întrebarea 
drept în moalele capului: 

— Spune drept, Alunele, cunoşti pe un anume 
Menhorep? Sau mai bine să te întreb altfel, că poate nu i-ai 
aflat numele: n-ai întâlnit în drumul tău pe unul care ţi-a 
îndrugat vrute şi nevrute despre noi, despre „medicina 
adevărată”, pe care, după părerea lui, numai el şi alţi 
neispraviti ce-i sunt de-o teapa o practică? 

Alunel rămase uluit: „Aşadar asta era faimoasa 
întrebare-capcană! Se vede cât de colo că au ticluit-o chiar 
acum, anume pentru mine. Şi când te gândeşti că tocmai 
aceşti sacerdoti perfizi pretind din partea mea deplină 
sinceritate! Hotărât, eu trebuie să-mi ţin făgăduiala faţă de 
Menhorep! Numai de mine depinde ca faimosul papirus cu 
învățături medicale s-ajunga din nou la îndemâna 
oamenilor”. 


Cu glas sigur, se pomeni spunând: 

— N-am auzit în viaţa mea de acest nume şi nici nu 
mi-a fost dat să mă întâlnesc cu omul descris de voi. 

La auzul acestor vorbe, Semorah scoase un strigăt 
înspăimântător, care, după ce se sparse în înaltul sălii, 
zgaltai parcă până si uriaşele coloane de susţinere. In acel 
moment, mai-marele sacerdotilor nu se deosebea cu nimic 
de oamenii primitivi ai Mahăi. În cele din urmă, mâniosul 
Semorah reuşi să articuleze o frază, din care Alunel prinse 
numai sfârşitul acuzator: 

— Mincinosule! Tradatorule! Iscoadă netrebnică! 

La toate astea, Alunel gasi - nu stiu de unde - 
puterea sa surâdă, ba să-l şi descoasa cu mult calm: - Dar 
pe ce va bazati cand mă faceţi mincinos, trădător si 
iscoada? 

Ca prin farmec, Semorah se linisti si el. Gandea 
pesemne ca daca acest copil, care se afla intr-o situatie 
disperata, reusise sa-si pastreze calmul, cu atat mai mult 
se cuvenea ca el, om în toată firea, să se stăpânească. Asa 
se face că, respirând rar de câteva ori, ca să-şi domolească 
furia în cele din urmă răspunse la întrebarea lui Alunel: 

— Pe propriile tale vorbe. Tu însuti te-ai demascat. 
De cum ai venit, ne-ai spus că vrei să răspunzi la cele 
unsprezece întrebări. De unde până unde?! Toţi ştiu cât de 
greu se pătrunde în acest templu, dar nimeni nu ştie că, 
ajuns aici cu vreo dorinţă, pentru îndeplinirea ei trebuie să 
răspunzi la unsprezece întrebări. E de prisos să-ţi mai spun 
că nimeni nu cunoaşte conţinutul acestor întrebări, cu atât 
mai puţin răspunsul la ele. Nimeni, în afară de unul singur: 
Menhorep! De cum ai deschis gura, ne-am dat seama ca l- 
ai întâlnit. Te-a învăţat totul de-a fir-a-păr, începând cu 
parola ce ţi-a deschis calea spre noi şi sfârşind cu 
răspunsul la cea de-a unsprezecea întrebare. Şi-apoi, află 
că noi ştim ce te-a sfătuit să ne ceri acest duşman 


inversunat al nostru. Si nu pe degeaba spun că ne e 
duşman. Cum găseşte pe cineva gata să-l asculte, îi toarnă 
numai venin în urechi. Da, Menhorep e un şarpe veninos 
pe care l-am adăpostit la sân, pentru ca acum să ne 
acopere cu vorbe de ocară! 

— Să zicem că-i aşa! Dar dacă aceste întrebări sunt 
secrete, iar Menhorep e duşmanul vostru, de unde le-a 
aflat el? 

Semorah surâse cu oarecare ingaduinta. 

— Află, băiete, că Menhorep a făcut parte din 
Colegiul nostru, care, de-a lungul timpului, a mai adresat 
şi altora cele unsprezece întrebări. Dar, la un moment dat, 
noi l-am exclus din Colegiu pentru ideile sale îndrăzneţe ce 
nu se potriveau cu ale noastre. Şi-apoi, ca să pătrundă şi 
să rămână în casta noastră trebuia să fie preot. Or, el s-a 
lepădat de asemenea cinste, ca să poată practica o 
medicină laică! 

— Deci recunoasteti că omul pe care l-aţi numit 
Menhorep nu pretinde a fi medic, ci chiar este, de vreme 
ce practică medicina! 

— Adevărata medicină o practicăm numai noi, 
sacerdotii! Aşadar, iată adevărul! Dar tu, cu mintea ta 
necoaptă, nu poţi să pătrunzi acest adevăr. În schimb, faci 
casă bună cu minciuna. Ne-ai minţit spunându-ne că nu-l 
cunoşti pe Menhorep, deci pe bună dreptate te-am făcut 
mincinos! Şi-apoi, cine altul decât Menhorep te-a trimis la 
noi ca să ne iscodeşti şi să smulgi din mâinile noastre 
sacrul papirus Ebers? Cu alte cuvinte, te-ai dovedit a fi o 
iscoadă netrebnica si, pe deasupra, inselandu-ne 
încrederea cu care te-am primit, un trădător viclean! 

Pricepand că prin vorbe mestesugite sacerdotii nu 
urmăreau altceva decât sa rastalmaceasca adevărul, 
Alunel nu-şi mai putu înăbuşi simţul de dreptate. Oricum 
nu mai avea ce pierde, aşa că hotări să le-o zică de la 


obraz: 

— Voi ziceti ca practicaţi adevărata medicină? E 
părerea voastră! Dar adevărata medicină înseamnă 
căutare neobosită, dorinţa de a cunoaşte cât mai multe 
lucruri noi, pe care să nu le păstrezi doar pentru tine, ci să 
le împărtăşeşti oamenilor, pentru a şti cum să se ferească 
de boală şi neputinţă. Medicul adevărat trebuie să aibă 
mintea deschisă spre învăţătură şi inima simtitoare la 
suferinţa celui bolnav, să nu-şi precupeteasca timpul atunci 
când e nevoie de ajutorul lui şi să nu-şi umple buzunarele 
pe seama celor atinşi de boală. Care dintre voi este un 
astfel de medic? Niciunul! Gândirea voastră e închistată nu 
urmăriţi altceva decât ea ştiinţa să rămână pe loc, în 
mâinile voastre, şi în folosul castei voastre nimănui 
nefiindu-i îngăduit să vă pătrundă tainele. Până şi 
întrebările pe care mi le-aţi pus sunt aceleaşi de ani şi ani 
de zile, neschimbate, le-aţi pus şi altora înaintea mea şi aţi 
aşteptat răspunsurile dinainte stabilite - „adevăruri” date 
o dată pentru totdeauna. Voi striviti Omul, făcând din el un 
papagal care repetă întocmai, fără să gândească, vorbele 
voastre: zeul medicinii este Imhotep... zeii vindecători sunt 
Isis, Osiris şi Sekhet... casta preoţilor e atotputernică... şi 
câte şi mai câte. Eu nu cred o iotă din toate astea. A văzut- 
o cineva pe Isis la căpătâiul vreunui bolnav, îngrijindu-l? N- 
a văzut-o nimeni, după cum nu i-a văzut nici pe Osiris, nici 
pe Sekhet. De fapt, nu voi sunteţi instrumentul acestor 
zeități - cum pretindeti -, ci chiar ele, zeitățile, sunt 
instrumentul vostru prin care vă menţineţi puterea şi vă 
sporiti avutia. Le-aţi băgat in cap oamenilor că numai prin 
voi - slujitori „umili” ai lor - zeii vindecători îi pot ajuta 
când se îmbolnăvesc. Dimpotrivă, Menhorep caută să le 
sădească credinţa în puterea Omului de a vindeca bolile, 
invatandu-i totodată şi cum să se ferească de ele. Aşa cum 
singuri aţi spus-o, el practică o medicină laică, în folosul 


oamenilor. lată pentru ce-l socotiți duşmanul vostru de 
moarte! Şi-apoi, dacă voi ştiţi totul despre toate, ce nevoie 
aveţi de papirusul pe care l-aţi furat de la străbunii lui?! Că 
doar acel papirus nu-i scris de zei, ci de oameni, pentru 
oameni. Voi aţi pretins că-i sacru, ca să puneţi mâna pe el, 
după care l-aţi zăvorât aici, în templu, numai pentru 
trebuinta voastră. 

Dacă stau şi mă gândesc, faimosul papirus este 
cumva sacru, dar nu după socotinta voastră, ci prin 
învăţăturile medicale pe care le transmite oamenilor, 
înarmându-i împotriva bolilor de tot felul. E sacru şi pentru 
că oglindeşte toate strădaniile şi căutările multor generaţii 
de Menhorepi, hotărâți să nu se mai lase în voia zeilor 
vindecători. Şi, dacă aşa stau lucrurile, Menhorep are 
dreptate când spune că papirusul trebuie să ajungă din 
nou la îndemâna oamenilor, că doar pentru ei a fost scris! 


Nemaiputându-se stăpâni, Semorah se ridică în 
picioare, repezind un deget acuzator către Alunel: - Cu 


vorbele lui neobrăzate, acest băiat a întrecut orice limită! 
El a cutezat să înfrunte, chiar în acest sfânt locaş, pe zei, 
pe faraon, casta noastră şi însăşi ordinea publică! De mii 
de ori e vinovat! 

La auzul acestei sentinţe, ceilalţi membri ai 
Colegiului se ridicară şi ei în picioare, repetând cu 
indignare: 

— De mii de ori e vinovat! 

Lui Alunei această sentinţă i se păru de-a dreptul 
năstruşnică. Se minuna că, prin vorbele sale, se făcuse 
vinovat de mii de ori, când o singură dată era de ajuns ca 
să fie pedepsit. 

În sinea lui se bucura că, în sfârşit, le spusese 
sacerdotilor ce-i stătea pe suflet - destul ca ei să-l 
condamne. 

Tremurând de furie, Semorah bătu din palme. De 
îndată îşi făcu apariţia un om tuciuriu. Unul singur, dar era 
uriaş şi avea în mână o sabie cât toate zilele. Ca scos din 
minţi, Semorah porunci cu voce tunătoare: 

— În Turnul Tăcerii cu el! Acolo e locul lui! Acolo să-i 
putrezească oasele! 

ÎN TURNUL TĂCERII 

Omul care îl conducea pe Alunei către faimosul Turn 
al 'Tăcerii avea figura aspră şi privirea încruntată. După 
culoarea pielii, părea că-i de prin părţile Etiopiei. Ştia că 
toţi acei care erau trimişi în sinistrul Turn se făcuseră 
vinovaţi de încălcarea gravă a legilor impuse de Colegiul 
sacerdotilor. Se simţea cât de colo că-i solidar cu stăpânii 
săi. Cum păşea tantos, cu trupul rigid, neslăbindu-l o clipă 
din ochi pe condamnat, părea o marionetă manevrată de o 
mână nevăzută - „Mâna lui Semorah”, îşi zise Alunel. Puţin 
înaintea lui, ca zdrahonul să-l aibă tot timpul sub privire, 
mergea voinicul nostru. Părea muncit de gânduri. Să nu 
credeţi că se gândea la viitorul lui de deţinut, cu atât mai 


puţin la cum va arăta celula sa. Va avea destul timp s-o 
cerceteze în voie - o viaţă! 

Tot timpul avea înaintea ochilor chipul expresiv al lui 
Menhorep, privirea lui sinceră şi plină de simpatie atunci 
când îi incredintase nobila misiune. Şi-acum... Nu-i părea 
rău că le spusese sacerdotilor tot ce avea de spus. De fapt, 
dacă le-ar fi zis că-l cunoaşte pe Menhorep - adică dacă ar 
fi răspuns direct, „sincer”, la cea de-a douăsprezecea 
întrebare -, medicii templului l-ar fi acuzat de complicitate 
cu cel mai mare duşman al lor. Aşa că tot pe-acest drum ar 
merge acum, cu namila tuciurie după el. Se frământa la 
gândul că Menhorep îl va socoti un trădător, de vreme ce 
nu se-ntorsese nici cu papirusul, nici cu mâinile goale. 
Putea să-l creadă în stare de orice 

— Ca doar nu-l cunoştea prea bine -, chiar şi de 
pactizare cu sacerdotii, duşmanii sai de moarte. Parca-i 
citea aievea mâhnirea pe faţă, socotind că, deşi om în toată 
firea, îl înşelase un copil. Dar mai mult ca orice îl chinuia 
gândul ca nu fusese în stare sa le smulgă hraparetilor 
sacerdoti faimosul papirus, atât de trebuincios oamenilor. 

Pe când urca treptele ce duceau la Turn, Alunel avu 
aceeaşi senzaţie ca atunci când suia treptele templului. 
Părea că o forţă perfidă sporea numărul acestor trepte, că 
locul de supliciu se îndepărtează. Nu-i vorbă, nu era nicio 
pagubă! Şi totuşi, ciudat, deşi acest urcuş nu se mai 
sfârşea, Alunel al nostru nu dădea semne de oboseală. 
Mergea demn, cu fruntea sus, ca unul ce nu se simte 
vinovat. Mai vinovat ar fi trebuit să se simtă namila 
tuciurie, care executa întocmai o poruncă nedreaptă. 
Deodată, goana aceea înapoi a treptelor se opri şi Alunel 
se trezi fata-n fata cu Turnul Tăcerii. Chiar în dreptul lui se 
căsca o gură neagră ce-şi arăta în afară dinţii ascuţiţi - 
gratiile ce-l aşteptau pe Alunel al nostru cu „braţele 
deschise”, cum se spune. Cum privea buimac spre gaura 


aceea neagră, Alunel se simţi împins de la spate, aşa că, 
fără să poată schiţa vreun gest de împotrivire, se trezi 
înăuntru. Şi, deodată, ca la un semn, gratiile se închiseră 
în urma lui. Un râs sarcastic îi biciui auzul. Tresări, 
amintindu-şi că nimeni nu râdea astfel decât Ossian. Se- 
ntoarse şi - ce să vezi? -, în locul tuciuriului, Ossian in 
persoană! încerca din răsputeri să-şi stăpânească râsul, 
vrând pesemne să spună ceva, dar nu putea. Când, în cele 
din urmă, hohotele sarcastice se mai domoliră, pe faţa lui 
apăru un rânjet. Cum deschise gura, nu făcu altceva decât 
să pună sare pe rană: 


— Aici ţi s-au înfundat drumurile, Alunele! S-a zis cu 


misiunile tale! Numai o minune te poate scoate din hruba 
asta, că de nu, aici au să-ţi putrezească oasele! 

Mânios, Alunel dădu să scoată pumnul printre gratii 
ca să-l izbească între ochi pe-acest netrebnic. Numai că 
acum, în locul lui Ossian, apăruse din nou namila tuciurie. 
Privindu-l aspru, repetă, ca un ecou, ultimele vorbe ale lui 
Ossian: 

— Aici au să-ţi putrezească oasele! 

După ce se mai obişnui cu întunericul celulei, Alunel 
fu cuprins de spaimă. Avea si de ce. Unde-ti aruncai ochii, 
un schelet! „Deci asta va fi şi soarta mea!” îşi zise cu 
groază băiatul. 

Într-un ungher, pe un pat de scânduri, părea că 
doarme cineva. „În sfârşit, un tovaras de suferinţă!” isi 
spuse, cu o licărire de speranţă, Alunel. Dar, când se 
apropie, băgă de seamă că vederea îl înşelase - era tot un 
schelet. Se vede că boala îl slăbise într-atât pe bietul om, 
că n-a mai fost în stare să părăsească patul, aşa că 
moartea, mai miloasă decât sacerdotii, îl scăpase de 
chinuri pe când dormea. 

Revolta lui Alunel nu mai cunoştea margini: „lată 
opera fatarnicilor sacerdoti! Si mai pretind că practică 
medicina adevărată! Ce fel de adevăr ascunde această 
medicină? Si-apoi ei, sacerdotii, sunt cu-adevărat iubitori 
de adevar? Sunt sigur ca toti care si-au gasit moartea in 
aceasta celula au fost oameni cinstiti, care, ca si mine, le- 
au spus pe sleau ce gandesc ei despre medicina practicata 
in templu. Halal iubitori de adevar! Cum le-o spui verde-n 
fata, s-a zis cu tine! Calea spre Turnul Tacerii e libera!” 

Gândurile îi fură întrerupte de un fasait. La lumina 
slaba ce venea pe-o ferestruica zabrelita, vazu cu groaza 
cohorte de sobolani, de toate marimile, misunand care- 
ncotro. Nici ca se sinchiseau de el. Panze groase de 
paianjen atarnau in falduri, pana si-n dreptul ferestruicii 


păienjenii tesusera o perdea deasă, prin care abia de mai 
trecea o dâră de lumină. Şi gândurile lui păreau prinse 
într-un păienjeniş. Alergau de la una la alta şi, după ce 
goneau nebuneşte, fără putinţă de fixare asupra unei 
întâmplări, asupra unuia dintre oamenii cunoscuţi, se 
opreau într-un punct mort - situaţia fără ieşire în care se 
afla. Cel puţin aşa i se părea lui în acel moment. Pe ecranul 
minţii se perindau pe rând, ca-ntr-un caleidoscop al 
figurilor, când Maha-cea-Mare, când cei de-acasă, cand 
Menhorep - uneori chiar alături de Semorah, fiecare 
sustinandu-si punctul de vedere. când Ohubu... Ba. la un 
moment dat, simţi aţintită asupra-i privirea profesorului 
său de română, Ilie Mirea. Apoi, apăreau din nou Maha- 
cea-Mare, cei de-acasă... într-o ordine ciudată, care nu 
tinea seama nici de timp, nici de spaţiu. Dar - n-o sa va 
vina sa credeti - aceste imagini aveau si un fond sonor: 
rasul sarcastic al lui Ossian, care-i repeta intruna, cu 
staruinta: „Ha-ha-ha! S-a zis cu misiunile tale! Numai o 
minune te poate scoate din hruba asta, că de nu, aici au să- 
ti putrezească oasele!” 


9.. -À ene 

„Chiar aşa să fie? Trebuie sa existe o portita de 
scăpare, că doar am scăpat eu dintr-atatea!” îşi zise Alunel 
al nostru, care nu se lăsa asa, cu una, cu două. Se gândi ca 


după un somn bun, cu mintea limpezită, va putea să 


cântărească mai bine situaţia în care se află. Era mai mult 
ca sigur că şi de data asta va găsi soluţia salvatoare. Se 
îndreptă instinctiv spre patul de scânduri, dar, îngrozit, 
dădu din nou cu ochii de schelet. Îşi învinse spaima şi-l 
cercetă mai cu luare-aminte. Aşa se face că abia acum 
băgă de seamă că ţinea strâns, între falangele mâinii 
drepte, un sul de papirus. Cu băgare de seamă, îl trase 
încetişor şi-l desfăşură. Cuprindea un text lung, redactat 
într-o scriere ciudată, dacă scriere puteau fi numite acele 
desene făcute cu migală. După o clipă de descumpănire, îşi 
dădu seama că acele desene nu erau altceva decât 
faimoasele hieroglife, descifrate pentru prima oară de 
Champollion, care a pus astfel bazele egiptologiei 
ştiinţifice moderne. 

Dar, mai ciudată decât această scriere i se păru 
uşurinţa cu care începu să citească textul, pricepând 
fiecare cuvânt, de parcă până acum numai hieroglife ar fi 
buchisit. Pe măsură ce-l parcurgea, sprâncenele lui Alunel 
o luaseră în susul fruntii, a mirare, mai-mai s-ajunga la 
rădăcina părului. 

Cum ştiu că voi, copiii, sunteţi din cale-afară de 
curioşi, m-am hotărât să reproduc în întregime conţinutul 
senzaţional al papirusului. Iată-l: 

„Necunoscutule, nu ştiu ce nume vei fi având. Dar 
simt că, odată şi-odată, vei sosi aici dintr-o zi a ta către o 
noapte a noastră. Eu, cel care scriu aceste rânduri, sunt 
medicul Menhorep. Când le vei citi tu, necunoscutule, eu 
nu voi mai fi in viata, ci pe tărâmul nefiintei, aflat sub 
puterea Marelui Osiris. Dacă vei întârzia prea mult, vei 
găsi doar scheletul meu - semn că am existat - şi acest 
papirus - semn că am gândit, şi nu doar în folosul meu. Să 
nu mă urnesti din loc, dorind să te întinzi putin, oricât ai fi 
de obosit, că altminteri somnul morţii va pune stăpânire si 
pe tine. Mai bine invinge-ti oboseala şi spaima şi citeşte 


degrabă acest papirus, că n-ai timp de pierdut! 

Află că strabunii mei - un şir întreg de Menhorepi - s- 
au străduit din tată-n fiu să afle cât mai multe despre 
sănătate şi boală, cum s-o păstrezi pe prima si cum să te 
lupti cu a doua. Prin cercetarea îndelungată a trupului 
omenesc şi a bolilor ce-l macină când se cuibăresc în el, au 
ajuns să ştie atâtea, încât au devenit celebri, ducându-se 
vestea despre priceperea cu care îi îngrijesc, până la 
vindecare, pe cei bolnavi. Dar, vezi tu, ei n-au făcut o taină 
din cele aflate cu atâta trudă, ci au socotit că trebuie să le 
împărtăşească şi altora, care aveau să vină după ei, spre 
folosul oamenilor. Aşa se face că unuia dintre strămoşii 
mei i-a venit ideea să consemneze în scris tot ce-i lăsaseră 
moştenire înaintaşii săi şi ce aflase el insusi, într-o viata de 
om, de teamă ca nu cumva, pe cale orală, învățătura 
dobândită cu strădanie să fie ştirbită în vreun fel. Si, uite- 
aşa, a apărut faimosul papirus!  De-atunci, fiecare 
Menhorep s-a ostenit, după puterile sale, să continue şi să 
îmbogăţească, prin propriile-i căutări, învăţătura lăsată ca 
moştenire. Știința e o putere, poate cea mai de temut 
pentru cei care vor ca totul să rămână neschimbat, în 
folosul lor. lată de ce sacerdotii, temându-se că aceasta 
putere va ajunge la îndemâna oamenilor, ne-au furat prin 
vicleşug papirusul. Ca să-l ferească de ochi curioşi, l-au 
ascuns într-o tainita. Nimeni n-are voie să-l cerceteze, 
afară de ei. Aşa se face că, încăpută pe mâna preoților, 
ştiinţa nu numai că nu progresează, ba încetează de a mai 
fi ştiinţă. Pentru că trebuie să ştii, necunoscutule, 
sacerdotii se străduiesc să schimbe înţelesul însemnărilor 
de pe acest papirus după bunul lor plac, transformându-le 
într-un sir de dogme religioase. Si asta nu le-a fost de- 
ajuns. Temându-se de noi, cei care practicăm o medicină 
laică din tată-n fiu, au pornit o adevărată prigoana 
împotriva noastră. Unii au izbutit să scape cu viaţă, fiind 


nevoiţi s-apuce calea pribegiei sau să se ascundă. 

Necunoscutule, află că am un fiu - medicul 
Menhorep -, care nu-şi doreşte altceva decât să continue 
opera înaintaşilor. Ultima oară când l-am văzut, sacerdotii 
tocmai îl alungaseră din templu - fusese o vreme membru 
al Colegiului -, ideile lui nepotrivindu-se cu ale lor. N-am 
apucat să-l mai văd, că m-au închis aici, în Turnul Tăcerii, 
unde-mi trăiesc acum ultimele clipe, în tovărăşia celor mai 
destoinici străbuni - biete schelete neputincioase - şi a 
şobolanilor. De vreme ce nu se află aici, înseamnă că fiul 
meu e încă liber. Sunt sigur că-i zi şi noapte cu ochii pe 
Turn. Ştii... am avut o înţelegere cu el... 

Necunoscutule, ti-as spune mai multe, dar mă lasă 
puterile, aşa că uite ce ai de făcut: când Isis, luna cea 
plină, se vanălţa in creştetul cerului, tu să cati către 
peretele ce prinde culoare sub razele sale. Măsurând pe 
acest perete cinci palme de jos în sus şi de la dreapta spre 
stânga, vei afla, la încrucişarea celor două linii închipuite, 
un punct. De îndată ce vei apăsa cu degetul în acel punct, 
peretele se va da in lături. Pe calea ce ti se va deschide, te 
va calauzi un scarabeu uriaş de aur. La un moment dat se 
va opri şi, de îndată, va dispărea, ca înghițit de pământ. O 
clipă vei rămâne în întuneric, dar imediat alt perete se va 
colora, pâlpâind fosforescent, de parcă scarabeul i-ar fi 
împrumutat ceva din strălucirea sa. Să măsori întocmai 
cum ai măsurat si prima oară. Si de data asta vei afla un 
punct, pe care trebuie să apeşi cu nădejde. Dacă ai apăsat 
unde trebuie şi cât trebuie, peretele se va da la o parte. 
Vei nimeri într-o sală cu peretii de aur. Într-unul din ei, se 
află o firidă. Acolo, într-un sipet din lemn de sicomor, vei 
găsi pretiosul papirus. la-l degrabă şi intoarce-te în celulă, 
cât mai ai calea de-ntoarcere deschisă şi luminată. De- 
ndată ce vei trece pragul celulei şi ultimul perete se va 
închide în urma ta, caută să te catari pe vreo muchie de 


piatră în aşa fel, încât să poți ajunge în dreptul ferestruicii. 
Nu departe, vei vedea unduind apele Marelui Hapi. Nu mai 
zăbovi, şi-aruncă papirusul printre gratii, către fluviu. Nu 
va cădea la întâmplare, te asigur, că doar fiul meu, cum ti- 
am spus, e zi şi noapte cu ochii pe Turn. Odată ajuns în 
mâinile lui, papirusul va apuca drumul cel drept, spre 
oameni. Medicina laică va triumfa! 

Cand vor afla că papirusul a dispărut, sacerdotii vor 
turba de furie. Grăbeşte-te să ieşi din celulă până nu prind 
de veste! Cum? O lumină puternică iti va arăta calea spre 
libertate. 

Necunoscutule, te vei întreba, desigur - şi pe bună 
dreptate -, de ce n-am făcut eu toate astea? De ce a trebuit 
să te-aştept pe tine, care, poate, nici nu eşti de pe-aceste 
meleaguri? Pentru că, vezi tu, acum, când am aflat cheia 
misterului, e prea târziu. Din îndepărtatul tărâm al 
umbrelor, Osiris şi-a trimis deja mesagerii sai. Nu mă mai 
pot ridica din acest pat blestemat, nu mă mai tin 
picioarele, iar sângele abia de mai circulă prin vinele-mi 
istovite. Simt cum mă scufund, ca într-o apă liniştită, în 
somnul din care nimeni nu s-a mai trezit vreodată. 

Rămâi cu bine, necunoscutule, şi fii cu băgare de 
seamă! Recunostinta mea şi a celor multi aflaţi în suferinţă 
să te însoţească pretutindeni! 

Menhorep-tatal’ . 

Dupa ce termina de citit, tulburat, baiatul statu o 
clipă pe gânduri. Trasaturile-i de copil se înăspriră, pana şi 
obrajii bucălaţi păreau mai supti. Revolta lui nu mai 
cunoştea margini. Acum, când aflase drama Menhorepilor, 
bolnavilor, nu-şi mai putea găsi liniştea decât îndeplinind 
întocmai rugămintea lui Menhorep-tatăl, rugăminte ultimă, 
făcută cu limbă de moarte, cum se spune. Cu orice preţ, 
trebuia să pună mâna pe papirus! 


Acum îşi dădu seama ca Menhorep-fiul stiuse 
dinainte tot ce-avea să i se întâmple din momentul în care 
va păşi în templu. Dar faptul că acesta îi incredintase o 
misiune atât de importantă îl făcu să nu-şi mai încapă în 
piele de mândrie: 


„Aşadar, deşi nu mă cunoştea, m-a socotit demn de 
încrederea lui. Nu-mi rămâne decât să-i dovedesc că nu s-a 
înşelat!” 

Privind din nou scheletul, lui Alunel nu i se mai păru 
hidos, ba parcă, prin forma craniului, îi amintea de celălalt 
Menhorep, fiul, cel care adăsta acum jos, cu ochii pe Turn. 
Se aplecă şi, cu băgare de seamă, vâri la loc, între oasele 
mâinii, papirusul. Nu mai avea nevoie de el, îi ştia 
conţinutul pe dinafară. 

Se catara sa vada dacă ajunge în dreptul ferestruicii. 
Ajungea. Nu departe văzu lucind apele Marelui Hapi, dar 
pe Menhorep-fiul nu-l zări. Îl cuprinse neliniştea. „Dacă nu 
va sosi la timp? Dacă pretiosul papirus va încăpea pe mâini 
străine, poate chiar vrăjmaşe? Toată strădania mea ar fi 
zadarnică”. 

Căută să-şi înăbuşe frământarea privind de-a lungul 
apei. Umbrele inserarii se lăsau molcom, imblanzind 
conturul palmierilor. Domnea o linişte deplină. Arareori 
urechea mai prindea tălăzuirea mătăsoasă a Marelui Hapi. 
Tot privind aşa, fără o ţintă anume, Alunel al nostru era cât 
pe-aci s-adoarmă. Se scutură din toropeala ce-l cuprinsese 
şi, ridicându-şi ochii, văzu cum Isis, luna cea plină, 
ajunsese în creştetul cerului. Se trezi de-a binelea. Isi roti 
privirea prin celulă şi văzu că, într-adevăr, unul dintre 
pereţi se învăpăiase sub razele piezişe. Când ajunse roşu 
ca focul, se dădu jos de-acolo de unde se cocotase şi, dintr- 
un salt, fu în dreptul lui. Se porni să măsoare cu palma de 
jos în sus şi de la dreapta spre stânga, întocmai cum fusese 
povatuit. În punctul unde se întretăiau cele două drepte 
imaginare tinu degetul, ca să nu piardă urma, iar apoi 
apăsă cu putere. Dar zidul nici gând să se clintească. În 
primul moment se gândi că-i victima unei înşelătorii, dar 
imediat îşi spuse că nu-şi foloseşti cineva ultimele puteri 
numai ca să joace un renghi cuiva. Şi-apoi, zidul s-a colorat 


într-adevăr, aşa că... În cele din urmă îl străfulgera o idee: 
„Sigur - cum de nu m-am gândit?! -, mâna mea e mai mică, 
e doar o mana de copil!” Incepu sa pipăie, apăsând 
încetişor, când mai sus, când mai jos de punctul găsit mai 
înainte. Şi, deodată, tocmai când pierduse orice nădejde, 
dădu peste o mică ridicătură. Cum apăsă pe aceasta, 
peretele începu să se mişte încet, până ce se dădu cu totul 
în lături. Pradă unei emoţii puternice, păşi temător în gura 
neagră ce se căscase. Dar imediat fu orbit de o lumină 
aurie. Părea că răsărise soarele, dar ce să caute astrul zilei 
aici, într-un culoar fără sfârşit? Sunt sigur că aţi ghicit: era 
uriaşul scarabeu de aur! Cum nu mai văzuse aşa ceva până 
atunci, Alunel alnostru rămase cu gura căscată. Se 
dezmetici imediat, că - ce să vezi? - scarabeul, pe cât era 
de mare, pe-atât era de sprinten. O şi luase la sănătoasa, 
că Alunel al nostru, grăsun cum era, abia de se mai putea 
tine dupa el. Merse ce merse în urma scarabeului, pe 
culoarul îngust ce părea că n-are sfârşit, când, deodată, 
scarabeul pieri. Un întuneric de nepătruns se aşternu 
peste tot. Dar numai pentru o clipă, că imediat unul dintre 
pereţi deveni fosforescent. Era peretele pe care Alunel 
trebuia să-nceapă din nou măsurătoarea cu palma, ca să 
afle punctul ce-i deschidea calea mai departe. De data asta 
nu s-a mai speriat că nu-l găseşte - şi-a plimbat palma pe 
perete, în zona de întâlnire a celor două drepte imaginare, 
până a dat de el. A apăsat cu putere şi, uimit, văzu cum 
peretele se dă la o parte, întocmai cum glăsuia mesajul 
lăsat de Menhorep-tatal. De data asta nimeri într-o 
încăpere ce strălucea de-ti lua ochii. Privind mai cu luare- 
aminte, băgă de seamă că pereţii, din aur curat, erau 
impodobiti cu basoreliefuri executate cu multă măiestrie. 
Reprezentau divinități egiptene in acea atitudine 
nefirească, rigidă, cu capul privit întotdeauna din profil şi 
corpul din faţă, întocmai ca în pozele manualului de istorie 


antică. Sub privirea acelor ochi mari şi migdalati, băiatul 
nu prea se simţea la largul lui. Oriunde se uita, dădea de 
câte un zeu: dintr-o parte îl spiona Ra, zeul soarelui, din 
cealaltă, zeii protectori ai medicinii - Imhotep, Isis, Osiris, 
Sekhet. Drept în mijlocul unuia dintre pereţi zări faimoasa 
firidă, în care dădu cu ochii de sipetul din lemn preţios de 
sicomor. Îl deschise în grabă, dar fu nevoit să se dea doi 
paşi înapoi. Lumina ce venea dinăuntru era mai puternică 
decât strălucirea aurului. Când se apropie din nou, băgă 
de seamă ca pe fundul pretioasei cutii, pe o bucată de 
mătase, se afla faimosul papirus. Deşi pare de necrezut, 
dar papirusul era sursa acelor raze strălucitoare, care 
luminau mai puternic decât aurul pereţilor. „Sunt înseşi 
razele vieţii şi ale sănătăţii”, gândi poetic Alunel al nostru. 


Fără să mai stea pe gânduri, Alunel înşfacă papirusul 
şi-o porni degrabă înapoi, pe-acelaşi culoar, spre celula sa. 
Ajuns aici, se catara până-n dreptul ferestruicii, cătând 
spre apele Marelui Hapi, pe care lumina lunii pline brăzda 
o potecă aurie şi mişcătoare. Din apele fluviului, apăru 
însuşi Menhorep-fiul. Mergea lin, pe poteca de lumină, 
îndreptându-se spre Turn. Cu ochii strălucind de bucurie, 


întinse o mână spre ferestruica zăbrelită. Fără să mai stea 
pe gânduri, Alunel aruncă papirusul pe fereastră. Deşi, de 
emoție, o zvârlise cam la-ntâmplare, Menhorep-fiul izbuti 
să-l prindă. 

Apele Marelui Hapi începură să murmure. Păreau că 
îngână un imn de mulţumire. Dar, în clipa următoare, totul 
reintră într-o linişte desăvârşită. Simtind cum îi dă târcoale 
îndoiala, Alunel se frecă la ochi: „Sunt treaz ori visez din 
nou? Şi, totuşi, multumirea şi bucuria care îmi încălzesc 
acum sufletul le simt aievea, parcă de-acolo, din dreptul 
inimii, se răspândesc în tot trupul, făcându-mă să mă simt 
atât de bine, că-mi vine să zbor. Şi într-adevăr trebuie să 
zbor, că n-am timp de pierdut!” 

Privind peste umăr, Alunel zări lumina aceea 
puternică, menită să-l călăuzească spre libertate. Părea că 
un uriaş nevăzut păşeşte înaintea lui, purtând o lanternă 
pe măsura-i. Mergând după ea, Alunel ajunse într-o 
încăpere asemănătoare celei în care găsise papirusul, 
numai că aceasta avea în mijloc, pe pardoseală, un 
luminator circular, făcut cu mult meşteşug din sticlă 
colorată. Cum ajunse în dreptul lui, lumina se stinse şi 
Alunel al nostru ar fi rămas în beznă, dacă pâlpâirea ce 
străbătea prin sticla colorată n-ar fi făcut să strălucească 
aurul pereţilor. 

Cu o sprinteneală greu de închipuit la kilogramele 
sale, Alunel se trânti pe burtă ca să poată privi mai lesne 
prin luminator. Şi ce credeţi că văzu? Dedesubt se afla o 
încăpere cum nu credea că există alta mai înaltă - de fapt, 
luminatorul era încastrat în plafonul ei, care era atât de 
sus, că lui Alunel i se părea că locul de unde priveşte e 
undeva la cel de-al 13-lea etaj al unui bloc-turn. Dar, 
ciudat, de la această mare distanţă vedea totul ca-n palmă, 
nu-i scăpau nici cele mai mici amănunte. Astfel, în mijlocul 
încăperii, ai cărei pereţi erau acoperiţi cu măşti, amulete şi 


tot felul de obiecte de cult, trona o masă pe care era culcat 
un om acoperit până la mijloc cu un cearşaf alb. In jurul 
acestei mese zări câteva masute, pe care se aflau, rânduite 
cu grijă, tot soiul de instrumente destinate unei operaţii. 
Ceva mai la o parte erau nişte saci de nisip, câteva vase cu 
vopsele şi apă, nişte cutii frumos ornamentate - un fel de 
dulapase - şi alte obiecte, al căror rost nu-l cunoştea. 


nostru, că doar asta căuta el: un om pe care să-l opereze! 


„În sfârşit - îşi zise băiatul - iată că s-a ivit prilejul să-mi 
îndeplinesc prima misiune. Să le-o iau înainte sacerdotilor 
şi să încep operaţia. Dar cum să cobor de-aici?” 


Tot uitându-se în dreapta şi-n stânga, de data asta 


mai cu atenţie, zări o scarita ce ducea spre încăperea de 
jos. Cum de nu o observase până atunci?! Fără să mai stea 
pe gânduri, dădu să coboare, dar se trase înapoi. In 
încăperea de jos, îmbrăcat în straie albe imaculate, îşi făcu 
apariţia Semorah, urmat de ceilalţi membri ai Colegiului. 
Alunel îşi muşcă buzele de ciudă: „Mi-au luat-o înainte! 
Dacă soseam aici mai devreme, acum operaţia era 
terminată. Oricum, bine că nu mi-au descoperit prezenţa. 
Nu-mi rămâne decât să fiu numai ochi şi urechi”. 

— Cinstiti membri ai Colegiului sacerdotal al 
medicilor templului atotputernicului Thot, slăvitul nostru 
stăpân, faraonul Amenohmat al XXV-lea, a încetat din 
viaţă. Corpul i-a îngheţat, sângele i-a stat în loc şi buzele i- 
au fost pecetluite de mâna lui Horus. După sacrele noastre 
obiceiuri, trebuie să-l pregătim pentru lungul drum spre 
tărâmul umbrelor, unde îl aşteaptă Marele Osiris, ca să-i 
cântărească faptele. Dar, după cum ştiţi, pentru ca 
puternicul stăpân al umbrelor să-l recunoască şi să-l treacă 
în rândul zeilor, ca vrednic fiu al lui Ra, chipul şi trupul 
trebuie să-i rămână neschimbate, s-arate întocmai ca pe 
vremea când duhul vieţii le insufletea. Nouă, slujitorilor 
acestui templu, ne-a revenit cinstea, din tată-n fiu, să-i 
pregătim pe dreptii faraoni pentru ultimul lor drum. Aşa ca 
trebuie să ne facem datoria sfântă de a-l îmbălsăma, după 
ritualul şi cunoştinţele noastre, pe slăvitul nostru stăpân, 
Amenohmat al XXV-lea, numai aşa putându-şi ocupa locul 
în camera mortuară din piramida regală. 

Oamenii viitorului se vor întreba ce mijloace 
foloseam şi cum făceam noi această îmbălsămare. Nu vor 
afla însă niciodată taina meşteşugului nostru, care, cum 
bine ştiţi, trebuie pecetuită printr-un sacru jurământ. 
Aşadar, fiecare, pe rând, să vină în faţa mea pentru 
rostirea jurământului! 

În clipa următoare, cei nouăsprezece sacerdoti au 


venit pe rând în faţa lui Semorah, rostind fiecare, solemn, 
faimosul jurământ: 

„Eu, cinstit membru al Colegiului sacerdotal al 
medicilor templului atotputernicului Thot, jur pe propria- 
mi suflare ca voi folosi toată iscusinta şi pregătirea mea 
medicală în sacrul act al imbalsamarii slavitului faraon 
Amenohmat al XXV-lea, menită să-l treacă în rândul zeilor, 
ca fiu al Marelui Ra. 

Jur ca buzele mele să nu împărtăşească nimănui 
taina acestui act sacru, astfel încât el să rămână înconjurat 
de mister cât timp va dăinui omul pe pământ! 

De voi încălca acest jurământ, dovedindu-ma un 
netrebnic sperjur, să-mi fie luat titlul de membru al 
Colegiului sacerdotal şi să fiu aspru pedepsit. Jur!” 

Deci nici vorbă de intervenţia chirurgicală visată de 
Alunei „De fapt, îşi spuse Alunei, ce numesc ei - 
«îmbălsămare» nu-i altceva decât faimoasa mumificare 
despre care am învăţat la istorie. Se vede că termenul - 
«mumificare» a apărut mult mai târziu. Dar, oricum s-ar 
numi această operaţie, e bine că mă aflu aici, de unde pot 
privi în voie, fără să fiu văzut”. Curiozitatea pusese 
stăpânire pe grăsunul nostru. Voia să vadă totul, cât mai 
bine, să nu-i scape niciun amănunt. 

După ce ultimul sacerdot isprăvi de rostit jurământul, 
se apropiară toţi, cu paşi solemni, de cadavru. Ca la un 
semn, capetele rase chilug ale preoţilor se aplecară asupra 
mesei şi, după ce traseră cearşaful, cercetară cu atenţie 
corpul neînsufleţit. 

Mai întâi, unul dintre ei îşi înmuie mâinile într-un vas 
cu ulei şi, aplecându-se asupra feţei faraonului, începu s-o 
ungă. Un altul aplică apoi pe faţa unsă o ceară caldă şi, 
după ce aşteptă preţ de câteva minute, Alunel văzu cum 
ridică un mulaj, care reprezenta întocmai chipul regal. Un 
sacerdot mai tânăr puse acest mulaj pe o tavita, cu care 


dispăru într-o încăpere alăturată. Apoi, sacerdotii începură 
îmbălsămarea propriu-zisă. Lucrau pe tăcute, trecându-şi 
unul altuia, după trebuinta, tot soiul de cutitase - un fel de 
bisturie -, pense şi tampoane de pânză. De n-ar fi ştiut 
unde se află şi despre ce e vorba, Alunel ar fi crezut că 
asistă la munca în echipă a unor chirurgi celebri, într-o 
modernă sală de operaţii. Atâta risipă de meşteşug într-o 
,operatie” pe un cadavru i se părea băiatului o 
absurditate. „Să te străduieşti atâta pentru salvarea unei 
vieţi omeneşti, mai înţeleg, îşi spuse Alunel, dar să faci 
toate astea pentru un mort - fie el şi faraon -, nu pricep în 
ruptul capului!” 


bh. 
Alunei baga de seama ca toti, chiar si cei foarte 
bătrân, aveau mâini îndemânatice si gesturi sigure. Se 


vedea cât de colo că nu făceau pentru prima oară această 
treabă. După ce tăiară cât trebuie şi unde trebuie, goliră 
corpul de conţinut, chiar şi cutia craniană, cufundând apoi 
cu grijă, fiecare organ în parte, în câte un vas anume 
pregătit, plin cu un lichid aromatic - aroma uşor 
intepatoare razbea până sus, unde se afla Alunel. Trecură 
apoi la tratarea corpului cu apă cu sare şi tot soiul de 
balsamuri, stropindu-l din abundență cu acelaşi lichid cu 
miros intepator, astfel încât soarele şi aerul să nu-l mai 
atace vreodată. Odată sfârşită şi această treabă, umplură 
golurile rămase cu un fel de argilă roşiatică, aşa încât 
corpul îşi reveni la forma lui iniţială, după care neteziră 
pielea, lipind-o cu grijă peste acel conţinut modelat cu 
măiestrie. Dar mai erau multe de făcut. Amenohmat al 
XXV-lea trebuia pregătit pentru întâlnirea cu Osiris potrivit 
rangului său - cel mai înalt pe malurile Marelui Hapi. 
Astfel, după ce i se fardară obrajii, sacerdotul tânăr veni 
din camera de-alături cu o mască de aur, făcută întocmai 
după mulajul de ceară, pe care i-o aplică pe faţă. îi puseră 
şi nişte unghii din acelaşi metal preţios, după care îi 
înfăşurară mai întâi mâinile şi picioarele, apoi tot corpul, 
cu nişte feşe lungi şi late. 

Sacerdotii începuseră să îngâne un cântec ciudat, un 
fel de litanie, în care Amenohmat însuşi, prin gura lor, îşi 
enumera virtuțile pe care le avusese pe când trăia. Tocmai 
în acel moment solemn îşi făcu apariţia unul din oamenii 
de strajă şi, după ce se înclină în faţa lui Semorah, zise: 

— Stăpâne, fiu al zeului Thot, papirusul ne-a fost 
furat! Se află acum desigur în mâinile lui Menhorep! 

La auzul acestei veşti, Semorah urlă ca o fiară 
incoltita, pe când ceilalţi sacerdoti, rămaşi impietriti si fara 
glas, pareau frati buni cu mumia lui Amenohmat. 

— Suntem pierduti! Suntem pierduti! striga disperat 
mai-marele sacerdotilor. 


— Suntem pierduţi! repetară ca un ecou ceilalţi 
membri ai Colegiului. 

— Dar nu de tot - îşi mai veni în fire Semorah după 
prima lovitură -, de vreme ce ştiu cine-i hoţul. Nu poate fi 
altul decât Alunel, că doar cu acest gând a venit aici, din 
îndemnul lui Menhorep, duşmanul nostru de moarte. Nu- 
mi rămâne decât să pun mâna pe el, şi... şi nu cred că-mi 
va fi prea greu... îl simt pe-aici, pe-aproape. 

Ridicând privirile în sus pentru a invoca ajutorul 
atotputernicului Ra, Semorah dădu cu ochii de Alunel, 
care, cu inima cât un purice, se afla la postul său de 
observaţie - luminatorul. 

— Priviţi-l! E acolo sus! L-am simţit tot timpul pe 
undeva pe-aproape! 

Ca actionati de un resort, toţi membrii Colegiului 
priviră în sus. 

— Iată, acest băiat se face încă de două ori vinovat: 
mai întâi, pentru că a furat papirusul cel sfânt şi-apoi, 
pentru că, iscodindu-ne în timp ce-l îmbălsămam pe 
slăvitul faraon, a aflat taina sacrului ritual. Cine află 
această taină, trebuie să moară! 

— Trebuie să moară! repetară membrii Colegiului. 

Pradă unei furii de neînchipuit, Semorah puse mâna 
pe un cuţit mare cât toate zilele, cu o lamă lucitoare. La fel 
făcură şi ceilalţi. 

Douăzeci de lame lucitoare erau îndreptate acum, 
amenintator, spre Alunel. 

— Da-ti drumul de sus! îi porunci Semorah. Daca vei 
avea norocul sa nu cazi intr-unul din aceste cutite, esti 
liber! Degeaba te impotrivesti, n-are rost! De nu-ti dai 
drumul, voi trimite un om al meu dupa tine si nu-ti va fi pe 
plac ce-o să urmeze. Părea să-l invite la o „plimbare” 
printre cutitele ce luceau amenintator. 

Dar lui Alunel nici ca-i pasa de amenintarile lui 


Semorah şi-l înfruntă plin de curaj: 

— Nici prin gând nu-mi trece să-mi dau drumul de- 
aici. Si-apoi - ca ati adus vorba -, nu ştiu cum puteţi voi 
tine socoteala altuia de câte ori e vinovat, când mai bine v- 
ati tine-o pe-a voastră. Mai întâi, ati luat oamenilor, prin 
vicleşug, papirusul şi-apoi n-aţi fost cinstiţi cu mine când 
mi-ati pus cea de-a douăsprezecea întrebare. Voiaţi să mă 
pierdeţi cu orice preţ. Dar acum puterea voastră se năruie. 
Papirusul Ebers se află din nou în mâini bune, cu-adevarat 
cinstite! 

La aceste cuvinte sfidatoare, sacerdotii agitară, 


ae 


amenintator, cutitele. Desi îşi dădea seama că situaţia lui 
nu era de invidiat, Alunel, care nu se dădea bătut cu una 
cu două, se hotări să reziste până în ultima clipă. Dar cum? 
Ochii îi căzură pe o uşă, pe care până atunci n-o zărise. N- 
avea timp de pierdut, aşa că, fără să mai stea pe gânduri, 
încercă s-o deschidă. Zadarnic, uşa era ferecată, şi-apoi, se 
vede că dădea tot pe-o scarita, pe care, chiar în acel 
moment,  se-auzeau nişte paşi suind. „Oamenii lui 
Semorah! îşi zise Alunel. Numai bine le-aş fi picat în mâini 
dacă izbuteam să ies pe uşă” Un hohot de râs sarcastic 
răsună, batjocorindu-i neputinta. Se-ntoarse, şi dădu cu 
ochii - de cine credeti? - de Ossian! 

— Cand gheara pisicii sacre te-a insfacat, degeaba 
cauţi să scapi, şoarece neputincios! 

Zicând aceste vorbe pline de respect faţă de animalul 
adorat de egipteni, Ossian îi făcu vânt prin luminator. 
Îngrozit, Alunel închise ochii. Se simţi plutind în aer, dar, 
ciudat, era o plutire lentă, care-i dădea senzaţia că până 
jos mai e cale lungă. Când îi deschise din nou, văzu 
dedesubt cutitele lucitoare ale sacerdotilor - toate 
îndreptate spre el. Deci, nici că se putea mai bine: sus, 
dusmanul sau neimpacat, Ossian; jos, cutitele sacerdotilor! 
Distanţa care-l despartea de cutitele amenintatoare se 
micsora incet, dar se micsora. Cand mai avea un metru sau 
chiar mai putin pana jos, inchise din nou ochii, gandindu- 
se ca numai o minune il mai poate salva. Dar, cum nu 
credea in minuni, se hotari sa nu-i mai deschida, ca sa nu- 
si vada, cum se spune, moartea cu ochii. 

Dar o minune tot se-ntampla. O bubuitura puternica 
zgaltai din temelii sacrul edificiu. Părea ca un trăsnet 
pustiitor se abătuse din înaltul cerului. Curiozitatea îl făcu 
pe Alunel să deschidă totuşi ochii. Şi ce credeţi că văzu sau 
mai bine zis nu mai văzu? Nici urmă de templu. Parcă îl 
inghitise pământul acela 

nisipos, cu sacerdoti cu tot. El însuşi, care până acum 
plutea într-o cădere lină, se simţi proiectat în sus de o 


forţă uriaşă, care îl purta acum departe de Tara Marelui 
Hani. 

„TOTUL CURGE”. 

N-ar fi putut spune cât a durat plutirea aceea peste 
mări şi ţări, dar, la un moment dat, Alunei al nostru se trezi 
din nou pe pământ. 

La început, nu-şi dădu seama unde se află, dar, cu 
toate astea, se hotări să meargă înainte, mai ales că 
singurul drum pe care putea s-o apuce era o cărăruie ce 
şerpuia printre hatisuri. Părea fără început si, mai ales, 
fără sfârşit. Merse ce merse, când, deodată, la o răspântie, 
recunoscu drumul ce ducea la căsuţa din Kos, unde locuia 
părintele medicinii, Hipocrate. La gândul că-l va întâlni din 
nou pe maestrul Hipo, cum îl numea el, inima începu să-i 
bată năvalnic. Cuprins de nerăbdare, iuti pasul. Şi, într- 
adevăr, nu după mult timp, în faţă îi apăru poarta de fier, 
pe unde, odinioară, încercase să pătrundă în grădina casei. 
„Oare cei doi cerberi, Menandros şi Hector, mă vor 
recunoaşte? se întrebă Alunel cu îngrijorare. Nu se poate 
să mă fi uitat, doar un timp am locuit împreună”. 

Dar, când ajunse în dreptul porţii, băgă de seamă că 
îngrijorarea lui fusese fără temei. Poarta era întredeschisă 
- cât să treacă un om - şi nici vorbă să fie păzită de cineva. 
Intrând pe poartă, îl întâmpină răcoarea parfumată a 
grădinii. Recunoscu fiecare tufă de trandafiri, fiecare 
arbust, iarba mătăsoasă de un verde proaspăt, strălucitor, 
dar totul îi părea pustiu, părăsit, de parcă cei ce-şi 
duseseră cândva viaţa aici plecaseră undeva departe... 
Umbra unei nelinişti i se strecură în suflet. 

Traversă grădina şi ajunse în fata modestei căsuțe 
albe, pe zidurile căreia, de jur-împrejur, ca un brâu, erau 
săpate faimoasele cuvinte: „Parva domus, Magna quies”, 
care acum ştia că înseamnă „Casă mică, linişte mare”. De 
îndată ce trecu pragul casei, păşi în culoarul larg, mărginit 


de coloane zvelte şi albe. Cum locuise cândva aici, ştia şi 
cu ochii închişi unde se află fiecare încăpere. Aşa că, fără 
să mai bâjbâie, ca prima dată, se-ndreptă spre uşa mare, 
de culoare roşie, în spatele căreia ştia că se află camera de 
lucru a maestrului Hipo. 

Dar cine credeţi că păzea cu străşnicie uşa cea roşie? 
Ossian în persoană! Dând cu ochii de el, Alunel intră în 
panică. La una ca asta nu s-aşteptase. Nici oamenii de 
pază ai templului egiptean nu-l înfricoşaseră într-atât. Şi 
pe bună dreptate, doar ştia că Ossian nu urmăreşte altceva 
decât să-l împiedice în îndeplinirea misiunilor sale. Până şi 
câinele Hector s-ar fi dovedit mai omenos, înțelegând că 
trebuie să-l ajute. Or, Ossian nu făcea altceva decât să-i 
pună bete-n roate. Fara doar şi poate, era un duşman 
declarat. 

Cu mâinile în şolduri şi picioarele uşor îndepărtate, 
Ossian îl întâmpină pe Alunel cu binecunoscutul lui râs 
batjocoritor, dându-i sa-nteleaga prin această atitudine că 
nici prin gând nu-i trece să-l lase să treacă pragul. Băiatul 
fu cuprins de revoltă: „Ce ghinion pe capul meu! 

primejdii, ca să dau acum nas în nas cu Ossian!” 
Nemaiputându-se stăpâni, îl incolti pe Ossian cu două 
întrebări: 

— De fapt, cine eşti tu, Ossian, şi ce vrei de la mine? 

Hohotele de râs ale lui Ossian se îndesiră. 

— Cine sunt?! Ai spus-o singur. Sunt Ossian, cine 
altcineva sa fiu?! Ce vreau de la tine? Sa pleci de-aici, si 
asta cat mai degraba! 

— Te-am intrebat cine esti nu ca sa-mi spui cum te 
cheama. Asta stiam si eu. Voiam sa aflu cine esti cu- 
adevarat, ca sa pricep cum de reusesti tu sa te strecori 
printre secole, sa sari peste epoci cu iuteala fulgerului si 
să-mi răsări in fata cand nici nu gândesc, tocmai in 
momentele hotaratoare pentru indeplinirea misiunilor 
mele. 

— Cum de nu pricepi? Tu nu treci peste epoci si 
secole? Ce poti face tu, pot face si eu, vezi bine! Noi doi 
apartinem acum timpului in desfasurarea lui continua si 
aparem impreuna acolo unde este cazul. Aparem 
impreuna, e drept, dar fiecare cu rostul sau: tu, ca sa-ti 
indeplinesti cele trei misiuni; eu, ca sa te impiedic sa le 
duci la bun sfarsit. 

— Aşaaa? Orice piedică în calea progresului trebuie 
înlăturată şi, cum în situaţia de faţă tu eşti piedica, fă bine 
şi dă-te la o parte! Lasă-mă să trec! Trebuie să-l 
reîntâlnesc pe maestrul Hipo! De altfel, cred că mă 
aşteaptă. 

— Nici în ruptul capului nu te las să treci! Si-apoi, 
ilustrul Hipocrate n-are timp de tine acum, e foarte ocupat. 

Văzând că n-o scoate la capăt cu Ossian, Alunel 
recurse la o stratagemă, care, cândva, în uşa decanului, se 
dovedise eficace: se porni să strige cât îl ţinea gura. În 
acea clipă, uşa cea roşie se deschise şi, în cadrul ei, apăru 
Hipocrate. 


— Ce se petrece aici? Cine îmi tulbură liniştea? 

— Acest tanc, zise Ossian, accentuând ironic 
apelativul ce-l scotea din sărite pe Alunel, vrea să intre la 
dumneavoastră, îndrăznind astfel, pentru nimicurile lui, să 
vă întrerupă din lucru. 

Stânjenit, Alunel lăsă privirea în jos. Şi de data asta, 
Ossian făcuse ce făcuse şi-l pusese într-o lumină proastă. 
Dar, întorcându-se spre el, maestrul Hipo îl recunoscu 
imediat. Cu faţa luminată de un zâmbet cald, se aplecă şi-i 
trecu un braţ ocrotitor pe după umeri. 

— Bine ai venit, Alunele! Te aşteptam. Apoi, rotindu- 
şi capul spre Ossian, continuă, vrând parcă să pună 
lucrurile la punct: 

— Acest băiat vioi şi simpatic este un vechi prieten al 
meu. Ştii, Ossiene, era cât pe-aci să-mi devină asistent. 
Casa mea va fi totdeauna deschisă pentru el! 

Cuprins de furia neputinței, Ossian scrâşni atât de 
tare. ca Alunel auzi deslusit această frecare nervoasă a 
dinţilor. Intoarse capul spre el, dar ia-l de unde nu-i! 
Dispăruse pur şi simplu, de parca îl înghiţise pământul. 
Totuşi, Alunel îl simţea pe undeva pe-aproape, stând veşnic 
la pândă, cu ochii pe el. Dar, chiar în acel moment, trecând 
de la vorbă la faptă, cu un gest larg, maestrul Hipo îl pofti 
în camera sa de lucru. 

De cum intra, pe Alunei il izbi un miros greu de 


lucruri vechi, de parcă timpul s-ar fi tolănit aici să doarmă 
fără să-i mai pese de scurgerea zilelor. Băiatul căută cu 
privirea balonul de sticlă în care ştia că se află licoarea 
aceea de culoare albastră - „elixirul optimismului” Când 
dădu cu ochii de el, mai să nu-l recunoască. Părea o altă 
licoare - tulbure, vâscoasă, nu mai era efervescentă ca 
odinioară. Se liniştise într-atât, că aducea cu o apă 
stătătoare, fără viaţă. 

Maestrul Hipo ghici motivul nedumeririi lui Alunel, 
dar rămase tăcut, cu un zâmbet trist în colţul gurii. 

— Spune-mi, maestre Hipo, ai izbutit în cele din urmă 
să afli formula definitivă a „elixirului”? 

— Da şi nu, Alunele. Vezi tu, există anumite lucruri pe 
care mai lesne le poţi face decât le poţi explica. Si-apoi, 
mi-e teamă că la vârsta ta nu m-ai înţelege. 

„Aşadar şi maestrul Hipo mă socoteste un... tanc”, isi 
zise cu amărăciune băiatul. Se căzni să nu-şi arate 
mâhnirea. 

— Totuşi, mă voi strădui să înţeleg. 

— Bine, fie! Am să-ncerc să-ţi explic. Află că niciodată 
nu voi găsi formula ultimă, definitivă, a acestui „elixir”. De 
fapt, nici nu există o astfel de formulă. Şi asta, pentru că 
însăşi viaţa nu stă pe loc, nu cunoaşte un tipar fix, definitiv. 
Viaţa este într-o continuă mişcare şi urmează linia 
ascendentă a progresului. Fiecare, la timpul lui, 
imbogateste după puterile sale zestrea trecutului. Când un 
om a isprăvit ce avea de spus sau de făcut, în jurul lui totul 
devine încremenit, vechi, fără viaţă. Vezi tu, eu unul nu 
mai am nimic de spus, toată experienţa mea de-o viaţă am 
turnat-o în acest „elixir al optimismului”. Într-o vreme - şi 
asta nu demult -, în fiecare zi mai adăugam ceva acestei 
licori albăstrii, ceva din mintea şi inima mea. Pe-atunci, ştii 
bine, era într-o continuă fierbere, părea ea însăşi chinuită 
de febra căutării. Acum, când am isprăvit ce aveam de 


spus, vezi bine, s-a liniştit. Pare adormită, dar când va sosi 
vremea, sunt sigur, se va găsi un altul care s-o trezească... 

Alunel îl asculta ca fermecat. De un lucru era sigur: 
fiecare cuvânt era plin de înţelepciune, dar nu se putea 
lăuda c-ar fi priceput totul. 

Rămase un timp pe gânduri, cu fruntea uşor 
incretita, intrebandu-se întruna cum de-i cu putinţă ca un 
om, la un moment dat, să nu mai aibă nimic de spus sau de 
făcut. Mintea lui de copil nu găsi vreun temei acestei stări. 
În cele din urmă, puse capăt nedumeririi, spunându-şi că, 
deocamdată, pentru altceva se afla el acolo. Şi-apoi mai 
era ceva: de cum păşise pe poartă, un fel de îngrijorare i 
se strecurase în suflet. Temator, se hotări totuşi să pună 
întrebarea ce-l chinuia: 

— Maestre Hipo, cum se face că nu i-am întâlnit încă 
pe Getia, Menandros şi pe câinele Hector? Mă aşteptam ca 
Menandros să mă ia în primire de la poartă, ca rândul 
trecut, apoi mi-am zis că-i prin grădină, dar... 

La această întrebare a băiatului, o nostalgie amară 
înnoura chipul lui Hipocrate. Căutând să se stăpânească, 
nici nu-l lăsă să isprăvească şi răspunse scurt: 

— Au murit! 

Vestea căzu ca un trăsnet, lovind în plin sufletul lui 
Alunel. După ce-şi făcură loc printre gene, lacrimi fierbinţi 
porniră să curgă pe obrajii-i bucalati. Cu greu se stăpâni, 
şi asta după ce, ruşinat, repetă în sinea lui, de câteva ori, 
că nu se cade să-şi manifeste astfel durerea, în văzul 
tuturor. 

După ce-l lăsă sa se liniştească, într-un târziu 
Hipocrate îi spuse: 

— Întrebarea ta ma indreptateste să continui cele 
spuse mai înainte, şi asta ca sa-ntelegi mai bine vorbele 
mele. Mare dreptate a avut prietenul meu întru ştiinţă, 
Heraclit din Efes, când, într-un moment de revelaţie, a 


rostit adevărul devenit celebru: „Panta rhei! Panta rhei!” 

— Panta rhei?! Cum se poate să încapă un adevăr în 
două cuvinte?! 

— Ca să ajungi la înţelegerea lor, îţi voi spune mai 
întâi că aceste două cuvinte alcătuiesc o expresie, care, 
tradusă din greceşte, înseamnă „totul curge”. Prietenul 
meu Heraclit din Efes, vestit filosof materialist, a privit 
lumea, necreată de vreun zeu, în veşnica ei devenire, 
asemenea unui râu pe care curg mereu alte ape. „Nu te 
poţi scălda de două ori în acelaşi râu”, spunea acest 
reprezentant de seamă al dialecticii antice. Şi pe bună 
dreptate. Râul, prin curgerea continuă a apelor sale, nu 
mai poate rămâne acelaşi - e altul în fiecare clipă. Apa în 
care te-ai scăldat ieri, azi poate s-a şi vărsat în mare, alte 
ape luându-i locul acolo unde te-ai scăldat tu cu o zi în 
urmă. Nimic în univers nu stă o clipă locului. Totul se 
schimbă. Într-o mişcare continuă, de la o zi la alta, de la un 
an la altul, ba chiar de la un ceas la altul. Oamenii, 
animalele, plantele, lucrurile - totul este supus unei 
veşnice transformări. Oamenii se nasc, îşi trăiesc viaţa lor 
- aducând tinere vlăstare pe lume - şi mor. La fel şi 
animalele, şi plantele, şi chiar sentimentele. Da, da, nu te 
uita aşa la mine! Uite, de pildă tu, după un timp, ai poposit 
din nou aici, cu alte gânduri, cu alte sentimente. Şi nu te-ai 
schimbat numai tu, m-am schimbat şi eu, s-a schimbat şi 
casă, alta e şi grădina... Cât priveşte pe cei trei... pe ei nici 
nu i-ai mai găsit. În schimb, ai dat peste acel tânăr ciudat, 
pe care, trebuie să-ţi mărturisesc, nici eu nu lam mai 
văzut până azi. E şi asta o schimbare, nu tocmai plăcută 
pentru tine - am observat din prima clipă. Şi-apoi, trebuie 
să-ţi mai spun ceva. Vezi tu, Alunele, timpul, în curgerea 
lui neostoită, nu iartă pe nimeni. Odată cu trecerea sa, 
oamenii îmbătrânesc, devin neputincioşi şi apoi mor - unii 
mor, însă, înainte de a îmbătrâni, secerati de vreo boală. 


Aşa s-a întâmplat cu prietenii noştri, Getia şi Menandros, 
cât priveşte pe câinele Hector, acesta a murit de bătrâneţe. 
Acum ei trăiesc doar în amintirea noastră, care i-am 
cunoscut, dar asta numai un timp, până ce ne vom afla şi 
noi sfârşitul. Eu, de pildă, îl simt pe-aproape. De mi-ar da 
răgaz să mai pot stărui asupra unor scrieri ale mele, pe 
care nu le-am terminat... 

— Bine, dar... „totul curge”, aşa că... 

— Da, văd că ai priceput. E un fel de-a spune că 
trebuie să-mi termin opera... de fapt mă străduiesc să 
termin ce am eu de spus, împărtăşind astfel şi altora, care 
vor veni după mine, experienţa mea de-o viaţă. Dar 
scrierile mele sunt o verigă a unui lanţ neîntrerupt, pentru 
că opera mea va cunoaşte şi ea un fel de „curgere”, de-a 
lungul timpului, către urmaşi. Aceştia o vor îmbogăţi cu 
propriile lor cunoştinţe şi o vor transmite mai departe. 

— Maestre Hipo, dar prietenul Heraclit mai trăieşte? 

— Vezi bine, şi-acum e lângă noi, de vreme ce 
concluzia la care a ajuns, cuprinsă în celebra expresie 
„panta rhei’, e prezentă în discuţia noastră. Cu toate că a 
murit cu câtva timp înainte de a ma fi născut eu, el nu 
poate fi doar o amintire, pastrata in memoria a doi-trei 
cunoscuţi - ca Getia, de pildă -, ci o prezenţă vie, de-a 
lungul veacurilor. Şi asta, numai datorită operei sale 
filosofice. De altfel, ţi-am spus că mi-e prieten prin felul de 
a gândi lumea în devenirea ei. Noi, oamenii de ştiinţă, 
suntem uniţi ca fraţii prin idealurile noastre puse în slujoa 
vieţii! Această concepţie străbate ca un fir roşu şi 
„Jurământul” meu. Iti mai amintesti de el? 

— Daca-mi mai amintesc? Tocmai pentru acest 
„Jurământ” ma aflu aici, dar... bineînţeles, si pentru 
placerea de a te reintalni, maestre Hipo, de a-ti sorbi cu 
nesat vorbele pline de intelepciune. Si de data asta mi-ai 
spus atâtea lucruri interesante, ca, dacă s-ar putea, aş sta 


să te ascult zi şi noapte... 

Hipocrate, modest din fire, nu lua în seamă vorbele 
mari, laudele, de cele mai multe ori lipsite de conţinut, aşa 
că i-o tăie scurt: 

— Cum adică te afli aici pentru „Jurământul” meu? 

— Nu vreau să te supăr, maestre Hipo, dar trebuie 
să-ţi mărturisesc că-mi trebuie acest „Jurământ”! Mi-e atât 
de necesar... 

— Bine, dar pentru ce? 

— Pentru a-mi îndeplini o misiune, pe care mi-a 
incredintat-o... îmi pare rau, dar n-am voie sa spun 
nimănui despre ce e vorba, e o taină... 

— Guraliv cum te ştiu, nu te-aş fi crezut în stare să 
păstrezi un secret. Dar e bine, e foarte bine, mai ales dacă 
te-ai hotărât să devii medic! La timpul potrivit, vei afla că 
cel ce profesează medicina trebuie să respecte principiul 
„secretului profesional”. Dar, hai să vorbim despre ce te 
doare. Zici că vrei să intri cu orice preţ în posesia 
„Jurământului”, dar spune-mi ce merite deosebite ai, la 
vârsta ta, în nobila profesiune de medic? Ce-ai făcut tu 
pentru medicină? 

In sfârşit, o întrebare pe placul lui. De mândrie ca 
avea ce să-i răspundă, Alunel nu-şi mai încăpea în piele. 
Alegându-şi cuvintele, grăi răspicat: 

— Maestre Hipo, socotesc, fără falsă modestie, că am 
făcut şi eu ceva pentru medicină. Cum altfel aş fi îndrăznit 
să vin aici, să apar în faţa ta, ilustre învăţat, şi pe deasupra 
să-ţi cer faimosul „Jurământ”? Află că eu, aşa mic cum 
sunt, am reuşit să smulg, din mâna preoţilor templului 
zeului Thot, papirusul Ebers! L-am înfruntat plin de curaj 
pe mai-marele lor, Semorah, şi mi-am ţinut făgăduiala faţă 
de Menhorep, ultimul reprezentant al şcolii laice de 
medicină din Ţara Marelui Hapi. Acum papirusul e în mâini 
sigure, spre folosul oamenilor. 


— Dacă o asemenea faptă îţi aparţine într-adevăr, eşti 
demn de toată lauda! Dar parcă nu-mi vine să cred ce mi-ai 
povestit. Spui că nu demult ai făcut această ispravă. Dar 
cum poate să-ţi aparţină ţie, care ai vârsta pe care o ai?!!! 

Luptele astea dintre medicii laici şi sacerdoti s-au 
purtat cu secole în urmă şi faimosul papirus se află de mult 
în mâna adevaratilor slujitori ai medicinii - nu ai vreunui 
zeu! -, spre binele oamenilor. 

— Cum, ilustre învăţat, se poate să nu-i cunoşti pe 
Menhorep şi Semorah?!!! 

— N-am auzit în viaţa mea de ei! În schimb, nu numai 
c-am auzit despre celebrul papirus, ba chiar l-am studiat. 
Multe dintre teoriile mele au ca punct de pornire 
preceptele înscrise în acest papirus. 

— Aşadar, maestre, socoteşti că sunt un lăudăros, 
care, deşi n-am niciun merit, vin aici ca să-ţi cer, cu 
neobrăzare, textul „Jurământului”? 

Dându-şi seama că vorbele lui l-au rănit pe băiat, lui 
Hipocrate i se îmblânziră trăsăturile şi, privindu-l cu 
căldură drept în ochi, îi spuse: 

— Nu, Alunele, nu cred nimic rău despre tine, dar 
parcă o îndoială în suflet tot mi s-a strecurat. Vezi tu, eu, 
ca om de ştiinţă, sunt iubitor de adevăr, de exactitate. Să 
nu înţelegi prin asta ca dispreţuiesc fantezia. Îşi are si ea 
rostul ei, chiar în ştiinţă, dar ce mi-ai povestit tu nu mi se 
pare de crezut. Afară doar dacă n-ai visat toate astea sau 
n-ai fost cumva bolnav şi, pradă febrei, halucinatiile te-au 
purtat în Egiptul antic. Da, da, aşa trebuie că s-a-ntâmplat, 
că de mincinos nu te ştiu! 

Şi-acum, să ne-ntoarcem la subiectul dorinţei tale: 
„Jurământul”. Cu părere de rău, trebuie să-ţi spun, 
Alunele, că nu-l mai am sau, mai bine zis, nu-mi mai 
aparţine. 

— Cum adică nu-ţi mai aparţine, maestre Hipocrate, 


doar îţi poartă numele?!!! 

— Ei, numele mi-l poartă doar aşa - şi, ştii bine, că nu 
după vrerea mea -, ca să afle cei ce vor veni după mine că 
eu sunt acela care a ticluit textul lui. De fapt, acest 
„Jurământ”, împreună cu toate scrierile mele, reprezintă 
moştenirea pe care o las eu slujitorilor medicinii din toate 
timpurile ce vor să vină. Nu-l mai am la mine, pentru mine. 
Intocmai ca şi papirusul Ebers, el se află printre scrierile 
medicale antice care au luat drumul viitorului. Si-apoi, 
acest viitor este şi al tău, aşa că acolo trebuie să-l cauţi. 
Ţine minte, Alunele: panta rhei! 

Ingrozit, Alunel îşi dădu seama că totu-i pierdut. 
„Sigur, înțeleptul părinte al medicinii are dreptate, îşi zise 
băiatul, dându-se oarecum bătut. Se vede că «Jurământul» 
ce-i poartă numele a străbătut deja multe secole, de vreme 
ce profesorul Mateianu, om al secolului XX, mi-a dat, 
printre cele trei misiuni, şi pe aceea de a-i aduce 
«Jurământul lui Hipocrate». Deci, ştie de el. Panta rhei! 
Panta rhei!...” 

Timid, Alunel făcu o ultimă încercare: 

— Şi totuşi, maestre Hipo, de vreme ce eşti autorul 
„Jurământului”, înseamnă că-l ştii pe de rost. Spune-mi-l, 
te rog, de două-trei ori, ca să-l pot reţine! 

— Nu, Alunele, nici asta nu se poate! Şi-apoi, acum, 
nu ti-ar folosi la nimic. Mai ai multe de învăţat. Dacă te-ai 
hotărât s-o apuci pe calea medicinii, mergi drept înainte şi 
nu te abate niciodată! într-o zi vei da de „Jurământul” meu 
şi, după ce-l vei rosti cu solemnitatea ce se cuvine, va 
trebui să-l respecţi întocmai de-a lungul vieţii tale de 
medic. Dar, toate astea la vremea lor! 

Maestrul Hipo vorbea întocmai ca profesorul Ilie 
Mirea, sfătuindu-l acelaşi lucru. Alunel rămase pe gânduri, 
cu privirea în depărtări. Nu cumva căuta calea despre 
care-i vorbise maestrul Hipo? Cu mintea lui de copil, poate 


îşi închipuia că-i vorba de un drumeag oarecare. Chiar aşa 
gândea, pentru că numaidecât se-ntoarse spre părintele 
medicinii, vrând să-l întrebe pe unde s-o apuce ca să dea 
de... faimosul „Jurământ”. Dar ia-l pe venerabilul medic de 
unde nu-i! Disparuse de parcă îl inghitise pământul si, 
odată cu el, dispăruse şi căsuţa aceea albă, cu grădină cu 
tot. Acum, în faţă, i se deschidea într-adevăr un drum. 
Vocea blândă a Maestrului Hipo îi stăruia în auz: 

— Dacă te-ai hotărât s-o apuci pe calea medicinii, 
mergi drept înainte şi nu te abate niciodată! Dar, toate la 
vremea lor! 


„HERCULE, FIUL LUI JUPITER”. 
Vocea maestrului Hipo se auzea din ce în ce mai slab. 
La un moment dat nu se mai auzi deloc, acoperită fiind de 
un vacarm de voci omeneşti. Vrând să vadă de unde vine, 
Alunel zări, nu prea departe, un amfiteatru. Iuti pasul intr- 
acolo şi, cât ai zice peşte, se trezi lângă prima treaptă, 
chiar în buza arenei. De-acolo porneau în sus celelalte 
trepte de piatră, pline ochi de spectatori. 
Pe câmpul vast al arenei, tocmai se înfruntau, într-o 


luptă crâncenă, doi gladiatori. Deşi în ultima vreme paşii îl 
purtaseră pe unde nici cu mintea nu gândeşti, fiindu-i 
astfel dat să întâlnească tot soiul de oameni, Alunel al 
nostru nu mai văzuse până atunci - şi atât de aproape - 
gladiatori în carne şi oase. E drept, era în cartea de istorie 
o poză cu gladiatori, dar, fiind mică şi neclară, mare lucru 
nu se distingea. Tot acolo scria că numele le vine de la 
gladium - o sabie romană dreaptă, cu două tăişuri. 
Observă că fiecare din cei doi avea în mână câte o astfel de 
sabie. Luptau pe viaţă şi pe moarte, şi asta numai şi numai 
ca să-i distreze pe oamenii aceia, veniţi din toate părţile ca 
să asiste la un spectacol sângeros. Alunel era atât de 
aproape, că le auzea respiraţia şuierătoare şi, când se 
încrucişau, prindea cu urechea până şi zăngănitul săbiilor 
ce sclipeau în soare. Cei doi protagonişti aveau trupuri 
robuste, atletice, clădite parcă din piatră, şi nu din carne. 
Muschii lungi păreau nişte coarde de oţel în tensiune. Erau 
amândoi atât de bine făcuţi, că, la început, Alunel nici nu 
băgă de seamă că unul dintre ei era destul de în vârstă. 
Abia când văzu pe fruntea acestuia mari broboane de 
sudoare, îşi dădu seama ce eforturi făcea ca să-i ţină piept 
tânărului care-l presa tot timpul şi din toate părţile. Dar 
vârstnicul nu se lăsa, se lupta vitejeşte şi cu pricepere. La 
un moment dat, tânărul, cu o lovitură viguroasă, reuşi să-i 
rănească braţul drept. Şi asta n-a fost decât începutul, 
loviturile succedându-se apoi una după alta - şi toate îşi 
atingeau ţinta. La vederea sângelui, mulţimea se dezlantui, 
cuprinsă de frenezie. Din toate părţile izbucniră strigăte 
violente de îmbărbătare, dar, din cauza interferenţei, 
urechea nu putea prinde cuvintele, totul transformându-se 
într-un vacarm asurzitor. Nu departe de Alunel erau două 
străji, care, cu obrajii stacojii de efort, strigau întruna, 
mai-mai să le plesnească plămânii. Băiatul se furişă tiptil 
lângă ei ca s-audă mai bine ce spun. 


— Loveşte, Salvius, loveşte fără crutare! tipau 
amândoi într-un glas. E porunca lui Hercule, fiul lui 
Jupiter! Trebuie să-l dobori pe Murceneu! Cum sfârşeau, 
acest îndemn era reluat de mulţime şi amplificat. 

„Cum vine asta, să sustii un tânăr viguros împotriva 
unui bătrân?!!!” se minună băiatul. Se redeşteptă în el 
simţul acela de dreptate care, nu de puţine ori, îl făcuse, la 
scoala, să ia întotdeauna apărarea vreunui coleg 
nedreptăţit. Şi, de data asta, nedreptatitul - se vedea cât 
de colo - era Murceneu. După ce că era pus să lupte cu 
unul mult mai tânăr decât el - deci în condiţii fizice inegale 
-, mulţimea aceea dezlantuita găsea cu cale să-l încurajeze 
tot pe acesta, părtinindu-l vizibil. Un sentiment de 
fraternitate cu cel slab îi încălzi inima, făcându-l să treacă 
definitiv, cu toată fiinţa lui, de partea bătrânului gladiator. 
Dar asta nu era de-ajuns. Trebuia să şi facă ceva pentru el. 
Şi cât mai degrabă, până n-apuca Salvius să-l pună la 
pământ. „Cum să fac să-i vin în ajutor? se întrebă, presat 
de timp, Alunel al nostru. Şi-apoi, de vreme ce sunt 
singurul de partea lui, cum, voi izbuti să ţin piept 
întregului amfiteatru? Din câte văd, toţi, dar absolut toţi, 
sunt de partea lui Salvius. A fost de-ajuns ca cei doi 
oameni de strajă să-şi răcnească îndemnul, ca toţi ceilalţi, 
întocmai ca oile, să-i urmeze. Dacă aşa stau lucrurile, 
trebuie să-mi susţin şi eu favoritul, că doar ştiu, de la 
întrecerile sportive la care am asistat, cât de importantă 
este uneori galeria!” 

şi, umflându-şi pieptul, strigă din răsputeri: 

— Nu te lăsaaa, Muuurceeeneuuu! Loveste si 
invinge! Loveste si invinge! Hai, Murceeeneu-uu! Trebuie 
sa invingi! 

Vrand sa vada dincotro veneau aceste vorbe de 
incurajare, Murceneu isi roti privirea peste multimea 
aceea pestrita, pana cand dadu cu ochii de un copil, care, 
in buza arenei, striga cat il tinea gura, infruntand masa 
aceea de sustinatori ai lui Salvius. Si - ce sa vezi? -, ca la 
un semn, un freamăt cuprinse acea mare de oameni, 
fiecare căutând cu privirea pe cel care striga altceva decât 
strigaseră ei până atunci. Imediat, câţiva se şi alăturară lui 
Alunel, începând să-l susţină pe Murceneu, pentru ca apoi, 
din toate colţurile, să izbucnească glasuri din ce în ce mai 
atatate: 

— Nu te lăsaaa, Muurceneuuu! Loveste şi învinge! 
Ba, la un moment dat, cineva din multime relua indemnul 
celor doi strajeri, numai ca, de data asta, favoritul era 
Murceneu: 

— Loveste, Murceneu, loveşte fara crutare! E 
porunca lui Hercule, fiul lui Jupiter! Trebuie să-l dobori pe 
Salvius! 

Plini de recunoştinţă, preţ de-o secundă, ochii 
bătrânului gladiator se oglindiră în ochii băiatului. Acea 
secundă, cât li s-au încrucişat privirile, a fost de-ajuns ca 
să-i infrateasca pe cei doi. 

Chiar în acel moment, lui Alunel al nostru îi fu dat să 
asiste la un miracol. Pe nesimţite, sub lumina speranţei, 
faţa lui Murceneu prinse viaţă, se coloră, devenind de-a 
dreptul tânără. Animat de o forţă interioară, nici că-i păsa 
de rănile ce-i acopereau trupul. Prinse cu nădejde spada şi, 
dintr-un salt, cât ai zice peşte, fu lângă adversarul său, 
Salvius. O clipă acesta rămase descumpănit. Cu ochii cât 
cepele, se uita la Murceneu de parcă nici că-l mai văzuse 


până atunci. Dar clipa e clipă, aşa că, de-ndată ce trecu. 

Salvius îşi reveni şi lupta începu din nou. Săbiile 
păreau nişte fulgere luminoase, care, în încrucişarea lor, îţi 
orbeau privirea. Cei doi se luptau aprig, pe viaţă şi pe 
moarte, într-o inclestare dură. Multimea, în picioare, urla 
ca scoasă din minţi - bineînţeles, de astă dată favoritul 
continua să fie Murceneu. 

După ce luptară aşa un timp, ca şi când fiecare ar fi 
vrut să afle cât mai multe despre forţele celuilalt, 
Murceneu, parând o lovitură a lui Salvius, izbuti totodată 
să-i înfigă acestuia sabia în braţul drept. Se vede că 
lovitura fusese dată cum trebuie şi unde trebuie, că, în 
clipa următoare, Salvius, scăpând arma din mână, se 
prabusi. Fără să mai stea pe gânduri, Murceneu puse un 
picior pe pieptul lui şi, ridicând mâna, aştepta acum ca 
spectatorii să hotărască soarta celui învins. Aşa era 
obiceiul: cel învins putea fi lăsat în viaţă sau ucis pe loc! 

Îngrozit, Alunel închise ochii. Mulțimea dezlantuita 
striga cu nepăsare: 

— Să moară! Vrem moartea lui Salvius! 

La una ca asta băiatul nu se aşteptase, E drept, tot 
timpul voise să câştige Murceneu. De la început se arătase 
de partea lui, ca fiind nedreptăţit când fusese pus să se 
lupte cu unul mult mai tânăr decât el. Credea că la sfârşit, 
ca după orice întrecere sportivă, învinsul şi învingătorul îşi 
vor strânge mâinile. Luându-şi inima în dinţi, într-un târziu 
Alunel deschise ochii. Chiar atunci, Murceneu ridica din 
nou braţul, de data asta cerând lăsarea în viaţă a lui 
Salvius. Pentru acest gest nobil, Alunel îl îndrăgi şi mai 
mult pe bătrânul gladiator. Dar acelei gloate însetate de 
sânge putin îi păsa de noblețea caracterului lui Murceneu 
şi cu atât mai puţin de dorinţa acestuia - un necunoscut 
pierdut în vasta arenă - ca Salvius să nu fie omorât. 

Văzând însă insistența lui Murceneu - care cerea 


acum, pentru a nu ştiu câta oară, cu braţul ridicat, lăsarea 
în viaţă a lui Salvius -, toate capetele, într-o tălăzuire 
intrebatoare, se îndreptară spre un loc anume, aflat mult 
mai sus. Curios, Alunel privi şi el într-acolo. Locul către 
care catau acum toate privirile era pesemne un loc 
privilegiat, de vreme ce acolo trona, în mijlocul altor 
persoane de seamă, un bărbat învăluit într-o somptuoasă 
hlamidă de purpură cusută pe margini cu pietre preţioase. 
Purta în mână un caduceu!, întocmai ca Mercur. Alături, la 
loc de cinste, pe un mic scaun de aur, se afla o piele de leu 
- pielea leului din Nemeea, care, potrivit legendei, fusese 
răpus de viteazul Hercule. De altfel, lângă pielea de leu se 
odihnea şi măciuca faimosului semizeu. 

Lui Alunel nu-i fu greu să-şi dea seama că acel 
personaj era un împărat roman. Dar care era numele 
acelui împărat? Avea să afle în curând. 


1 Sceptrul lui Mercur (Hermes), reprezentat printr-un baston cu două 
aripioare în vîrf, înconjurat de doi şerpi, care în antichitatea greco- 
romană simboliza Dacea si comerţul. 


Până una-alta, mulţimea striga întruna: 
— Hercule, fiu al lui Jupiter, rosteste-ti voinţa ta! 


„Fiul lui Jupiter” se ridică în picioare şi, zvârlind 
hlamida cât colo, rămase într-o tunică. Bătu de trei ori din 
palme şi, ca din pământ, se ivi un sclav ce purta un arc şi o 
tolbă cu săgeți. împăratul luă arcul şi o săgeată, doar una 
singură, după care cobori în fugă treptele amfiteatrului, 
până la ultima. Aici rămase nemişcat preţ de-o clipă - aşa, 
ca scena să fie mai de efect -, apoi încorda arcul şi, tintind, 
slobozi săgeata, care străpunse pe dată inima bietului 
Salvius. 

In tot acest timp, mulţimea aceea de zurbagii 
amutise. Era atâta linişte, că urechea lui Alunel prinse 
până şi vâjâitul sinistru al sagetii în drumul ei spre inima 
sărmanului Salvius. Dar când acest mesager al morţii şi-a 
atins ţinta, din toate piepturile izbucniră urale puternice: 

— Slava tie, Hercule, fiu al lui Jupiter! Slava 
împăratului nostru! 

Intocmai ca acele flori mari şi galbene care poartă 
numele soarelui, toţi cei de faţă se îndreptară către 
„astrul” lor - împăratul. Privirile lor pline de o admiraţie 
servilă păreau să spună: „Fiul lui Jupiter ne-a dovedit, încă 
o dată, ca un tintas ca el nu poţi afla în tot imperiul”. 

„Aşadar nu m-am înşelat - se dumiri de-a binelea 
Alunel al nostru -, arcaşul care abia şi-a lepădat hlamida 
nu-i altcineva decât împăratul acestor oameni! Dar de ce-l 
numesc, oare, «Hercule, fiul lui Jupiter»?! Ce să caute 
Hercule aici si acum?! Si-apoi Hercule, viteazul, ar fi 
săvârşit el aceasta ticalosie?!!! Că doar acest «fiu al lui 
Jupiter» nu l-a doborât pe Salvius într-o luptă dreaptă, ci a 
tras în inima lui - ţintă vie - ca-ntr-un copac!” 

In mijlocul arenei, copleşit de durere, Murceneu 
stătea nemişcat lângă trupul neînsufleţit al lui Salvius, 
până mai adineauri adversarul său. Faţa lui dârză era 
brăzdată acum de lacrimi mari, ca de copil, iar mâinile-i 
mari, puternice, îi atârnau neputincioase, inerte. Numai în 


pumnii strânşi se putea citi truda cu care încerca să-şi 
domolească revolta. Se vedea cât de colo că numai năduful 
îl mai ţine în picioare, că altminteri, cum sângele îi şiroia 
întruna din rănile ce-i acopereau tot corpul, de mult s-ar fi 
prăbuşit alături de Salvius. 

În timpul ăsta, plin de el - fudul nevoie mare, cum se 
zice - „fiul lui Jupiter” îşi rotea privirile peste gloata 
supuşilor, de parca cine ştie ce faptă vitejeasca ar fi 
săvârşit. În cele din urmă, şi le opri asupra lui Murceneu. 
Aceasta a fost picătura ce-a umplut paharul. Insolenta din 
căutătura împăratului l-a făcut pe bătrânul gladiator să 
pălească de mânie şi, întocmai ca un stejar, căzu din 
picioare, parcă retezat de-o mână vrăjmaşă. 


Nemaiţinând seamă de nimic şi de nimeni, nici chiar 
de împărat, ca împins de-un resort, inimosul Alunel tasni 


din locul său şi, cât ai zice peşte, fu în mijlocul arenei. O 
clipă se gândi să-l scoată de-acolo pe Murceneu, să-l ducă 
undeva la umbră, într-un loc ferit, să-ncerce deocamdată 
să-i spele măcar sângele, că aşa, năclăit cum era, nici nu-i 
puteai dibui rănile - era tot o masă însângerată. „Cu orice 
preţ, trebuie să-i salvez viaţa!” îşi spuse cu înflăcărare 
băiatul. Se şi vedea îndeplinind una din cele trei misiuni 
pentru care pornise la drum. Incerca să-l apuce de 
picioare, dar nici vorbă să-l clintească din loc. „Nu mi-aş fi 
închipuit că sunt atât de nevolnic! îşi zise cu ciudă 
grăsunul. Dar, poate că tot rău-i spre bine. Cine ştie dacă, 
apucând să-l târăsc, nu i-as fi înrăutățit starea în care se 
află? Bag de seamă că numai ce l-am mişcat puţin, şi 
sângele a început să curgă mai tare”. 

Simtind o prezenţă omenească alături, Murceneu 
deschise ochii şi, recunoscând în băiatul aplecat asupra-i 
pe susținătorul său de-adineauri, i se adresă cu glas stins, 
dar plin de căldură: 

— Cine eşti, copile, şi de unde vii? Ce zeu ţi-a călăuzit 
paşii spre mine, ca să-mi fii alături în acest moment de 
cumpănă? 

— Eu sunt Alunei şi vin din România. 

— România? N-am auzit de această ţară, dar, dacă tu 
eşti unul dintre fiii ei, nu mi-o pot închipui decât ca pe o 
tara de basm, în care trăiesc oameni paşnici, buni şi drepţi. 

— Viteazule gladiator, n-avem timp de pierdut! iti voi 
povesti alta data despre minunata mea tara - ti-o promit! 
Acum trebuie sa te scot de-aici, si asta cat mai repede! 
Vezi bine ca niciun zeu nu ne ajuta. Sa-ti iasa din cap ca 
vreunul din ei mi-a calauzit pasii pana aici! Daca ma aflu 
langa tine, este pentru ca eu ascult intotdeauna de un 
„zeu” cuibărit în inima mea, care imi porunceste sa nu stau 
pe gânduri când trebuie să ajut pe un om aflat în 
primejdie. Dacă ar trebui să-i găsesc un nume, l-aş numi 


n 


„zeul prieteniei şi al întrajutorării frățeşti”. 


ăm zeii, şi mai bine spune-mi ceva despre tine! 


să lăs 


Ce s-a întâmplat, prietene, de-ai ajuns să-ţi risti viata într-o 
arenă, spre distracţia unei gloate avide de asemenea 
spectacole sângeroase? 

— Povestea mea e simplă, ca a mai tuturor sclavilor 
gladiatori. Află, băiete, că deşi m-am născut la Roma, eu 
sunt de felul meu dac. („Aşadar, acest bătrân gladiator este 
unul dintre strămoşii mei!” se dumiri Alunel, abia acum 
explicându-şi de ce-l îndrăgise de cum îl văzuse.) Dacii - 
neamul din care mă trag eu - îşi duceau traiul lor paşnic 
pe acele meleaguri cuprinse, ca într-un căuş de lumină, 
între munții impaduriti daruitori de bogății, apele 
învolburate ale Danubiului şi cele tălăzuitoare ale Pontului 
Euxin. Părintele meu - care se numea tot Murceneu - acolo 
a văzut lumina zilei. Din păcate eu, într-o viaţă de om, n- 
am apucat să-mi văd vatra strămoşească. Nu ştiu de ce 
simt nevoia să-ţi împărtăşesc tie acest simtamant 
nostalgic, pe care aici, printre străini, îl tăinuiesc cu 
grijă... 

— Poate pentru că m-ai simţit frate cu tine... Află ca 
România - ţara de unde vin eu - se află chiar pe-acele 
meleaguri de vis după care tânjeşti tu. Toate astea le-am 
învăţat la istorie, dar, vezi tu, nu ştiu cum se poate una ca 
asta: eu, Alunel, băiat din România, mă aflu acum aici, la 
Roma, şi stau de vorbă cu un dac!!! Mă bate gândul că tot 
ce mi se-ntâmplă, deşi pare aievea, nu-i decât un vis... Ştii, 
mi s-a mai întâmplat să... Dar, să lăsăm toate astea! Dacă 
puterile nu te-au părăsit cu totul, mai bine continua-ti 
povestirea de unde ţi-am curmat-o eu. Ca să te-ajut să-i 
înnozi firul, îţi amintesc că-mi vorbeai de tatăl tău. 

— Era un bărbat vânjos, un uriaş cu muşchi de oţel şi 
inimă de copil. La 16 ani se lua la trântă cu fiarele codrului 
şi le biruia. Cam la vremea aceea, rege al Daciei era 
neînfricatul Decebal, care le stătea romanilor ca un 
ghimpe-n coastă. Tare mai râvneau romanii bogăţiile ţării 


lui, dar viteazul rege îi veghea cu străşnicie hotarele. Până- 
ntr-o zi, când romanii, trecând din nou fluviul cel mare, s- 
au năpustit asupra acestui popor paşnic. Luptând eroic 
pentru salvarea Sarmizegetusei - inima statului dac -, tatăl 
meu a căzut în mâinile lor. Adus la Roma, din dac liber a 
devenit sclav şi, cum era bine clădit, i-a fost sortit să intre 
în rândul gladiatorilor. Mama mea, Amistena - şi ea adusă 
ca sclavă de pe meleagurile Daciei - a murit când mi-a dat 
viaţă, aşa că tata a fost nevoit să mă crească singur, fiindu- 
mi şi mamă şi tată, deopotrivă. De mic am cunoscut viaţa 
arenei. Nu se născuse gladiator care să-l învingă pe tata, 
faima lui depăşind hotarele imperiului. Dar niciodată nu-şi 
omora adversarul; întotdeauna cerea mulţimii - întocmai 
ca mine adineauri - să-i lase celui învins viaţa. Parcă îl aud 
şi-acum spunându-mi: „Fiule, trebuie sa lupti atât, cât sa 
nu-l laşi pe adversar să te omoare! Să-i faci cât mai puţine 
răni şi să nu-l ucizi niciodată! Vezi tu, el ţi-e adversar cât 
tine lupta, dar, odată sfârşită această luptă, nu-l poţi socoti 
altfel decât fratele tău întru suferinţă, că până acum n-am 
văzut patricieni în rândul gladiatorilor. La aceste vorbe, 
Murceneu, cu ochii scaldati în lacrimi, se-ntoarse spre 
trupul neînsufleţit al lui Salvius - se vede că, întocmai ca 
tatăl său, şi el avea un suflet de copil. O clipă privi către 
locul unde se afla împăratul şi, pe dată, în locul durerii, pe 
faţa lui se aprinse revolta. Ca prin minune, sub impulsul 
acestui sentiment, trăsăturile i se însufleţiră, obrajii 
prinseră culoare, iar vocea îi suna acum mai clar. Rămase 
o clipă tăcut, dar Alunel, scormonitor din fire, nici gând să 
termine cu întrebările: 

— Şi ce s-a întâmplat până la urmă cu tatăl tău, 
viteazule Murceneu? 

— Ei, ca să-i pricepi sfârşitul, trebuia să-l fi cunoscut. 
Tata era nemaipomenit, era unic! spuse cu mândrie 
Murceneu. După ce lupta corp la corp cu unul, doi sau 


chiar trei gladiatori, ieşind totdeauna învingător, urma 
confruntarea cu fiara. La sfârşitul spectacolului, în arenă 
îşi făcea apariţia un urs - o matahală. Tata se lupta pe 
viaţă şi pe moarte cu dihania şi nu se lăsa până ce n-o 
răpunea - de fapt era supranumit „Ursul Dac”. Niciun 
gladiator nu era în stare de-o asemenea performanţă. Nu 
putea fi biruit nici de om, nici de fiară! Dar într-o zi... 

— A fost, cumva, biruit? 

— În luptă dreaptă, niciodată! Deci, cum îţi spuneam, 
în ziua aceea tocmai răpusese ursul cu care se luptase, ca 
de obicei, pe viaţă şi pe moarte, când, deodată, un altul îi 
sări în spate. Tata nu se-aşteptase la una ca asta, dar, deşi 
ostenit, n-avu încotro şi începu să se lupte şi cu acesta. De 
unde să-şi închipuie că nu era singurul? Nu ştiu prin ce 
întâmplare, în clipa aceea, cu intenţie - ca să se distreze - 
sau din nebăgare de seamă, cineva dădu drumul în arenă 
la toţi urşii. Erau ca turbati. Tata căuta, cu dibacie şi curaj, 
să le tina piept. Eforturile lui erau supraomenesti, dar nu-i 
stătea în fire să se dea bătut. La un moment dat, unul 
dintre urşi i-a înfipt coltii in gâtlej. Plin de sânge şi sleit de 
puteri, văzându-şi sfârşitul cu ochii, tata continuă lupta. 
Nu ştiu prin ce miracol, poate printr-un şiretlic numai de el 
ştiut de la strabunii lui - fraţi buni cu desişul codrilor -, 
tata a reuşit să-i domolească, mânându-i cu băgare de 
seamă îndărătul gratiilor. Când acestea s-au închis în urma 
lor, viteazul Murceneu, „Ursul Dac”, s-a prăbuşit, ca 
retezat, într-un lac de sânge, odihnindu-se în sfârşit - dai 
pentru totdeauna! Niciodată biruit în luptă dreaptă, i-a fost 
dat să moară sfâşiat de nişte fiare sălbatice! 

După acea insufletire de scurtă durată, pe Murceneu 
îl cuprinse din nou slăbiciunea. Acum, glasul îi suna din ce 
în ce mai stins. Cu privirea în depărtări, după o scurtă 
pauză, continuă cu nostalgie: 

— Şi cât ar fi dorit să se întoarcă pe meleagurile 


acelea de basm, unde se născuse! Ştii, noi, dacii, socotim 
că bunul cel mai de preţ e pământul strămoşesc. Nicio 
jertfă nu ni s-a părut prea mare când a fost să-l apărăm cu 
străşnicie. Romanii înşişi au fost uimiti de vitejia acestui 
popor. Ei, care spun că „ubi bene, ibi patria”, adică „unde 
e bine, acolo e patria”, n-au putut pricepe niciodată 
dragostea fierbinte a dacilor pentru o anume patrie - 
patria lor. Deşi m-am născut aici, la Roma, tot dac mă simt 
în străfundul sufletului meu. Măcar o dată să fi pus şi eu 
piciorul pe pământul strămoşesc, dar... 

— Te voi ajuta să-ţi vezi visul cu ochii, îl încuraja 
inimosul Alunel. Îţi voi îngriji rănile şi, până nu te-oi vedea 
vindecat, n-am să te părăsesc! 

— Eşti un prieten de nădejde, Alunele! Dar tare mă 
tem că acum nu mă mai poate salva nici marele meu 
prieten, medicul Galenus. 

— Medicul Galenus? De ce-ţi trebuie neapărat un 
medic? Te îndoieşti de priceperea mea? 

— Nu de tine mă îndoiesc, dar eu ştiu ce ştiu şi tare 
mi-e teamă! Tatăl meu a trăit pe vremea unor împărați 
luminati, când cinstea luptei în arena era respectată. Asa 
au fost împărații de până acum din familia Antoninilor şi, 
dacă îţi voi spune cum a fost supranumit fiecare în parte, 
singur îţi vei da seama ce fel erau. De pildă, lui Marcus 
Ulpius Traianus i se spunea „Cel mai Bun”, Publius Aelius 
Hadrianus era supranumit „împăratul Călător”, Antoninus 
Pius - „Lăudabilul împărat”, Marcus Aurelius Antoninus - 
„impăratul Filosof”. Dar, vezi tu, această familie a 
Antoninilor l-a dat şi pe acest Lucius Aelius Aurelius 
Commodus, care domneşte acum, născut mai degrabă 
pentru a făptui ticăloşii care întinează faima înaintaşilor 
săi! 

— Lui i se spune „Hercule, fiul lui Jupiter”? 

— De fapt, el şi-a zis aşa, pretinzând că-i tot atât de 


viteaz ca şi faimosul semizeu. Urăşte pe toţi gladiatorii 
înzestrați, neadmitand că cineva ar putea să-l întreacă în 
vitejie. Pe mine m-a duşmănit întotdeauna, pentru că m-am 
dovedit tot atât de destoinic ca şi tatăl meu, „Ursul Dac”. 
Până acum, nimeni nu m-a învins. Dar, ce-i drept, cu el nu 
m-am luptat pana acum. Poate a aşteptat ca batranetea sa- 
mi şubrezească forţele, socotind că astfel nu voi mai fi 
pentru el un adversar de temut. Vezi tu, Alunele, e atât de 
plin de sine, că a poruncit să fie înlocuit capul statuii celei 
mari a zeului Apolo cu propriul său cap, sculptat cu 
măiestrie în chip de gladiator. Şi asta n-a fost de ajuns. A 
poruncit ca pe soclul statuii să fie săpate următoarele 
cuvinte: „Învingătorul a o mie de gladiatori”. Până azi, a 
învins însă nouă sute nouăzeci şi nouă. Poporul îl aclamă, 
dar din când în când se mai aud voci care spun: „Degeaba 
scrie pe soclul statuii că-i «învingătorul a o mie de 
gladiatori» dacă el n-a învins decât nouă sute nouăzeci şi 
nouă!” Ştii cu cine vrea să-şi încununeze victoriile de până 
acum, atingând astfel cifra de pe soclul statuii? 


— Drept să-ţi spun, nu ştiu. 


— Cu mine! De fapt, nici azi, aşa bătrân cum sunt, n- 
a avut curajul să mă înfrunte în arenă. L-a pus mai întâi pe 
Salvius să se lupte cu mine. Potrivit legii nescrise a 
gladiatorilor, învingătorul trebuie să se lupte apoi cu el. 
Era sigur că nu voi rezista confruntării cu Salvius - mult 
mai tânăr decât mine şi excelent gladiator. Şi n-aş fi 
rezistat dacă nu erai tu, inimosul meu prieten, care ai 
reuşit, ca prin minune, cu glasul tău de copil, să schimbi 
vrerea mulţimii în favoarea mea. Nici nu ştii ce înseamnă 
susţinerea moralului într-o clipă grea! Dacă eram învins de 
Salvius, ar fi poruncit acestuia să mă omoare. Dacă bunul 
Salvius s-ar fi împotrivit - şi sunt sigur de asta -, inima 
mea ar fi devenit pentru el, după cum ai văzut, o ţintă vie. 

— Nemernicul! zise scrâşnind din dinţi Alunel. 

— Acest deznodământ i-ar fi fost pe plac, socotindu-l 
pe Salvius lesne de învins - cea de-a mia victorie! 

— Laşul! 

— Desigur, Commodus s-a gândit şi la situaţia în care 
aş învinge eu - cum s-a şi întâmplat de altfel. Ei bine, un 
bătrân rănit şi sleit de puteri după confruntarea cu unul ca 
Salvius nu-i o pradă uşoară? Deci, oricum, socoteşte că, în 
sfârşit, a sosit momentul celei de-a mia victorii! 

— Vrei să spui că va cobori aici, în arenă, să te 
provoace la luptă?! 

— Iată-l că a şi sosit! Tot mi-a facut un hatâr, lăsându- 
mă să stau de vorbă cu un prieten adevărat. 

Într-adevăr, în aclamatiile mulţimii, înalt şi musculos, 
în tunica sa sclipitoare, „Hercule, fiul lui Juniter” venea 
către ei. _ 

— Indeparteaza-te, prietene! A sosit vremea 
despărțirii. Fiecare trebuie să-şi urmeze drumul său! 

Vorbele astea, spuse pe şoptite şi cu căldură, vădeau 
teama bătrânului gladiator ca nu cumva să i se întâmple 
ceva băiatului. La rândul său, Alunel într-atât îl îndrăgise, 


că acum îl durea inima, întocmai ca la despărţirea de un 
vechi prieten. 

Neavând încotro, se trase în locul acela mai ferit, de 
unde urmărise mai înainte lupta dintre Murceneu şi 
Salvius. Sugrumat de emoție, aştepta sa vadă ce se va 
întâmpla. Şi ce să vezi? Plin de sânge, Murceneu sări 
sprinten în picioare. Aşa îl găsi „Fiul lui Jupiter” - drept ca 
un copac falnic. Împăratul avu o uşoară tresărire. Se 
aştepta să dea ochii cu un muribund, şi când colo... O clipă 
de rumoare, dar imediat mulţimea amuti. Abia acum 
înţelegea Alunel de ce, tot timpul cât stătuseră de vorbă, 
Murceneu rămăsese culcat într-o rână - ca să-şi refacă 
forţele, că doar ştia ce-l aşteaptă. 

Fără să mai piardă vremea, împăratul trase sabia şi 
se năpusti asupra lui Murceneu. Într-o clipă, la rândul său, 
acesta ridică sabia la înălţimea pieptului şi reuşi să evite, 
printr-o contra-lovitură, lovitura adversarului. Şi asta se 
întâmpla o dată şi încă o dată, de mai multe ori. Murceneu, 
cu toate că rănile-i continuau să sângereze, părea în 
formă. Dar Alunel nu se amăgea cu o astfel de aparenţă. 
Slăbit cum era, i se păru aidoma cu omul rănit la 
vânătoarea marelui Porih. Dacă lupta avea să dureze mult, 
Alunel se temea că bătrânul gladiator nu va mai găsi 
puterea să reziste. 

Chiar în acel moment de încordare, auzi un chicotit 
în spatele său. Nici nu se mai osteni să se întoarcă. După 
râs, îl recunoscu de îndată pe Ossian, duşmanul înverşunat 
care-l urmărea pas cu pas. Nici nu-l băgă în seamă, atenţia 
lui fiind concentrată asupra fiecărei mişcări a lui 
Murceneu. Dacă nu-l putea ajuta altfel, măcar cu o privire 
de încurajare. 

Ciudat, cu toate astea, speranţa continua să 
licărească în sufletul băiatului. Ştia că dacii luptă până în 
ultima clipă a vieţii şi mor, demni, cu sabia în mână. Se 


simţea mândru de obârşia sa, iar gândul că-l ajutase la 
nevoie pe acest străbun al său îl umplea de bucurie. Dar 
chiar atunci Murceneu păli, clătinându-se pe picioare. 
Mare mirare ca nu se prabusi, ba chiar izbuti să întâmpine 
cum se cuvine loviturile date întruna de împărat. 

Se vede că împăratul băgase şi el de seamă ce se 
întâmplă cu Murceneu, că numai ce se năpusti ca fulgerul 
asupra lui şi, cu o lovitură dibace, îi înflori o rană adâncă 
drept în braţ. 

Nemaiputându-se stăpâni, Alunel năvăli în arenă şi, 
fără să mai ţină seama de luciul amenintator al săbiilor, se 
strecură între Murceneu şi împărat. 

Suveranul rămase cu ochii cascati de uimire. 

— Cine esti şi ce cauţi aici, tancule? 

— Eu sunt Alunel. Mă aflu aici ca să-l ajut pe viteazul 
Murceneu. De vreme ce vine de pe meleagurile ţării mele, 
România, adică... Dacia, mă simt frate cu el. Legea vitejiei 
te opreşte, oricine ai fi, sa te lupti cu un om rănit. Dacă 
pofteşti, măsoară-te cu mine! 

După ce-l cântări o clipă cu privirea, împăratul 
începu să râdă ca scos din minţi. Toti câţi erau de fata se 
pornira si ei pe râs, tinandu-i hangul. Numai pe chipul lui 
Alunel nu se clintea niciun muşchi. Văzându-l atât de 
serios şi hotărât, Commodus se opri din râs. Chibzuind la 
repezeală, îşi dădu seama că, dacă nu ţine seama de 
vorbele drepte ale băiatului şi va continua lupta cu 
bătrânul gladiator, toţi cei de faţă îşi vor da seama de 
mişelia lui. Se hotări să amâne momentul când avea să 
devină „învingătorul a o mie de gladiatori”. 

Se întoarse către mulţimea înmărmurită de curajul 
băiatului şi, ca si cand ar fi facut un hatar tuturor, rosti cu 
ingamfare: 

— Cum o sa lupt cu tine, abia un copilandru?! Ar 
insemna sa te dobor din prima lovitura. Si-apoi, daca ma 


gândesc la îndrăzneala ta, nu meriti să-ţi acord aceasta 
cinste. Cât despre Murceneu, ai dreptate. Eu nu lupt cu un 
neputincios, care abia se ţine pe picioare. Aştept să se 
înzdrăvenească, şi atunci nimic nu mă va opri să-l dobor în 
luptă dreaptă! 

Fericit că-l salvase pe Murceneu, Alunel nu mai luă 
seama la vorbele umflate ale împăratului. Se înclină uşor, 
cu demnitate, în faţa lui şi-i zise: 

— Imparate, rogu-te fă-mi un hatâr: lasă-l în grija 
mea pe acest om, până la deplina lui însănătoşire! 

— In grija ta?!!! Si împăratul se porni din nou pe râs. 
Apoi, fara sa mai stea pe ganduri, batu din palme si, la 
aparitia strajilor, le porunci: 

— Luaţi-l pe Murceneu si duceti-l la „Marele Nebun”, 
adică la doctorul Galenus! Şi, ca sa nu fie singur - chicoti 
împăratul -, duceţi-l tot acolo si pe-acest băiat! E cel putin 
tot atât de nebun ca şi... 

„Marele Nebun”! 

DOCTORUL GALENUS SAU „MA 


RELE NEBUN”. 
Murceneu stătea drept, ca un copac falnic, în mijlocul 
arenei. Cu ce eforturi, numai el ştia. Rămase aşa până ce 


împăratul, urmat de alaiul său strălucitor, părăsi 
amfiteatrul. Cum, din grijă pentru el, băiatul nu-l slăbea o 
clipă din ochi, nu-i fu greu să observe cum bătrânul 
gladiator, pălind, începu să se clatine, pentru ca în clipa 
următoare să se prăbuşească. Numai voinţa îl tinuse pana 
atunci în picioare - nu voia şi pace să se dea bătut în faţa 
împăratului! 

Imitându-l fără să vrea pe Commodus, Alunel se 
pomeni bătând din palme, poruncind străjilor s-aducă 
degrabă o targa. Nu mică i-a fost mirarea când acestea i- 
au îndeplinit porunca pe loc, dar imediat îşi dădu seama 
că, de fapt, executau porunca împăratului, şi nu a lui. 

Pe când oamenii îl aşezau binişor pe targa, Murceneu 
întoarse capul spre băiat, vrând parcă să se asigure că 
acesta nu-l va părăsi. După ce îl învălui într-o privire caldă, 
închise ochii - semn că voia să se odihnească, să poată 
rezista până ce-l va lua în primire doctorul Galenus. În 
sfârşit, micul şi ciudatul cortegiu se puse în mişcare. E de 
la sine înţeles că Alunel nu numai că nu l-a părăsit pe 
bătrânul gladiator, dar tot drumul nu l-a slăbit o clipă din 
ochi, gata în orice moment să-i sară în ajutor. Cuprins de 
îngrijorare, îi privea mai ales faţa, atât de palidă, că părea 
însăşi masca morţii. Se mai linişti când, după un timp, 
surprinse pe chipul lui o vagă culoare... O, de-am ajunge 
mai repede la doctorul Galenus! îşi zise chinuit de 
nerăbdare băiatul. Dar cine o fi, oare, acest faimos doctor 
Galenus? Să fie într-adevăr nebun, cum spus-a trufaşul 
«Fiu al lui Jupiter»? Oricum, întâlnirea cu un doctor nu 
poate decât să mă bucure. Poate mă va ajuta să-mi 
îndeplinesc misiunea de a salva o viaţă omenească, viaţa 
lui Murceneu, pe care l-am îndrăgit din prima clipă”. 

Cum tocmai treceau printr-un loc plin de farmec, 
Alunel rămase putin în urmă, rotindu-şi privirea de jur- 
împrejur. Că se afla în vestita cetate de pe malurile 


Tibrului, nu se mai îndoia. Dar tot ce ştia el despre Roma, 
de la istorie, pălea în faţa realităţii. De pildă, ştia că-i 
risipită pe şapte coline, că-i întemeiată, potrivit legendei, 
de cei doi fraţi, Romulus şi Remus, dar ca să treacă acum 
prin fata acelor construcţii monumentale celebre nu s- 
aştepta. Într-un fel de piaţă - de fapt Forumul lui Traian -, 
drept în mijlocul ei, se înălța, zveltă, Columna lui Traian - 
căruia Murceneu îi zicea Traianus -, acoperită de jur- 
împrejur cu un basorelief în spirală, infatisand scene din 
războaiele daco-romane. Alunel îşi aminti că văzuse copia 
desfăşurată a acestui basorelief la Muzeul de Istorie, dar 
aici, pe Columnă, ritmul în care se succedau scenele era 
de-a dreptul ametitor. Un sentiment de mândrie puse 
stăpânire pe el. îi venea să strige în gura mare: „Priviţi 
această Columnă! Pe ea sunt zugrăvite faptele de vitejie 
ale străbunilor mei - dacii şi romanii -, aici se află cheia 
virtuţilor noului popor pe care l-au format - poporul 
roman!” Dar se abtinu, de teamă ca străjle să nu spună 
despre el că-i... „Micul Nebun”. 

Virilis, pe lângă Panteon, pe lângă vestitele terme ale lui 
Augustus şi Caracalla, pe lângă arcurile de triumf ale lui 
Titus, Septimius Severus şi Constantin pe lângă 
monumentalul amfiteatru Colosseum, pe lângă multe alte 
temple şi statui, care mai de care mai frumoase, de parcă 
nu erau făcute de mină omenească. 

La un moment dat, abătându-se pe un alt drum, micul 
cortegiu înconjura acum o impunătoare construcţie. Aflată 
nu departe de apele Tibrului, de formă circulară, părea un 
fel de turn masiv şi înalt, adevărată cetate înălțându-se 
spre azur. Ca să ajungă la ea, trebuiră să treacă apele 
fluviului peste un pod grandios, construit din blocuri mari 
de peperin (un fel de bazalt specific Italiei), cu cinci arcade 
egal dimensionate. Alunel,  nemaiputându-şi stăpâni 
curiozitatea, întrebă pe unul dintre oameni cum se numea 
acea construcție ciudată. Aşa află că-i vorba despre 
Mausoleul împăratului Hadrianus - sau, cum Îi spunea 
Murceneu, „împăratul Călător”. De la acelaşi om află şi 
unele amănunte, ca de pildă faptul că Mausoleul adăpostea 
urnele împăratului, soţiei acestuia şi fiului lor adoptiv - 
Aelius Caesar şi că podul peste care tocmai trecuseră 
purta numele acestuia din urmă - Podul lui Aelius. 

În spatele Mausoleului se deschidea o cale largă, 
străjuită de construcţii monumentale şi somptuoase. O 
apucară pe-acolo şi, după ce merseră câteva sute de metri, 
se opriră in fata unei căsuțe, rătăcită nu se ştie cum 
printre vilele acelea de-un lux ostentativ. Era de-ajuns să-i 
priveşti faţada, ca s-o-ndrăgeşti din prima clipă, poate 
tocmai datorită simplităţii ei pline de farmec, care o 
singulariza printre suratele ei trufaşe. Simteai pe data 
dorinţa de a-i trece pragul, fiind sigur că cei ce-o locuiesc 
te vor primi cu braţele deschise. Aici, în această căsuţă 
modestă, locuia Galenus. Pe Alunel nu-l miră câtuşi de 
puţin faptul că un medic atât de vestit locuia, întocmai ca 


Hipocrate, într-o căsuţă, şi nu într-un palat. Peripetiile prin 
care trecuse îl ajutaseră sa-nteleaga că valoarea unui om 
nu se măsoară nici după haina pe care o poartă, nici după 
casa în care locuieşte. 

Ajunşi aici, oamenii puseră binişor targa jos, după 
care unul din ei bătu cu sfială în uşă, în semn de respect 
faţă de cel ce locuia acolo şi care, mai mult ca sigur, la ora 
aceea era adâncit în munca sa. Nu trecu mult „şi uşa se 
deschise, în pragul ei făcându-şi apariţia un bărbat în 
vârstă, cu părul complet alb, dar ai cărui ochi îşi 
păstraseră o căutătură tinerească. Cu greu puteai ascunde 
ceva acelei priviri vii şi scormonitoare, căreia nimic nu-i 
scăpa. De statură mijlocie, gesturile lui erau tot atât de 
simple ca şi îmbrăcămintea pe care o purta. După ce-i 
cercetă cu privirea pe fiecare în parte, fără să scoată o 
vorbă ochii îi căzură pe omul ce zăcea pe targa. 

— Dar ăsta-i chiar viteazul Murceneu! Duceti-l 
degraba inauntru! Eu o voi lua inainte, ca sa va arat unde 
să-l puneţi. Mai repede, mai repede, în situaţia in care se 
află el, orice clipă e prețioasă şi trebuie folosită din plin! 

Mergând sprinten înaintea lor, Galenus - pentru că el 
era bărbatul cu păr alb - îi conduse într-o încăpere mică şi 
curată, în care stăruia un miros ciudat, ca de farmacie. 
Drept în mijloc se afla un pat simplu, acoperit cu un 
aşternut de un alb strălucitor. 

La un semn al medicului, cei doi oameni care-l purtau 
pe Murceneu, apropiind targa de pat, printr-o mişcare 
dibace de translație, îl depuseră drept în mijlocul 
aşternutului imaculat. Odată treaba terminată, după ce-l 
salutară pe Galenus cu respectul cuvenit, cei doi oameni 
ieşiră din încăpere si, străbătând în grabă curtea 
interioară, ajunseră în stradă, pierzându-se în mulţime. 
Nici nu băgaseră de seamă că Alunel rămăsese cu 
Murceneu. 


În vremea asta, Galenus începu să-şi spele mâinile 
într-un vas, întocmai ca un chirurg din zilele noastre, 
pregătindu-se să-i acorde lui Murceneu primele îngrijiri. 
Era atât de preocupat, că la început nu-l observă pe băiat, 
dar când dădu cu ochii de el, surprins de prezenţa lui, i se 
adresă aproape răstit: - Dar tu cine mai eşti şi ce vrei de la 
mine tocmai acum, când n-am timp de nimeni? 

Fără să-şi piardă cumpătul, cu respectul cuvenit, 
Alunel tocmai se pregătea să-i răspundă, când numai ce-l 
auzi pe Murceneu, cu glasu-i stins, făcând prezentarea: 

— Pe băiatul care m-a însoţit pana aici îl cheamă 
Alunel şi vine dintr-o ţară numită România. Mi-a sărit în 
ajutor la nevoie, aşa că-l socotesc un bun prieten. E un 
băiat şi jumătate, mi-a dovedit-o! 

Întorcându-se spre Alunel, de data asta Galenus îl 
învălui într-o privire caldă, plină de simpatie. 

— Bravo, băiete! Socotesc cu-atât mai demnă de 
laudă fapta ta, cu cât cel căruia i-ai sărit în ajutor e un om 
obidit, un sclav. 

Spunându-i aceste vorbe, îl mângâie uşor, părinteşte, 
pe creştet, după care i se adresă din nou bătrânului 
gladiator: 


— Dacă spui tu, Murceneu, aşa trebuie să fie! Din 
câte ştiu, cunoşti la oameni, dar n-aş zice ca-ti cunoşti tot 
atât de bine propriile interese. Uite, vezi tu, dacă mă 
ascultai la timp, acum n-ai fi ajuns aici. Ştii bine că, 
folosindu-mă de autoritatea mea asupra lui Commodus, 
puteam oricând să-ţi obţin statutul de libert. Am prevăzut 
că într-o bună zi, bătrân şi ostenit de amarul unei vieţi 
chinuite, te vei prabusi. 

— Nu, bunule Galenus, nu m-am prăbuşit nici de data 
asta! Ca unul ce mă trag dintr-un neam de oameni mândri, 
am rămas în picioare până după plecarea împăratului, abia 
pe urmă... Şi eu aş fi dorit să devin libert, pentru ca apoi 
să pornesc spre pământul strămoşesc, dar... Ziua asta 
trebuia s-o trec... 

Nu se putea altfel... Am să-ţi povestesc totul de-a fir- 
a-păr... 

— Nu-mi mai povesti nimic acum! Lasă asta pe mai 
târziu! Nu mai vorbi deloc, şi-aşa te-ai ostenit destul şi-ai 
pierdut mult sânge! închide ochii şi stai liniştit! 
Deocamdată o să încerc să-ţi stăvilesc hemoragia. 

— Prea iscusite Galenus, dă-mi voie să-ţi povestesc 
eu toate prin câte a trecut Murceneu astăzi, ca unul ce-am 
fost de faţă acolo, în amfiteatru! 

Auzind glasul subtiratic al băiatului, Galenus tresari 
surprins, de parcă uitase cu totul de prezenţa lui şi-acum îl 
descoperea din nou. Că Alunel îi devenise simpatic i se 
citea lesne în ochi. îi plăceau mai ales firea deschisă, fără 
ascunzişuri, vorbirea limpede şi directă a băiatului, care 
arătau cu prisosinta ce fel de om va deveni cu trecerea 
anilor. 

Galenus, unul dintre cei mai de seamă medici ai 
antichităţii, avea un caracter nobil şi o mândrie ieşită din 
comun. Îşi cunoştea propria valoare şi era mândru de tot 
ce înfăptuise până la vârsta aceea, afirmând adesea că, 


uneori, la unii oameni, modestia e haina fatarnica a unui 
orgoliu nemăsurat. Dar vestitul Galenus avea şi o neostoită 
sete de cunoaştere şi tare-i părea rău că vremea se 
grăbeşte şi el mai are atâtea de aflat. Acum, de pildă, în 
timp ce avea să îngrijească rănile lui Murceneu, din 
povestirea acestui copilandru va căuta să afle câte ceva 
despre firea omenească în devenire. Aşadar. Îi făcu semn 
lui Alunel să-nceapă. Băiatul nu băgă de seamă, fiind 
preocupat de fiecare gest al lui Galenus, care tocmai 
rânduia tot felul de tampoane, pansamente, sticlute si 
instrumente, care de care mai ciudate. „Cum vine asta - 
gandi inimosul nostru erou -, eu sa stau degeaba si sa 
spun poveşti, în timp ce Galenus nu mai pridideşte, 
luptându-se cu fiecare clipă ca să-i salveze viaţa lui 
Murceneu?!” Aşa că nu scoase o vorbă. 

— Parcă voiai să-mi istoriseşti ce i s-a întâmplat lui 
Murceneu... 

— Da, dar mai înainte vreau să te rog ceva, iscusite 
Galenus. 

— Spune! Dacă-mi stă în putinţă, sunt gata să-ţi 
îndeplinesc rugămintea. Ştii cum se spune: „prietenul 
prietenului meu e şi prietenul meu”. 

Încurajat de aceste vorbe, Alunel îşi spuse vrerea: 

— Bunule Galenus, doresc să te ajut, după puterile 
mele, în munca ta de lecuire a lui Murceneu. 

— Sa mă ajuti?!!! Dar ce pregătire ai tu? N-aş crede 
că, la vârsta ta, ai ajuns să pătrunzi măcar o parte din 
tainele medicinii.1 

Fâstâcit, Alunel începu sa se bâlbâie, înşirând vorbe 
ce păreau fără noimă. 

— Eu... eu, învăţate, am umblat mult... Am adus 
servicii însemnate medicinii... Ştii, maestrul Hipo mi-a 
promis...  Şi-apoi faimosul papirus Ebers... L-am 
recuperat... I-am înfruntat pe sacerdoti, ba - ce spun eu? - 


chiar i-am învins... Menhorep mă aştepta... 

— Destul, băiete! Nu pricep o iotă din bâiguiala ta. 
Învaţă-te să-ţi ordonezi gândirea, să te exprimi clar, mai 
ales dacă - aşa cum spui - te afli în slujba medicinii! Vezi 
tu, priceperea asta a lecuirii beteşugurilor omeneşti este o 
ştiinţă - deloc uşor de pătruns -, dar în acelaşi timp este şi 
o artă, un har. Cine înţelege acest lucru e cu-adevărat 
medic. Eu l-am înţeles, şi toată viaţa am căutat să ţin 
celor aflaţi în suferinţă. Aşa se face că aici, la Roma, sunt 
considerat cel mai bun medic, cel mai priceput în 
vindecarea bolnavilor. Ca să mă cunoşti mai bine, îţi voi 
povesti viata mea - uluitoare aventură a căutărilor 
continue, a muncii fără odihnă. După cum vei vedea, n-am 
trăit pe roze. Am cunoscut şi vremuri de restrişte, şi pizma 
unor oameni. 


povestirea odată cu primele gesturi chirurgicale. Alunel, 
cu ochii pe mâinile-i dibace şi cu urechile ciulite la vorbele 
lui, nici nu mai sufla. Galenus îşi istorisea viaţa detaşat, de 
parcă nu era propria lui viaţă, ci a altuia. De fapt, toată 
atenţia lui era concentrată asupra lui Murceneu. Aplecat 
uşor peste trupul acestuia, îi spăla cu grijă fiecare rană şi 
nu mai prididea să stăvilească sângele. Schimba tampon 
după tampon si, cu blandete, curăța minuţios fundul 
fiecărei plăgi. În timpul ăsta, într-un ritm egal, derula 
„filmul” vieţii sale: 


— M-am născut acum 60 de ani în Pergam, cândva 
renumit centru al culturii elenistice. Medicina a fost 
pentru mine o dragoste timpurie, aşa că la nici 20 de ani 
am plecat în lume, însetat de a cunoaşte cât mai multe din 
tainele ei. 

(„Dacă mă gândesc - îşi zise plin de sine Alunel -, eu 
am pornit-o mai devreme pe calea medicinii, la numai 11 
ani”:) 

Am calatorit astfel - continua Galenus - prin 
majoritatea centrelor medicale ale lumii civilizate. De 
zăbovit, am zăbovit mai mult în Alexandria, marele oraş 
întemeiat de Alexandru Macedon, cunoscut prin celebrul 
său Far - una din cele şapte minuni ale lumii noastre -, 
prin faimoasa lui Universitate şi prin nu mai puţin celebra 
sa Bibliotecă, unde îmi petreceam ceasuri întregi cufundat 
în studiu. Aici, la Alexandria, am studiat la Şcoala 
vestitului anatomist Marinos, care se află în Muzeion. Sub 
conducerea lui, făceam cercetări de interes medico- 
biologic, recurgand si la disectii. Trebuie sa stii, baiete, ca 
anatomia a fost pasiunea mea cea mare. Anatomist 
celebru, acest Marinos era, deopotriva, si un excelent 


dascăl, pricepându-se ca nimeni altul să te facă sa-ntelegi 
structura organismului uman şi raporturile dintre diferitele 
organe ce-l constituie. Şi-apoi Marinos s-a dovedit şi un 
practician tenace. Parcă-l aud spunând: «Am verificat toate 
descoperirile legate de corpul omenesc cu propriile mele 
mâini». Să ştii, Alunele, înainte de toate, anatomia se 
întemeiază pe studiul practic, pe disectie. 

La 28 de ani m-am întors la Pergam, unde am fost 
numit medic al gladiatorilor. 

(Orgolios, Alunel simţea nevoia în permanenţă să 
compare viaţa lui Galenus cu propria lui viaţă, aşa că şi de 
data asta îşi spuse: „Când voi împlini eu 28 de ani, s-ar 
putea să-l întrec pe Galenus în iscusinţă”.) 

Ca medic al gladiatorilor, aveam de lucru, nu glumă. 
Mi-am făcut mâna, cum se spune. Am vindecat răni adânci, 
periculoase, după cum nu le-am neglijat nici pe cele 
superficiale, de multe ori perfide în evoluţia lor. Pe mulţi i- 
am salvat de la moarte, dar trebuie să recunosc că, uneori, 
n-am izbutit. In acest caz, pe cadavrele nefericitilor pe 
care nu i-am putut scăpa de la moarte am facut disectii, 
adică le-am deschis trupul printr-o tăietură meşteşugită, 
separând şi cercetând apoi fiecare organ în parte, atent 
fiind la legătura dintre diferitele componente ale 
organismului. Numai prin cunoaşterea directă şi 
amănunţită a lor poţi pricepe cum funcţionează această 
complicată alcătuire care e corpul omenesc. Am făcut 
disectii dintr-o nepotolită sete de cunoaştere, cu toate ca 
cercetarea pe dinăuntru a unui corp omenesc nu e 
permisă, fiind socotită un sacrilegiu. 

(„Multe ciudatenii mai sunt pe lumea asta! se minuna 
Alunel. Când te gândeşti, egiptenii deschideau trupurile 
celor morţi tocmai ca să-i mulţumească pe zei, pe când aici 
asta ar stârni mânia lor! 

Neapărat trebuie să asist si eu la o disectie. Abia 


acum îmi dau seama că, de fapt, n-am habar nici de cele 
mai elementare cunoştinţe de anatomie. Aşa stând 
lucrurile, cum să mă încumet eu să operez pe cineva?”) 

La 32 de ani am plecat la Roma ca anatomist - îşi 
continuă Galenus povestirea. In timp ce mâinile lui 
aducătoare de sănătate îndeplineau, rapid şi cu siguranţă, 
gesturile chirurgicale perfecţionate întruna de-a lungul 
unei vieţi. Cinci ani incheiati am practicat medicina la 
Roma. În acea vreme am ţinut şi prelegeri de anatomie în 
faţa unor oameni care m-au urmărit cu interes, dornici să 
afle cât mai multe despre structura organismului uman. Cu 
toate că aveam cunoştinţe temeinice în acest domeniu, n- 
am încetat o clipă să-l aprofundez printr-un studiu zilnic, 
chinuit fiind de mereu alte întrebări - corpul omenesc e 
plin de surprize. La un moment dat am observat că fiecare 
organism are un fel de „personalitate” a lui, cu toate că 
organele şi aparatele ce-l alcătuiesc, ca şi funcţiile 
acestora sunt în general aceleaşi la toţi oamenii. De pildă, 
printre altele, am băgat de seamă că în condiţii vitrege de 
viaţă un organism poate rezista, pe când altul se 
îmbolnăveşte. Ei, multe ar fi de spus pe marginea 
observaţiilor mele de-o viaţă, dar mă tem că la vârsta ta nu 
vei pricepe mare lucru! 

Aici, la Roma, pentru că eram cel mai bun dintre cei 
buni, mulţi au început să mă pizmuiască, socotindu-mă un 
rival de temut. Şi azi asa, mâine aşa, tesand o plasă de 
intrigi şi calomnii în jurul meu, în cele din urmă s-au unit 
şi, cum unii dintre ei erau persoane influente m-au silit să 
părăsesc Roma. Tocmai izbucnise o epidemie de ciumă. 
Niciunul dintre rivalii mei nu s-a gândit o clipă că-i mai 
bine să rămân la Roma. Sunt sigur că, acţionând rapid şi 
cu pricepere, aş fi reuşit să stăvilesc această groaznică 
epidemie. Se vede că invidia le-a întunecat cugetul: 
prezenţa ciumei la Roma li s-a părut mai lesne de îndurat 


decât prezenţa mea! 

Întrebându-mă încotro s-o apuc, am luat drumul 
Pergamului, ca omul care, la nevoie, tot la vatra lui trage. 
Dar n-am putut să-mi văd liniştit de studii pe meleagurile 
natale, că împăratul din acea vreme - Marcus Aurelius 
Antoninus - mi-a poruncit să mă alătur armatei, ca medic, 
într-o campanie împotriva unor triburi germanice. M-am 
grăbit să-i dau ascultare, şi gândul că voi veni în ajutorul 
atâtor răniţi mi-a dat aripi, făcându-mă să zbor spre 
câmpul de luptă. Am străbătut Tracia şi Macedonia, unde 
se făceau pregătirile în vederea confruntării. Dar ciuma a 
izbucnit şi aici, aşa că pregătirile de luptă au fost 
întrerupte. De data asta, având mână liberă din partea 
împăratului, am acţionat rapid, astfel încât am reuşit să 
curm destul de repede epidemia, stăvilind întinderea ei. 

Împăratul Marcus Aurelius era un om înţelept, care 
se conducea numai după rațiune, tinandu-si in frâu 
pornirile. Cum una din preocupările lui era filosofia, a fost 
supranumit „împăratul Filosof”. Pretuia foarte mult pe 
invatatii timpului sau si-i acoperea de onoruri. Pe mine, de 
pilda, dupa ce-am stavilit epidemia de ciuma, salvand de la 
moarte sute de fiinte, m-a intrebat ce doresc drept rasplata 
pentru fapta mea. Mi-aduc aminte ca a fost foarte placut 
impresionat cand, in loc de aur, pietre scumpe si alte 
lucruri de pret, l-am rugat sa incuviinteze intoarcerea mea 
la Roma, unde sa-mi duc mai departe o viata tihnita, 
inchinata numai si numai medicinii. 

Si asa am ajuns din nou la Roma. Cum ma pasionau 
anatomia si chirurgia, am inceput din nou sa acord ingrijiri 
gladiatorilor. Uneori coboram chiar in arena, ca să pot 
interveni cat mai degrabă in cazul unor grav răniţi. Asa l- 
am cunoscut, într-o bună zi, pe acest luptător neasemuit, 
mânuitor neîntrecut al gladiumului, bărbat curajos şi de 
caracter. Dibuindu-i firea nobilă, am început să-l indragesc 


şi, cu timpul, mi-a devenit prieten. 

La aceste vorbe, Alunel observă o tresărire pe faţa lui 
Murceneu, semn ca, deşi nu luase parte la discuţia lor, 
fusese tot timpul conştient, auzind vorbă cu vorbă tot ce 
povestise Galenus. 

Doctorul tocmai cerceta cu luare-aminte o rană mai 
adâncă a lui Murceneu, când Alunel, vrând s-arate că nu-i 
chiar străin de lumea medicinii, îi puse o întrebare fără 
nicio legătură cu cele discutate până atunci: 

— Ilustre doctor Galenus, îl cunoşti cumva pe 
maestrul Hipocrate? 

— Dacă-l cunosc? Nimeni nu-l cunoaşte mai bine. De 
fapt, suntem buni prieteni, deşi multe din concepţiile 
noastre ne deosebesc. Cu unele am fost de acord de la bun 
început, cu altele însă nu. După ce le-am studiat pe toate 
părţile, mi-am dat seama de erorile pe care le conţin şi am 
preferat să merg pe propriul meu drum. Dar ce-ţi veni să 
mă întrebi de Hipocrate? 

— Mai adineauri m-am despărţit de el şi sunt încă 
sub impresia vorbelor sale. Chiar acum vin de la el, din 
Kos. 

La aceste vorbe, Galenus se opri din treaba sa şi, 
îndreptându-se spre Alunel, plin de îngrijorare, îi puse o 
mână pe frunte. 

— Văd că nu eşti cuprins de fierbinteala, pari complet 
sănătos! Şi totuşi... vorba asta... Tare mă tem că minţi de- 
ngheata apele. Hipocrate e mort de-aproape şase sute de 
ani şi tu îmi spui că abia te-ai despărţit de el. E o minciună 
prea gogonată! 

— Nu sunt câtuşi de puţin mincinos! Dacă e adevărat 
ce-mi spui, că au trecut şase sute de ani de la moartea lui 
Hipocrate, nu ştiu ce sa mai cred. Şi totuşi... Dar chiar tu, 
cunoscător al corpului omenesc, ai afirmat adineauri că ti- 
e bun prieten. Or, tare mă îndoiesc că cineva încă în viaţă 


ar putea fi prieten cu un dispărut. 

— Cu mine e altceva. Ştii... eu reer medic... om de 
stiinta. Noi, oamenii de stiinta, suntem uniti prin idealurile 
care ne anima, idealuri puse in slujba vietii si progresului 
stiintei. Maestrul Hipocrate mi-e prieten intru stiinta! 

Alunel îşi aminti că la fel îi vorbise şi Hipocrate 
despre prietenia lui cu Heraclit din Efes. Rămânând pe 
gânduri, îşi spuse: „Deci există şi prietenii care nu ţin 
seama de hotarele timpului. Cât de greu pricep, câteodată, 
unele lucruri! S-ar putea să aibă dreptate cei care mă 
numesc - «baietas», socotindu-mă necopt la minte”. Lua 
hotărârea să nu mai povestească nimănui peripetiile sale, 
să nu mai scoată o vorbă despre acei oameni deosebiți cu 
care-i fusese dat să se întâlnească. Care cum îi auzea 
poveştile lui îl şi credea mincinos. Dar de lămurit, tot 
trebuia să se lămurească într-o privinţă, aşa că, la un 
moment dat, îl întrebă pe Galenus: 

— Încep să pricep sensul acestei prietenii întru 
ştiinţă care te leagă de Hipocrate, dar, dacă aşa stau 
lucrurile, cum se face, doctore, că multe din concepţiile 


sale le socoteşti greşite?! 

— Dragă Alunele, a-i trece cu vederea prietenului 
greşelile pe care le face nu înseamnă prietenie. Cu-atat 
mai mult unui prieten întru ştiinţă, ale cărui concepţii 
greşite pot deveni, la un moment dat, o frână în calea 
progresului ştiinţei însăşi. Vezi tu, Alunele, Hipocrate n-a 
putut înţelege, la vremea lui, anumite lucruri, dându-le o 
interpretare greşită. Dacă n-aş fi arătat unde a greşit şi de 
ce a greşit el - prin aceasta urmărind îndreptarea acelei 
greşeli -, m-aş fi socotit un trădător al prieteniei ce ne 
leagă peste secole. De fapt, asta înseamnă să aduci un 
serviciu ştiinţei - în cazul nostru, medicinii. Aşa socotesc 
eu să-mi manifest prietenia faţă de Hipocrate şi respectul 
faţă de opera lui. Multe din teoriile lui au fost pentru mine 
puncte de plecare în cercetările mele. Uite, de pildă, eu 
sunt adeptul teoriei umorale a doctorului Hipocrate, care 
susţine ca funcţiile organismului sunt reglate prin 
intermediul umorilor, socotind că sănătatea şi boala sunt 
rezultate ale echilibrului sau dezechilibrului celor patru 
umori - sângele, bila, limfa, flegma. 

— Da, îmi aduc aminte că maestrul Hipo mi-a vorbit 
şi mie despre umori şi rolul lor... Parcă-l văd înaintea 
ochilor, explicându-mi totul pe-ndelete... Cum văd, pe 
negândite, încep sa-nvat medicină... 

Galenus nu luă în seamă această întrerupere, 
continuându-şi ideea: 

— Numai că eu trăiesc în altă epocă şi propriile mele 
cercetări mi-au îngăduit să depăşesc concluziile lui 
Hipocrate, să-mi aduc contribuţia, cu totul originală, la 
aprofundarea patologiei umorale. 

— Doctore Galenus, rogu-te, împărtăşeşte-mi şi mie 
câteva din problemele care te-au frământat şi pe care le-ai 
expus in vasta-ti operă scrisă. 

— Află că-mi place să vorbesc despre preocupările 


mele, despre scrierile de valoare pe care le las celor ce vor 
veni dupa mine. Invidiosii mă consideră lipsit de modestie, 
dar când spun că-s de valoare, ştiu ce spun! Nu mă laud, ci 
le cântăresc conţinutul de parcă n-ar fi ale mele. De fapt, 
după ce le-am scris, parcă s-au rupt de mine, întocmai ca 
nişte copii care, crescând, pornesc în lume să-şi afle rostul. 
Şi cărţile, ca şi oamenii: fiecare cu rostul ei! De pildă, 
scrierea „Despre locurile afectate” este un indrumar 
pentru cei ce vor să afle cum se instalează boala în 
diferitele organe ale corpului omenesc, în „Despre metoda 
terapeutică” arăt care este tratamentul specific fiecărei 
boli în parte - de altfel, sunt şi autorul unor tratate de 
farmacologie, în care am descris aproape cinci sute de 
substanţe cu acţiune terapeutică. 

Am şi un tratat de fiziologie normală şi patologică, 
intitulat „Despre facultăţile naturale”, în care fac şi o 
amplă analiza a diverselor malformații. De fapt, 
descoperirile mele în domeniul anatomiei, bazate pe 
aprofundate experimente pe animale, sunt de o importanţă 
covârşitoare. Concepţia mea în legătură cu alcătuirea 
corpului omenesc, cu starea de boală şi de sănătate fiind 
solid argumentată, sunt sigur că va dăinui multă vreme. 
Nu există domeniu în medicină de care să nu mă fi ocupat: 
am studiat structura şi funcţiile sistemului nervos central, 
ale nervilor periferici şi organelor de simţ, m-au preocupat 
funcţiile muschilor, ritmul şi frecvenţa contractiilor inimii, 
digestia, mecanismul respirației, patologia pulmonară, 
activitatea normală şi patologică a rinichilor, mecanismul 
apariţiei icterului, procesele inflamatorii, stabilind totodată 
un tratament al supurati ei, reținerea apei de către 
ţesuturi, cu alte cuvinte edemele, chiar şi forma lor 
generalizată, am făcut şi o clasificare a febrelor... etc. etc. 
etc. etc, stabilind legături între tulburările de la nivelul 
diferitelor organe şi apariţia bolilor. Uite ce-i, băiete, în 


timp ce eu, aplecat asupra studiilor mele practice şi 
experimentale, trudesc din zori până seara - uneori şi 
noaptea -, alţii n-au altceva mai bun de făcut decât să-mi 
scoată vorbe - toate izvorâte din pizmă. Astfel mi s-a dus 
vestea că-s trufaş, că nu suport contrazicerile, de la oricine 
ar veni ele. Greşit! Eu unul iubesc sincer schimbul de 
păreri, din care fiecare poate învăţa câte ceva, dar resping 
violent părerile pseudoinvatatilor, care aduc în sprijinul 
celor susţinute de ei argumente şubrede, fanteziste. N 

Alunel îl asculta cu gura căscată. Cei patru etc. li 
dădură de-nteles că Galenus avea cunoştinţe temeinice si 
în alte domenii ale medicinii. Privindu-l cu admiraţie, 
băiatul se-ntreba întruna, de parcă ar fi fost vorba de o 
întrecere sportivă: „Oare Galenus o fi mai mare decât 
Hipocrate?” Zadarnic se chinuia să afle un răspuns. 

Multe din vorbele lui Galenus îi erau străine, 
niciodată auzite de el, puţine fiind cele care-i mai 
ajunseseră când va la ureche. Îşi dădea seama că, de fapt, 
nu ştie mai nimic şi că, dacă vrea s-o apuce pe calea 
medicinii, trebuie să se străduiască, nu glumă, s-o ia cu 
învăţătura de la litera A - până la Z fiind cale lungă. Ba, 
observându-l pe Galenus cu câtă pricepere şi siguranţă 
lucra, se socoti de-a dreptul un nevolnic. 

Cum nedumeririle lui Alunel erau de tot felul, după 
un timp îşi luă inima în dinţi şi-i spuse lui Galenus: 

— Multe gânduri nu-mi dau pace în clipa asta, dar, 
sunt sigur, la vremea potrivită se vor limpezi. Oricum, nu-i 
timp de aşa ceva acum, când soarta lui Murceneu e în joc. 
Sunt sigur că a încăput pe mâinile cele mai bune. Un lucru 
nu pricep în ruptul capului. 

— Ce anume, Alunele? 

— Adineauri, învăţate, l-ai mustrat pe Murceneu că 
nu te-a ascultat, spunându-i că, dacă ar fi făcut-o, acum era 
scăpat din lanţurile sclaviei. 


— Da, este adevărat! 

— Eşti atât de sigur că împăratul ti-ar fi îndeplinit 
rugămintea de a-i conferi lui Murceneu statutul de libert? 

— De asta sunt convins! Nimic nu-mi refuză. 

— Asta ar însemna că te socoteşte prieten, dar atunci 
cum se face că te numeşte, de faţă cu toţi, în batjocură, 
„Marele Nebun”?!!! Când a poruncit străjerilor să-l ia şi să- 
l] aducă încoace pe Murceneu, li s-a adresat astfel: „Luaţi-l 
pe Murceneu şi duceţi-l la «Marele Nebun», adică la 
doctorul Galenus!” 

Zâmbind subţire, aproape amuzat, ilustrul medic 
zise: 

— Mai întâi de toate, băiete, să ştii de la mine că 
împărații nu pot avea prieteni! Şi-apoi, vorbele lui nu mă 
miră câtuşi de puţin. Îl cuncosc atât de bine... din fragedă 
pruncie. Înțeleptul împărat Marcus Aurelius Antoninus, 
care mi-a îngăduit să mă reîntorc la Roma, pentru a-mi 
dovedi consideratia ce-mi poartă, m-a numit medicul 
personal al fiului său, Commodus, aşa că am avut timp 
berechet şi prilejuri destule ca să-mi dau seama că are o 
minte bolnavă. 

— Cu alte cuvinte, el e... aşa cum spune că esti tu, 
adică... 

Neluând în seamă această întrerupere, Galenus 
continuă: 

— Pretinde că-i urmaşul glorioşilor Antonini, dar n-a 
moştenit nimic din virtuțile acestora. De mic am băgat de 
seamă că poartă în el morbul nebuniei  şi-al 
extravagantelor de tot felul. Cum am căutat să-l 
disciplinez, să-i dezvolt acele virtuţi necesare unui viitor 
împărat, e de la sine înţeles că a început să mă 
duşmănească, neştiind cum să scape de mine. Prilejul i s-a 
ivit la moartea tatălui său, când, urcându-se pe tron, m-a 
alungat de la palat, împreună cu alţi cărturari. S-a 


înconjurat numai de tâlhari, bufoni şi saltimbanci. Când se 
plictiseşte de vorba mieroasă a acestora, caută compania 
gladiatorilor. Pe aceşti bieti oameni îi forţează, pentru 
propria-i distracţie, să se lupte cu el, fiecare victorie 
completându-i palmaresul de pe soclul celebrei statui, 
despre care probabil ai auzit. 

— Am auzit, cum să nu, chiar Murceneu mi-a povestit 
despre această faptă izvorâtă dintr-o minte bolnavă. 

La aceste vorbe, Murceneu deschise ochii şi, cu o 
voce stinsă, incuviinta: 

— Da, da, i-am spus câte ceva, dar n-am avut vreme 
să.. 

— Ei, dar câte n-ar fi de spus despre el! De pildă, 
când pleacă la plimbare, porunceşte ca în jurul său să se 
împrăştie o lumină orbitoare, pentru ca poporul să creadă 
că el o emană, socotindu-l zeu. În vanitatea sa fără 
margini, a numit senatul commodianus, după propriul său 
nume, soldaţilor le zice commodiani, cât despre lunile 
anului, ce să mai vorbim... Le-a schimbat vechile denumiri 
cu numele sau diferitele sale supranume. După toate 
aceste trăsnăi, strigă cât îl ţine gura: „Sunt urmaşul lui 
Marcus Ulpius Traianus!” Halal urmaş al acelui mare şi 
vrednic împărat roman! Cu toate că-şi dispreţuieşte 
supuşii, pe mine, deşi nu mă poate suferi, nu îndrăzneşte 
să mă înfrunte. De fapt, e fericit că a scăpat de mine, că nu 
mă mai vede în preajma lui, că nu mai aude vorbele mele 
pline de mustrare. Dar dacă i-aş cere ceva, el, care a 
renunţat la adevăratul său nume, zicându-şi „Hercule, fiul 
lui Jupiter”, n-ar fi în stare să nu ţină seama de rugămintea 
mea. Sunt sigur că mi-ar îndeplini-o! 


= : 3 
Sa stii, baiete, nu-mi pasa catusi de putin ca ma 
numeşte, de fata cu toţi, „Marele Nebun”. De fapt, visurile 
unui om de ştiinţă, ca şi căutările lui pe căi neumblate 
încă, rareori sunt pricepute de contemporani, îndeobşte 
fiind socotite produsele unei minţi ce a luat-o razna. 

UN „PRIETEN” DE DEMULT 

Iscoditorul Alunei tare ar fi vrut să-l mai descoasă pe 
Galenus, dându-şi seama că nu-i va fi dat să se întâlnească 
de multe ori în viaţă cu un astfel de om, de la care să aibă 
atâtea de învăţat, dar fu nevoit să tacă. Băgă de seamă că 
nu de întrebările lui îi ardea acum doctorului. Cu faţa 
înnegurată de îngrijorare, Galenus, aplecat asupra lui 
Murceneu, cerceta în acel moment rana adânc crestată în 
braţul drept de ultima lovitură dată de Commodus. Uitând 
cu totul de prezenţa băiatului, bolborosi ceva ca pentru 
sine. 

— Mi-ai spus ceva, doctore? Ai cumva nevoie de 
ajutorul meu? întrebă copilăreşte Alunel al nostru. 

Părând că vine dintr-o altă lume, a suferinţei şi 
durerii, Galenus se întoarse către băiat, zicându-i cu 
tristeţe: 


— Privind rana asta urâtă a lui Murceneu, mi-a venit 
în minte un dicton: „Omnia vulnerant, ultima necat!”, adică 
„Toate rănesc, ultima omoară!” 

— Într-adevăr, învăţate, aceasta-i ultima rană. Cum 
de ţi-ai dat seama?! 

— După înverşunarea cu care a fost făcută. Sabia lui 
Commodus a ajuns până în straturile profunde. 
Hemoragia, vezi bine, n-am putut s-o stavilesc, asa ca e 
nevoie de o intervenţie chirurgicală. Unde mai pui că, de 
obicei, lama sabiei împăratului e otrăvită. Şi chiar dacă de 
data asta n-a fost, există pericolul unei infecţii generale. 
Trebuie să tratez atent această rană, să dau de rădăcina 
răului şi s-o smulg, dar mai întâi de toate, ca să pot lucra, 
trebuie să stăvilesc hemoragia. Voi face în aşa fel, încât 
ultima rană sa nu fie cea care omoară. [i-o promit! 

Alunel tăcea şi asculta. Ce-ar fi putut face altceva? 
Că doar nu era să-i ceară maestrului Galenus să-l lase pe 
Murceneu pe mâna sa, că, vezi doamne, el avea de 
îndeplinit, printre altele, faimoasa misiune de a salva viaţa 
unui om, operându-l el însuşi. Îşi dădea seama din nou că, 
de-şi punea in joc propria „experienţă”, numai bine il 
trimitea pe bietul Murceneu pe lumea cealaltă. 

„Dar, dacă mă gândesc bine - îşi zise ambițiosul 
grăsun -, simplul fapt că-l asist la operaţie pe marele 
Galenus, ajutându-l de-mi va cere sprijinul, înseamnă că 
particip şi eu la salvarea vieţii acestui om. Şi-apoi, acolo 
jos, în arenă, mai mult ca sigur, de n-aş fi intervenit eu, 
Commodus l-ar fi ucis. Cu alte cuvinte, de-atunci mi-am 
început misiunea de salvator al unei vieţi omeneşti! Cred 
că nici Ossian, duşmanul meu înverşunat, n-ar fi în stare să 
tăgăduiască acest adevăr. După ce se va înzdrăveni, am să- 
l iau pe Murceneu cu mine şi am să-l duc pe meleagurile 
mult visate. Vom merge împreună şi la profesorul 
Mateianu, căruia îi voi prezenta mărturia vie a îndeplinirii 


uneia din cele trei misiuni, spunându-i cu mândrie: «lată 
omul pe care l-am salvat de la moarte, împreună cu ilustrul 
medic Galenus!»”. 

Se apropie de Galenus, cautand sa vada cat mai bine, 
fără să-l stinghereasca, rana adâncă din braţul drept. 

— Iscusite Galenus, lasă-mă te rog să-ţi stau alături 
în această grea încercare! Din câte ştiu, orice chirurg are 
nevoie de ajutoare, chirurgia fiind o treabă de echipă. 

— Ascultă, Alunele, pentru mine această intervenţie 
chirurgicală nu-i o grea încercare, cum spui tu, ci de-a 
dreptul o bagatelă. Dacă cineva e greu încercat, apoi acela 
e Murceneu, care, pe lângă că nu mai e tânăr, e istovit 
după lupta din arenă şi sleit prin pierderea masivă de 
sânge. Dacă tii mortis să m-ajuti, voi găsi eu o treabă si 
pentru tine. Deocamdată, stai aici lângă Murceneu şi ţine 
apăsat acest bandaj deasupra rănii! Eu merg să mai aduc 
ceva care îmi trebuie neapărat pentru această intervenţie. 

Fericit că-i poate fi de folos vestitului doctor, Alunel 
se execută cu insufletire. Simţindu-l aproape, Murceneu 
deschise ochii, privindu-l cu căldură: 

— Mulţumesc, prietene! Te ostenesti prea mult 
pentru mine. 

— E de datoria oricarui om s-ajute pe un semen al 
sau aflat in primejdie. Si-apoi afla ca eu ma pregatesc de 
pe-acum ca intr-o buna zi sa devin un medic priceput, 
intocmai ca maestrul Galenus. Pana una-alta, stai nemiscat 
si cauta sa-ti cruti fortele! Doctorul Galenus impreuna cu 
mine te vom opera. Cand te vei inzdraveni, ne vom 
intoarce amandoi in Dacia, adica in... 

— In Dacia?! Dar tu esti dac?! Nu mi-ai spus-o pana 
acum. Si-apoi, dupa cum esti imbracat, nu s-ar zice. 

— Nu ti-am spus-o, pentru ca n-am avut ragaz. Eu m- 
am nascut pe meleagurile dupa care tanjesti tu. Numai ca 
acum acest pamant se numeste Romania. Fa-te bine, 


Murceneu, şi o vom porni amândoi spre vatra noastră 
stramoseasca! 

Fata batranului gladiator se lumina, imaginandu-si in 
cele mai feerice culori pământul strămoşilor săi. Ostenit de 
toate întâmplările de peste zi, liniştea ce-i picura acum în 
suflet îi destinse fiecare muşchi. Nu mai simţea parcă nicio 
durere, doar o împăcare dulce a visului cu realitatea. În 
cele din urmă se scufundă într-un somn adânc. 

Galenus reveni degrabă. Privind chipul destins al lui 
Murceneu, care respira uşor şi regulat, întocmai ca un 
copil, doctorului îi mai veni inima la loc. 

— Alunele, în astfel de cazuri somnul e un aliat de 
nădejde. Să profităm de acest moment şi să trecem la 
treabă! Află că s-a ivit prilejul să-mi dai o mână de ajutor. 
Uite despre ce e vorba: înainte de a începe intervenţia 
propriu-zisă, trebuie să ung braţul lui Murceneu cu o 
substanţă care îl face să amorteasca, astfel încât bietul om 
să nu mai simtă nimic în timpul operaţiei. Ştiam că mai am 
puţină într-o sticluta, dar se vede că s-a isprăvit de vreme 
ce n-am găsit-o, aşa că te rog pe tine să dai o fugă în 
cartierul spiterilor să-mi cumperi substanţa de care am 
nevoie. Zicând acestea, puse în palma băiatului o monedă 
strălucitoare. 

— Pe unde s-o iau ca să ajung în cartierul spiterilor şi 
care este denumirea acelei substanţe? 

— Cartierul spiţerilor e pe colina din fata. Mergi în 
direcţia indicată de mine şi, daca nu nimeresti, mai 
intreaba si tu trecatorii. Oricine te va lamuri. Cat despre 
substanta cu pricina, aceasta nu are niciun nume, dar e de 
ajuns sa-i spui oricarui spiter ca te-am trimis eu si la ce 
vreau s-o folosesc, şi va pricepe imediat despre ce e vorba. 
Să nu uiţi să spui că esti trimisul medicului Galenus - orice 
uşă ţi se va deschide! 

Bucuros că i s-a ivit prilejul să mai facă ceva pentru 


salvarea lui Murceneu şi mândru că vestitul Galenus îi 
acorda atâta încredere, socotindu-l trimisul său, Alunel se 
înclină plin de respect în faţa doctorului, după care o 
porni, tot într-o fuga, spre cartierul spiterilor. 

După câţiva paşi, Alunel se trezi din nou în faţa 
masivului Mausoleu al lui Hadrianus. După ce-l înconjură, 
tinu calea dreaptă, cum îl povatuise Galenus. Trecu Podul 
lui Aelius de peste Tibru şi, când tocmai se pregătea să 
urce colina din fata, urechea îi fu izbita de un chicotit pe 
care parcă îl mai auzise cândva. Se întoarse şi zări o 
matahală, un om atât de burduhos, că ţi se făcea milă de 
bietele-i picioare care trebuiau să poarte încoace şi încolo 
atâta greutate. Fata-i, ca o lună plină, era brăzdată de 
zbârcituri, iar părul lui era complet alb. De văzut, băiatul 
era sigur că nu-l mai văzuse vreodată până atunci pe acest 
grăsan, aşa că tare se miră cum de-i pare cunoscut 
chicotitul său. Cum era în toane bune, pe dată înjghebă o 
poezioară, pe care şi-o spuse în gând: 

„Câţi oameni is pe pământ. 

Tot atâtea firi mai Sunt. 

Însă cât de multe firi si tot pe-atâtea simtiri. 

De le numeri pas cu pas. 

Unii seamănă la glas”. 

Şi-o spuse de mai multe ori, căutând s-alunge gândul 
că l-ar mai fi întâlnit vreodată pe burtosul ce chicotea 
întruna în urechea lui. „Decât sa mă întreb unde şi cand l- 
am mai văzut, îşi zise Alunel al nostru, mai bine l-aş 
întreba cum s-ajung mai repede în cartierul spiterilor. 
Poate ştie el un drum mai scurt”. Zis şi făcut. 

Precipitat în vorbă, grăbit cum era, Alunel i se adresă 
necunoscutului: 

— Fii bun, omule, şi spune-mi dacă ştii pe unde s-o 
apuc ca să ajung mai repede în cartierul spiterilor? 

Catusi de putin grăbit, burduhănosul întârzia să-i dea 
un răspuns, ba, indiscret, îi puse şi el o întrebare băiatului: 

— Şi de ce vrei s-ajungi atât de repede în cartierul 
spiterilor? 

— Am nevoie acum, si nu mai tarziu, de ajutorul, unui 
spiter, oricare ar fi el... 


— Asaaa! Si de ce atâta grabă? 

— Pentru că un om grav rănit trebuie operat de 
urgenţă. Imi trebuie acea substanţă care amorteste 
carnea, făcându-l pe pacient să nu mai simtă durerea, să 
suporte mai uşor operaţia, fără să se zbată, astfel încât 
chirurgul să poată lucra în linişte. 

— Şi cine e, mă rog, acest chirurg? 

— Chirurgul este vestitul Galenus, cât despre mine, 
află că sunt şi eu destul de cunoscut. Mă numesc Alunel, şi 
iscusitul medic mi-a făcut cinstea de a mă numi asistentul 
său! 

— Formidabil! Şi de ce n-ai spus de la început? 

— N-am crezut că te interesează... Si-apoi nu de 
prezentări îmi arde mie acum, când, de fapt, nu ştiu cum 
să obţin mai repede sticluta şi să mă întorc în goana mare. 
Mai bine arată-mi degrabă pe unde s-o apuc. Prietenul 
meu Murceneu este în primejdie şi fiecare clipă e prețioasă 
pentru salvarea lui. 

— Nu-i nevoie, am să te însoțesc chiar eu. Trimisul 
vestitului Galenus - ba, mai mult, asistentul celui mai mare 
dintre medici - trebuie servit de cel mai mare dintre 
spiţeri. 

— Cine este acela? 

— Chiar eu. Mă numesc Livius Petronius Agrippa 
Muncasa. 

— Bucuros de cunoştinţă! Numai o întâmplare 
fericită mi te-a scos în cale. 

— Sa nu mai pierdem vremea cu fleacuri! zise 
grăsanul. Cu o sprinteneală pe care nu i-ai fi bănuit-o, 
începu să urce colina, trăgându-l pe băiat după el. Cum 
eroul nostru era la rându-i destul de dolofan, abia se ţinea 
de insotitorul său. Dar nu merseră prea mult, că si 
ajunsera in punctul cel mai inalt al colinei, unde, pe o 
stâncă, se afla o casă. Privită de-acolo de sus, apa Tibrului 


scânteia de-ti lua ochii. 

— Fii binevenit în casa mea, Alunele! zise 
burduhănosul şi, cu un gest larg, îl pofti să intre. Cum 
trecu pragul, băiatul se pomeni într-o odaie scundă, în care 
plutea un miros sufocant de medicamente. Ca omul care 
intră prima oară într-o încăpere, rămase în picioare 
stingherit. Imediat gazda îl pofti să ia loc, rugându-l să 
aştepte câteva minute până ce prepară substanţa. Vă 
inchipuiti „bucuria” lui Alunel când a aflat că abia acum 
urma să fie preparată. 

În schimb, proaspătul cunoscut al eroului nostru nu 
părea deloc grăbit. Abia mişcându-se - deşi adineauri 
urcase colina cu paşi sprinteni -, părăsi odaia, închizând 
uşa în urma lui cu un gest leneş. 

Rămas singur, lui Alunel fiecare clipă îi părea oră. Se 
hotări să înceapă să numere în gând - citise el undeva că 
în felul ăsta reuşeşti să te calmezi şi, în plus, ţi se pare că 
timpul trece mai repede: „Unu, doi, trei... zece... 
cincizeci... optzeci... o sută. Degeaba! mai bine să-mi aduc 
aminte cum îl cheamă pe stăpânul casei. Dacă îmi 
amintesc toate numele lui, stau bine cu memoria. Aşadar, 
mă aflu în casa lui Livius Petronius Agrippa... Şi mai cum? 
Sunt sigur că avea un al patrulea nume, dar nu mi-l 
amintesc şi pace! Oricum, tot încercând să mi-l aduc 
aminte, timpul a trecut parcă mai repede”. _ 

După vreo zece minute, spiterul îşi făcu apariţia. Intr- 
una din mâini, Alunel zari sclipind sticluta cu faimoasa 
substanţă. 

— Dă-mi-o degrabă! Şi aşa am zăbovit prea mult, 
Livius Petronius Agrippa... 

— Muncasa! 

— Chiar aşa! îşi dădu una peste frunte Alunel al 
nostru. 

— Mai întâi plata, Alunele! 


— Fireşte ca-ti plătesc, zise băiatul, întinzându-i 
spiterului moneda primită de la Galenus. 

Spiţerul o luă, o cântări o clipă in mâna liberă, 
părând nemulţumit. 

— E drept, e aur curat, dar atât nu-i de-ajuns! 

— Îmi pare rău, dar alţi bani n-am la mine... Acum te 
rog să-mi dai sticluta şi-ţi promit ca, în curând, iti aduc si 
restul datorat. 

— Uite ce e, Alunele, eu nu sunt un spiter de rand - 
sunt cel mai mare spiter al Romei! Când am spus că „atât 
nu-i de-ajuns”, m-am gândit la o altfel de valoare decât cea 
a monedelor - la valoarea cauzelor drepte. Aşa sunt eu: 
trebuie să ştiu de ce fac un lucru şi cui foloseşte acel lucru. 
Uite, eu iti dau sticluta, multumindu-ma si cu această 
moneda, dar mai zabovesc cu daruirea, pentru ca vreau sa 
stiu cui serveste ceea ce am preparat eu, adica... 

— Ti-am spus de la început, iscusite  spiter. 
Murceneu, vestitul gladiator, urmeaza sa fie operat de 
doctorul Galenus, care are neaparata nevoie de substanta 
pe care mi-ai preparat-o adineauri. Deci, stradania pe care 
ai depus-o serveste unei cauze nobile. 

— Stiu, stimabile, dar de fapt aceasta e mai mult 
cauza doctorului Galenus. Eu pe-a ta vreau s-o stiu, ca unul 
ce-i esti „asistent”! Cum se face ca ai ajuns la Galenus si 
de ce tii atât să-l salvezi pe Murceneu? Cu alte cuvinte, 
care e propria ta cauza? 


Nedumerit, Alunei rămase o clipă pe gânduri: „Cum o 
fi izbutit să-mi citească în suflet acest Livius Petronius 


Agrippa... că doar abia m-a cunoscut?! De unde o fi aflat că 
am şi eu o cauză sau mai bine zis trei cauze pentru care 
lupt, altele decât ale doctorului Galenus?! Cu alte cuvinte, 
nu-mi dă sticluta, dacă nu-i divulg secretul meu. Doamne, 
în ce încurcătură am intrat!” 

— Deci, reluă întrebarea spiterul, care e cauza ta? 

— Ţi-am spus doar: cauza doctorului Galenus în ce-l 
priveşte pe Murceneu e şi cauza mea! 

— Cât timp nu-mi spui adevărul, marfa rămâne la 
mine, aici, şi-ţi înapoiez moneda! 

— Foarte bine! Dă-mi moneda şi mă voi duce la alt 
spiter. Şi-aşa m-ai făcut să pierd destul timp, de parcă eu 
de-asta mă aflu aici, ca să stau la taclale cu tine! 

— Niciun spiter nu-ţi va vinde substanţa dupa care 
te-a trimis Galenus când va afla că eu te-am refuzat. 

— Atunci? 

— Nu-ţi rămâne decât să-ţi deschizi sufletul. Alunel 
se înnegura la chip, frământându-se cum să facă să scape 
din această încurcătură în care singur intrase. Abia acum 
îşi dădea seama că acest om nu era nici pe departe aşa 
cum îl crezuse el la început. Gândul că Murceneu ar putea 
muri din cauza lui îl făcea să se cutremure. Se gândi, se 
răzgândi şi, în cele din urmă, birui hotărârea de a-şi 
îndeplini măcar una din cele trei misiuni: salvarea vieţii 
unui om. 

— Prea bine, stimabile Livius Petronius Agrippa... 

— Muncasa. 

— Mereu uit acest Muncasa. Afla ca am trei misiuni 
importante de indeplinit: sa operez un om, salvandu-i 
astfel viata, sa intru în posesia ,Juramantului lui 
Hipocrate” şi... 

— Şi? îl iscodi cu nerăbdare Livius Petronius Agrippa 
Muncasa. 

— Şi să păstrez secretul acestor misiuni. La auzul 


acestor ultime cuvinte, spiterul se porni pe râs. Era un râs 
plin de răutate, care îl nelinişti pe băiat. 

— Ha! Ha! Ha! Află, Alunele, ca de data asta ai 
sfeclit-o! Chiar în acest moment ai divulgat secretul 
misiunilor tale. 

Alunel se cutremură. Parcă cineva îi turnase o 
găleată cu apă rece în cap. Sub masca omului cumsecade, 
spiterul ascundea o fire rea si perfidă. Sufocat de furie, 
băiatul îi strigă cu asprime: 

— Măcar eu am făcut-o ca să salvez viaţa unui om! 
Dar tu, om în toată firea, în numele cărei „cauze nobile” 
cauţi prin orice mijloc să-mi zădărniceşti gestul plin de 
omenie. De fapt, cine eşti cu-adevărat, mizerabile? 

— Cine sunt? lată! Zicând acestea, grăsanul îşi 
smulse o mască de pe faţă. 

Stupoare! Alunel rămase cu gura căscată: drept în 
faţa lui, rânjind batjocoritor, nu se afla altul decât perfidul 
baron Munchhausen, cel care, cândva, împreună cu 
Gargantua şi Pantagruel, voise să-l atârne in streang! îşi 
reveni imediat şi, înciudat, se tot întreba cum de nu-l 
recunoscuse de la început. E drept că n-ar fi fost uşor să-i 
ghicească chipul sub acea mască fără cusur. Dar dacă i-ar 
fi studiat mai cu luare-aminte gabaritul depăşit, mersul 
ciudat de sprinten, indiscretia cu care punea tot soiul de 
întrebări şi, mai ales, chicotitul acela perfid, era imposibil 
ca ceva din toate astea să nu-l fi pus pe gânduri. Furios pe 
baron, dar mai ales pe sine însuşi, Alunel porni ofensiva: 

— Mizerabile, nu ţi-e de-ajuns ca sub propriul nume 
ai comis atâtea ticăloşii? Te-ai gândit că dacă îţi pui o 
mască pe faţă şi-ţi iei alt nume, oamenii au să-ţi piardă 
urma? Ţi-a mers cu mine, care, oricum, nu-s chiar un... om 
în toată firea, dar... 

— E mai uşor să te superi pe altul, decât pe tine 
însuţi. Ha! Ha! Ha! Vrei să înveţi medicina şi, când colo, 


eşti credul ca un tanc! Cum ti-ar plăcea un doctor dus de 
nas de oricine? Si-apoi, daca erai mai perspicace - cum i-ar 
sta bine unui viitor medic -, m-ai fi dibuit inainte de a-mi 
scoate masca, dupa nume. Dacă ai fi ştiut că în germană la 
casă se zice Haus, cel de-al patrulea nume al meu, pe care 
tot îl uitai, putea să-ţi spună ceva. lată cât e de simplu: 
Muncasa = Munchhausen! 

— Perfidule, crezi ca la germana imi este mintea cand 
un prieten al meu se afla in primejdie? Destul, nu-ti mai 
merge sa ma imbrobodesti cu balivernele tale! 

— Mi-a si mers! chicoti baronul. 

— Ba nu, nu ti-a mers! replica Alunel ca un copil ce 
era. Cine o sa te creada pe tine, cel mai mare mincinos din 
lume, cand vei povesti in dreapta si-n stanga ca ti-am 
divulgat secretul misiunilor mele? 


— Pe mine poate că nu, dar am un martor, care cu 


siguranţă va fi crezut! 

Alunei se îngrijoră, ştiindu-l pe baron în stare de 
orice, dar bravă în continuare: 

— Ce martor? Că doar n-am văzut pe nimeni cât am 
stat noi doi de vorbă. Asta înseamnă că vrei să-ţi tocmesti 
un martor mincinos, ca şi tine, deşi ştii bine, că asta se 
pedepseşte prin lege. 

Baronul începu să râdă în hohote şi, pe loc, numai ce 
începu să declame, ca la teatru, o poezioară făcută la 
repezeală - una din acele poezii ocazionale, potrivite unui 
anumit moment, dar altminteri fără valoare: 

„Legea-i lege şi e dură, Dac-o sorbi peste măsură. 
Dar eu ştiu să mă strecor şi cu ea să mă măsor. 

Vorbe dulci, meşteşugite, Fraze neasemuite. 

Mintea mea întruna ţese şi învingătoare iese! 
Născocesc minciuna-n păr şi ea pare adevăr. 

Adevărul mă-ncunună Fiind searbădă minciună 

Și minciuna prea uşor Ma va scoate-nvingător!” 

Lui Alunei îi venea să turbeze. Simţul dreptăţii şi 
dragostea de adevăr - bineînţeles, nu acel adevăr 
trambitat de baron în poezia sa neobrazata - îi înaripară 
imaginaţia, aşa că-i răspunse baronului imediat, şi tot în 
versuri: 

„Adevărul e al meu. 

Nu va fi nicicând al tău! 

El sfărâmă munţi şi trece. 

Doboară ca tine zece. 

Voi lupta astfel mereu. 

Oricât imi va fi de greu. 

Adevărul eu slujesc si cu el te biruiesc!” 

Dar, cum era de aşteptat, baronul minciunilor nu era 
să se lase cu una cu două biruit de adevăr, aşa că, 
privindu-l de sus pe Alunel, îi zise: 

— Slabă inspiraţie poetică! Dar, ca să-ţi dovedesc 


generozitatea mea, te iert pentru vadita-ti lipsă de talent. 
În schimb, martorul meu, mincinosnemincinos, va depune 
mărturie împotriva ta, dezvăluind totul, mai ales în faţa 
lui... Mateianu. Ei, să te vedem atunci pe unde scoţi 
cămaşa ajutat de... adevărul tău „adevărat”! 

— Dar cine e acest faimos martor al tău? întrebă 
intrigat, cuprins de presimtiri sumbre, Alunel al nostru. 

— Eu! se auzi din spate o voce binecunoscută 
băiatului. 

Nu se mai osteni să se-ntoarcă. Se mira doar cum de 
apăruse acolo, ca din pământ, Ossian. Halal cuplu: Ossian 
şi „tartorul minciunilor”! 

— Deci tu eşti martorul mincinos! Cum ar putea să te 
considere cineva altfel, de vreme ce te afli în slujba celui 
mai mare mincinos din lume - Munchhausen? 

—  Mincinosnemincinos, voi depune mărturie 
împotriva ta, scumpe Alunel! 

— Unde? începu să se îngrijoreze băiatul. 

— Acolo unde trebuie: în faţa profesorului Mateianu! 
Ţi-am spus de la început că voi face ce voi face şi tot îţi voi 
pune bete-n roate sau, mai bine zis, piedici multe, cât mai 
multe, în calea pe care te incapatanezi s-o urmezi. De fapt, 
dacă tot eşti pentru adevăr, suporta-l: „Eşti tu de medicină, 
ca toporul de trecut apa”. 

— S-ar putea ca alţii să fie de altă părere, dragul meu 
„protector”. 

Chiar atunci interveni şi baronul: 

— Asta n-ar fi nimic, dar eu am să te chem în 
judecată în faţa unui tribunal adevărat! 

— Şi ce vină îmi găseşti? 

— Ai să vezi la timpul potrivit! 

— Şi unde va avea loc judecata? 

— Şi asta ai să vezi! 

Incoltit, Alunel îşi dădu seama că n-o va scoate la 


capăt, singura cale de a scăpa de cei doi infami părându-i- 
se fuga. „Dar cum să fug? se mustră în sinea lui. Cum 
adică, pentru asta am venit până aici, ca să-i văd pe-aceşti 
doi ticăloşi? Cum vine asta: eu s-o iau la sănătoasa încotro 
voi vedea cu ochii, în timp ce bietul Murceneu, chinuit de 
dureri, m-aşteaptă cu substanţa fara de care nu poate fi 
operat?! Mă mir că mi-a trecut prin minte aşa ceva! Si- 
apoi, spusele lui Ossian şi Munchhausen n-au niciun temei. 
Nu cred să existe vreo lege pe lumea asta care să te 
condamne că ai vrut să salvezi viaţa unui om. Chiar 
profesorul Mateianu va înţelege condiţiile care m-au silit 
să divulg secretul misiunilor încredințate”. 

Gândind astfel, Alunel al nostru prinse curaj şi, 
întorcându-se spre baron, îl sfredeli cu privirea şi-l tăie cu 
vorba: 

— Despre judecata asta o să mai vorbim noi! Doar 
atât pot să vă spun: cine vor fi „acuzaţii”. De ce vă uitaţi 
aşa la mine? Am spus „acuzaţii”, şi nu ,acuzatul”! N-ati 
ghicit?! Tu, baroan împreună cu Ossian, tovarăşul tău de 
minciuni şi de ticăloşii! Deocamdată, hai să lichidăm 
socotelile! 

— Să lichidăm! încuviinţă senin baronul. 

— Deci să facem o socoteală cinstită: ţi-am plătit 
pretioasa substanţă şi in bani, şi prin dezvăluirea cauzei 
mele. Din moment ce am plătit-o, e a mea! Dă-mi-o 
imediat, ca să pot pleca mai repede! 

— Ei, da, aici ai dreptate! După cum ai observat, eu 
nu-s un zgârcit ca Galenus al tău, aşa că nu numai ca-ti 
dau sticluta cu faimoasa substanţă, dar iti inapoiez si 
moneda. N-am ce face cu ea. 

Când dădu să ia sticluţa din mâna baronului, Alunel 
citi în ochii lui o batjocură dispretuitoare. 

— Nu cumva ai turnat în sticluţa asta altă substanţă, 
decât cea care îmi trebuie mie? 


— Ce întrebare?! Mă cunoşti de ieri, de azi? Nu 
cumva ţi-a trecut prin minte că eu, baronul Münchhausen, 
am ajuns spiter? Si se puse pe un râs, de-i tremura osanza 
pe el. 

— Dar ce e de fapt în sticluta? întrebă cu deznădejde 
Alunel. 

— Aqua destillata, cu alte cuvinte... apă chioară, 
baietas! 

— Aisa mi-o platesti, mizerabile! 

— Mai usor cu apelativele astea! Iar de platit, am sa- 
ti plătesc cu o palma zdravănă, dreptul unui copil 
obraznic! 

Spumegând de furie, instinctiv, Alunel se feri din 
calea lui. Trebuia să plece cât mai repede de-acolo, să 
caute un spiţer adevărat şi, cu substanţa pe care i-o va da 
acesta, s-o ţină tot într-un suflet până la casa doctorului 
Galenus. „De n-ar fi prea târziu”, se îngrijoră băiatul. 

Uşurel, începu să se retragă strategic spre uşă. 
Ghicindu-i intenţia, baronul îl şfichiui cu vorba: 

— Ar trebui să fii iepure ca s-ajungi la uşă înaintea 
noastră. 

Fără să mai stea pe gânduri, Alunel îşi imagină că-i 
iepure si - tusti! - dintr-un salt fu la usa. Când, ce să vezi? 
Baronul si Ossian erau deja postați în fata ei, de-i luai 
drept sentinele! 

„S-au dovedit a fi ogari, îşi zise băiatul. Cum de-au 
ajuns înaintea mea?! Să zicem că Ossian, suplu şi tânăr, ar 
fi putut, dar burduhanosul Munchhausen?!!! Văd că n-o 
scot la capăt cu ei. Nu-mi rămâne decât să-i iau cu 
binişorul”. 

— Oameni buni, nu câştigaţi nimic dacă mă ţineţi 
aici. Lăsaţi-mă să plec şi, pentru judecata de care tot 
vorbiti, vă stau la dispoziţie oricând! Cei doi nici gând sa 
se clintească din faţa uşii. 


— Dragă Alunele, din partea mea poţi să pleci când 
vrei, eu nu te ţin închis aici. Numai că... numai că pe 
această uşă nu vei ieşi decât trecând peste cadavrul meu! 

— Şi peste al meu! întări Ossian vorbele baronului. 

— Dacă printr-un miracol vei izbuti să fugi de-aici, te 
voi găsi şi-n gaură de şarpe! Trebuie să-mi dai socoteală 
pentru obrazniciile tale! 

Disperat, Alunel isi roti privirea prin incapere, cand, 
deodata, ochii ii cazura pe o alta usa. Se mira ca n-o 
observase pana atunci. Fara sa mai stea pe ganduri, deveni 
,lepure-fulger” şi, cât ai zice peste, ajunse in dreptul ei. 
Văzându-i pe cei doi ca nu schiteaza niciun gest să-l 
oprească, se gândi cu teamă că uşa ar putea fi încuiată. 
Apăsă totuşi pe clanta. Uşa se deschise şi, bucuros, băiatul 
ieşi din odaie. 

În acea clipă simţi însă că se prăbuşeşte în gol. Acum 
pricepu de ce Ossian si Munchhausen nici nu se clintiseră 
din dreptul celeilalte uşi, dar era prea târziu. Inchise ochii, 
aşteptând cu barbatie clipa cand se va zdrobi de vreo 
stâncă sau se va prăbuşi în apele Tibrului. Auzea desluşit 
în urma lui râsetele triumfătoare ale celor doi. Ba, la un 
moment dat, desluşi chiar ameninţarea baronului. 


— Te voi găsi şi-n gaură de şarpe! 
VESTITUL LEONARDO DIN FLORENŢA 


Cu ochii închişi, Alunei continua acea cădere liberă, 
atât de lină, că la un moment dat i se păru că pluteşte. Isi 
dădea seama că n-avea cum să evite deznodământul fatal - 
era la cheremul gravitaţiei. 

Se ştie că, uneori, numai situaţiile disperate scot la 
iveală curajul unui om. Aşa se face că Alunel al nostru, 
aflat şi el într-o situaţie fără ieşire, îşi zise că n-are rost să- 
şi mai ţină ochii strâns închişi, că dacă tot o să moară, 
măcar să privească moartea în fata cu barbatie. Ce-i fu dat 
să vadă? La numai câţiva metri sub el, scânteia de-ti lua 
ochii apa Tibrului. Orbit, era cât pe-aci să-i închidă din 
nou. Cuprins de panică, Alunel îşi zise: „Ce mă fac? Dacă 
aş fi învăţat la timp să înot, acum eram salvat, dar aşa mă 
voi duce la fund întocmai ca toporul. Până aici mi-a fost!” 
Abia de-şi termină această reflecţie, când 


— Pleosc! - se trezi în valurile Tibrului. Apa îi năvăli 
în ochi, în nas, în urechi, ba, încercându-l sufocarea şi 
deschizând gura, îi alunecă fără oprelişti pe gât. 

Deodată simţi un fel de gheară în dreptul taliei. După 
câtă apă inghitise, un altul în locul lui, mai putin robust, n- 
ar mai fi rezistat. Un altul, dar nu eroul nostru! Şi-apoi - 
cred că aţi băgat de seamă -, norocul a fost întotdeauna de 
partea lui Alunel. E drept, nici el nu s-a lăsat în voia sorții. 
Intotdeauna a dat din mâini şi din picioare şi a ieşit la 
liman - asta la figurat. Acum făcea la fel, dar la propriu. 
Dând dezordonat din mâini şi din picioare, ca omul care-i 
gata-gata să se-nece, la un moment dat nimeri peste un fel 
de cârlig agăţat de cureaua pantalonilor - gheara pe care o 
simtise în dreptul taliei. O licărire de speranţă sfâşie norul 
spaimei ce-l cuprinse pe Alunel al nostru, făcându-l să se 
întrebe: „Ce să fie asta? O gheară salvatoare? Dar dacă e 
gheara ucigaşă a unui monstru al apelor?” Dar n-apucă să- 
şi dea seama despre ce e vorba, că-şi pierdu cunoştinţa. 

După un timp, se trezi, ud leoarcă, pe podea unei 
cămăruţe înguste, care aducea cu o cabină de vapor. 
Buimacit, clipi de câteva ori. Lângă el se afla un om care, 
la prima vedere, ai fi zis că-i destul de bătrân. O frunte 
înaltă, proeminentă, ii domina figura expresivă, 
contopindu-se lin cu creştetul pleşuv. De mai sus de tâmple 
porneau, revărsându-se pe umeri, plete ondulate, de un alb 
strălucitor, care se uneau cu o barbă bogată de toată 
frumuseţea. I-ai fi dat vreo 60 de ani sau chiar mai mult, 
dacă nu băgai de seamă căutătura lui vioaie, pătrunzătoare 
şi plină de curiozitate. Privea lumea cu ochii tinereţii fără 
astâmpăr, cu o neostoită sete de cunoaştere. Din prima 
clipă Alunel fu cucerit de acest om cu privirea francă, în 
care se citea firea-i loială, deschisă, aşa că imediat ce-şi 
reveni vru să afle cum îl cheamă. 

— Eu sunt Leonardo da Vinci, vestitul Leonardo da 


Vinci, îl lămuri bătrânul cu privirea tânără. Mi se spune 
aşa pentru că m-am născut la Vinci, lângă Florenţa. De 
fapt, la Florenţa - mama mea spirituală 

— Mi-am început ucenicia artistică sub îndrumarea 
unor vestiți dascăli. Frământat de căutări şi de setea de 
cunoaştere, la Florenţa am găsit mediul ideal pentru 
dezvoltarea personalităţii mele creatoare. Dar, vezi tu, 
copile, tot la Florenţa mi-am aflat şi primii duşmani. 

Alunel îl asculta stânjenit, pentru că, deşi îşi storsese 
creierii, nu-şi amintea să fi auzit până atunci de acest 
personaj - desigur important şi vestit pentru talentul şi 
cunoştinţele sale. Când omul din faţa lui făcu o pauză, 
băiatul îi spuse ceea ce, de fapt, trebuia să-i vină pe buze 
din prima clipă: 

— Gândul că am cunoscut un om ca tine, vestite 
Leonardo, îmi umple sufletul de bucurie. Cum nu găsesc 
vorbe pe măsura gestului tău, îţi voi spune doar atât: îţi 
mulţumesc că mi-ai salvat viaţa! 

— Era de datoria mea. 

— Într-adevăr, e de datoria oricărui om de a salva 
viaţa cuiva aflat în primejdie, dar... 

— Altceva am vrut să-ţi spun când am afirmat că era 
de datoria mea, dar acum n-avem timp de destăinuiri. Cum 
duşmanii mei nu cunosc odihna, sunt sigur că în acest 
moment mă caută pretutindeni. 

— Pretutindeni poate însemna şi aici... Dar, de fapt, 
unde ne aflăm noi acum? 

— În cabina unui submersibil, pe care trebuie să-l 
ducem degrabă în portul lui. 

— Cum adică? Ne aflăm sub apă?! 

— Fireşte, ne aflăm cufundati în adâncimea apelor 
Tibrului, plutind sub suprafaţa liberă a acestora. Tocmai 
te-ndreptai ca bolovanul spre fund, când te-am tras în 
submersibilul meu, salvandu-te de la o moarte sigură. Iti 


aminteşti? 

— Nu numai că-mi amintesc, dar şi-acum simt o 
senzaţie ciudată în dreptul taliei, în locul unde a fost prins 
cârligul „undiţei” cu care m-ai pescuit... Aşadar, mă aflu 
într-o cabină a submarinului tău, vestite Leonardo. 

— O, nu! Deocamdată nava asta nu-i decât un simplu 
submersibil, care până acum nu s-a scufundat decât în 
apele Tibrului. Dar va veni ziua când, te asigur, se va putea 
numi submarin. Eu însumi am de gând să-l lansez în Marea 
Tireniană, să trec apoi în Mediterana şi s-ajung cu el până 
pe coastele Africii... Ca să te convingi că te afli sub apă, 
priveşte pe fereastră! 

Pe măsură ce vorbea, omul cu plete albe se înflăcăra 
tot mai tare, încât, privindu-l, lui Alunel i se păru că 
întinereşte sub ochii lui, cu fiecare vorbă despre proiectele 
sale. 

Curios, băiatul cătă printr-un ochi de geam şi, într- 
adevăr, dădu cu privirea de o masă de apă prin care abia 
răzbea o rază firavă de soare. În acea lumină auriu-verzuie, 
printre gratioase plante subacvatice, se zbenguiau în voie 
peşti şi peştişori, care de care mai lucitor când trecea prin 
fasciculul luminos. Păreau fraţi buni, de-o mamă şi de-un 
tată, cu peştişorul de aur din poveste. 

— Ei, te-ai convins? îl trezi din visare glasul lui 
Leonardo da Vinci. 

— Pe deplin! Ce întâmplare norocoasă să mă observi 
şi să mă pescuieşti la timp din apele Tibrului! îţi 
mulţumesc încă o dată! Dar acest încă şi încă o dată 
socotesc că nu-i de-ajuns. Tare aş vrea să fac ceva pentru 
tine, să-mi arăt şi eu, după puterile mele, recunoştinţa. 

— Daca-i pe-aşa, ajută-mă in cele ce am de gând să 
fac! Dacă vom fi amândoi, poate... Vezi tu, duşmanii mei... 

Pripit cum era. Alunel îl întrerupse şi, fără să mai 
aştepte ca Leonardo da Vinci să-şi spună gândul, se grăbi 


să-l întrebe: 

— Şi ce trebuie să fac? 

In loc de răspuns, Leonardo îl luă de mână şi-l scoase 
pe o usita care dădea într-o cabină mica de tot, ca o 
carlingă de avion. Acolo erau instalate comenzile de 
navigaţie, aparatele de bord, dintre ele nelipsind volanul, 
mic şi el, aproape pierzându-se printre atâtea instrumente 
cărora Alunel al nostru căuta să le ghicească rostul. 
Deasupra acestora, drept în faţă, se arcuia un geam prin 
care vedeai ca-n palmă lumea subacvatică. Băiatul privea 
fascinat. I se părea uluitoare situaţia în care se afla: desi 
sub apă, nu-i era teamă că s-ar nutea îneca, simțindu-se in 
deplină siguranţă pe faimosul submersibil creat de 
Leonardo da Vinci. „Cum vine asta?! - se minună în sinea 
lui eroul nostru. Eu, Alunel, tânăr al secolului XX, să 
trebuiască să ma-ntorc în trecut ca să călătoresc cu un 
submersibil?!! Nu cumva visez şi de data asta?” 


Dar chiar în acel moment Leonardo apăsă pe un 
dispozitiv, pe care Alunei abia acum îl observă, şi, 
manevrând cu pricepere volanul, puse în mişcare nava. 
Într-un duduit surd, ca de motor înfundat, încet-încet, 
submersibilul începu să se ridice. 

— Fii cu ochii în patru când se deschide în faţa 
noastră canalul, îi spuse Leonardo da Vinci eroului nostru. 
Mie mi-a cam slăbit vederea şi, dacă nu te-ntâlneam, mă 
descurcam, ca de obicei în ultima vreme, după acel simţ 
particular al orientării, care la mine e foarte dezvoltat. 

Înţelegând că, deocamdată, ăsta-i ajutorul pe care i-l 
poate da salvatorului său, Alunel îşi concentra privirea 
asupra masei de apă din faţă, străduindu-se să ghicească 
umbra mai densă a gurii de pătrundere în canal. Avea 
impresia că submersibilul nu prea înaintează şi că se 
deplasează mai mult în altitudine. Deodată, privirea lui 
ageră, de copil, zări drept în faţă intrarea în canal. Se- 
ntoarse spre Leonardo da Vinci, vrând să-l avertizeze, - 
dar acesta i-o luă înainte: 

— Am ajuns la canal. Vom pătrunde în el, dar să nu-ți 
fie teamă de întunericul dinăuntru. Simţul meu de 
orientare s-a dovedit mai eficace decât privirea ta tânără 
De altfel, eu am construit acest canal, aşa că-l cunosc atât 
de bine... Îl cunosc cu ochii minţii, cum s-ar spune, ai 
minţii care l-a creat şi-i ştie toate tainele. 

— De fapt, bunul meu salvator, să ştii că şi eu am 
zărit canalul, dar până s-apuc să-ţi spun... 

— Ssst! Acum trebuie să fiu foarte atent. 
Submersibilul pătrunse uşor în canal şi, preţ de vreo trei 
minute, printr-un întuneric dens, înainta lin, după care se 
mai înălţă putin. În acel moment, vestitul Leonardo inceta 
să mai acţioneze comenzile de navigaţie şi, deodată, 
duduitul surd al motoraşului nevăzut încetă. 

Imediat, Leonardo aprinse o feştilă, a cărei lumină 


generoasă birui întunericul dens din jur, după care 
deschise usita din dreapta a cabinei şi-l trase imediat pe 
băiat după el. Pricepând cum stau lucrurile, Alunel îşi zise: 
„Deci adineauri cand am simţit acea uşoară inaltare, nu 
făceam altceva decât să ne îndreptăm spre suprafaţa apei, 
iar încetarea bruscă a duduitului surd era semn că nu ne 
mai aflam sub apă. Acest om ori e marinar, ori constructor 
de nave, ori... Oricun e grozav!” 

Într-adevăr, închizând usita în urma lor, se treziră 
afară. Acum păşeau pe uscat. Urcară trei trepte săpate în 
zid, la capătul cărora era o uşă masivă de fier. Vrând să 
ştie unde se află, Alunel privi peste umăr şi înţelese că 
locul unde oprise Leonardo submersibilul era de fapt 
capătul tunelului şi, totodată, portul despre care îi vorbise. 
Dar Leonardo n-avea vreme de pierdut, şi imediat scoase 
dintr-unul din buzunarele hainei sale o cheie, cu care 
deschise la iuteala uşa. Pătrunseră într-un culoar îngust, 
pe care îl străbătură unul în spatele celuilalt. Nu trebui să 
meargă prea mult, că la un moment dat dădură de capătul 
lui. În acel moment, Leonardo stinse feştila şi, ridicând un 
capac metalic, cu o agilitate nebănuită, se săltă puţin şi 
ieşi afară în stradă, întinzându-i o mână, îl trase cu 
uşurinţă şi pe Alunel. 

Băiatul simţi cum îl învăluie boarea răcoroasă a 
nopţii. Privi mai întâi spre bolta înstelată, apoi în jur şi-şi 
dădu seama imediat unde se află. Peste apa scânteind sub 
lună a Tibrului, îşi etala silueta elegantă Podul lui Aelius, 
cu cele cinci arcade, iar în imediata apropiere se afla 
masiva construcţie a Mausoleului lui Hadrianus. Dar, 
ciudat, şi Podul, şi Mausoleul parcă îmbătrâniseră, parcă 
trecuseră secole peste ele, si nu doar cele două-trei 
ceasuri cate se scursesera de cand cazuse el in apa 
Tibrului. Isi aminti pe data ce se intamplase cu el si, 
deodata, inaintea ochilor ii aparu fata palida, chinuita de 


suferinţă, a lui Murceneu. „Ce caut eu aici? se întrebă 
Alunel. Ar trebui să fiu de partea cealaltă a Podului lui 
Aelius, în cartierul spiţerilor, ca doar nu m-oi întoarce la 
doctorul Galenus cu mâinile goale, fără substanţa după 
care m-a trimis. Trebuie să mă despart degrabă de acest 
om!” 

Dar Leonardo da Vinci îl trase din nou după el. Cum o 
apucase spre Mausoleu, crezu ca au acelaşi drum. Dar se 
înşelase. Cum mâna fermă a lui Leonardo nu-l slăbea, 
Alunel n-avu încotro şi-l urmă. Gândea pesemne că - cine 
ştie? - poate omul cu plete albe îl va ajuta într-un fel să-şi 
îndeplinească misiunea încredinţată de doctorul Galenus. 

— Ştii ce construcţie e aceasta? îl întrebă Leonardo 
pe când tocmai înconjurau monumentala clădire. 

— Desigur, Mausoleul lui Hadrianus. 

— E drept, numai că acum se numeşte Castelul şanţ 
Angelo. 

— Cum aşa?!!! Abia de-au trecut două-trei ceasuri şi 
şi-a schimbat numele?! 

Leonardo da Vinci nu-i răspunse. Poate, grăbit cum 
era, tot luând-o înaintea băiatului, n-auzise vorbele lui. 
Când ajunseră în spatele Mausoleului, Alunel se frecă la 
ochi, buimăcit de-a binelea. Nu mai recunoştea nimic. Nici 
urmă din vechile clădiri. Altele noi, ridicate aşa peste 
noapte, cum se spune, le luaseră locul. Noi, nu doar ca 
dată de construire, ci şi ca stil, cu totul altă concepţie 
arhitecturală stând la baza inaltarii lor. Nu mai înţelegea 
nimic. 

— Ce s-a întâmplat aici? Acum câteva ceasuri, pe 
aceste locuri erau alte case, cu totul altele, şi... şi-acum nu 
mai recunosc niciuna, nici măcar casa pe care o caut!!! 

De data asta nu mai încăpea îndoială că vestitul 
Leonardo îi auzise vorbele. După ce-l privi o clipă mai cu 
luare-aminte, îl întrebă: 


— Dar ce casă cauţi tu, băiete? 
— Casa doctorului Galenus. 


La auzul acestor vorbe, Leonardo îl privi mai atent pe 
Alunel al nostru, dar, negăsind răspunsul căutat în ochii 
băiatului, se hotări să afle din spusele lui dacă-i teafăr la 
cap sau nu. 

— Casa doctorului Galenus?!!! Dar bine, băiete, 
această casă nu mai există din antichitate, însuşi acest 
mare om de ştiinţă îşi doarme de vreo douăsprezece secole 
somnul din care nu s-a trezit încă nimeni! 

— Douăsprezece secole?!!! Peste putinţă! Doar acum 
câteva ceasuri... Asta înseamnă că Murceneu... 

Întâlnind privirea lui Leonardo, Alunel nu mai 
îndrăzni să continue. 

— Nu ştiu cine este acest Murceneu, dar dacă vrei să 
ştii locul unde a fost casa doctorului Galenus, citeşte 
vorbele săpate pe această placă de marmură! 

Din ce în ce mai nedumerit, Alunel se apropie de 
placuta de marmură prinsă pe peretele de la stradă al unei 
impunătoare case, pe care i-o arătase Leonardo. Surprins, 
nevenindu-i să creadă, Alunel citi de câteva ori inscripţia 
săpată în albul ei strălucitor: 

„Pe acest loc a fost casa în care a locuit, între anii 
180 - 201, Galenus, marele medic al antichităţii, om între 
oameni, care a visat la fericirea oamenilor şi care, până în 
ultima clipă a vieţii, a trait pentru oameni. Fie ca 
amintirea lui luminoasă să dăinuie peste veacuri!” 

Uimit, Alunel nu mai scoase o vorbă, dar gândurile i 
se învolburară mai tare, fără putinţă de limpezire: „Cum să 
fi trecut douăsprezece secole în câteva ceasuri?!!! Poate 
cele scrise aici sunt un fel de mustrare peste timp a celor 
doi care m-au aşteptat îndelung... De multe ori câteva 
ceasuri de aşteptare pot însemna secole pentru cei care 
scrutează zarea, nădăjduind să apară cel aşteptat”. 

Îi veni în minte figura chinuită de suferinţă a lui 
Murceneu, apoi aceea a doctorului Galenus, aplecat cu 


îngrijorare peste trupul însângerat al bătrânului dac. La un 
moment dat i se păru că aude aievea vocea vestitului 
medic, spunându-i sententios: „Alunele, n-ai fost în stare sa 
îndeplineşti misiunea pe care ţi-am incredintat-o!” De fapt, 
era vocea propriei sale conştiinţe. Şi-apoi - culmea! -, ca 
un făcut, peste toate aceste gânduri, parcă bătându-şi joc 
de ele, desluşea aproape, foarte aproape, hohotele 
sarcastice ale lui Ossian şi ale baronului. 

Dar chiar în acea clipă, smulgându-l din frământarea 
lui, Leonardo da Vinci îl luă de mână pe Alunel, 
conducându-l, în liniştea nopţii înstelate, de-a lungul unor 
stradute, până în dreptul unei case modeste. Abia atunci, 
după ce-i treci pragul, Alunel a aflat cine era de fapt 

Casa vestitului Leonardo, prin modestia ei, îi aminti 
lui Alunei de căsuţa lui Galenus. Nu părea să aibă prea 


multe încăperi - să mai fi avut una, cel mult două, în afara 
celei în care se aflau. Oricum, această încăpere făcea cât 
douăzeci la un loc. Şi asta, nu pentru că ar fi fost deosebit 
de spațioasă sau mobilată cu mobile de pret, încărcată de 
argintărie şi covoare scumpe. Dimpotrivă, era destul de 
strâmtă; cât despre mobilă, nu se zărea altceva decât o 
masă, un scaun şi un pat îngust, pentru o singură 
persoană. Nici măcar un dulap, straiele atârnând pe ici pe 
colo în câteva cuie bătute la întâmplare. 

În schimb, de-ndată ce-ţi roteai privirea, ochii ţi se 
umpleau de culoare şi frumuseţea formelor, în mijlocul 
camerei trona un şevalet, pe care se afla o lucrare abia 
începută. Peste tot de altfel, pe unde apucase creatorul lor 
să le găsească un loc, erau risipite tablouri care de care 
mai frumoase. Nu stiai la ce să te uiţi mai întâi. Pironit 
locului, Alunel trecea cu privirea de la unul la altul, fără 
să-şi poată ostoi setea de frumos. Cu deosebire atenţia îi fu 
atrasă de portretul unei femei care zâmbea ciudat. Putea 
să jure că-l mai văzuse. Unde? Nu-şi amintea. De un singur 
lucru era sigur: în niciun caz nu-l vedea atunci şi acolo 
pentru prima oară. Abia apoi, la o a doua privire, fu 
surprins de varietatea lucrărilor şi obiectelor din acea 
încăpere. Risipite la întâmplare, într-o dezordine de 
nedescris, Alunel putu să vadă tot soiul de scule de atelier, 
instrumente de măsurat, mătăsuri, foarfece, cuțite, 
pânzeturi, vopsele, pensule şi câte şi mai câte... Ce 
meserie să aibă acest ciudat personaj?” se întrebă plin de 
curiozitate Alunel, nefiind în stare să-i atribuie vreuna 
după toate câte vedea în dreapta şi-n stânga. 

— Acum, că am ajuns acasă, între aceşti patru pereţi, 
a sosit vremea să ne cunoaştem! îi curmă dilema vestitul 
Leonardo. 

Într-adevăr, Alunel nu ştia mai nimic despre omul cu 
plete albe, afară doar de dibăcia cu care-l pescuise din 


apele Tibrului si de îndemânarea cu care pilotase 
submersibilul, până în portul tainic. 

— Da, într-adevăr, a sosit vremea să ne cunoaştem! 
incuviinta Alunel. 

— Mai întâi, băiete, oricine ai fi, iti urez bun venit in 
casa mea! Si-acum, daca mi-ai trecut pragul, vreau sa stiu 
si eu cum te cheama si de unde vii, ca nu pari sa fii de pe- 
aici. 

Cum omul din fata sa i se prezentase atunci sub apa 
ca fiind „vestitul Leonardo da Vinci”, băiatul, nevrand sa 
fie mai prejos, îşi bombă pieptul, trase o gură de aer şi 
rosti solemn: 

— Eu sunt vestitul Alunel şi vin din Bucureşti! Se uită 
repede în ochii lui Leonardo, vrând să vadă ce impresie i-a 
făcut această pompoasă prezentare. Deziluzie! Părea că 
nici n-a băgat de seamă ca pustanul din fata lui, vrând să-şi 
dea importanţă, se şi socotea vestit. Altceva îl preocupa pe 
el. Se citea pe figura lui că vrea să-şi amintească ceva. În 
cele din urmă îl întrebă pe băiat: 


— la stai, unde se află acest Bucureşti, vestite 
Alunei? 


— În România. 

— În România?!!! 

Alunel surprinse din nou pe faţa lui Leonardo aceeaşi 
frământare. Era limpede că-şi cercetează cu stăruinţă 
feluritele cunoştinţe. Când părea că dă de capătul unui fir, 
o lumină îi traversa chipul, pentru ca imediat ce băga de 
seamă că nu-l duce nicăieri să se înnegureze. Nu după 
mult timp însă, surâse triumfător, semn că în sfârşit aflase 
ceea ce căuta, şi-i spuse dintr-o suflare lui Alunel: 

— România nu poate fi alta decât Tara Românească 
sau Valahia, de care mi-a vorbit cu mult mai tânărul meu 
prieten. Nicolăus Olahus sau Nicolae Valahul, cum i se 
spune pe meleagurile sale de origine, scăldate de fluviul pe 
care grecii îl numeau Istros şi căruia noi, italienii, urmaşii 
direcţi ai latinilor, îi spunem Danubius. Bucureştii trebuie 
să fie capitala acestei ţări, atestată de curând ca atare de 
voievodul Vlad Tepes! I se mai spune „Cetatea 
Dâmboviţei”, fiind aşezată pe apa cu acelaşi nume. Da, da, 
sunt sigur că e vorba despre acest oraş, menţionat de 
curând în documente ca reşedinţă a lui Vlad Ţepeş. După 
părerea mea, formată după îndelungi discuţii cu Nicolaus 
Olahus, Bucureştii au o existenţă mult mai veche. 

Alunel rămase, cum se spune, cu gura căscată. Mulţi 
oameni de seamă întâlnise el până atunci, dar niciunul n- 
avea habar de ţara lui, cu atât mai puţin de capitala ei. 
Pentru prima oară cineva îi vorbea competent, ca un 
istoric, despre meleagurile sale de origine. Nu punea la 
îndoială cunoştinţele acestui om, care, desigur, era o 
personalitate remarcabilă, dar îl nedumerea acea situare 
într-un timp foarte apropiat a atestării Bucureştilor, că 
doar auzise foarte bine acel „de curând”. Poate avea să se 
lămurească pe parcurs. Deocamdată, socoti de datoria lui 
să vină cu unele precizări: - Da, într-adevăr, în Tara 
Românească a domnit cândva un voievod cu numele de 


Vlad Tepes. Dar, vestite Leonardo, Tara Românească era 
doar o părticică din vastul teritoriu pe care locuiau oameni 
ce vorbeau aceeaşi limbă, aveau aceleaşi obiceiuri şi care, 
de-a lungul istoriei, s-au străduit să se unească într-un stat 
unitar. Şi au izbutit. Azi acest teritoriu poartă numele de 
România. O, câte aş putea să-ţi povestesc despre minunata 
mea tara, despre oamenii ei vrednici şi pasnici! Si-apoi, 
cum te văd îndrăgostit de frumos, sunt sigur că ţara mea 
ti-ar desfata ochiul. 

Zicand acestea, Alunel isi plimba din nou privirea 
peste ciudata adunatura de obiecte, adastand cu nesat 
asupra tablourilor. Nu putea ghici in ruptul capului cu ce 
se indeletniceste omul din fata sa. Fire directa, Alunel îi 
spuse: 

— Vestite Leonardo, cum nu-ţi ştiu decât numele, 
tare as vrea sa aflu cat mai multe despre tine, despre 
preocupările tale, despre felul cum trăieşti, despre 
primejdiile care te pandesc - ca doar mi-ai pomenit de 
nişte duşmani. 

Leonardo îl privi cu îngăduinţă. Pesemne gândea că 
unui copil trebuie să-i treci cu vederea ignoranta şi, decât 
să te supere nestiinta lui, mai bine să-i impartasesti din 
cunoştinţele tale cele potrivite cu vârsta lui. Aşa se face că 
luminatul Leonardo da Vinci începu să-i istorisească 
despre sine şi epoca sa, fapte şi întâmplări felurite. 
Zugrăvind epoca, zugrăvea şi oamenii ei, moravurile lor, 
încât, la un moment dat, lui Alunel i se păru că-i vede 
aievea. Băiatul era numai ochi şi urechi, captivat de tot 
ceea ce-i istorisea vestitul Leonardo. Timbrul cald al vocii 
sale imprima povestirii un ton de confesiune, presărată pe 
nesimţite, acolo unde era cazul, cu sfaturi dintre cele mai 
preţioase. 

— Mai întâi să-ţi spun câte ceva despre epoca mea, 
pentru că, vezi tu, eu nu sunt singurul reprezentant al 


concepţiei care poartă numele de umanism şi care domină 
vremea în care trăiesc - Renaşterea. E drept, Renaşterea 
s-a conturat la început în Italia, dar a devenit apoi un 
fenomen general european, animând prin idealurile sale 
progresiste şi alte popoare. Această epocă luminoasă 
reprezintă un progres faţă de epoca întunecată a 
feudalismului, care încă mai are slujitori de nădejde. E de 
la sine înţeles că aceştia sunt duşmanii mei, dar despre cel 
mai înverşunat dintre ei îţi voi povesti la timpul potrivit. 
Cum să se împace ei cu noua concepţie, care aşază Omul, 
cu toate frământările şi aspiraţiile lui, la locul de cinste ce 
i se cuvine, în centrul atenţiei, smulgându-l din bezna 
feudalismului. Vezi tu, Alunele, epoca în care trăiesc mi se 
pare minunată! Cum altfel aş socoti-o, de vreme ce a făcut 
să crească interesul pentru om şi natură, de vreme ce e 
dominată de o concepţie optimistă despre demnitatea şi 
măreţia omului, despre puterea lui de a-şi făuri singur 
destinul, făcându-şi un ideal din dezvoltarea multilaterală 
a personalităţii umane? Îngustimii de gândire îi opune 
lumina cunoaşterii, învăţăturii dogmatice impuse de 
biserică, frumuseţea adevărurilor ştiinţei. Nici nu-ţi dai 
seama, băiete, câte progrese s-au făcut în ultima vreme în 
ştiinţă, în artă şi literatură, în toate domeniile. Uite, de 
pildă, în arhitectură şi artele plastice, de care sunt 
interesat - sigur ai băgat de seamă acest interes, de cum 
mi-ai trecut pragul -, viziunea artistică medievală este 
înlocuită cu o viziune întemeiată pe cunoaşterea concretă, 
sistematică, a realităţii - prin dezvoltarea metodică a 
perspectivei, opticii, anatomiei artistice, tehnologiei culorii 
-, arta tinzând să devină un mijloc de supunere a naturii la 
legile gândirii. Alunele, artele plastice evidenţiază cum nu 
se poate mai bine umanismul şi realismul Renaşterii prin 
tratarea predilectă a chipului uman. Artistul, adesea 
anonim în evul mediu, se afirmă ca personalitate creatoare 


originală, multilaterală, completă, angajată în epocă. În 
întreaga Italie au reînviat tradiţiile filosofiei clasice a 
antichităţii. Si nu numai in Italia, ţi-am mai spus-o. 
Renaşterea a cuprins Spania, Anglia, Franţa, Belgia, 
Olanda, statele germane şi... chiar tara ta, [ara 
Românească, Alunele. Uite, de pildă, Olahus e un exponent 
de seamă al umanismului Renaşterii. E un mare învăţat, a 
cărui faimă a trecut de mult hotarele ţării sale. 


Fascinat, Alunei nu- şi mai i putea dezlipi privirea de pe 
chipul lui Leonardo. Aprins de patosul povestirii, strălucea 
de-a dreptul, iradiind în jur un fel de... tinereţe fără 
bătrâneţe. Băgă de seamă o undă de visare în ochii lui 
Leonardo. Părea că scrutează ceva în depărtări, ceva 
întrezărit numai de el. Deodată, vocea-i caldă, învăluitoare, 
se inalta, uşor voalata de emotie, în liniştea încăperii: 

— „Virtutea spintecă urgia. 

Lupta e scurtă, dar aprinsă. 

Străvechea Romei vrednicie in inimi italice nu-i 
stinsă...” 

— Frumoase stihuri, pline de optimism! exclamă 


Alunel. 

— Sunt ale poetului Francesco Petrarca şi glăsuiesc 
cum nu se poate mai bine despre nazuinta de inaltare a 
Italiei, prin unificarea ei. JTi-am spus toate astea despre 
epoca in care trăiesc, pentru ca sa-ntelegi mai bine cine 
sunt. Vezi tu, Alunele, toate trasaturile omului renascentist 
sunt întrunite si in personalitatea mea. Eu, ca multi alţii, 
fac parte din uriasul torent de forte care cred si lupta 
pentru idealul de universalitate al acestei epoci, pentru 
unirea tuturor oraselor-republici într-un singur stat. 
Tocmai pentru că m-am identificat cu idealul epocii mele, 
fiind o întruchipare a tipului de „ora universal” al 
Renaşterii, mi se spune „vestitul Leonardo din Florenţa”. 
De fapt, m-am născut la Vinci, lângă Florenţa, dar în 
această „republică a florilor”, de numele căreia se leagă 
crearea şi dezvoltarea uneia dintre cele mai celebre şcoli 
de artă, am păşit, prin muncă pasionată, pe drumul 
cunoaşterii. Aproape că nu există domeniu al artei sau 
ştiinţei care să nu-mi trezească un viu interes, chiar şi 
acum, la cei 65 de ani pe care-i am. 

(„Asta-i secretul tinereţii fără bătrâneţe!” gândi 
Alunel al nostru.) 

Trebuie să ştii, băiete, că eu nu sunt numai pictor - 
cum probabil înclini să crezi văzând aceste tablouri -, 
deopotrivă sunt şi sculptor, şi arhitect, şi poet, totodată 
inginer şi medic - într-un cuvânt, artist şi om de ştiinţă! 

— Medic?! tasni uimirea de pe buzele lui Alunel. 

— Da, medic anatomist! Nu înţeleg de ce te-a uimit 
tocmai faptul că sunt şi medic?! 

— Pentru că şi eu sunt... adică vreau să fiu... de fapt 
sunt student sau... sau mai bine zis vreau să pătrund eu 
însumi tainele medicinii... 

— Bravo! Te admir sincer, băiete, pentru nazuinta ta 
nobilă! Să ştii, însă, că până s-ajungi la cele ce ţi-ai propus, 


trebuie sa strabati un drum care, vei vedea, nu-i presărat 
cu roze. Nu-ţi spun asta ca să te descurajez, ci ca să te 
previn. Ca să ajungi, cum singur ai spus-o, să pătrunzi 
tainele medicinii, trebuie să muncesti, nu glumă! 

— Nimeni nu s-a născut învăţat! răspunse ambițiosul 
Alunel. 

— E foarte adevărat ce spui. De pildă, eu. ca s-ajung 
la cunoştinţele de anatomie pe care le am acum - şi la care 
nu m-am oprit -, am început să învăţ temeinic, de la Acum 
se spune, anatomia. Maestrul meu a fost marele anatomist 
Marcantonio della Torre, de la care am avut ce învăţa! Nu- 
ti pot spune cata munca cere cunoaşterea amănunţită a 
corpului omenesc. împreună cu Marcantonio della Torre 
am făcut şi primele disectii ale unor cadavre. 

— Cadavre? întrebă, înfiorat, Alunei al nostru, vrând 
parcă să se convingă că auzise bine acest cuvânt. 

— Desigur, cum s-ar putea altfel? Numai printr-o 
practică îndelungată poţi să-ți insusesti temeinice 
cunoştinţe de anatomie. Îţi spuneam că Renaşterea, epoca 
mea, situează Omul în centrul atenţiei. Să ştii, băiete, că 
omul este un interesant subiect de studiu. Dar pe om 
trebuie să-l cunoşti nu numai pe dinafară, ci şi pe 
dinăuntru, mai ales pe dinăuntru. (La aceste vorbe, spuse 
cu un tâlc anume, Leonardo surâse într-un fel ciudat.) Ei, 
dar ce te faci cu biserica? Disecţia e socotită un mare 
păcat, iar celui care o practică, dacă e prins asupra 
faptului, nu-i rămâne decât să aleagă între rug şi ştreang - 
e un fel de-a spune, pentru că nimeni nu-l pune să facă o 
astfel de alegere, de obicei pentru o asemenea vină fiindu-i 
hărăzit rugul. 

Şi-apoi, pentru că te văd curios să-mi ştii duşmanii, 
află, băiete, că duşmanii mei sunt de fapt duşmanii 
vremurilor noi. Cum ar putea fi altfel, de vreme ce 
preceptului biblic „crede si nu cerceta!”, noi, cei care 


avem aceleaşi idealuri cu epoca în care trăim, îi opunem 
pe cel raţional: „mai întâi cercetează şi apoi încrede-te în 
ceea ce ai descoperit tu însuţi!” 

Pornind de la acest principiu, am izbutit eu, prin 
disectia pe cadavre, să descopăr multe taine ale corpului 
omenesc. După o cercetare atentă şi amănunţită, am 
socotit necesar să pun pe hârtie cele observate. Aşa am 
ajuns să fac tot soiul de schiţe, mai întâi ale întregului 
corp, apoi ale părţilor componente, care, desigur, vor folosi 
celor interesaţi să studieze anatomia. Dar nu m-am oprit 
aici şi, pe baza lor, am imaginat procedee tehnice noi, 
menite să aprofundeze cunoştinţele dobândite până acum, 
conducându-le pe calea progresului. De pildă, după ce am 
sectionat câteva viscere, am fost curios sa vad cum 
functioneaza. Le-am umplut, prin injectare, cu ceara 
topita, care, solidificandu-se, le-a reprodus intocmai, cu 
toate meandrele lor. Apoi, dupa ce am studiat inima, m-a 
interesat aparatul circulator în întregime si, ca să-i 
depistez hatisul de vase din care e alcătuit, am injectat in 
ele substanţe colorate, urmărindu-le drumul plin de 
ramificații, cu nebănuite şi întinse reţele. Am făcut si 
secţiuni în creierul omenesc, reuşind astfel să descriu 
ventriculii cerebrali, am studiat ochiul şi legăturile sale 
prin nervi cu centrii nervoşi din creier, am încercat să 
explic mecanismul văzului şi auzului şi câte şi mai câte. 
Cum în primul rând sunt pictor şi sculptor, e lesne de 
înţeles că m-a pasionat studierea minuțioasă a oaselor, a 
grupurilor de muşchi, care se încordează, scurtându-se, la 
efort sau se alungesc în repaus. E inutil să-ţi spun că 
muşchii, mai ales, i-am cercetat în cele mai felurite mişcări 
ale corpului, trecându-le apoi viaţa pe hârtie, într-o serie 
de desene grăitoare. Nu ştiu dacă ai auzit de faimoasele 
mele „Carnete anatomice”, dar trebuie să-ţi spun că am 
ajuns sa am 1 800 de astfel de ,,Carnete’”. 


— Dar, vestite Leonardo, de ce ai făcut toate aceste 
studii pe cadavre, şi nu pe oameni vii, în timpul unor 
intervenţii chirurgicale? 

— Pentru ca pe un om viu nu poţi să risti, în lupta cu 
moartea, orice secundă e prețioasă. Operezi cât poţi de 
repede ca să-l salvezi de la pieire. O cât de mică întârziere, 
o clipă de ezitare, un gest chirurgical necugetat, şi viaţa 
omului e pierdută! O adevărată crimă din ignoranță. Altfel 
stau lucrurile când studiezi pe un cadavru. În cazul ăsta nu 
mai răspunzi de viaţa unui om. Nu mai ai ce salva, aşa că 
poţi lucra fără grabă, străduindu-te să observi cât mai 
multe lucruri folositoare când va fi să le aplici pe omul viu, 
în cazul unei intervenţii chirurgicale menite să-i salveze 
viaţa. 

— Cum de nu m-am gândit eu însumi la acest lucru, 
atât de la mintea oricui?! 

— Mai ai timp, băiete! Ai timp berechet în faţa ta! Să 
tot te gândeşti la multe şi felurite aspecte ale vieţii şi, 
daca-ti stă în puteri, caută mai întâi tu însuţi un răspuns la 
întrebările pe care ţi le pui şi-apoi întreabă pe altul. E şi 
asta o şcolă a gândirii... 

Alunel era stânjenit. Se simţea atât de mic si 
neînsemnat în faţa bărbatului cu plete albe, că un timp nu 
mai scoase o vorbă. Într-un târziu, păru că-şi aminteşte de 
ceva şi, uitând de la mână pan’ la gură sfatul de-adineauri, 
hop cu o alta întrebare: 

— Mi-ai spus că ai nişte duşmani, maestre Leonardo. 
Dar cine poate duşmăni pe cineva care-şi pune gândirea, 
viaţa chiar, în slujba omului? 

— Ei, ei, iar te-ai pripit! Din câte ţi-am spus sunt 
sigur că tu însuţi puteai să afli un răspuns la această 
întrebare. Cum cine, Alunele?! Dar Roma e plină de astfel 
de duşmani. Duşmanii Renaşterii sunt şi duşmanii mei, om 
al Renaşterii. Primul şi cel mai de temut e papa, capul 


bisericii catolice, care se teme de Renastere ca noaptea de 
soare. Urăşte tot ce e nou, tot ce înseamnă progres, şi-apoi 
e puternic şi are iscoade peste tot, plătite cu aur greu. El 
urmăreşte şi-i prigoneşte pe oamenii de ştiinţă, temându- 
se de puterea acesteia de a împrăştia întunericul în care 
sunt ţinuţi oamenii. După cum, în Spania, Inchiziția îi arde 
pe „eretici” pe rug, tot aşa si la noi cei ce nu se supun 
dogmelor bisericii riscă să piară mistuiti de flăcări. Iti poţi 
da singur seama în ce primejdie mă aflu, mai ales că 
împrejurările mă silesc să rămân o vreme aici, la Roma, la 
îndemâna papei cum s-ar spune. 

— Şi ce vină ti-ar putea aduce? 

— Numai una?! Ar fi în stare să-mi arunce în spinare 
toate blestematiile, pe deasupra socotindu-ma in cardasie 
cu diavolul. Vezi tu, baiete, eu nu numai ca vreau sa salvez 
viata oamenilor, dar vreau sa le-o si infrumusetez, sa-i fac 
să stea demni, cu fruntea sus, în fata oricui, sa le uşurez 
condiţiile de trai. Cum o să fie toate astea pe placul papei? 
Ca pictor, de pildă, înfăţişez oameni cu chipul senin, 
descatusati, în ochii cărora se poate citi puterea de 
judecată. Chiar în tablourile cu subiect religios am 
zugrăvit oameni robuşti, frumoşi - modele alese din 
poporul viguros şi vesel al Italiei -, care n-au nimic din 
uscaciunea şi lipsa de vlaga a fetelor bisericeşti. De fapt, 
sunt şi autorul unui celebru „Tratat de pictură”. Ca 
arhitect, am un mare număr de schiţe şi proiecte - unele 
materializate, altele nu. Visez, încă, să-nalţ construcţii 
nemaiîntâlnite până azi, de care să se bucure orice om. 
Dar arta şi ştiinţa sunt strâns legate între ele. Ca să 
realizezi un portret sau un peisaj cât mai trăitor, trebuie să 
ai simţul proporţiilor, să cunoşti legile echilibrului, ale 
perspectivei, să ştii cum să obţii transparenţa culorilor... 
Ei, da, eu mai sunt şi matematician, şi fizician. Am 
subliniat mereu, şi o fac şi acum, pentru tine, rolul 


matematicii în artă. 

S-a spus despre mine că sunt întruchiparea tipului de 
„om universal al Renaşterii”, aşa că să nu te mire că m-au 
preocupat şi legile mişcării, ale echilibrului şi căderii 
corpurilor, probleme de mecanică, de hidrotehnică, optică 
şi câte şi mai câte. Uite, de pildă, am formulat teoria 
formării şi propagării undelor, am construit mori şi maşini 
hidraulice de tot felul, canale şi stăvilare în Lombardia, 
maşini de dragat canale. Cu această ocazie am studiat 
debitul marilor fluvii, trăgând concluzii folositoare pentru 
realizarea submersibilului pe care l-ai văzut. Iti dai seama 
ce-ar gândi papa despre submersibilul meu, dacă ar şti de 
existenţa lui? Ar spune că am făcut un pact cu diavolul, de 
vreme ce pot merge pe sub apă, unde le este hărăzit doar 
peştilor să-şi ducă viaţa. Ca să mă feresc de oamenii lui, 
am construit canalul şi portul pe care le-ai văzut şi de care 
nu ştie nimeni. Sunt o taină a mea. 

Dar să ştii, Alunele, tot atât cât mă preocupă plutirea 
pe apă sau sub apă, mă pasionează şi plutirea în văzduh. 
Am nenumărate proiecte pentru aparate de zbor, ba am şi 
lucrat la construirea unora, printre care e şi acel aparat 
numit de mine „umano-aripile zburătoare”. M-am gândit şi 
la un fel de umbrelă care, deschizându-se în aer, să 
micşoreze viteza de cădere a unui corp dintr-o maşină de 
zbor. Adevărată „creaţie diavolească”, ar zice papa - nu-i 
aşa? -, de vreme ce numai păsărilor le este hărăzit să 
zboare. Nu crezi, Alunele, că toate astea m-ar putea trimite 
pe rug? 

— Când ai avut timp, luminate Leonardo, să faci tot 
ce-ai făcut? 

— Într-o viaţă de om. Îmi pare rău că n-am două vieţi. 
Mi-au mai rămas atâtea de făcut şi timpul nu iartă pe 
nimeni, mai ales când ai 65 de ani, ca mine. Dacă, printr-o 
minune, m-aş naşte încă o dată, aş lua-o de la început şi, 


bineînţeles, pe-acelaşi drum! 

Deodată, Alunel îşi aduse aminte de misiunile sale, 
socotind pesemne că-i un nevolnic, de vreme ce omul din 
faţa sa dusese la bun sfârşit proiecte şi misiuni mult mai 
grele - şi asta nu pentru sine, ci pentru oameni, în folosul 
lor -, pe când el... 

— Maestre Leonardo, am şi eu o rugăminte sau, mai 
bine zis, am două rugaminti. 

— Invata să fii metodic, Alunele! S-o auzim mai întâi 
pe prima! 

— Vestite Leonardo, doresc să operez un om, 
salvându-l astfel de la moarte. Un om. nu un cadavru! Sunt 
sigur că, ajutat de tine, luminate, mi-ar fi lesne să 
îndeplinesc această... Ei da, această misiune! Ceea ce 
pentru un om cu priceperea şi experienţa ta ar fi o nimica 
toată, pentru mine ar fi ceva extraordinar. Şi-apoi, îţi cer 
ceva care, sunt sigur, nu se poate să nu-ti fie la îndemână, 
că doar n-ai păşit de ieri de azi pe calea medicinii. Te rog 
fierbinte să-mi dai „Jurământul lui Hipocrate”! 

— Ciudată-i ordinea rugamintilor tale! Ea vadeste că 
mai ai multe de învăţat până să faci primul pas în lumea 
medicinii. Cum adică? Să-ţi dau pe mână viaţa unui om, să- 
l operezi tu însuţi, când nici măcar nu ştii ce cuprinde 
sacrul „Jurământ” care-l leagă pe medic de onestitatea 
meseriei sale?!! Baiete, tu crezi că o intervenţie 
chirurgicală e o joacă de copil? 

Ruşinat, Alunel lăsă privirea în jos. După un timp, 
adunându-şi cu grijă gândurile şi alegându-şi cuvintele, 
spuse cu o voce pierită: - Imi dau seama că ai dreptate, 
maestre Leonardo, dar eu... eu am de îndeplinit nişte 
misiuni. Dacă ai şti ce înseamnă pentru mine acest 
„Jurământ”, n-ai mai sta pe gânduri şi mi l-ai da imediat. 

— Dar eu n-am acest „Jurământ”. Vreau să spun că 
nu-l am scris. Până şi Hipocrate l-a dăruit altora, încă din 


timpul vieţii, că doar nu era să-l păstreze numai pentru el. 
Ar fi fost lipsit de sens După ce l-a conceput, l-a transmis, 
ca pe o zestre spirituală, fraţilor întru profesiune, care, la 
rândul lor, l-au lăsat mai departe urmaşilor, şi toi aşa, până 
azi şi în viitorime. Aşa se face că a ajuns până la mine. 
Poate într-o bună zi, dacă te vei număra printre slujitorii 
medicinii, va poposi şi la tine, Alunele. E drept că-l ştiu, îl 
am săpat în conştiinţă, dar, cum vârsta mă grăbeşte cu 
toate, l-am şi încredinţat celor care au nevoie de el. De 
fapt, operele de seamă, capitale pentru omenire, aparţin 
viitorului. 

— Cu alte cuvinte, maestre, îl ştii pe dinafară, aşa că 
ar fi o nimica toată să mi-l spui şi mie. 

— Aşa ceva nu se poate! Pentru tine, deocamdată, 
sacrul „Jurământ al lui Hipocrate” trebuie să constituie un 
secret. 

— De ce tocmai pentru mine?! Eu care am smuls din 
mâinile sacerdotilor... 

— Pentru că tu, ţi-am mai spus-o, n-ai ajuns încă să fii 
unul dintre slujitorii medicinii. Numai în momentul când 
vei deveni, vei intra in posesia ,Juramantului lui 
Hipocrate”. Dacă ziua aceea solemnă va sosi şi pentru tine, 
Alunele, va trebui să depui tu însuţi acest „Jurământ”, 
rostindu-l cu respectul cuvenit. 

Alunel simţi cum i se luminează mintea, pricepând 
adevărul din spusele lui Leonardo da Vinci. O nedumerire 
totuşi persista: „Dacă acest faimos - «Juramant» - aparţine 
dintotdeauna viitorului, şi-l ştie pe de rost desigur şi 
profesorul Mateianu, de ce m-a mai trimis să i-l aduc?!” 

— La ce te gândeşti, Alunele? 

— Mă gândeam si eu... Pentru că m-ai întrebat, să-ţi 
spun drept, maestre, tot n-am priceput ceva, ceva foarte 
important. Dacă creaţia unei minţi omeneşti, de multe ori 
rodul unei munci de-o viaţă, aparţine viitorului, cum se 


face atunci că tu, vestite Leonardo, ţii ascunse, ferindu-le 
de oameni, atâtea minunate şi folositoare descoperiri, 
destinate tocmai omului?! 

— Păi nu ţi-am spus? Biserica, încă puternică, le 
socoteşte nişte erezii, creaţii diavoleşti, şi abia aşteaptă să 
le distrugă. Ca să supravieţuiască acestei epoci, să poată 
ajunge in viitorime, deocamdată, toate creaţiile mele 
trebuie să rămână o taină. Ia gandeste-te, ar fi mai bine ca 
schiţele, proiectele mele, sutele de „Carnete anatomice” să 
fie arse - spre „purificare”, ar spune biserica - în pieţe 
publice? N-ar fi mai bine să supravieţuiască urgiei şi s- 
ajungă în mâinile urmaşilor, care, desigur, dezvoltandu-le, 
perfectionandu-le, vor reuşi să transforme visurile mele, 
atât de îndrăzneţe pentru epoca în care trăiesc, în 
realitate? 

— Câtă dreptate ai, vestite Leonardo! Nu mi-am 
putut imagina o asemenea grozăvie. Poate pentru că eu vin 
dintr-o ţară în care orice creaţie de seamă a minţii 
omeneşti, orice invenţie care urmăreşte îmbunătăţirea 
vieţii omului e încurajată şi privită cu stimă de întreaga 
societate. 

— Există o asemenea tara? 

— Te îndoieşti de spusele mele? 

— Nu, nu mă îndoiesc, mă minunez doar! Vezi bine, 
după cum tu nu poţi pricepe conul de umbră al epocii 
mele, tot aşa eu nu-mi pot imagina epoca luminoasă din 
tara ta. Asta nu înseamnă că nu-mi place să stau de vorbă 
cu tine. Să ştii, Alunele, că bătrânul care-i receptiv la 
frământările şi preocupările unui tânăr nu-i chiar atât de 
bătrân. 

Tăcură un timp amândoi, fiecare cu gândurile lui. 

Cum se-ntâmplă de multe ori când te chinuieşti să-ţi 
aminteşti ceva şi nu izbuteşti, deodată, aşa din senin, 
Alunel îşi aduse aminte unde mai văzuse acel portret de 


femeie cu zâmbet misterios. Era reprodus în cartea de 
istorie, ba şi pe ambalajul unui săpun de toaletă, semn că 
oamenii, apreciindu-i frumuseţea, voiau să-l vadă cât mai 
des. Şi, în aceeaşi străfulgerare a dumeririi, îşi aduse 
aminte că auzise şi de Leonardo da Vinci. Numai că până 
acum nu făcuse nicio legătură între vestitul Leonardo din 
Florenţa şi această pictură. Observând cu câtă aviditate 
priveşte tabloul, vestitul Leonardo îi spuse băiatului: 

— E Monna Lisa del Giocondo sau, pur şi simplu, 
Gioconda! Priveşte-o bine! Din spate, cu alte cuvinte din 
trecut, şerpuiesc spre ea, ca un fundal, cărări şi ape. Vin 
spre ea, care reprezintă prezentul, un prezent care 
priveşte cu încredere şi căldură viitorul. Dacă bagi de 
seamă, de unde te-ai uita la ea, ţi se pare că te urmăreşte 
cu privirea. Aşa li se va părea oamenilor din toate 
timpurile ce vor veni. Eu pentru ei am pictat-o, ca să le 
facă viaţa mai frumoasă. Câteodată, mie însumi mi se pare 
că ochii ei poartă un mesaj veşnic viu - e mesajul meu, al 
epocii mele, către viitor. 

Tot privind tabloul, Alunei aproape că uită de 
misiunile sale. Se simţea învăluit de vocea aceea caldă, 
prietenoasă, şi tare ar fi vrut să-şi fixeze în memorie 
fiecare vorbă a acelui om atât de interesant. 

— Maestre, la început n-am putut să-mi exprim 
recunoştinţa că m-ai salvat, iar acum, vezi bine, nu mă 
simt în stare să-ţi spun cât te admir. 

Vestitul Leonardo trecu peste spusele lui Alunel, de 
parcă nici nu le auzise, ba parcă se simţea şi oarecum 
stânjenit, cu toate că erau rostite cu sinceritate de gura 
unui copil. 

— Mai bine să vorbim despre cea de-a doua 
rugăminte a ta, Alunele. Ti-as satisface-o, dar, după cum 
vezi, n-am cum. Doar n-o să ies în stradă să întreb cine are 
nevoie de o intervenţie chirurgicală şi, dacă n-oi găsi pe 
nimeni care să aibă cu-adevărat şi de urgenţă o astfel de 
trebuinta, să inhat un om sănătos şi să-l tai de florile 
mărului - bineînţeles, cu tine alături -, şi asta numai şi 
numai ca să debutezi tu în chirurgie. Uite, dacă te simţi în 
stare, iti fac hatarul să mă asişti la o disectie. 

Sigur, nu era ce-şi dorea eroul nostru, dar era şi asta 
o favoare. La gândul ca va lucra - fie şi pe un cadavru - 
alături de vestitul Leonardo, Alunel nu-şi mai încăpea în 
piele. În sfârşit, va cunoaşte şi el un corp omenesc pe 
dinăuntru, va contribui la îmbogățirea cunoştinţelor de 
anatomie în folosul medicinii. Nerăbdarea îl făcu să 
freamăte. 

— Unde este cadavrul, maestre Leonardo? Abia 
aştept să ne punem pe treabă! 

— Şi eu! Să tot fie un an de când n-am mai izbutit să 
fac rost de un cadavru. Şi dacă ai şti cât îmi este de 


necesar... Schitele mele anatomice au nevoie de atâtea 
completări, încât... 

— Atunci, hai să începem disectia! 

— Nu-i atât de simplu cum crezi, pentru că acel 
cadavru nu este aici. 

— Dar unde e? 

— Nu prea departe, într-un fel de grotă. Papa a 
interzis cu desăvârşire disectia, aşa că duşmanii mei abia 
aşteaptă să fiu prins asupra faptului. 

— Înţeleg. Dar, iartă-mi curiozitatea, maestre 
Leonardo, cum ai intrat în posesia acestui cadavru? 

— Mi se pare o curiozitate firească. Mercutio, 
discipolul meu, l-a cumpărat de la o familie foarte săracă - 
oameni care abia de au după ce bea apa. S-au gândit, 
pesemne, că nu-i atât de mare păcatul să vinzi un mort ca 
să hrăneşti nişte vii. Un cadavru se plăteşte cu bani grei. 
Numai unul ca mine e în stare să plătească o astfel de 
sumă, şi asta numai din dragoste pentru ştiinţă. 

Deci, cum iti spuneam, Mercutio l-a cumpărat pentru 
mine, asigurându-i pe bieţii oameni ca, după ce-mi 
isprăvesc studiul, le înapoiez corpul defunctului. De data 
asta e vorba de cadavrul unui bătrân, aşa că voi avea 
prilejul să observ procesul de îmbătrânire - de involutie, 
cum i se spune - ce-şi pune amprenta pe toate organele si 
țesuturile, determinând modificări vizibile de la piele pan’ 
la os. Asta ştiu teoretic, dar acum mi s-a ivit prilejul să le 
cercetez cu ochii mei. Vreau să fac nişte schiţe pe care să 
le alatur, pentru comparaţie, celor făcute în urma 
observaţiilor pe cadavre de oameni tineri sau de vârstă 
mijlocie. Şi-apoi, la o vârstă înaintată, nu o boală, ci mai 
multe încolţesc organismul, aşa ca acest cadavru e foarte 
interesant pentru mine. 

— Sunt convins! incuviinta Alunel, dându-și 
importanţă. 


— Sa profităm aşadar de întunericul ocrotitor al 
nopţii şi să mergem să-l luăm. Trebuie să-l aducem aici! De 
treaba asta nu trebuie să ştie nimeni, decât noi care o vom 
face: eu, tu si Mercutio! 

Alunel era atât de încântat de încrederea pe care i-o 
arăta maestrul Leonardo, că pe moment uită că va fi nevoit 
să lucreze, pentru prima oară în viaţa lui, pe un cadavru. 

Ocrotiti de întuneric, cei doi, maestrul Leonardo si 
Alunel al nostru, se furişau cu paşi tiptil pe lângă ziduri. 
Merseră aşa, nu prea mult, până ce, la un moment dat, 
ajunseră în faţa unui amfiteatru. Băiatul tresări. Brusc, îşi 
aduse aminte de viteazul Murceneu, de amfiteatrul în care 
îl întâlnise. Dar se vedea cât de colo că nu-i acelaşi 
amfiteatru. Curios, vru să-l întrebe pe vestitul Leonardo 
care-i denumirea acelui amfiteatru, dar, văzându-l grăbit şi 
cufundat în gândurile sale, renunţă. N-aveau timp de 
depănat amintiri, şi-apoi mai mult ca sigur că Mercutio îi 
aştepta la locul stabilit. 

După ce depăşiră amfiteatrul, apucară pe un drum ce 
cobora într-o pantă lină, ducând într-adevăr spre un fel de 
grotă săpată într-o frumoasă colină. După cum lesne băgă 
de seamă Alunel al nostru, colina asta, acoperită de 
construcţii care de care mai frumoase, se afla de partea 
opusă celei unde era cartierul spiţerilor. Tocmai îşi 
întorsese privirea spre cealaltă colină, când Leonardo da 
Vinci, apucându-l de mână, îl trase după el în grotă, 
făcându-i semn, cu degetul în dreptul buzelor, să păstreze 
o linişte desăvârşită. Cum se găsea într-un loc necunoscut, 
cufundat pe deasupra în cea mai neagră beznă, Alunel 
strânse mai tare mâna maestrului Leonardo. I se paru ca 
străbat din nou un canal, de data asta săpat în pântecele 
colinei. „Nu cumva şi acesta e rodul minţii maestrului 
Leonardo?” se întrebă pe bună dreptate băiatul. 

Deodată, la vreo sută de metri, zăriră nişte luminite. 


Păreau doi licurici pâlpâitori. Fără o vorbă, Leonardo da 
Vinci îl strânse mai tare de mână pe Alunel, vestindu-i 
astfel, pe tăcute, că în sfârşit ajunseseră. Mai făcură câţiva 
paşi, când maestrul Leonardo, întocmai ca un ştrengar, 
scoase un şuierat uşor. Imediat i se răspunse un şuierat 
asemănător. Abia atunci iuți pasul fără grijă, Alunel al 
nostru grăbindu-se să-l urmeze. Pe măsură ce înaintau, 
luminiţele acelea pâlpâitoare cresteau, devenind adevărate 
flăcări, sub a căror strălucire întunericul, înfrânt, era silit 
să se dea în lături. Când fură destul de aproape, de cele 
două văpăi strălucitoare, maestrul Leonardo şi Alunel 
zăriră şi pe cei doi făclieri care îi aşteptau. Purtau pelerine 
lungi, asemănătoare celei purtate de Leonardo da Vinci, 
numai că-şi trăseseră într-aşa fel glugile pe faţă, încât era 
imposibil posibil să zăreşti ceva din chipul lor. Doar atât 
puteai să observi: că unul era înalt şi suplu, pe când 
celălalt, dimpotrivă, era scund şi burduhos. Cuprins de o 
sumbră presimtire, Leonardo da Vinci tresari si Alunel, 
care-l apucase din nou de mana, îi simţi nelinistea. 

— Nu ţi-am spus să vii singur, Mercutio? 

Alunel băgă de seamă că glasul, de obicei cald, al lui 
Leonardo da Vinci se înăsprise a mustrare. Fără să 
răspundă, cei doi făcură un pas spre ei. Abia atunci, 
vestitul Leonardo dădu cu ochii de adevăratul 

Mercutio, până atunci ascuns în spatele faclierului 
rotofei. Bietul om, legat fedeleş, se căznea să slăbească 
strânsoarea funiilor cu care fusese legat şi să scuipe cârpa 
ce-i fusese îndesată în gură. Cântărind la iuteala situaţia, 
maestrul Leonardo se întoarse spre Alunel şi-i strigă 
revoltat: 

— Am fost tradati, prietene! 

Mai mult nu putu spune ca, imediat, faclierul 
burduhos, făcând un pas spre ei, le strigă cu aroganță: - În 
numele legii, sunteţi arestaţi! 


Ecoul reluă aceste vorbe, reproducând întocmai până 
şi tonul tăios cu care fuseseră rostite şi, după ce le plimbă 
de câte va ori prin hăul grotei, le zdrobi cu scârbă de 
pereţii ei. 

Dar, ciudat, cei doi îl înşfăcară numai pe Aung: 

Ştiind că în asemenea situaţii împotrivirea e zadarnică, 


băiatul nu se zbătu să scape din mâinile lor. Ba gândul că 
poate se vor mulţumi numai cu el şi că-l vor lăsa pe 
maestrul Leonardo în pace îl făcu să stea liniştit, ca un 
mieluşel, sperând că astfel le va mai domoli inversunarea. 
Da’ de unde! în spatele lui Leonardo da Vinci apărură, ca 
din pământ, vreo douăzeci de inşi, îmbrăcaţi aidoma celor 
doi care-l înşfăcaseră pe el. Impingandu-l cu brutalitate pe 
venerabilul Leonardo spre ieşirea grotei, reuşiră în cele 
din urmă să-l despartă de băiat. Nu-l uitaseră nici pe 
Mercutio cel adevărat. Doi dintre oamenii aceia cu straie 
sumbre şi cu chipurile ascunse sub glugi îl împingeau 
acum, legat cum era, pe urmele maestrului său. 

În momentul în care se văzu despărţit de omul pe 
care atât de mult îl îndrăgise în ultima vreme, Alunel, 
sufocat de furie, îi întrebă pe cei doi însoțitori ai săi, care 
nu-l slăbiseră o clipă din strânsoarea braţelor lor: 

— De ce toate astea? Ce-aveti de gând cu noi? 

Nici n-apucă să-şi termine vorba, că numai ce-l văzu 
pe cel înalt trăgându-şi gluga de pe faţă. 

Stupoare! Cine credeţi că era? Ossian în carne şi 
oase, urmăritorul lui! Numai că de data asta nu râdea. 
Părea că vrea să-l pârjolească de viu cu privirea pe Alunel 
al nostru, dar, socotind că n-a venit vremea, se mulţumi să- 
i răspundă cu duşmănie: 

— Ştiţi voi mai bine pentru ce vină vă arestam! Si- 
apoi, de-ar fi una singură, treacă-meargă, dar aşa, după 
câte ati făcut, meritati pedeapsa capitală! 

— Dacă unui om ca Leonardo da Vinci i se cuvine, 
pentru toate strădaniile lui de-o viaţă, pedeapsa capitală, 
atunci voi, pentru nelegiuirea voastră, ce pedeapsă 
meritati? 

Numai ecoul îi răspunse lui Alunel, bineînţeles 
repetându-i întrebarea. Cât priveşte pe Ossian, acesta 
socoti că nu-i cazul să se ostenească cu vreun răspuns. În 


schimb, se strădui să-i precizeze veninos, făcând pe 
justitiarul: 

— la-ti adio de la maestrul Leonardo, nu-l vei mai 
întâlni niciodată! Pe Leonardo da Vinci îl lăsăm în seama 
epocii sale, să-l judece justiţia vremii în care trăieşte 
pentru faptele săvârşite! Pe tine însă te luăm cu noi. Ne vei 
urma în viitor, n-ai încotro! De judecat, te vom judeca acolo 
unde vom găsi de cuviinţă! 

Deşi cel de-al doilea însoțitor al său nu-şi tradase 
identitatea, după felul răutăcios în care începu să 
chicotească la auzul acestor vorbe, Alunel i-o ghici 
numaidecât, mai ales că-l şi auzi zicându-i: 

— Ti-am spus că te voi găsi şi-n gaură de şarpe! 
DOCTORUL JOSEPH IGNACE GUILLOTIN 


ot be i 
Iacobinii, gruparea cea mai democratica si hotarata 
pentru schimbari radicale din timpul Revolutiei burgheze 
din Franta, isi tineau sedintele intr-o cladire situata in plin 


centrul Parisului, nu departe de faimoasa Catedrală 
Notredame. Tot în această clădire funcţiona şi Tribunalul 
Revoluționar, care judeca, în acea vreme, fără-ntrerupere 
şi fără crutare, din zori şi până-n seară, pe toţi duşmanii 
Revoluţiei. Sala de judecată - o rotondă imensă - avea 
scaunele dispuse în amfiteatru. Concepută cu eleganţă, în 
gratiosul şi sprintarul stil rococo, avea zugrăvite pe pereţi 
tot felul de scene mitologice, pastorale, episoade ale unor 
serbări galante şi multe alte crâmpeie dintr-o viaţă de 
huzur şi plăceri.  Predominau culorile deschise, 
strălucitoare, liniile uşoare şi răsucite, ghirlandele de flori, 
de parcă aici s-ar fi dat zilnic câte un bal. Totul contrasta 
cu atmosfera gravă din timpul proceselor ce se judecau în 
această sală şi care, mai toate, se încheiau cu acea temută 
sentinţă: pedeapsa cu moartea. 

Ne aflăm în toamna anului 1793, în perioada de 
apogeu a dictaturii iacobine - punctul culminant al 
Revoluţiei burgheze din Franţa -, când această grupare îşi 
propusese să salveze Revoluţia şi s-o desăvârşească, 
zdrobind împotrivirea duşmanilor ei interni şi din afară. 

Sala era intesata de oameni. Toţi vorbeau şi 
gesticulau după bunul plac, în aşteptarea senzationalelor 
cazuri ce urmau să se judece în acea zi. 

Deodată, larma încetă ca prin farmec şi toţi câţi erau 
de fata se ridicară în picioare, în semn de respect. 
Apăruseră preşedintele Tribunalului şi membrii 
completului de judecată. Cu figuri grave, sobru şi modest 
îmbrăcaţi, se îndreptau în acel moment spre locurile lor. 
După ce se aşezară, preşedintele făcu un semn către sală, 
invitându-i pe oameni să se aşeze. Aşteptând o clipă ca 
rumoarea să înceteze cu totul, în liniştea desăvârşită care 
se lăsase, ceru apoi să fie aduşi acuzaţii care urmau să fie 
judecaţi în acea zi. Erau doar trei, aşa că şedinţa n-avea să 
dureze prea mult. Numai că, la ivirea lor, uitând parcă 


unde se află, mulţimea aceea scoase o exclamatie de 
surpriză. În rândul acuzaților se afla un copil! E drept ca 
era destul de dezvoltat, dar, dacă te uitai mai bine la el, nu 
era decât un băieţaş - să tot fi avut vreo 11 - 12 ani. 
Căutătura glacială a preşedintelui a fost de-ajuns ca 
să restabilească liniştea dinainte. Se vedea cât de colo că 
se bucură de multă autoritate. Deşi nu părea să aibă mai 
mult de 40 de ani, era un bărbat cu prestanta, pe figura lui 
energică putându-i-se citi cu uşurinţă firea dintr-o bucată 
şi mintea activă. Privirea lui ageră, care te cerceta cu 
luare-aminte, băgase spaima în nobilime. Deşi încă tânăr, 
era puţin înflorit la tâmple şi mai tot timpul căta undeva în 
zare, părând că scrutează viitorul, un viitor în care oamenii 
să fie toţi egali şi liberi. 


< 


— Stimaţi cetățeni - se înălţă vocea lui puternică -, 
eu, cetăţeanul Maximilien de Robespierre, în numele 
Comitetului Salvării Publice şi al Comitetului Sigurantei 
Generale, în numele Revoluţiei, al Cultului Raţiunii, declar 
deschisă şedinţa Tribunalului Revoluționar! Scopul ei este 
acela de a judeca pe duşmanii Revoluţiei înscrişi azi pe 
lista suspectilor. Jur pe raţiunea de a fi, pe principiul sacru 
al egalităţii, libertăţii şi fraternității - şi, împreună cu 


mine, toţi câţi vă aflaţi aici trebuie sa jurati - că vom 
judeca, aşa cum spuneau străbunii latini, „sine ira et 
studio”, adică „fără mânie şi părtinire”, pe aceşti cetăţeni, 
conducându-ne numai după principiile raţiunii, adevărului 
şi dreptăţii! 


— Jurăm! strigară într-un glas toţi câţi erau de faţă. 

— Pe lista de azi a suspectilor, continuă Robespierre, 
figurează trei cetăţeni: Jules Milieu, Ernest Maudit şi un 
copil, Alunel! 

La ultimul nume, rumoarea cuprinse de astă dată 
numai ultimele rânduri, cu destulă timiditate, aşa că nu 
mai răzbi până la masa judecătorilor. De altfel, privirea de 
vultur a lui Robespierre o înăbuşi imediat. Vocea lui tună 
din nou: 

— Onorati cetăţeni, dupa cum ştiţi, în procesele 
noastre, care n-au timp de tertipuri avocatesti, nu există 
avocat al apărării, ci numai acuzator. De fapt, acesta e 


chiar cel care reclamă faptele reprobabile ale unui 
cetăţean, cerând ca acesta să fie trecut pe lista suspectilor. 
După ce este citită această cerere a sa, în care acuzatorul 
trebuie să arate, cu argumente solide, ce motive l-au 
determinat să ne-o înainteze, suspectul poate fi acuzat şi 
de alţi cetăţeni din sală. Dar cel care depune plângerea 
împotriva cuiva răspunde de fapt şi de drept de acuzaţia 
adusă. 

Dacă se dovedeşte necinstit fata de Tribunalul 
Revoluționar, aducând o acuzaţie mincinoasa, el va fi cel 
pedepsit. Cât priveşte apărarea, acuzatului i se acordă 
dreptul să se apere el însuşi, dându-i astfel posibilitatea să- 
şi dovedească nevinovăția in fata Tribunalului. Cine l-ar 
putea apăra mai bine? Şi acum, la treabă! 

Primul acuzat este cetăţeanul Jules Milie. Cine a 
depus plângerea împotriva lui, să-şi susţină acuzarea! 

La această invitaţie, din sală se ridică un bărbat 
voinic, cu faţa lată, energică, şi privirea pătrunzătoare. Cu 
vocea lui groasă şi autoritară, rosti rar şi apăsat: 

— Stimate preşedinte, onorati membri ai completului 
de judecată, dragi cetăţeni, mă cunoaşteţi cu toţii prea 
bine. Ca să îndeplinesc procedura, îmi voi spune totuşi 
numele, că doar aşa se obişnuieşte. Mă numesc Georges 
Danton şi telul vieţii mele este victoria Revoluţiei. Sustin 
aici, în faţa tuturor, că acest om este un înflăcărat 
girondin! 

Pe faţa lui Robespierre, nicio tresărire. Totuşi, ca 
unul care avea dreptul să pună întrebări suplimentare, să 
intervină în orice moment al şedinţei, socoti de datoria lui 
să afle mai multe despre acuzat. 

— Cetatene Danton, cunoaştem activitatea 
revoluţionară pe care o desfăşori. Răspunde-mi, te rog, la o 
întrebare: eşti sau nu devotat cauzei iacobinilor, cu alte 
cuvinte eşti sau nu un iacobin înflăcărat? 


— Ce întrebare mai e şi asta?! mai încape vorbă? 
Desigur, cetatene Robespierre! 

— După cum cetăţeanul Jules Milieu este un 
înflăcărat girondin. Ce rău vezi în asta?! 

Danton pricepu rostul intervenţiei lui Robespierre, 
aşa că adăugă: 

— Prea bine, nu-i nimic rău în asta! Dar, vedeţi, 
cetăţeni, dacă ardoarea lui girondină ar servi Revoluţia, eu 
însumi l-aş fi apărat împotriva oricui. Îmi susţin acuzarea, 
pentru că l-am prins tocmai când voia să treacă graniţa în 
Prusia, pentru a ajunge la Koblenz, unde se află tabăra 
contrarevolutionara a nobilimii franceze fugite din tara. A 
trădat Revoluţia! Să răspundă în faţa Tribunalului 
Revoluționar pentru fapta sa! 

— Prea bine! Daca aşa stau lucrurile, cetatene 
Danton, acuzaţia adusă de tine numitului Jules Milieu este 
indreptatita. 

La aceste vorbe ale lui Robespierre, un murmur de 
indignare traversa sala, de la primele moarte de dragul de 
a condamna! Asta ar fi curata crima! Nu putem condamna 
un om numai pentru ca e girondin, mai trebuie sa si 
dovedim că-i duşman al Revoluţiei, că a trădat nobilele ei 
idealuri democratice. lată motivul pentru care i-am cerut 
cetăţeanului Danton să-şi susţină acuzaţia împotriva lui 
Jules Milieu cu temeinice argumente, care să ateste că 
într-adevăr acesta e un trădător! 

La auzul celor spuse de preşedinte, un bărbat chipeş 
se ridică brusc în picioare, manifestându-şi înflăcărat 
totala adeziune: 

— Cetatene Robespierre, câtă înţelepciune e în 
vorbele pe care le-ai rostit adineauri! Eu sunt Jean Paul 
Marat, cunoscut în foburgurile Parisului sub numele de 
„Prietenul poporului”, după denumirea ziarului meu - 
„LAmi dupeuple”. Cu toate că dorinţa mea cea mai 


arzătoare e triumful Revoluţiei, consider totuşi că Jean 
Roux nu are dreptate. Dacă i-am extermina pe toţi, fără 
discernământ, cine ar mai rămâne să desăvârşească 
Revoluţia? 

Un ropot de aplauze însoţi vorbele lui Marat, care se 
bucura de o mare popularitate. Insusi Robespierre 
aplaudă, entuziasmat. 

— Chiar aşa, cetatene Marat, cine ar duce lupta mai 
departe, dacă i-am decima pe toţi? 

Din nou rumoarea făcu mulţimea să freamăte. 

până la ultimele rânduri. De data asta, Robespierre 
nu mai interveni. Lăsă mulţimea să-şi manifeste în voie 
oprobriul faţă de trădarea girondinului. Când, după un 
timp, se aşternu din nou liniştea, se auzi iarăşi vocea 
puternică a lui Robespierre: 

Pa m i 


— Mai vrea cineva să ia cuvântul? 

Din fundul sălii se ridică un om uscativ, a cărui 
privire părea să pârjolească tot ce-i ieşea în cale. 

— Mă numesc Jacques Roux, supranumit „Turbatul”. 
De fapt, „turbarea” mea se manifestă numai în faţa 


duşmanilor Revoluţiei. După părerea mea, toţi girondinii ar 
trebui executaţi, fără excepţie! Moarte tuturor duşmanilor 
Revoluţiei, indiferent că sunt girondini sau mai ştiu eu ce! 
Cu vocea aceea metalică, dură, cu ochii ieşiţi din 
orbite de furie, Jacques Roux părea într-adevăr un câine 
turbat, gata să muşte. Işi merita pe drept cuvânt porecla 
de „Turbatul”, pe care, cu timpul, începură s-o poarte toţi 
partizanii săi. 
j — Sunt de aceeaşi părere cu tine, cetatene Roux. 
Intr-adevar, toti dusmanii Revolutiei ar trebui exterminati! 
îi răspunse calm, dar ferm, Robespierre. Dar nu trebuie s-o 
pornim la drum cu idei preconcepute. S-ar putea, totuşi, ca 
printre girondini să existe şi revoluționari adevăraţi, dupa 
cum chiar printre iacobini s-ar putea sa se strecoare 
trădători ai Revoluţiei. Trebuie să ne păstrăm luciditatea, 
să actionam cu discernământ! Noi n-avem dreptul să 
condamnăm ne cineva la moarte de dragul de a condamna! 
Asta ar fi curată crimă! Nu putem condamna un om numai 
pentru că e girondin, mai trebuie să şi dovedim că-i 
duşman al Revoluţiei, că a trădat nobilele ei idealuri 
democratice. Iată motivul pentru care i-am cerut 
cetăţeanului Danton să-şi susţină acuzaţia împotriva lui 
Jules Milieu cu temeinice argumente, care să ateste că 
într-adevăr acesta e un trădător! 


gee 

La auzul celor spuse de presedinte, un barbat chipes 
se ridică brusc în picioare, manifestandu-si înflăcărat 
totala adeziune: 

— Cetatene Robespierre, câtă înţelepciune e în 
vorbele pe care le-ai rostit adineauri! Eu sunt Jean Paul 
Marat, cunoscut în foburgurile Parisului sub numele de 
„Prietenul poporului”, după denumirea ziarului meu - 
„LAmi dupeuple”. Cu toate că dorinţa mea cea mai 
arzătoare e triumful Revoluţiei, consider totuşi că Jean 
Roux nu are dreptate. Dacă i-am extermina pe toţi, fără 
discernământ, cine ar mai rămâne sa desăvârşească 
Revoluţia? 

Un ropot de aplauze însoţi vorbele lui Marat, care se 
bucura de o mare popularitate. Insusi Robespierre 
aplaudă, entuziasmat. 

— Chiar aşa, cetatene Marat, cine ar duce lupta mai 
departe, dacă i-am decima pe toţi? 

Din nou rumoarea făcu mulţimea să freamăte. 


— Vă rog, linişte! Să dăm cuvântul acuzatului! 

Verde la faţă, Jules Milieu începu prin a-şi recunoaşte 
vinovăția. Bâigui ceva ce voia să însemne ca ii este 
imposibil să tăgăduiască fapta sa, dar că imploră completul 
de judecată să-i acorde iertarea. 

— Cum îndrăzneşti să ceri iertare pentru fapta ta, 
Jules Milieu? îl întrebă, revoltat, Robespierre. Mai bine ai 
încerca să-ţi păstrezi demnitatea în faţa completului de 
judecată, când va pronunţa sentinţa pe care o meriti. Si 
aceasta nu poate fi alta, decât condamnarea la moarte! 

La auzul acestor vorbe, acuzatul ingheta. Era atât de 
palid, încât, cum stătea aşa, nemişcat, paralizat de spaimă, 
părea deja mort. 

— La moarte! La moarte! strigă Jacques Roux si, 
imediat, alte voci din mulţime repetară acest îndemn. 

Cu un gest autoritar, Robespierre ceru să se facă 
linişte. Apoi, cu calmul lui obişnuit, căutând cu privirea pe 
cineva anume în primele rânduri, spuse: 

— S-a hotărât, deci, pedeapsa cu moartea! Rămâne 


să vedem cum va fi executat numitul Jules Milieu. Pentru 
aceasta, îl rog pe doctorul Joseph Ignace Guillotin să ne 
spună dacă acuzatul merită sau nu să fie ghilotinat. 

Chiar din primul rând se ridică atunci un bărbat mai 
în vârstă, a cărui privire rece avea o strălucire ciudată. 

— Eu, doctorul Joseph Ignace Guillotin, se cotesc că 
numitul Jules Milieu merită să beneficieze de cel mai 
civilizat şi eficace instrument d aplicare a pedepsei 
capitale, pe care eu însumi l-am introdus în Franţa - 
ghilotina! 

— Să trecem la cel de-al doilea acuzat - Ernest 
Maudit! îl numi cu fermitate Robespierre care se vede n- 
avea timp de pierdut. 

Acest Ernest Maudit tremura ca o piftie, o; mult 
înainte de a-şi auzi numele. 

— Cine este acuzatorul lui Ernest Maudit? întrebă 
preşedintele. 

De data asta acuzatorul era unul dintre membrii 
completului de judecată, aşa că se afla chiar la masa 
ocupată de aceştia. Când, plin de prestanta, se ridică în 
picioare, toţi amutira. Era însuşi Saint-Just, membru al 
Comitetului Salvării Publice şi cel mai apropiat colaborator 
al lui Robespierre. N-ai fi bănuit că acest tânăr zvelt, 
deosebit de frumos şi atrăgător, era atât de intransigent. 

— Eu, cetăţeanul Louis de Saint-Just, sunt cel care a 
depus plângerea! Numitul Ernest Maudit se face vinovat 
de specularea alimentelor, în timp ce oamenii din foburguri 
mor de foame. îi fură pe cetăţeni, vânzând la suprapret, 
fură dictatura iacobină, dosind alimente şi căutând astfel 
să se îmbogăţească! 

— La moarte! se auzi din nou vocea lui Jean Roux, 
conducătorul „turbaţilor”. 

Spre deosebire de Jules Milieu, Ernest Maudit n-avea 
nici crez politic, nici crez moral. Singurul lui idol, în care 


credea fără rezerve, fiind în stare de orice ticăloşie ca să-l 
obţină, era banul. Aşa se face că, rânjind cinic, îl privi cu 
impertinenta pe Saint-Just şi zise: - Am speculat cat am 
putut, dar măcar am trăit bine. Putin, e drept, dar bine! 
Acum pot să mor! 

Robespierre îl privi o clipă, numai o clipă, cu dispreţ, 
după care rosti plin de revoltă sentinţa: - Pedeapsa cu 
moartea! 

De data asta, însă, doctorul Guillotin fu de părerea că 
acuzatul nu merită cinstea de a fi ghilotinat, aşa că Ernest 
Maudit urma să fie împuşcat. 

In sfârşit, se trecu la ultimul caz. Când Robespierre 
pronunţă numele lui Alunel, rumoarea cuprinse din nou 
acea mulţime pestriță. Un cetăţean din sală indrazni chiar 
să atragă atenţia: 

— Dar e un copil! Ceva mai dolofan, e drept, dar 
totuşi nu-i altceva decât un copil! 

— N-are importanţă - i-o reteză scurt Robespierre! 
Un copil, din proprie iniţiativă sau pus la cale de duşmanii 
Revoluţiei, poate da foc acestei clădiri, poate omori un om 
cu un glonţ bine tintit sau cu o lovitură de bâtă aplicată, pe 
la spate, drept în moalele capului şi, dacă-i înclinat spre 
rele, cine ştie de câte ar mai fi în stare! 

Nimeni nu mai zise nimic. Doar Marat spuse în 
treacăt, de data aceasta pe un ton zeflemitor: 

— Cum de nu m-am gândit?! Un copil ar fi în stare să 
submineze până şi dictatura iacobină! 

— Să nu exagerăm, dar nici să minimalizăm actele 
copiilor nu-i bine! îi răspunse Robespierre. Cine a depus 
acuzaţia împotriva numitului Alunel? întrebă apoi, socotind 
cu totul deplasată în intervenţia lui Marat. 

— Eu! se auzi o voce care-l făcu pe Alunel să tresară. 

Nu se înşelase. Chiar în acel moment, abia păşind din 
cauza grăsimii, dar străduindu-se să meargă cât mai 


elegant, cine credeţi că se îndrepta spre masa completului 
de judecată? Dar mai bine să-l lăsăm pe burduhos să-şi 
spună numele, de vreme ce, iavaş-iavaş, iată-l ajuns în faţa 
acestuia. 

— Ma numesc Munchhausen, celebrul baron 
Munchhausen. Eu am depus plângerea împotriva acestui 
copil infam! 

— Infam ai zis? Dar ce nelegiuire a comis acest 
Alunel? întrebă Robespierre. 

— Păi, să vedeţi... A furat din avutul statului, cu alte 
cuvinte al dictaturii iacobine, o monedă. O astfel de faptă 
trebuie pedepsită cu toată asprimea! 

Alunel se cutremură. Îşi aduse aminte de moneda pe 
care i-o dăduse doctorul Galenus, când îl trimisese în 
cartierul spiterilor să-i cumpere substanţa aceea de care 
avea nevoie pentru salvarea lui Murceneu. Îşi aminti eu 
groază că baronul i-o înapoiase, aşa că acum se afla asupra 
lui. „lată-mă, aşadar, căzut din nou în cursa perfidului 
baron! îşi zise băiatul. Corpul delict se va găsi la mine. În 
fata acestei probe concrete a vinovatiei mele şi având in 
vedere sentintele date cu atâta uşurinţă de acest Tribunal 
până acum, nu văd nicio ieşire din situaţia mea disperată. 
Parcă il şi aud pe Jacques Roux strigând: «La moarte, la 
moarte!» Si-apoi pe doctorul Guillotin, care-mi va face o 
«favoare» de mă va sorti ghilotinei - «cel mai civilizat şi 
eficace instrument de aplicare a pedepsei capitale», cum o 
consideră el”. 


În ruptul capului nu pricepea Alunei al nostru cum de 


era cu putinţă ca un doctor, slujitor al vieţii, să laude cu 
sânge rece calităţile unui instrument aducător de moarte. 


Se hotărî să-şi tina firea şi să aştepte în linişte 
desfăşurarea procesului. 


— Ce probe aduci, baroane, în sprijinul celor 


afirmate? 

— Sa fie perchezitionat acest Alunel! Veţi găsi asupra 
lui moneda! Cred că-i de ajuns. 

La un semn al lui Robespierre, doi bărbaţi, care 
stătuseră până atunci de-a dreapta şi de-a stânga uşii, se 
îndreptară către Alunel, urmând să-nceapă perchezitia 
corporală. 

— Nu e nevoie! îi opri cu demnitate băiatul, ducând 
mâna la buzunarul în care ştia că pusese moneda cu 
pricina. I-o întinse unuia dintre cei doi bărbaţi. Acesta, 
după ce o depuse pe masa completului de judecată, în faţa 
lui Robespierre, se îndreptă spre uşă, unde îşi reluă locul 
alături de tovarăşul său. 

Robespierre nici nu se uită la monedă. În schimb, il 
scrută cu privirea pe baron, căruia îi străluceau ochii de 
satisfacţie. 

— Atât?! Asta este singura ta probă acuzatoare?! 

— Nu chiar, cetatene Robespierre! Băiatul acesta a 
încercat să fure un cadavru. Or, este bine ştiut că trupurile 
celor executaţi din ordinul Tribunalului Revoluționar 
aparţin iacobinilor, care le înmormântează după legile lor. 
Adică... ale dumneavoastră! 

— Le lasă pradă corbilor! strigă Jacques Roux. La 
moarte! La moarte cu hoţul de cadavre! 

— Tacere! porunci Robespierre. Ce probă ai, 
baroane, că ceea ce afirmi e adevărat? 

— De data asta, am chiar un martor ocular! chicoti 
baronul. 

— Prea bine. Şi unde e martorul? 

La această întrebare, chiar de lângă baron, se ridică 
un tânăr care vorbi cu glas hotărât: 

— Eu sunt martorul. Mă numesc Ossian şi îmi port 
numele cu mândrie. Sub flamura acestui nume nu am 
rostit decât adevăruri. Acum pot adeveri că cele spuse de 


baron corespund întru totul realităţii. Am văzut cu ochii 
mei pe acest băiat încercând să fure un cadavru, după cum 
l-am văzut furând şi moneda care se află acum pe masa 
completului. Alunei este de două ori vinovat! 


~ 


Alunel spumega de furie. Si, colac peste pupaza, 
Jacques Roux incepu din nou sa strige ca scos din minti: 
— La moarte! La moarte! 


Băiatul simţea că nu se mai poate stăpâni. „Trebuie 
să vorbesc! îşi spuse. Numai aşa voi putea să demasc acest 
complot mârşav pe care l-au urzit cei doi împotriva mea!” 

— Înainte de a hotări soarta acestui copil, spuse cu 
autoritate Robespierre, trebuie să-l ascultăm şi pe el. Să se 
apere! Daca poate, să se dezvinovateasca! 

Cum strânsese mult năduf în sufletul lui, Alunel uită 
unde se află şi vorbi ca un copil ce era: 

— N-am de ce sa mă apăr si nici să mă dezvinovatesc 
nu găsesc cu cale! Pentru că sunt complet nevinovat! 

— Asta o să hotărâm noi! tună vocea lui Robespierre. 

— Aţi şi hotărât, de vreme ce aţi ascultat minciunile 
celor doi! 

— Ne insultă! sări ca ars baronul. 

— E un infam! adăugă Ossian. 

Dar privirile lui Robespierre îi astâmpără pe dată. 

— Ascultă, băiete - zise acesta -, mie, cetăţeanul 
Maximilien de Robespierre, mi se mai spune şi 
„Incoruptibilul”. Şi ştii de ce? Pentru că nimeni nu mă 
poate cumpăra sau îndupleca să renunţ sau să mă abat 
câtuşi de puţin din drumul pe care sunt hotărât să merg 
până la capăt. De la începutul Revoluţiei am apucat-o pe 
calea dreptăţii şi stabilirii adevărului. Dacă eşti nevinovat, 
oricât şi-ar bate gura aceşti indivizi, acuzatorii tăi, în 
zadar! Dar n-are rost să-i insulti, mai bine apara-te pe tine! 
Spune-ne adevărul! 

Vorbele sincere ale lui Robespierre îi dădură curaj 
băiatului, aşa că vorbi deschis, fără ocolişuri. 

— Păi uite, cetatene Robespierre, care e adevărul: 
moneda n-am furat-o din avutia vreunui stat, nici din 
avutul iacobinilor, cum pretinde baronul! Mi-a dat-o însuşi 
doctorul Galenus ca să cumpăr o substanţă necesară bunei 
desfăşurări a unei intervenţii chirurgicale - urma să fie 
operat prietenul meu Murceneu, a cărui viaţă numai astfel 


putea fi salvată. Dându-se drept spiter, baronul m-a tras 
într-o cursă. Poate urmărea să mă şi omoare. Văzând că m- 
a înşelat, i-am cerut înapoi moneda, iar el s-a grăbit să mi- 
o înapoieze. Am băgat-o în buzunar, dar n-am mai apucat 
să ajung la doctorul Galenus - şi baronul ştie de ce. Aşa se 
explică faptul că aţi găsit acum moneda asupra mea! 

În clipa aceea, Robespierre începu să examineze cu 
atenţie moneda de pe masă. Baronul, care nu-l slăbea o 
clipă din ochi pe temutul „Incoruptibil”, observă acest 
lucru şi zise numaidecât: 

— Mă rog, îmi retrag această acuzaţie! Un ban, 
acolo, n-are importanţă! 


pedepsim pe făptaş pentru cât a furat, ci pentru că a furat! 
Această rea apucătură trebuie stârpită din mentalitatea şi 
comportarea oamenilor. Dacă furi 100 de franci sau unul 
singur, furtul tot furt rămâne! Dictatura iacobină n-are 
nevoie de hoţi! 

Inflacarat de aceste vorbe ale lui Robespierre, 
fanaticul Jacques Roux începu să strige din nou: 

— La moarte! La moarte! 

Fără să-şi piardă cumpătul, Alunei îşi continuă 
propria apărare. De data asta, se întoarse spre doctorul 
Guillotin: 

— Şi pe dumneata, doctore, sunt supărat! 

— Pe mine?! fu surprins doctorul Guillotin. 

— Da, doctore, pe dumneata! Şi asta, pentru că ai 
introdus in Franţa, perfectionandu-l, un instrument 
aducător de moarte, uitând că, de fapt, ca doctor, datoria 
pe care o ai e aceea de a salva vieţi omeneşti! 

La acest teribil rechizitoriu, uitând să mai ceară 
cuvântul, doctorul Joseph Ignace Guillotin găsi cu cale să 
replice prompt: 

— S-ar părea că ai dreptate! imi place că sustii nobila 
misiune a celui ce slujeşte medicina! Dar, nu te supăra, eu 
îmi menţin părerea că ghilotina este cel mai civilizat şi 
eficace instrument de aplicare a pedepsei capitale - aş 
spune chiar uman. Şi-apoi, nu eu sunt acela care pronunţă 
condamnarea la moarte, ci Tribunalul Revoluționar. Vezi 
tu, băiete, în 1789, când am propus Adunării Naţionale ca 
pedeapsa capitală sa fie adusă la îndeplinire cu 
instrumentul care apoi mi-a preluat numele, nu m-am 
gândit la altceva decât la teribilele suplicii la care evul 
mediu i-a supus pe oameni. Odată pronunţată sentinţa de 
condamnare la moarte, nu mai rămâne decât să fie adusă 
la îndeplinire. Cum? Ei aici să te vedem, băiete! Spune-mi, 
dacă s-ar hotări acum condamnarea ta la moarte, ai 


prefera arderea pe rug, ştreangul sau tragerea pe roată, ca 
în evul mediu? Nu cred. Pe lângă toate astea, chiar şi faţă 
de impuscare, ghilotina mea este o... mângâiere rece si 
scurtă a gâtului. Atât de fulgerător îi curmă zilele cuțitul 
greu al ghilotinei, încât condamnatul n-are timp să simtă 
vreo durere. Şi-apoi, să ştii că, în calitatea mea de medic, 
şi eu am salvat mulţi oameni de la moarte - oameni al 
căror organism suferea de felurite beteşuguri. Dar aici e 
vorba de cu totul altceva. Oamenii condamnaţi la moarte 
de Tribunalul Revoluționar s-au facut vinovaţi de 
comiterea unor fapte deosebit de grave, care subminează 
Revoluţia. Cum s-ar spune bolile de care suferă aceştia 
sunt nişte „boli morale”. N-am cum să-i vindec, nu-s cazuri 
de competenţa mea, ci a Tribunalului Revoluționar, după 
cum ai văzut. Eu n-am făcut altceva decât să introduc în 
Franţa acest instrument de aplicare a pedepsei capitale, 
care, susţin, e cel mai uman! Cred că eşti de acord, băiete, 
că de vreme ce m-am străduit să-l feresc pe condamnatul 
la moarte - care este totuşi un om - de acele ultime dureri 
atroce, nu mi-am întinat profesiunea de medic. 

Alunel nu mai scoase o vorbă, dându-şi seama că 
doctorul Guillotin avea într-un fel dreptate. 

— Spune-ne, cum a fost cu furtul cadavrului, băiete? 
îl întrebă Robespierre. Ai vrut să furi într-adevăr un 
cadavru? 

— Da, cetatene Robespierre! îi răspunse Alunel cu 
demnitate. De fapt n-a fost vorba de niciun furt. Maestrul 
Leonardo da Vinci cumpărase acest cadavru de la o familie 
sărmană. Tocmai îl trimisese pe discipolul sau, Mercutio, 
să-l ia de la această familie şi să-l aducă într-un anume loc, 
numai de ei ştiut, unde urmau, mai târziu, să se 
întâlnească. Cum eu, printr-o întâmplare, mă aflam 
împreună cu el, maestrul Leonardo m-a luat şi pe mine la 
acea întâlnire cu Mercutio. Toţi trei trebuia să transportăm 


apoi cadavrul acasă la maestru. Voia să facă o disectie, 
menită să completeze unele observaţii consemnate în 
faimoasele sale „Camete anatomice”. Ajunşi la locul 
întâlnirii, am fost întâmpinați însă de acest baron si de 
aliatul său, Ossian, care ne-au bruscat cu violenţă. 
Mercutio n-avea cum să le tina piept alături de noi, că-l 
legaseră fedeleş înainte de sosirea noastră. Aşa se face că 
au reuşit să mă despartă de vestitul Leonardo da Vinci. Pe 
el l-au dat pe mâna oamenilor bisericii, iar pe mine m-au 
adus aici, ca să fiu judecat. 

— Nu minţi? îl întrebă Robespierre, privindu-l drept 
în faţă. 

— Nici prin gând nu-mi trece! 

Simţind momentul-cheie al procesului, baronul cel 
şiret interveni pe dată: 

— Cetatene Robespierre, băiatul ăsta minte de- 
ngheata apele! Oricine ştie că marele Leonardo da Vinci a 
trăit în veacul al XVI-lea, că a închis ochii în anul de graţie 
1519. Nu-i posibil ca cineva să creadă tot ce a îndrugat 
până acum acest copil. Cum putea el să-l întâlnească pe 
Leonardo da Vinci? E prea de tot! Şi-apoi, e de-a dreptul o 
insultă să torni asemenea gogoşi în faţa Tribunalului 
Revoluționar, în anul de graţie 1793. 

Rumoarea cuprinse din nou sala. Cetăţeanul care 
intervenise cu puţin timp înainte în favoarea lui Alunel se 
aplecă spre vecinul său şi-i şopti: 

— Copil, copil, dar straşnic ştie să mintă! 

— La moarte! La moarte! striga de zor „Turbatul”. 

Ce mai, baronului îi reuşise stratagema! Declanşase, 
prin vorbele lui, un curent ostil lui Alunel. Numai 
cetăţeanul Marat adoptă o poziţie diferită. 

— Şi eu sunt medic, spuse el, dar pot afirma că, în 
afara inadvertentelor legate de epocă, povestea acestui 
copil mi s-a părut sinceră. Într-adevăr, practica medicală 


din zilele noastre datorează mult cercetărilor pe cadavre 
făcute de Leonardo da Vinci. Ştiu şi eu, din lecturile mele, 
că vestitul Leonardo cumpăra cadavre pe care făcea 
disectii în ascuns, de teama bisericii catolice, care le 
interzicea sub aspră pedeapsă. Cine ştie? i-o fi căzut în 
mâini o astfel de carte şi, cum imaginaţia copiilor e atât de 
vie, acest băiat o fi galopat cu visarea în trecut, 
închipuindu-şi o întâmplare aievea! 

— Cetatene Marat, se auzi din nou vocea baronului, 
să fim serioşi! Ori laie, ori bălaie! Pe noi nu ne interesează 
acum practica medicală, ci faptul că povestea spusă de 
acest copil aici, în faţa Tribunalului, nu-i de crezut. Pentru 
că Leonardo... 

— Ştim! i-o reteză cu ironie Marat. Nu poate să fie de 
crezut, pentru că Leonardo da Vinci a închis ochii în anul 
de graţie 1519, iar noi suntem în anul de graţie 1793! 

— Tăcere! strigă autoritarul Robespierre. Când sala 
se potoli, îl cercetă încă odată cu privirea pe Alunel. Apoi, 
scrutându-l pe baron, îi zise: 

— Baroane, as dori să repeti acuzaţia pe care i-o 
aduci acestui copil! 

— Sustin că numitul Alunel a intenţionat să fure un 
cadavru din preajma ghilotinei. Toată povestea asta cu 
Leonardo da Vinci e minciuna sfruntată, menită să ascundă 
adevărul. Ştiu că dictatura iacobină pedepseşte minciuna 
cum se cuvine, cu pedeapsa capitală. 3 

— Prea bine! îi răspunse cu asprime Robespierre. În 
cazul ăsta şi tu te faci vinovat de minciună, baroane! Cât 
priveşte martorul tău, Ossian de vreme ce te susține în 
spusele tale, e un martor mincinos! 

— Eu, vinovat de minciună?! întrebă infricosat 
baronul. 

— Bineînțeles! N-ai susținut că l-ai prins pe Alunel 
furând o monedă din avutul statului? 


— Am susţinut! 

— Martorul ce spune? 

— Sustin acelaşi lucru! 

— Aflaţi că sunteţi doi mincinosi! 

Apoi, cu moneda în mână, Robespierre se ridică de 
pe locul său şi, coborând de la masa completului, merse 
printre oameni, arătând-o în dreapta şi-n stânga. 

— Această monedă este din timpul imperiului roman 
şi-l reprezintă chiar pe împăratul Commodus, în timpul 
căruia se pare că a trăit ilustrul medic Galenus. 

— Asa este! confirma Marat. 

— Deci si aici, continua Robespierre, povestea 
baiatului pare verosimila, numai ca sare inapoi peste 
secole. Alunel nu trebuia s-ajunga pana la Galenus ca sa 
intre in posesia acestei monede. Oricum, ea nu este din 
avutul statului francez, al dictaturii iacobine, care nu 
foloseşte asemenea bani. Cel mult, i-a dăruit-o sau a luat-o 
din colecţia unui numismat. În acest ultim caz, păgubaşul 
trebuia să depună o plângere. Or, după cum vedeţi, nu s-a 
prezentat nimeni, în afara acestor doi indivizi - unul cu 
acuzaţia lui mincinoasă, celălalt, cu mărturia lui la fel de... 
„cinstită”! 

Dându-şi seama de întorsătura periculoasă a 
situaţiei, baronul se agata de ultima sansa: 

— Dar cadavrul? 

— Bine, hai sa vedem ce-i si cu acest cadavru! 
acceptă vădit iritat Robespierre. Sustineti amândoi ca l-aţi 
văzut pe Alunel cum intenţiona să fure un cadavru din 
dreptul ghilotinei. Dar unde erati când l-aţi văzut? 

— Chiar lângă el, răspunse cu dezinvoltură baronul, 
ca unul ce era „regele mincinoşilor”. Tocmai i se tăiase 
unuia capul si Alunel se pregătea să-l înşface, dar l-am 
insfacat noi pe el şi l-am adus la judecată! 

— Când s-a întâmplat asta? 


— Păi ieri... da, chiar ieri! 

— Minciună sfruntată! tună Robespierre. Mai întâi că 
de trei zile noi n-am pronunţat niciun verdict. Şi-apoi, 
ghilotina e înconjurată de un cerc, cu raza de 30 de metri, 
de soldaţi ai dictaturii iacobine. Oricine s-ar apropia de 
locul execuţiei n-ar putea trece printre soldaţi. Cum să se 
strecoare Alunel printre soldaţi ca să poată „înşfăca” un 
cadavru, pe care să-l şi treacă înapoi, ca pe o nucă ascunsă 
într-un buzunar, printre oamenii noştri de pază?!!! Cu atât 
mai puţin aţi fi putut voi, oameni în toată firea, şi mai ales 
tu, baroane, cu aceasta „graţioasă siluetă”. Minciuna 
voastră e cusută cu aţă albă şi, oricum, se vede de lao 
poştă că-i veninoasă! Cel puţin minciunile lui Alunel sunt 
inofensive, rodul unei imaginatii ieşite din comun. 


— Niciun dar, baroane! strigă Robespierre. Poate că 
acest copil a inventat aceste poveşti acum, de frică. Nu-i 
uşor pentru un copil să apară în faţa completului de 
judecată. Oricum, ni le-a povestit cu sinceritate, pe un ton 
convingător, ca şi când s-ar fi petrecut aievea, şi - de ce să 
nu recunoaştem ce-i al lui? - cu multă inteligenţă. Se 
cunoaşte că-i place să citească mult. In timp ce 
dumneata... 

— Bietul copil! exclamă cu compasiune acelaşi 
cetăţean, care, cameleonic, fusese când de partea lui 
Alunel, când împotriva lui. 

— Ce părere ai, doctore Guillotin, Alunel merită sau 
nu să fie ghilotinat? mai întrebă Robespierre, abia schitand 
un zâmbet. 

— Fireşte că nu, cetatene Robespierre! Eu cred că 
acest copil e cinstit de felul lui, dar se vede cât de colo că-l 
roade ceva şi, pe deasupra, cred că a fost victima unor 
împrejurări nefericite, care l-au adus în această situaţie. 
Mi-a plăcut cum s-a înflăcărat când ne-a vorbit despre 
misiunea unui doctor adevărat în societate. Pentru clipa 
asta când mi l-am apropiat de suflet, mă simt dator să-l 
sfătuiesc să-şi aleagă prietenii numai după ce le cântăreşte 
bine firea şi apucăturile. Nu oricine e demn să-l numeşti 
prieten. Şi-apoi, să fie mai cu băgare de seamă, să nu mai 
lase fantezia să zboare atât de departe, că-l poate vâri, ca 
acum, în situaţii imposibile. 

— Nevinovat! rosti verdictul Robespierre, în clipa 
aceea Alunei fu orbit de o lumină puternică. Vrând să vadă 
de unde vine, întoarse capul. Din ochii lui Robespierre, 
două fascicule strălucitoare se proiectau asupra lui, apoi 
asupra sălii şi, căzând pe luciul uşii, reuşiră s-o deschidă. 
Pe calea aceea de lumină, el însuşi învăluit de ea, Alunel 
ieşi triumfător din sală. La un moment dat, întoarse încă o 
dată capul, vrând să-şi ia rămas bun de la Robespierre, 


supranumit „Incoruptibilul”. Se mistuise parcă în lumina 
aceea orbitoare. Doar vocea lui puternică se auzea din ce 
în ce mai departe: „Nevinovat! 

Nevinovat!” 

O LECTIE DE PATRIOTISM 

Prins in torentul acela luminos, Alunei nu izbutea sa 
zareasca nimic - nici in dreapta, nici in stanga. O cale de 
lumina i se deschidea inainte. ,,S-ar putea ca aceasta cale 
de lumina sa ma duca spre viitor, isi spuse Alunel. Nu-mi 
pot inchipui viitorul decat scaldat in lumina, limpede, fara 
niciun nor, ca altfel ce rost ar mai avea stradania spre mai 
bine dintotdeauna a oamenilor. Ceva imi spune ca de-abia 
în viitor voi fi in stare să-mi îndeplinesc misiunile. Dar cat 
de îndepărtat este oare acest viitor pentru mine?” 

Pe nesimţite, lumina care îl orbise începu să scadă. 
Abia acum Alunel băgă de seamă unde se află. Surpriza îl 
năuci de-a binelea. Si cum să nu fie uluit, bietul băiat, 
care, din mijlocul iacobinilor, se trezi pe unul din culoarele 
Facultăţii de Medicină. Il recunoscu numaidecât. Era 
acelaşi culoar din capul căruia suia o scarita. Era acelaşi şi 
totuşi altul. De fapt, toată clădirea părea alta, mai nouă, cu 
pereţii proaspăt zugrăviți, de-ai fi zis ca nu de mult fusese 
construită. Poate era o simplă părere. 

Acum, din torentul de lumină ce-l purtase până aici 
nu mai rămăsese decât o luminita, cât un licurici, care îşi 
continua drumul înainte, oprindu-se din când în când, într- 
un fel de aşteptare, pentru ca imediat s-o ia din loc, 
invitându-l cu licăririle ei s-o urmeze. Când ajunse în 
dreptul scaritei, Alunel îşi dădu seama ca luminita il 
conducea spre biroul decanului. Gandul ca-l va intalni din 
nou pe acel om care îi arătase atâta simpatie şi înţelegere 
îl bucură nespus. Cum luminita se oprise drept în mijlocul 
uşii biroului cu pricina, Alunel ciocăni uşurel în lemnul ei 


masiv. Aşteptă o clipă şi, gândind că cel dinăuntru, 
absorbit de treburile lui, nu-l auzise, în cele din urmă 
apăsă pe clanta. Nu era nimeni. O clipă se întrista. Tare ar 
fi vrut să-l întâlnească pe decan, să-i povestească prin câte 
trecuse. Se scutură însă imediat de această părere de rău, 
spunându-şi că, de fapt, un singur lucru trebuie să-l 
preocupe acum: să nu piardă din ochi acea luminita! 

Dar n-avea cum s-o piardă, că deodată crescu din nou 
în intensitate, devenind un fascicul puternic, ca un 
reflector. Părea că vrea să-i arate ceva important. Intr- 
adevăr, după câteva ezitări, se concentra asupra unei 
vitrine din lemn de mahon, pe care Alunel nu o observase 
până atunci, în acea vitrină, care n-avea geamuri ca toate 
vitrinele, fasciculul luminos căzu pe un pergament, 
desfăşurat cu eleganţă pe jumătate. Când dădu cu ochii de 
el, inima băiatului începu să bată mai repede. Citi de 
câteva ori cele trei cuvinte cu care începea textul, şi tot 
nu-i venea să creadă că găsise, în sfârşit, după atâtea 
căutări, „Jurământul lui Hipocrate”! Abia acum pricepea 
tâlcul celor spuse de maestrul Hipo şi vestitul Leonardo. 
Într-adevăr, „Jurământul” îşi urmase drumul firesc spre 
viitor şi ajunsese în mâinile urmaşilor. „Când te gândeşti 
că am colindat atâta ca să-l găsesc, şi el se află aici. la 
Facultatea de Medicină locul de unde am plecat în lume! 
Dacă una dintre misiuni e ca şi îndeplinită - îşi spuse 
Alunel cu ochii la „Jurământ” -, înseamnă că celelalte sunt 
pe-aproape - şi ca realizare, şi ca... loc de desfăşurare”. 

Cum am spus, vitrina nu avea geamuri, aşa că Alunel 
întinse mâna să ia de-acolo pergamentul pe care era scris 
„Jurământul”. Când să-l atingă, o mână energică îi strânse 
cu fermitate braţul, împiedicându-l pe Alunel să-şi vadă 
visul cu ochii. Îl cuprinse disperarea - cu atât mai mare, cu 
cât era atât de aproape de ţintă. Era sigur că cel care îi 
imobilizase braţul nu putea fi altul decât Ossian, duşmanul 


lui înverşunat. Se întoarse brusc, furios, vrând să-i spună 
câteva vorbe pe măsura faptelor sale. Când, ce să vezi? 
Nici urmă de Ossian. Un bărbat nu prea înalt, destul de în 
vârstă, îl privea cu mustrare. Avea aceiaşi ochi vii, aceeaşi 
privire tânără, inteligentă, ca şi Leonardo da Vinci. „Din 
câte bag de seamă, ochii nu-s numai ferestrele sufletului - 
cum se spune -, ci şi ale spiritului”, îşi zise Alunel. 

Nefiind in stare să se stăpânească, întrebă cu naduf: 

— Dar dumneavoastră cine mai sunteţi? 

— Usurel, uşurel, tinere! Nu se cuvine să pui o astfel 
de întrebare unui om de vârsta mea, pe tonul ăsta iritat şi, 
pe deasupra, în propria-mi casă! Dintre noi doi, tu eşti 
intrusul, nu eu! S-ar cuveni ca eu să te întreb ce cauţi aici, 
dar cum am văzut ce cauţi, întrebarea mea n-ar avea rost. 
Sunt îndreptăţit totuşi să aflu, pentru că mi-ai trecut 
pragul, cum te cheamă, cine eşti şi ce vrei. 

Alunel îşi plecă ochii, ruşinat. Omul din faţa lui îl 
dojenise cu dreptate. Felul deschis în care îi vorbise, vocea 
aceea plină, bărbătească, privirea lui sinceră îl cuceriră de 
îndată pe băiat, cu toate că-l pusese, cum se spune, la 
punct. 

— Pe mine mă cheamă Alunel, spuse băiatul într-un 
târziu, cu o voce pierită; care venea parcă din depărtări. 
Am să vă spun imediat pentru ce mă aflu aici. Deocamdată, 
iertată fie-mi curiozitatea, vreau să ştiu şi eu cine sunteţi 
dumneavoastră. Asta, pentru că doctorul Guillotin m-a 
povatuit ca, înainte de a lega o prietenie, de a ma destainui 
cuiva, să caut să aflu cu cine am de-a face. 

— E foarte adevărat ce spui. Trebuie să ştii cu cine 
vorbeşti, ca să poţi spune cine eşti. Băiete, află că eu sunt 
doctorul Carol Davila. Cât priveşte pe doctorul Guillotin, 
cred că acesta te-a povatuit din paginile vreunei cărţi - 
singurul loc unde v-aţi fi putut întâlni. 

Rostind aceste vorbe, un zâmbet ştrengăresc îi 


flutură pe buze. Alunel, care ştia ce ştia, zâmbi şi el, dar în 
sinea lui. 

— Am auzit de dumneavoastră! spuse Alunel. 

— De unde? 

— Numele dumneavoastră îl poartă o stradă. Da, da, 
cine nu cunoaşte strada Carol Davila? 


a= — —= = = 
— Asa?! N-am stiut! Baiete, totusi nu-mi vine sa cred. 
In general, unei strazi i se da numele unui om care nu mai 


este în viaţă, ca omagiu postum pentru meritele sale 
deosebite. Or, eu, după cum vezi, sunt sănătos tun şi încă 
în putere! 

„Ciudat! îşi zise Alunel. Cum să mă înşel?! Cunosc 
bine strada Carol Davila, că doar pe această stradă 
locuieşte un unchi al meu. Totuşi, n-are rost să insist!” 

— Să zicem că mă înşel - spuse în cele din urmă, cu 
voce tare, băiatul -, că de fapt nu vă cunosc, nici n-am 
auzit de numele dumneavoastră... Aşa stând lucrurile, sunt 
nerăbdător să aflu din gura dumneavoastră ce aţi înfăptuit 
de-a lungul vieţii, de vreme ce strada... 

Se opri, dându-şi seama că iar o luase razna. 

— Dragă Alunele, e greu să spui în câteva vorbe ce-ai 
făcut într-o viaţă întreagă. Totuşi, dacă aş încerca, aş folosi 
doar trei cuvinte: am muncit cu pasiune! 

Din fragedă tinereţe voiam să ştiu cât mai multe, din 
orice domeniu, să citesc cat mai mult, ca să-mi imbogatesc 
cunoştinţele, dar într-o zi mi-am dat seama că medicina e 
marea mea pasiune. Această pasiune a devenit crezul meu, 
sensul vieţii mele. Aşa se face că la 25 de ani am ajuns 
medic. La numai patru ani după aceea, în 1857, am creat 
Şcoala Naţională de Medicină şi Farmacie - prima 
instituţie de învăţământ medical superior din România. Ce 
mi-am zis? Daca am făcut medicina din pasiune, țelul meu 
este acela de a contribui din toate puterile la salvarea 
vieților omeneşti. Şi nu numai atât. Viaţa omului e scurtă. 
E necesar ca ceea ce am învăţat să transmit şi altora, ca 
urmaşii să transmită, la rândul lor, urmaşilor şi în felul 
acesta pasiunea pentru medicină să nu se stingă niciodată, 
în toţi aceşti ani am urmărit cu atenţie dezvoltarea 
învăţământului medical, i-am urmărit îndeaproape pe 
studenţi şi tare s-a bucurat inima mea văzând progresele 
multora dintre ei. Pe cei merituoşi i-am trimis cu burse în 
străinătate. Impulsionat de rezultatele obţinute, în 1870 


am pus bazele Facultăţii de Medicină din Bucuresti - 
instituţia în care te afli acum. 

— Dar în ce an suntem acum, doctore Davila? 

— Cum poţi să întrebi aşa ceva?! Suntem în anul 
1881! 

Alunel nu fu câtuşi de puţin surprins, ba se şi necăji 
la gândul că memoria începea să-i joace feste. 

— A, da, aveţi dreptate! Cum am putut să uit?! Tot ce 
mi-aţi povestit sunt adevărate fapte de eroism pe frontul 
medicinii. Nu-i uşor să fii deschizător de drumuri! Ştiu şi 
eu asta, deşi unii mă socotesc încă un copil. 

— Fapte de eroism? Adevăratele fapte de eroism le- 
am săvârşit în timpul Războiului pentru Neatârnare! 

— În 1877! rosti şcolăreşte Alunel al nostru. 

— Exact, în 1877! Atunci, noi, „ostaşii în halate albe”, 
am plecat pe front să ne facem datoria faţă de ţară. Nu cu 
armele, pe câmpul de luptă dar în imediata apropiere a 
locului unde se spărgeau, nemiloase, obuzele şi şuierau 
şrapnelele, unde moartea dădea târcoale la tot pasul. Si 
noi, medicii, am avut de dus o luptă grea, împotriva celui 
mai înverşunat duşman al omului - moartea. Ostasii plecau 
la atac, dar mulţi dintre ei nu se mai întorceau; alţii erau 
răniţi, şi pe aceştia îi luam noi în primire în spitalele de 
campanie - de fapt, nişte corturi. li spălam de pământ si 
sânge, le curatam şi le dezinfectam rănile, după care le 
pansam. Uneori, în cazurile mai grave, se impunea 
intervenţia chirurgicală. Sigur, nu i-am putut salva pe toţi, 
dar măcar am încercat. Şi încercarea ne-a fost răsplătită - 
pe mulţi muribunzi i-am smuls noi, „ostaşii în halate albe”, 
din ghearele morţii. 

În acea vreme, fiecare suflet de român era un ostaş 
care lupta cu propriile sale arme pentru ţara şi neamul 
său, pentru independenţă. Aşa face că l-am întâlnit acolo 
unde moartea dădea mereu târcoale şi pe marele pictor 


Nicolae Grigorescu. Venise să ia contact direct cu 
realitatea, cu câmpul de luptă. Atunci, în mijlocul obuzelor 
şi al srapnelelor, a făcut schiţe pentru câteva tablouri 
devenite celebre. Acolo, pe câmpul de luptă, s-a născut de 
fapt pânza de un dramatism zguduitor, cunoscută sub 
numele de „Atacul de la Smârdan”. Vezi tu, Alunele, 
pictorul Nicolae Grigorescu, atunci, pe câmpul de luptă, cu 
arma lui - penelul -, a fost un apărător al independenţei 
noastre. În focul acelor zile, noi, „ostaşii în halate albe”, 
ne-am făcut pe deplin datoria, înscriind un precept moral 
pe care n-ar trebui să-l uite nicio generaţie: „Totul este sa 
te daruiesti ţării şi oamenilor!” 

În timpul acestei scurte evocări, ochii doctorului 
Carol Davila straluceau de mândrie. Jinuse o lecţie de 
patriotism, de o rară frumuseţe, în faţa unui singur copil: 
Alunel. Băiatul îşi dădu seama că şi de data asta avusese 
norocul să întâlnească o personalitate a medicinii, un 
român fapt care-l făcea să se simtă şi mai mândru. 

Doctorul Carol Davila îi curmă aceste gânduri, 
intrebandu-l: 

— Ei, acum, ca ma cunosti cat de cat, poti sa-mi spui 
ce vant te-aduce aici, la Facultatea de Medicina? 

— Desigur, îi răspunse Alunel cu încredere. Mai întăi, 
aflaţi că şi eu mă simt atras de medicină. De aceea am 
venit aici, ca să învăţ medicina. De fapt, iată motivul 
pentru care îmi trebuie şi „Jurământul lui Hipocrate”! 

— Aha, înţeleg, ca unul ce te-am oprit la timp să pui 
mâna pe el. Dar ceva tot nu înţeleg. De regulă, 
„Jurământul lui Hipocrate” este rostit de studenţi la 
terminarea facultăţii, înainte de a începe să practice 
medicina. Îl rostesc solemn şi trebuie să-l respecte toată 
viaţa. Întocmai ca militarii, când depun jurământul la 
drapel. Nedumerirea mea vine de la faptul că tu vrei să 
cunoşti „Jurământul” înainte de a te apuca să înveţi 


medicina, ceea ce e cu totul anapoda. Şi-apoi, nu-i suficient 
să fii atras de medicină. Mai rămâne de văzut dacă această 
atracţie rezistă la proba muncii. 

Alunei tresări. Acum pricepea, în sfârşit, de ce nu 
putuse intra în posesia „Jurământului”. Nimeni, de la 
Hipocrate încoace, nu socotise că a sosit timpul să i-l 
incredinteze. 

— Din cele spuse de dumneavoastra, imi dau seama 
că m-am pripit, ca de obicei. $ totuşi vreau sa învăţ 
medicina, cu pasiune, ca şi dumneavoastră! Muncind cu 
sârg, sunt sigur că într-o bună zi voi ajunge să rostesc şi 
eu, cu solemnitatea ce se cuvine, „Jurământul lui 
Hipocrate”, numai astfel putându-mă număra printre 
slujitorii vieţii. 

— Să te vedem! Am să încerc să te ajut. Nu uita 
niciodată însă ce ţi-am spus: „Totul este să te daruiesti 
țării şi oamenilor!” 

Spunând acestea, doctorul Carol Davila îl mângâie 
părinteşte pe cap, în semn de încredere, încurajare şi 
prietenie. 

ÎNTOARCEREA 


Alunei, pripitul nostru erou, vru să afle de îndată cum 


înţelege doctorul Carol Davila să-l ajute. Tocmai se 
pregătea să deschidă gura, să-l întrebe ce şi cum, când - 
ce să vezi? - ia-l de unde nu-i! E drept, cineva îi luase 
locul, stătea chiar în aceeaşi poziţie, numai că acel cineva 
nu era altul decât Vasile Pastor, decanul Facultăţii de 
Medicină. 

Alunel de mult nu se mai mira de nimic, şi-acum, 
când ajunsese în epoca sa, chiar că nu mai avea de ce. 

Se afla deci tot în biroul decanului, în prezenţa 
acestuia însă. Vitrina de mahon, cu râvnitul „Jurământ” cu 
tot, dispăruse fără urme. Scaunul tare, din lemn, pe care 
şezuse tot timpul cât stătuse de vorbă cu doctorul Carol 
Davila, se transformase acum într-un fotoliu moale, 
confortabil, în care stătea cât se poate de comod. Fireşte 
nici biroul nu mai era acelaşi. Peste toate parcă trecuseră 
anii. 

E drept, aşa cum am mai spus, Alunel nu se mai mira 
de nimic, în schimb veni rândul decanului să-şi exprime 
nedumerirea: 

— Bine, Alunele, dar parcă te duseseşi să asişti la 
prelegerea profesorului Mateianu. Te-ai plictisit atât de 
repede? 

Băiatul ghici o nuanţă de mustrare în vorbele 
decanului, dar socoti că-i indreptatita. De fapt, de unde să 
ştie decanul că însuşi profesorul Mateianu îl trimisese în 
lume, dându-i cele trei misiuni. Abia acum îşi dădea seama 
că, de fapt nu îndeplinise niciuna din cele trei misiuni 
încredințate, în schimb, încercările prin care trecuse îi 
dezvoltaseră curajul, voinţa, dorinţa fierbinte de a lupta 
pentru adevăr - trăsături de caracter care fac cinste oricui. 
Se hotari să-i povestească totul de-a fir-a-păr decanului si 
apoi profesorului Mateianu. 

— Nu mă aflu acum la cursuri, îi spuse Alunei 
decanului, deoarece profesorul Mateianu m-a trimis să 


îndeplinesc trei misiuni. Un fel de examen al meu, prin 
care să dovedesc dacă sunt sau nu vrednic să merg pe 
calea medicinii. 

— Serios?! înseamnă că a avut încredere în tine. Dar 
tu eşti prea mic pentru aşa ceva. Ei, dar de vreme ce am 
hotărât că azi vei participa la cursuri, mă voi ţine de 
cuvânt! 

Asta aştepta şi Alunel - să ajungă din nou la 
profesorul Mateianu! Trebuia cu orice preţ să-l facă să 
înţeleagă ce anume l-a împiedicat să-şi îndeplinească 
misiunile. Tocmai voia să-l roage pe decan să-i permită să 
se întoarcă în amfiteatru, îşi dădu seama însă că nu mai 
ştie.pe unde s-o apuce. Ghicindu-i parcă gândurile, decanul 
îl luă de mână şi-l conduse până în uşa amfiteatrului. După 
ce-l mângâie uşor pe cap, ca să-i dea curaj, îl împinse 
înăuntru, urându-i succes. 

Alunel se trezi în mijlocul amfiteatrului. Rămase cu 
ochii holbati la locul unde stătuse pana la plecarea în 
faimoasa-i călătorie. Era încă liber. parcă îl aştepta. Alături 
o zări pe Despina, care îl privea blând. 

Înalt şi subţire, profesorul Mateianu îşi continua 
prelegerea cu vocea lui autoritară, zvârlind din când în 
când săgeți ascuţite, în dreapta şi-n stânga, din ochii lui de 
vultur. 

Dadu să se aşeze, când săgețile se abătură asupra 
lui. 

— Aşadar te-ai întors, lăudărosule! 

— M-am... 

— Niciun cuvânt în plus! Cum de-ai îndrăznit să te 
mai întorci?! Mi-a povestit Ossian totul! 

În clipa aceea, nefiind parcă de ajuns săgețile din 
faţă, aruncate de ochii lui Mateianu, Alunel simţi că-i 
împuns şi în ceafă, de cele zvârlite de ochii lui Ossian. 

— Cum ai mai îndrăznit să apari în faţa studenţilor 


din acest amfiteatru, în faţa mea şi, fără ruşine, chiar în 
faţa distinsului nostru decan, care ţi-a făcut favoarea să 
participi la aceste cursuri? Tu, care n-ai fost în stare să 
îndeplineşti niciuna din cele trei misiuni încredințate, mai 
ai curajul să apari în faţa noastră? 

Alunel, văzând că se îngroaşă gluma, că nici vorbă ca 
profesorul Mateianu să-l înţeleagă, se ridică în picioare, 
vrând să riposteze: 

— Lucrurile nu stau chiar aşa. Eu... 

Se vede că tonul vehement al lui Alunel îl scoase pe 
profesor din sărite. Cobori de la catedră şi se azvarli furios 
asupra băiatului. 

— Tine, pentru toate obrăzniciile tale! Cu groază, 
Alunel zări în faţa ochilor pumnul lui Mateianu, gata-gata 
să-l lovească. Un pumn enorm. La gândul că-i va stâlci 
faţa, Alunel scoase un strigăt de groază. 

Chiar în clipa aceea deschise ochii şi îl văzu, într- 
adevăr, pe profesorul Mateianu aplecat asupra lui, 
zâmbindu-i binevoitor şi mângâindu-l pe cap. 

— Ai adormit, Alunele. Se vede că erai tare ostenit. 
Probabil, cât timp mi-am ţinut prelegerea, tu ai visat ceva. 
Te-am lăsat să-ţi faci somnul. Doar adineauri, când ai scos 
strigătul acela înspăimântător, m-am decis să te trezesc, să 
te smulg din lumea unui coşmar groaznic, desigur. 

— Aşadar am adormit... Vă rog să ma iertati! 

— Nu-i nimic. De fapt, tocmai ma apropiam de 
sfârşitul prelegerii. 

„M-am purtat ca un copil, îşi spuse ruşinat Alunel. 
Numai tancii nu-s în stare să-şi învingă somnul, adormind 
pe unde apucă. Şi când te gândeşti că am venit aici cu 
pretenţii de student!” îşi aduse aminte dintr-odată pentru 
ce o pornise el de-acasă, dis-de-dimineata, către Facultatea 
de Medicină. Şi acum - după ce se ostenise el atâta să 
ajungă la decan, fugărit pe culoarele Facultăţii de Nea 


Haralambie şi de Ossian, după ce acest om de treabă, 
decanul, îi îngăduise să asiste la cursurile de Istoria 
medicinii ale profesorului Mateianu, dupa toate peripetiile 
prin care îi fusese dat sa treacă - se făcuse de râs, 
adormind ca pruncii, in mijlocul amfiteatrului. 

Dar nimeni nu radea de el. Studentii care se 
strânseseră în jurul lui îl priveau cu simpatie şi înţelegere. 
Printre ei o zări şi pe Despina, care, surâzând întruna, îi 
spuse încet, ca s-o audă numai el: 


Ga CD 
— Noi toţi te-am îndrăgit de cum te-am văzut intrând 
în amfiteatru. Nu-s mulţi copii care să facă dovada unei 
tenacitati ieşite din comun la această vârstă. Dacă puterea 
de muncă iti va fi pe măsura tenacitatii, sunt sigură ca vei 
deveni un student foarte bun şi - de ce nu? - un medic 
apreciat! 

La aceste vorbe, în sfârşit surâse şi Alunel, prinzând 
curaj. Îi mulţumi Despinei cu o privire recunoscătoare şi 
un zâmbet cald. „Cât de prevenitoare şi bună este această 
fată!” îşi zise băiatul. 

Învingându-şi sfiala, Alunel ridică privirea din podea. 
În clipa aceea, de cine credeţi că dădu cu ochii? De Ossian, 
teribilul Ossian, duşmanul său înverşunat, care-l urmărise 
pretutindeni pas cu pas. Era Ossian, într-adevăr, dar ce se 


petrecuse cu el? Să vezi şi să nu crezi! Ca şi ceilalţi 
studenţi, Ossian îl privea cu simpatie şi înţelegere. Ba în 
ochii lui se ghicea şi o nuanţă de duioşie, de părere de rău. 

Un gând nu-i dădea însă pace rotofeiului nostru erou. 
Se foi, se răsuci şi, în cele din urmă, curiozitatea îi învinse 
sfiala, aşa că Alunel întrebă de-a dreptul: 

— Tovarăşe profesor, vă rog să nu vă supăraţi, dar 
tare aş vrea să ştiu şi eu despre ce le-aţi vorbit astăzi 
studenţilor, pe când eu... dormeam buştean? 

Profesorul Mateianu îi zâmbi cu ingaduinta şi, fără sa 
se codească, în câteva vorbe potrivite cu înţelegerea unui 
copil, îi schiţă planul prelegerii pe care n-apucase s-o 
termine. 

— Dragă băiete, de fapt azi am expus studenţilor 
prelegerea introductivă a cursului meu de Istoria 
medicinii. Am trecut în revistă principalele momente ale 
acestei istorii şi am schiţat portretele acelor oameni, care, 
prin strădaniile lor, au contribuit la dezvoltarea 
cunoştinţelor medicale, la progresul lor. Am început cu 
vracii comunei primitive, care, oricât ar părea de necrezut, 
cunoşteau şi ei o serie de practici medicale empirice. După 
ce am evocat preocupările medicale din Egiptul antic, care 
ne-a lăsat faimosul papirus Ebers, am poposit apoi în 
Grecia antică şi am evocat figura luminoasă a lui 
Hipocrate, părintele medicinii, autorul celebrului 
„Jurământ”. Am subliniat apoi aportul marelui medic al 
antichităţii Galenus, care a pus bazele studiului anatomiei 
umane. Traversând epoca Renaşterii, am scos în evidenţă 
multiplele preocupări ale vestitului Leonardo da Vinci, 
autorul celebrelor „Carnete anatomice”. Am amintit în 
treacăt şi de doctorul Guillotin, care a trăit în frământata 
vreme a Revoluţiei burgheze din Franţa. Spre sfârşitul 
prelegerii, am insistat asupra principalelor momente ale 
istoriei medicinii în ţara noastră. Cu deosebire am încercat 


să conturez personalitatea proeminentă a medicului 
patriot Carol Davila, cel care a pus bazele învăţământului 
medical superior în România, fondatorul Facultăţii de 
Medicină din Bucureşti. Tocmai mă pregăteam să închei, 
trecând în revistă progresele medicinii în epoca noastră, 
când... cand ai slobozit acel țipăt de groază. Mi-am dat 
seama că te chinuie un coşmar, aşa că te-am trezit. 

— Îmi pare nespus de rău că v-am împiedicat să 
sfarsiti cum se cuvine prelegerea, că... 

— Sa nu mai vorbim despre asta! îl întrerupse 
profesorul. 

— Vă mulţumesc pentru expunerea pe scurt a 
prelegerii. De fapt, să ştiţi că pe unde aţi colindat 
dumneavoastră cu vorba, eu am păşit cu... piciorul... Ba 
am stat şi de vorbă cu aceşti oameni de seamă şi... Să ştiţi, 
tovarăşe profesor, că şi eu mi-am îndeplinit într-un fel 
misiunile... 

Se întrerupse, dându-şi seama că iar confunda visul 
cu realitatea. 

— Desigur că le-ai îndeplinit, îi spuse profesorul 
Mateianu cu blandete în glas. Deocamdată... în lumea 
visului... într-o bună zi s-ar putea să ne întâlnim din nou, în 
realitate, poate chiar în acest amfiteatru, dacă - 
bineînţeles nu te va părăsi interesul pentru medicină. 
Deocamdată, însă, trebuie să mergi acasă. S-ar putea ca 
părinţii tăi să fie îngrijoraţi, neştiind unde te afli. De 
acord? 

— De acord! incuviinta Alunel. 

Atunci profesorul Mateianu se întoarse către 
studenti: 

— Cine e de serviciu dintre dumneavoastra? 

— Eu! zise Ossian, apropiindu-se de profesor. 

— Fii bun, te rog, şi condu-l pe Alunel pana la ieşirea 
din facultate! 


Deşi era dat din nou pe mâna lui Ossian, de data asta 
Alunel nu se mai înspăimântă. Intelesese, în sfârşit, ca 
Ossian cel rău rămăsese în lumea visurilor. După ce 
strânse mâna profesorului Mateianu, făcu un semn de 
rămas bun către studenţii din jur, apoi o imbratisa pe 
Despina şi ieşi din amfiteatru urmat de Ossian. 

Ajunşi în curtea facultăţii, Ossian i se adresă 
prietenos: 

— Te rog să mă ierti că te-am alergat atâta azi de 
dimineaţă, dar nu ştiam ce-i cu tine, ce cauţi aici. Şi-apoi 
mi-ai părut suspect când ai luat-o la fugă, în loc să te 
opreşti şi să-mi spui, ca tot omul cinstit, ce vânt te-aduce 
aici. În calitatea mea de student de serviciu, trebuie să 
controlez sălile de curs, de laborator, toate culoarele şi 
scările. Dacă mi se pare că ceva, nu-i tocmai în ordine, 
trebuie să consemnez într-un proces-verbal. La fel şi cu 
Nea Haralambie, portarul. Omul şi-a făcut datoria. Cum 
era să-ţi dea voie să intri înăuntru, fără să te legitimezi. 

În sfârşit, Alunel pricepu că la mijloc fusese o 
neînțelegere. De altfel, când trecu pe lângă ghereta 
portarului, Nea Haralambie îi zâmbi, făcându-i un semn 
prietenos cu mâna. Se despărţi de Ossian cu părere de rău, 
de parcă îşi lua rămas bun de la un vechi prieten. 

Ajuns în stradă, Alunel se uită la ceas. Era doar 11. 
„Aşadar, toată «călătoria» mea n-a durat decât două ore, 
îşi zise el. Am tot timpul s-ajung acasă, să mănânc şi-apoi 
s-o pornesc spre şcoală”. 

Alunel iuți pasul spre casă. Se simţea bine, parca 
întreaga lui fiinţă plutea. Nici nu vedea pe unde calcă. 
Deodată îi veniră în minte vorbele profesorului său de 
română, Ilie Mirea: „Fiecare lucru, la timpul său!” Se trezi 
completând: „La timpul său, dar bine, temeinic! Numai 
străduindu-mă să învăţ cât mai bine azi, voi păşi mâine pe 
drumul luminos al acestei nobile ştiinţe - medicina”. 


Un zâmbet îi lumină faţa bucălată la gândul că, în 
sfârşit, ştia ce are de făcut ca visul lui să devină realitate. 


SFÂRŞIT 


